Labrīt! Aicinu ieņemt vietas Sēžu zālē. Sāksim 30.novembra ārkārtas sēdi. Darba kārtībā – likumprojekts “Par valsts budžetu 2016.gadam” un to pavadošie likumprojekti. Darba kārtībā - likumprojekts “Grozījumi Azartspēļu un izložu likumā”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Jānis Trupovnieks.
Godājamā priekšsēdētāja! Cienījamie kolēģi! Budžeta un finanšu (nodokļu) komisija ir izskatījusi otrajam lasījumam likumprojektu “Grozījumi Azartspēļu un izložu likumā”. Ir saņemts 21 priekšlikums. 1. - Finanšu ministrijas parlamentārā sekretāra Arvila Ašeradena priekšlikums. Komisijā daļēji atbalstīts, iekļauts 2. - komisijas priekšlikumā.
Deputāti piekrīt.
2. - Budžeta un finanšu (nodokļu) komisijas priekšlikums. Komisijā atbalstīts.
Deputāti atbalsta.
3. ir Finanšu ministrijas parlamentārā sekretāra Ašeradena priekšlikums. Komisijā atbalstīts.
Deputāti atbalsta.
4. - Finanšu ministrijas parlamentārā sekretāra Ašeradena priekšlikums. Komisijā atbalstīts.
Deputāti atbalsta.
5. - Finanšu ministrijas parlamentārā sekretāra priekšlikums. Komisijā atbalstīts.
Deputāti atbalsta.
6. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
7. - Finanšu ministrijas parlamentārā sekretāra priekšlikums. Komisijā atbalstīts.
Deputāti atbalsta.
8. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
9. - Finanšu ministrijas parlamentārā sekretāra priekšlikums. Atbalstīts, iekļauts 10. - Ministru kabineta priekšlikumā.
Deputāti atbalsta.
10. - Ministru kabineta priekšlikums. Komisijā atbalstīts.
Deputāti atbalsta.
11. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
12. - Finanšu ministrijas parlamentārā sekretāra priekšlikums. Komisijā atbalstīts.
Deputāti atbalsta.
13. - Budžeta un finanšu (nodokļu) komisijas priekšlikums. Komisijā atbalstīts.
Deputāti atbalsta.
14. - Finanšu ministrijas parlamentārā sekretāra priekšlikums. Daļēji atbalstīts, iekļauts 15. - komisijas priekšlikumā.
Deputāti piekrīt.
15. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
16. - Finanšu ministrijas parlamentārā sekretāra priekšlikums. Komisijā atbalstīts.
Deputāti atbalsta.
17. - Finanšu ministrijas parlamentārā sekretāra priekšlikums. Atbalstīts, iekļauts 18. - Ministru kabineta priekšlikumā.
Deputāti atbalsta.
18. - Ministru kabineta priekšlikums. Komisijā atbalstīts.
Deputāti atbalsta.
19. - Finanšu ministrijas parlamentārā sekretāra priekšlikums. Daļēji atbalstīts, iekļauts 20. - komisijas priekšlikumā.
Deputāti atbalsta.
20. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
21. - Ministru kabineta priekšlikums. Komisijā atbalstīts.
Deputāti atbalsta.
Lūdzu atbalstīt likumprojektu otrajā, galīgajā, lasījumā!
Lūdzu zvanu! Balsosim par likumprojekta “Grozījumi Azartspēļu un izložu likumā” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 80, pret - nav, atturas - 7. Līdz ar to likums ir pieņemts. Darba kārtībā - likumprojekts “Grozījumi Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Jānis Upenieks.
Godājamā Saeimas priekšsēdētāja! Godātie kolēģi! Skatām likumprojektu “Grozījumi Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā”. Komisija ir saņēmusi 17 priekšlikumus. 1. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
2. - Latvijas Reģionu apvienības frakcijas priekšlikums. Nav atbalstīts.
Uzsākam debates. Vārds deputātam Jurim Viļumam.
Ļoti cienījamā Saeimas priekšsēdētāja! Prezidij! Valdības vadītāja! Ministri! Ļoti cienījamās dāmas! Augsti godātie kungi! Centīšos īsi izstāstīt šī priekšlikuma un ar to saistīto nākamo Latvijas Reģionu apvienības frakcijas iesniegto priekšlikumu būtību šajā likumprojektā, kas lielā mērā sasaucas ar mūsu piedāvātajiem grozījumiem nākamajā šodien izskatāmajā likumprojektā - likumprojektā “Grozījumi likumā “Par akcīzes nodokli””. Latvijas Reģionu apvienības frakcijas ierosinājums ir papildināt to transportlīdzekļu sarakstu, kuri atbrīvojami no transportlīdzekļa ekspluatācijas nodokļa maksāšanas, gan tāpēc, ka tas īsti nav samērojams ar transportlīdzekļa izmantošanas intensitāti, gan arī tāpēc, ka arī pārējās Baltijas valstīs virknei transportlīdzekļu netiek piemērots šāds atsevišķs ekspluatācijas nodoklis. Mūsu priekšlikumi ietver arī kompensējošo mehānismu, proti, tie paredz attiecīgi celt degvielas akcīzes nodokli, lai par ceļu uzturēšanu un lietošanu maksātu tieši tie, kuri ikdienā vairāk izmanto ceļu infrastruktūru. Šobrīd pēc būtības valdība un atbildīgās komisijas vairākums atbalsta šajā jomā nodokļu sloga dubultu palielināšanu, jo nākamajā likumprojektā tiek pacelts akcīzes nodoklis, savukārt šajā tiek paredzēts uz gadu atlikt jau iepriekš paredzēto transportlīdzekļa ekspluatācijas nodokļa maksāšanas kārtības maiņu un papildus paredzēts par 7 procentiem celt nodokļa likmes. Īsi sakot, nodokļu slogs valstī palikušajiem iedzīvotājiem aizvien tiek palielināts. Jau parīt, 2.decembrī, Mandātu, ētikas un iesniegumu komisijā tiks skatīta 10 652 Latvijas pilsoņu parakstīta iniciatīva ar nosaukumu “Par ceļiem bez bedrēm”, kura paredz transportlīdzekļa ekspluatācijas nodokli pievienot degvielas cenai. Tātad kopumā tas lielā mērā sasaucas ar šiem Latvijas Reģionu apvienības frakcijas priekšlikumiem. Aicinu atbalstīt vairāk nekā 10 tūkstošu iedzīvotāju parakstītās iniciatīvas ideju un mūsu frakcijas priekšlikumus gan šajā likumprojektā, gan arī nākamajā - “Grozījumi likumā “Par akcīzes nodokli””. Paldies.
Paldies. Debates slēdzu. Vai komisijas vārdā ziņotājs vēlas ko piebilst?
Jāatzīst, ka komisijā mums lielas diskusijas par šo jautājumu neizcēlās, bet, zinot, ka jau šobrīd, piemēram, motocikliem ir papildu atvieglojumi, piemēram, iegūstama tehniskā apskate uz diviem gadiem, es domāju, ka tas jau ir samērīgs atvieglojums. (Dep. A.Kaimiņš: “Par mašīnām ir runa!”) Tādēļ arī komisijas vārdā aicinu neatbalstīt šo priekšlikumu.
Paldies. Lūdzu zvanu! Balsosim par 2. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Balsošanas režīmu! Lūdzu rezultātu! Par - 35, pret - 50, atturas - 6. Priekšlikums nav atbalstīts.
3. - Latvijas Reģionu apvienības frakcijas priekšlikums. Nav atbalstīts.
Deputāti neiebilst... Deputāti lūdz balsojumu. Lūdzu zvanu! Balsosim par 3. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 35, pret - 54, atturas - 5. Priekšlikums nav atbalstīts.
4. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
5. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
6. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
7. - Finanšu ministrijas parlamentārā sekretāra Arvila Ašeradena priekšlikums. Atbalstīts, attiecīgi mainot turpmāko pantu numerāciju.
Deputāti lūdz balsojumu. Lūdzu zvanu! Balsosim par 7. - Finanšu ministrijas parlamentārā sekretāra Ašeradena iesniegto priekšlikumu! Lūdzu balsošanas režīmu! Lūdzu rezultātu! Par - 54, pret - 1, atturas - 27. Priekšlikums ir atbalstīts.
8. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
9. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
10. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
11. - deputāta Edgara Putras priekšlikums. Nav atbalstīts.
Deputāti neiebilst.
12. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
13. - Finanšu ministrijas parlamentārā sekretāra Arvila Ašeradena priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 13. - Finanšu ministrijas parlamentārā sekretāra Ašeradena iesniegto priekšlikumu! Lūdzu balsošanas režīmu! Lūdzu rezultātu! Par - 56, pret - 4, atturas - 27. Priekšlikums ir atbalstīts.
14. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
15. - Finanšu ministrijas parlamentārā sekretāra Arvila Ašeradena priekšlikums. Atbalstīts.
Deputāti atbalsta.
16. - Finanšu ministrijas parlamentārā sekretāra Arvila Ašeradena priekšlikums. Atbalstīts.
Deputāti atbalsta.
17. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
Līdz ar to aicinu atbalstīt likumprojektu otrajā, galīgajā, lasījumā.
Lūdzu zvanu! Balsosim par likumprojekta “Grozījumi Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 58, pret - 34, atturas - 1. Likums ir pieņemts. Darba kārtībā - likumprojekts “Grozījumi likumā “Par akcīzes nodokli””, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Imants Parādnieks.
Labrīt, cienījamā Saeimas priekšsēdētājas kundze! Ministru prezidentes kundze! Ministri! Kolēģi! Strādājam ar likumprojektu Nr.367/Lp12. Komisija otrajam lasījumam saņēmusi 31 priekšlikumu. Četrus savus priekšlikumus deputāts Valaiņa kungs ir atsaucis. 1. - Budžeta un finanšu (nodokļu) komisijas priekšlikums. Atbalstīts.
Deputāti lūdz balsojumu. Lūdzu zvanu! Balsosim par 1. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 62, pret - 20, atturas - nav. Priekšlikums ir atbalstīts.
2. - deputāta Edgara Putras priekšlikums. Komisijā atbalstīts.
Deputāti atbalsta.
3. - Juridiskā biroja priekšlikums. Komisijā atbalstīts.
Deputāti atbalsta.
4. - deputāta Parādnieka priekšlikums. Komisijā nav atbalstīts.
Uzsākam debates. Vārds deputātam Imantam Parādniekam.
Kolēģi, es jau iepriekš vairākkārt esmu izteicies par savu priekšlikumu saistībā ar akcīzes nodokļa palielināšanu alkoholam un nepieciešamību to straujāk palielināt atsevišķām alkohola grupām. Tas, ko izdevās iestrādāt likumprojekta paketē, ir palielināt akcīzi stiprajiem alkoholiskajiem dzērieniem vairāk, nekā tas bija sākotnēji prognozēts, paredzēts. Diemžēl joprojām mums viena grupa tiek īpaši saudzēta. Un, lai arī cik tas būtu jauki, ka šo alkoholisko dzērienu - alu - brūvē gana daudz Latvijā, tomēr no katrām divām Latvijā pārdotajām alus pudelēm tikai viena ir ražota šeit. Tas sastāda vien 16 procentus no kopējā alkohola tirdzniecības tirgus. Proporcija alum pret stipro alkoholu ir neadekvāta. Šī proporcija šobrīd ir 1 pret 3,6. Eiropā vidēji tā ir apmēram 1 pret 2. Un tas mans piedāvājums ir celt nedaudz straujāk likmi alum, tādējādi panākot, ka nākošā gada budžetā mēs papildus iegūtu 1,8 miljonus, kurus mēs mērķtiecīgi varētu novirzīt atbalstam ģimenēm ar bērniem. Un viens no maniem priekšlikumiem, kas komisijā tāpat kā šis nebija atbalstīts, ir saglabāt atvieglojumus laulātajiem, kuri kopj bērnu vecumā līdz trīs gadiem, vai laulātajam, kurš rūpējas par trīs bērniem un viens no tiem ir pirmsskolas vecumā, vai arī... Trešā grupa, kuru es piedāvāju (par šo priekšlikumu vēl es runāšu), ir laulātais, kurš rūpējas par pieciem bērniem. Kādā veidā šie mani priekšlikumi, kas ir saistīti arī ar manis iesniegto 25.priekšlikumu, kurš ir par pārejas noteikumiem... Ja trīs gadu periodā palielinātu šo akcīzes likmi nedaudz straujāk, nekā tas ir paredzēts, tad kā tas atspoguļotos veikalu plauktos? Ļoti vienkārši! “Aldara” alus vai lielo alus darītavu alus cena veikala plauktā palielinātos par vienu eirocentu. Kolēģi, es aicinu ieklausīties - par vienu eirocentu! Mazajām alus darītavām vai tādai kā “Valmiermuiža”, uz kuras produkciju pilnībā attiecināma 50 procentu atlaide akcīzes nodoklim, cena palielinātos vien par puscentu jeb 0,7 eirocentiem, ja runājam pavisam precīzi. Tas ir, ierēķinot mazumtirdzniecības uzcenojumu - 20 - procenti un vairumtirdzniecības uzcenojumu - 40 procenti PVN... visu ierēķinot šajā... šajās plaukta cenas izmaiņās. Ja jūs paskatāties, kā plauktā alkoholiskajiem dzērieniem cenas tiek piedāvātas uz akciju, tad redzēsiet, ka arī visām manis minētajām alus darītavām un daudzām citām apmēram viena ceturtdaļa alus vai vismaz viena piektdaļa - 20 procenti - tiek piedāvāta uz akciju, un tā akcija ir tāda, ka cenas atlaide ir vairāk nekā 20 procenti. Nu, tātad noteikti vēl ir, kur augt, lai budžetā ieņemtu vairāk līdzekļu, nekā tas ir pašreiz. Tā ka aicinu atbalstīt manu priekšlikumu.
Paldies. Debates slēdzu. Vai, komisijas viedokli skaidrojot, ir kas piebilstams?
Pareizi.
Lūdzu zvanu!
Nē, nē, nē... komisijas viedoklis... Komisijas viedoklis bija tāds, ka daļēji atbalstīja deputāta Parādnieka priekšlikumu, kas ir iekļauts 5. - Budžeta un finanšu (nodokļu) komisijas priekšlikumā. Un paredzēts no sākotnēji plānotā akcīzes nodokļa alum - 4,6 eiro apmērā par vienu tilpumprocentu - palielināt to uz 4,8 eiro 2018.gadā. Tātad par 0,1 eiro katru gadu vairāk, sākot ar 2017.gadu. (Starpsaucieni no zāles.) Pagaidi, nē! Bet sākumā ir jābalso par manu priekšlikumu...
Nesarunājieties, lūdzu, ar zāli, Parādnieka kungs! (Dep. I.Parādnieks: “Vai par manu priekšlikumu jau balsoja?”) Lūdzu zvanu! Balsosim par 4. - deputāta Parādnieka iesniegto priekšlikumu! Lūdzu balsošanas režīmu! Lūdzu rezultātu! Par - 9, pret - 62, atturas - 16. Priekšlikums nav atbalstīts.
Jā, 5. ir atbildīgās komisijas izstrādāts priekšlikums, par kuru jau es minēju. Akcīzes nodokļa likme alum nedaudz palielinās... vairāk, nekā likumprojektā paredzēts 2017. un 2018.gadā. Komisijas vārdā aicinu atbalstīt.
Deputāti lūdz balsojumu. Lūdzu zvanu! Balsosim par 5. - atbildīgās komisijas iesniegto priekšlikumu! Lūdzu balsošanas režīmu! Lūdzu rezultātu! Par - 65, pret - 26, atturas - nav. Priekšlikums ir atbalstīts.
6. - deputāta Valaiņa priekšlikums. Atsaukts. 7. - atbildīgās komisijas priekšlikums. Atbalstīts.
Deputāti atbalsta. Deputāti lūdz balsojumu. Lūdzu zvanu! Balsosim par 7. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 58, pret - 20, atturas - nav. Priekšlikums ir atbalstīts.
8. - deputāta Valaiņa priekšlikums. Atsaukts. 9. - frakcijas “No sirds Latvijai” priekšlikums. Nav atbalstīts.
Uzsākam debates. Vārds deputātei Silvijai Šimfai.
Labrīt, godājamie kolēģi, cienījamās kolēģes! Frakcija “No sirds Latvijai” ir pret akcīzes nodokļa palielināšanu degvielai. Akcīzes nodokļa paaugstināšana palielinās inflāciju, jo, kā zināms, gandrīz visu preču, produktu un pakalpojumu cenu izmaiņas ir tieši saistītas ar degvielas cenu, kas ir viens no galvenajiem inflāciju veicinošiem faktoriem un tādējādi skar ikvienu Latvijas iedzīvotāju. Kārtējo reizi tas jo sāpīgi skars tieši cilvēkus ar zemākiem ienākumiem, tas ir, gandrīz trešdaļu Latvijas iedzīvotāju, tajā skaitā vairāk nekā 40 procentus vientuļo vecāku. Un šis rādītājs mums, starp citu, ir trešais augstākais Eiropas Savienībā. Tas skars pusaudžus un gados vecākus cilvēkus. Jau tā nabadzības riskam pakļauto pusaudžu skaits ir pieaudzis līdz 47,7 procentiem un cilvēku virs 65 gadiem - līdz 39,3 procentiem. Diemžēl šī dinamika tikai virzās uz augšu un šo cilvēku skaits palielinās. Laukos bez mašīnas nevar iztikt. Īpaši aktuāli tas ir tajās apdzīvotajās vietās, kur nav sabiedriskā transporta, vai arī tas kursē reizi dienā. Mašīna ir īpaši nepieciešama ģimenēm ar bērniem. Ja pieņem, ka ik dienu ar mašīnu tiek nobraukti tikai 50 kilometri, tad gada laikā ģimenes izdevumi palielinās par vairāk nekā 50 eiro. Šeit klātesošajiem varbūt tā liksies smieklīga summa, taču simtiem ģimeņu tas būs nepaceļams slogs. Akcīzes nodokļa paaugstināšana radīs arī lielākus izdevumus, lai segtu zaudējumus sabiedriskā transporta pakalpojumu sniedzējiem. Budžetā iekļautais palielinājums no 35,9 miljoniem uz 36,2 miljoniem vai izrādīties nepietiekams, īpaši tad, ja degvielas cenu samazinājums apstāsies un cenas sāks kāpt. Turklāt valdība jau tagad neizslēdz šādu iespēju, nolemjot, ka gadījumā, ja plānotās finanses zaudējumu segšanai sabiedriskā transporta pakalpojumu sniedzējiem izrādīsies nepietiekamas, Satiksmes ministrijai būs tikai jāsagatavo pieprasījums papildu finansējumam no līdzekļiem neparedzētiem gadījumiem. “No sirds Latvijai” uzskata, ka nav pieļaujams palielināt akcīzes nodokļa likmi, jo zemākas degvielas cenas gan palielina degvielas patēriņu, gan veicina ekonomisko aktivitāti kopumā. Īpaši tas ir būtiski pašlaik, kad tautsaimniecības izaugsmes tempi ir samazinājušies. Saskaņā ar Valsts ieņēmumu dienesta publiskoto informāciju šī gada deviņos mēnešos akcīzes nodokļa plāns, kāds tas ir noteikts 2015.gada budžetā, jau ir pārsniegts par vairāk nekā 18 miljoniem eiro. Pat ja pieņem, ka degvielas patēriņa pieaugums 2016.gadā būs uz pusi lēnāks, arī tad budžeta projektā plānotos papildu 10,3 miljonus eiro akcīzes nodokļa ieņēmumu ir iespējams iekasēt. “No sirds Latvijai” ieskatā, nav izvērtēti visi faktori, kas saistīti ar ieņēmumiem no akcīzes nodokļa degvielai, tostarp ietekme uz inflāciju un degvielas patēriņu, kontrabandas iespējamā palielināšanās un it īpaši sociālās sekas. Uzskatu par nepieņemamu šādu būtisku lēmumu pieņemt, balstoties tikai uz grāmatvediskiem aprēķiniem par to, cik valsts budžetā varēs iekasēt papildus un kāda varētu būt akcīzes nodokļa aptuvenā ietekme uz inflāciju. Aiz skaitļiem mēs kārtējo reizi neredzam cilvēkus un nedzirdam sabiedrību. Cik ilgi? Tā ir spēle ar uguni.
Paldies. Debates slēdzu. Vai komisijas vārdā ir kas piebilstams?
Komisijas vārdā vēlos teikt, ka nekāda ietekme uz inflāciju, vismaz negatīva, noteikti nebūs, tāpēc ka pēdējā pusgada laikā degvielas cenas ir būtiski kritušās - tie ir vairāki desmiti eiro centu. Savukārt šī priekšlikuma, kurš ir iestrādāts likumprojekta pirmajā lasījumā, ietekme uz cenu degvielas uzpildes stacijā ir aptuveni 3 eiro centi. Pie šī būtiskā krituma tas nekādā veidā nevar negatīvi ietekmēt kopējo situāciju. Komisijas vārdā aicinu atbalstīt... tas ir, aicinu šo priekšlikumu neatbalstīt, bet atbalstīt likumprojektā esošo likmi. (Dep. S.Šimfa: “Imant, tev sirdsapziņa runāja!”)
Paldies. Lūdzu zvanu! Balsosim par 9. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 35, pret - 52, atturas - nav. Priekšlikums nav atbalstīts.
Turpmākie četri... pieci priekšlikumi ir Reģionālās apvienības frakcijas priekšlikumi, kas bija saistīti ar kolēģa Viļuma kunga izklāstīto nodokļu politikas maiņu saistībā ar transportlīdzekļu ekspluatācijas nodokli. Tātad 10. - Latvijas Reģionu apvienības frakcijas priekšlikums. Komisijā nav atbalstīts.
Deputāti neiebilst.
Arī 11. ir Latvijas Reģionu apvienības frakcijas priekšlikums. Komisijā nav atbalstīts.
Deputāti neiebilst.
12. - Latvijas Reģionu apvienības frakcijas priekšlikums. Komisijā nav atbalstīts.
Deputāti neiebilst.
13. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
14. - Latvijas Reģionu apvienības frakcijas priekšlikums. Komisijā nav atbalstīts.
Deputāti neiebilst.
15. - deputāta Edgara Putras priekšlikums. Komisijā atbalstīts.
Deputāti atbalsta.
16. - Ministru kabineta priekšlikums. Daļēji atbalstīts un iekļauts 15. - deputāta Edgara Putras priekšlikumā.
Deputāti piekrīt.
17. ir atbildīgās komisijas priekšlikums. Ir atbalstīts.
Deputāti atbalsta.
Arī 18. ir atbildīgās komisijas priekšlikums. Atbalstīts.
Deputāti atbalsta.
19. ir Budžeta un finanšu (nodokļu) komisijas priekšlikums. Atbalstīts.
Deputāti atbalsta.
20. - Juridiskā biroja priekšlikums. Atbalstīts.
Deputāti atbalsta.
21. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
Arī 22. ir atbildīgās komisijas priekšlikums. Atbalstīts.
Deputāti atbalsta.
23. - deputāta Valaiņa priekšlikums. Atsaukts.
Tātad atsaukts.
24. - deputāta Valaiņa priekšlikums. Atsaukts. 25. - deputāta Parādnieka priekšlikums. Komisijā nav atbalstīts.
Deputāti lūdz balsojumu. Lūdzu zvanu! Balsosim par 25. - deputāta Parādnieka iesniegto priekšlikumu! Lūdzu balsošanas režīmu! Lūdzu rezultātu! Par - 2, pret - 65, atturas - 16. Priekšlikums nav atbalstīts.
26. - Finanšu ministrijas parlamentārā sekretāra Arvila Ašeradena priekšlikums. Daļēji atbalstīts, iekļauts 27. - komisijas priekšlikumā.
Deputāti lūdz balsojumu. Lūdzu zvanu! Balsosim par 26. - Finanšu ministrijas parlamentārā sekretāra Ašeradena iesniegto priekšlikumu! Lūdzu balsošanas režīmu! Lūdzu rezultātu! Par - 10, pret - 20, atturas - 51. Priekšlikums nav atbalstīts.
27. - atbildīgās komisijas izstrādāts priekšlikums. Atbalstīts.
Deputāti lūdz balsojumu. Lūdzu zvanu! Balsosim par 27. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 57, pret - 24, atturas - nav. Priekšlikums ir atbalstīts.
28. - Juridiskā biroja priekšlikums. Komisijā atbalstīts.
Deputāti atbalsta.
29. - Juridiskā biroja priekšlikums. Atbalstīts.
Deputāti atbalsta.
30. ir atbildīgās komisijas izstrādāts priekšlikums. Atbalstīts.
Deputāti lūdz balsojumu. Lūdzu zvanu! Balsosim par 30. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 61, pret - 22, atturas - nav. Priekšlikums ir atbalstīts.
Un pēdējais - 31. - ir Latvijas Reģionu apvienības frakcijas priekšlikums. Komisijā nav atbalstīts.
Deputāti neiebilst.
Komisijas vārdā aicinu atbalstīt likumprojektu otrajā, galīgajā, lasījumā!
Lūdzu zvanu! Balsosim par likumprojekta “Grozījumi likumā “Par akcīzes nodokli”” atbalstīšanu otrajā, galīgajā, lasījumā! Lūdzu balsošanas režīmu! Balsošanas režīmu! Lūdzu rezultātu! Par - 59, pret - 34, atturas - nav. Likums ir pieņemts. Darba kārtībā - likumprojekts “Grozījums Pasta likumā”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Aleksandrs Kiršteins.
Cienījamā priekšsēdētāja! Ministri! Godājamie deputāti! Aicinu atvērt likumprojektu Nr.368/Lp12 - “Grozījums Pasta likumā”. Ir iesniegts viens priekšlikums, un tas ir par pasta zaudējumu kompensāciju nākošajā gadā. To ir iesniedzis Juridiskais birojs. Komisija ir atbalstījusi. Aicinu atbalstīt.
Deputāti atbalsta.
Aicinu atbalstīt likumprojektu otrajā, galīgajā, lasījumā. Paldies.
Lūdzu zvanu! Balsosim par likumprojekta “Grozījums Pasta likumā” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 56, pret - 29, atturas - 4. Likums ir pieņemts. Darba kārtībā - likumprojekts “Grozījumi Likumā par budžetu un finanšu vadību”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Jānis Upenieks.
Godātie kolēģi! Komisija ir saņēmusi 14 priekšlikumus. 1. - frakcijas “No sirds Latvijai” priekšlikums. Komisijā nav atbalstīts.
Uzsākam debates. Vārds deputātei Ingunai Sudrabai.
Labrīt, godātie kolēģi! “No sirds Latvijai” ir sagatavojusi priekšlikumus likumprojektam “Grozījumi Likumā par budžetu un finanšu vadību”, kuri pilnveidotu budžeta caurskatāmību, nodrošinātu to, ka gan mēs, deputāti, lemjot par budžetu, gan uzņēmēji un sabiedrība varētu saprast, kā konkrētie valsts budžeta izdevumi veicinās Nacionālajā attīstības plānā un citos plānošanas dokumentos noteikto mērķu sasniegšanu un kādi būs sasniegtie rezultāti. Es domāju, te vietā būtu pastāsts, līdzība par to, kā trīs draugi - aklais, kurlais un klibais - gāja pa ceļu. Kurlais saka: “Dzird runājam, ka būšot karš.” “Ka tik karā aci neizšauj!” saka aklais. “Tad gan būs noskriešanās!” saka klibais. Un tā trīs draugi gāja tālāk, runādami par karu. Nekas jau nenotiek, vienkārši mēs runājam. Šo līdzību var attiecināt uz 2016.gada budžeta projektu, to pavadošo likumprojektu izstrādes un apspriešanas procesu un pilnībā var piemērot pašreizējai koalīcijai, kura ne redz, ne dzird to, kas notiek apkārt. Tā nespēj pa īstam arī paiet uz priekšu (un šī gada budžeta projekts tam ir apliecinājums), lai gan visu laiku runā, cik labi valsts attīstās, cik labs ir budžets, cik labus nodokļus tā izdomājusi. Interesanti būtu zināt, cik no jums patlaban var atbildēt par atsevišķu valsts budžeta programmu finansējuma palielinājumu vai samazinājumu. Kāda ietekme būs no izdevumu samazināšanas, kādi būs ieguvumi valstij no izdevumu palielināšanas? Pieņemu, ka varbūt kāds ierēdnis to arī zina, bet ne lielākais vairākums no mums, jo budžeta projekta paskaidrojumos informācija, kuru tur var atrast, faktiski tikpat kā neko... tātad nav iespējams atrast informāciju par to, kam reāli tiek novirzīta budžeta nauda. Arī par apropriāciju pārdalēm, kā jūs to labi zināt, regulāri tiek lemts Saeimā, un tās tiek apstiprinātas, taču zināms par tām ir vienīgi tas, ka kādā budžeta programmā nauda ir palikusi pāri, tā netiks izmantota un to veikli var pārdalīt citiem pasākumiem. Bet vai šāda pārdale palīdzēs īstenot Nacionālā attīstības plāna mērķu sasniegšanu? Vai nodrošinās ekonomisko izrāvienu? Šis jautājums paliek neatbildēts. Uzskatu, ka beidzot ir laiks pielikt punktu šādai izpratnei par budžeta veidošanu un budžeta apstiprināšanu un sākt jaunu dzīvi. Un pirmais solis, lai nostātos uz šī pareizā ceļa, ir jau tagad noteikt, ka, veidojot 2017.gada budžetu, tas ir saskaņojams ar Nacionālo attīstības plānu. Un ne mazāk svarīgi ir nodrošināt, ka šodien, balsojot par 2016.gada budžetu, jau būtu zināms, lai mēs, Saeimas deputāti, no izstrādātā budžeta saņemtu ne tikai sausus skaitļus, kā tas faktiski ir šajā gadā, bet arī skaidrojumu, kādu politiku ir plānots īstenot. Ir svarīgi, lai ikviens no mums, ikviens uzņēmējs, iedzīvotājs, pabalstu un pensiju saņēmējs valstī zinātu, kam un kā tiek izlietoti nodokļu maksātāju līdzekļi un kāds beigās būs rezultāts no tā visa. Iespējams, jūs uzskatāt, ka to nav iespējams īstenot, ka tā ir kaut kāda neiespējama lieta. Es uzskatu, ka šodien jebkurš uzņēmējs, kurš veido savu biznesu, plāno savu biznesu, skaidri zina, kā viņš iztērēs naudu, kā viņš ar to rīkosies. Un tas ir pilnīgi pretstatā tam, kā šobrīd rīkojas valsts. Uzņēmējs, lemjot par saviem izdevumiem, manuprāt, vienmēr ilgi un rūpīgi pārdomā, vērtē, kam šo naudu izdos, ko par to iegūs, jo viņam taču nauda ir jānopelna. Savukārt valsts, kuras daļa esam arī mēs, izrādās, var atļauties tērēt, nedomājot par to, kas tiks sasniegts, jo šī nauda taču nav ierēdņu nopelnīta. To sarūpē uzņēmēji, strādājošie un, jāsaka, savā ziņā arī pensionāri. Tāpēc es aicinu jūs jau šodien atbalstīt “No sirds Latvijai” priekšlikumus pavērt ceļu šīm pārmaiņām un padarīt lēmējus redzošākus, dzirdīgākus un kustēties spējīgākus. Es nepateikšu neko jaunu (Dep. A.Latkovskis: “Taisnība!”), bet, jo ilgāk slimība tiek ielaista, jo grūtāk to ir ārstēt. Tāpēc neatlieciet uz nākamo gadu to, ko var paveikt jau tagad. Pateicos.
Paldies. Debates slēdzu. Vai komisijas vārdā ziņotājs ko piebildīs?
Jāatzīst, atļaušos nepiekrist, ka deputātiem ir iesniegti tikai skaitļi bez paskaidrojumiem, jo, strādājot Budžeta un finanšu (nodokļu) komisijā, arī kopā ar Sudrabas kundzi, ir bijusi iespēja iepazīties ar ikvienu skaitli, un paskaidrojumu, kam tas tiks izlietots, kā tērēts, un paskaidrojumu par jebkuru normu. Un, runājot par attiecīgo priekšlikumu un attiecīgajiem grozījumiem, jāatzīst - Finanšu ministrija arī atzīst! -, ka ir nepieciešama, teiksim tā, inventarizācija šīm normām. Taču tas noteikti nav darāms steidzamības kārtībā, grozot to uz otro lasījumu, tādēļ arī komisijas vārdā aicinu šobrīd to neatbalstīt.
Paldies. Lūdzu zvanu! Balsosim par 1. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 36, pret - 53, atturas - 3. Priekšlikums nav atbalstīts.
2. - frakcijas “No sirds Latvijai” priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 2. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 35, pret - 50, atturas - 3. Priekšlikums nav atbalstīts.
3. - frakcijas “No sirds Latvijai” priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 3. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 34, pret - 56, atturas - 2. Priekšlikums nav atbalstīts.
4. - Budžeta un finanšu (nodokļu) komisijas priekšlikums. Atbalstīts, attiecīgi mainot turpmāko numerāciju.
Deputāti atbalsta.
5. - frakcijas “No sirds Latvijai” priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 5. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 36, pret - 49, atturas - 2. Priekšlikums nav atbalstīts.
6. - frakcijas “No sirds Latvijai” priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 6. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 32, pret - 51, atturas - 2. Priekšlikums nav atbalstīts.
7. - frakcijas “No sirds Latvijai” priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 7. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 36, pret - 54, atturas - 2. Priekšlikums nav atbalstīts.
8. - priekšlikums, ko finanšu ministra vietā iesniegusi ekonomikas ministre Dana Reizniece-Ozola. Atbalstīts, attiecīgi mainot pantu numerāciju.
Deputāti atbalsta.
9. - frakcijas “No sirds Latvijai” priekšlikums. Komisijā nav atbalstīts.
Deputāti lūdz balsojumu. Lūdzu zvanu! Balsosim par 9. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 32, pret - 55, atturas - nav. Priekšlikums nav atbalstīts.
10. - frakcijas “No sirds Latvijai” priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 10. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 29, pret - 52, atturas - 2. Priekšlikums nav atbalstīts.
11. - frakcijas “No sirds Latvijai” priekšlikums. Nav atbalstīts.
Deputāti neiebilst? Deputāti lūdz balsojumu. Lūdzu zvanu! Balsosim par 11. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 32, pret - 58, atturas - 1. Priekšlikums nav atbalstīts.
12. - frakcijas “No sirds Latvijai” priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 12. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 33, pret - 54, atturas - 1. Priekšlikums nav atbalstīts.
13. - frakcijas “No sirds Latvijai” priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 13. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 35, pret - 55, atturas - nav. Priekšlikums nav atbalstīts.
14. - frakcijas “No sirds Latvijai” priekšlikums. Nav atbalstīts.
Uzsākam debates. Vārds deputātei Ingunai Sudrabai.
Godātie kolēģi! Latviešu tautas gudrība māca: dari, ko darīdams, apdomā labi (No zāles: “Galu!”) un padari gudri. Diemžēl mēs, Saeimas deputāti, skatot jautājumus, kas saistīti ar valsts budžeta līdzekļu izlietojumu, ik pa brīdim konstatējam, ka ne viena vien valsts iestāde, kas ir atbildīga par nodokļu maksātāju naudas izlietojumu un, galvenais, racionālu, efektīvu, - es gribu īpaši uzsvērt - likumīgu izlietojumu, šajos viedajos vārdos neieklausās. Vēlos atgādināt tikai būtiskākos Valsts kontroles veiktajās pārbaudēs konstatētos pārkāpumus. Pārbaudot 2014.gada finanšu pārskatus, nelikumīgu avansa maksājumu veikšana ir konstatēta Kultūras ministrijā par kopējo summu 223 tūkstoši eiro. Nacionālais veselības dienests par gandrīz 230 tūkstošiem eiro bija jau daļēji apmaksājis pakalpojumus, kurus saņems 2015.gadā. Ieslodzījuma vietu pārvalde veikusi avansa maksājumus 126 tūkstošu eiro apmērā par pakalpojumiem, kurus saņems tikai 2015.gadā, un tā šo sarakstu varētu turpināt arī ar citām summām. Kas ir kopējs gadījumiem, kad notiek nelikumīga neracionāla rīcība ar līdzekļiem? Tā ir vēlme gada beigās naudas līdzekļus pārskaitīt avansā par nākamā gada maksājumiem. Taču Likums par budžetu un finanšu vadību nosaka, ka šādi avansa maksājumi ir nelikumīgi. Bet kā reaģē iestādes? Tās mēģina skaidrot, ka tā ir nevis nosodāma rīcība, bet gan efektīva līdzekļu izmantošana. Diemžēl arī Ministru prezidente publiski ir paudusi viedokli, ka nelikumīgie avansa maksājumi nav nosodāma rīcība, jo tie ir veikti godprātīgi. Varbūt kāds var atbildēt uz jautājumu, kā ir iespējams rīkoties godprātīgi un vienlaikus nelikumīgi? Man personīgi būtu interesanti dzirdēt, ko, piemēram, teiktu Valsts ieņēmumu dienests uzņēmējiem, kuri arī, nevēloties maksāt lielāku uzņēmumu ienākuma nodokli, veiktu kādus maksājumus par nākamajā vai varbūt vēl tālākā laika periodā saņemamiem pakalpojumiem jau šajā konkrētajā gadā, skaidrojot, ka tādā veidā viņi arī efektīvi rīkojas ar līdzekļiem un samazina valstij maksājamos nodokļus. Jo viņi taču arī ir rīkojušies godprātīgi, un tādā ziņā tas nav nosodāmi. Droši vien, ka no Valsts ieņēmumu dienesta mēs sagaidītu attiecībā pret uzņēmēju absolūti citu scenāriju. Tas noteikti nebūtu vērtēts kā godprātīga rīcība no uzņēmēju puses. Bet par ko liecina šie avansa maksājumi? Tie liecina par nekvalitatīvu budžeta plānošanu, problēmām ar iepirkumu organizēšanu un izpildi. Jo izrādās, ka gada beigās iestādei ir šīs brīvās naudas līdzekļu rezerves un no tām apmaksāt nākamā gadā saņemtās preces un pakalpojumus ir iespējams jau konkrētajā gadā. Manuprāt, būtu loģiski, ja iestāde šos pakalpojumus apmaksā tajā brīdī un tajā gadā, kad tā reāli šos pakalpojumus saņem, bet šajā gadā samazina izdevumus, ietaupot līdzekļus, un būtībā, racionāli rīkojoties arī attiecībā pret valsts kopējo naudas plūsmu, šos maksājumus veic nākamajā gadā. Tāpēc es uzskatu, ka šis mūsu piedāvājums samazināt par 25 procentiem to izdevumu daļu, kura nelikumīgi avansa maksājuma veidā ir pārskaitīta, tikai veicinātu godprātīgu attieksmi pret nodokļu maksātāju naudu, tātad disciplinētu iestāžu vadītājus racionāli un pirmām kārtām likumīgi rīkoties ar nodokļu maksātāju līdzekļiem. Tāpēc aicinu atbalstīt mūsu priekšlikumus, lai veicinātu šo iestāžu atbildību par valsts līdzekļu likumīgu un efektīvu izmantošanu. Paldies.
Paldies. Debates slēdzu. Vai komisijas vārdā ziņotājam ir kas piebilstams?
Pēc diskusijām komisijā tomēr secinājām, ka automātiski atņemt 25 procentus no kādas iestādes budžeta būtu ļoti nopietns solis. Vajadzētu paredzēt, ka ir dažādas situācijas un gala lēmums tomēr paliek mūsu lemšanai vai Ministru kabineta lemšanai par kādas iestādes budžeta samazinājumu vai palielinājumu. Tāpēc komisijas vārdā šo priekšlikumu aicinu neatbalstīt.
Paldies. Lūdzu zvanu! Balsosim par 14. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 34, pret - 52, atturas - 1. Priekšlikums nav atbalstīts.
Visus priekšlikumus esam izskatījuši. Līdz ar to aicinu likumprojektu atbalstīt otrajā, galīgajā, lasījumā.
Paldies. Lūdzu zvanu! Balsosim par likumprojekta “Grozījumi Likumā par budžetu un finanšu vadību” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 83, pret - 2, atturas - 1. Likums ir pieņemts. Darba kārtībā - likumprojekts “Grozījums Maksājumu pakalpojumu un elektroniskās naudas likumā”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Ints Dālderis.
Godātie kolēģi! Minētā likumprojekta otrajam lasījumam komisija ir saņēmusi trīs priekšlikumus. 1. - Juridiskā biroja priekšlikums. Atbalstīts daļēji, iekļauts 2.priekšlikumā.
Deputāti piekrīt.
2. - Finanšu ministrijas parlamentārā sekretāra Ašeradena kunga priekšlikums. Atbalstīts.
Deputāti atbalsta.
3. - parlamentārā sekretāra Ašeradena kunga priekšlikums. Arī tas atbalstīts.
Deputāti atbalsta.
Tā kā izskatīti visi priekšlikumi, aicinu atbalstīt minēto likumprojektu galīgajā lasījumā.
Lūdzu zvanu! Balsosim par likumprojekta “Grozījums Maksājumu pakalpojumu un elektroniskās naudas likumā” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 81, pret - nav, atturas - 7. Likums ir pieņemts. Darba kārtībā - likumprojekts “Grozījumi Kredītiestāžu likumā”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Ints Dālderis.
Kolēģi! Iesniegti uz otro lasījumu ir 14 priekšlikumi. 1. - Juridiskā biroja priekšlikums. Daļēji atbalstīts, iekļauts 2.priekšlikumā.
Deputāti piekrīt.
2. - Finanšu ministrijas parlamentārā sekretāra Ašeradena kunga priekšlikums. Atbalstīts.
Deputāti atbalsta.
3. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
4. - parlamentārā sekretāra Ašeradena kunga priekšlikums. Arī tas atbalstīts.
Deputāti atbalsta.
5. - Ašeradena kunga priekšlikums. Arī tas atbalstīts.
Deputāti atbalsta.
6. - Ašeradena kunga priekšlikums. Atbalstīts.
Deputāti atbalsta.
7. - parlamentārā sekretāra Ašeradena kunga priekšlikums. Daļēji atbalstīts, iekļauts 8. - komisijas priekšlikumā.
Deputāti piekrīt.
8.priekšlikumu ir veidojusi Budžeta un finanšu (nodokļu) komisija. Atbalstīts.
Deputāti atbalsta.
9. - Finanšu ministrijas parlamentārā sekretāra Ašeradena kunga priekšlikums. Daļēji atbalstīts, iekļauts 10. - komisijas priekšlikumā.
Deputāti piekrīt.
10. - komisijas priekšlikums. Atbalstīts, attiecīgi mainot turpmāko pantu numerāciju.
Deputāti atbalsta.
11. - Finanšu ministrijas parlamentārā sekretāra Ašeradena kunga priekšlikums. Daļēji atbalstīts, iekļauts 12. - komisijas priekšlikumā.
Deputāti piekrīt.
12. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
13. - parlamentārā sekretāra Ašeradena kunga priekšlikums. Daļēji atbalstīts, iekļauts 14. - komisijas priekšlikumā.
Deputāti piekrīt.
Un visbeidzot 14. - Budžeta un finanšu (nodokļu) komisijas priekšlikums. Arī tas atbalstīts.
Deputāti atbalsta.
Tā kā izskatīti visi priekšlikumi, aicinu atbalstīt likumprojektu otrajā, galīgajā, lasījumā.
Lūdzu zvanu! Balsosim par likumprojekta “Grozījumi Kredītiestāžu likumā” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 84, pret - nav, atturas - 6. Likums ir pieņemts. Darba kārtībā - likumprojekts “Grozījumi Pievienotās vērtības nodokļa likumā”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Jānis Upenieks.
Godātie kolēģi! Strādājam ar likumprojektu “Grozījumi Pievienotās vērtības nodokļa likumā”. Komisija ir saņēmusi 29 priekšlikumus. (Sēdes vadītāja noklaudzina ar āmuru.) 1. - deputāta Jāņa Tutina priekšlikums. Komisijā nav atbalstīts.
Uzsākam debates. Vārds deputātei Jūlijai Stepaņenko.
Godātie kolēģi! Lai izprastu šī priekšlikuma būtību, paskaidrošu savu un frakcijas redzējumu par šīs PVN direktīvas ieviešanu saistībā ar aplikšanu ar PVN... es atvainojos, saistībā ar dzīvojamo māju pārvaldīšanas pakalpojumu aplikšanu ar PVN. Pilnīgi pretēji labas pārvaldības principam... Pavisam nepatīkami konstatēt šo būtībā neglīto direktīvas piemērošanas praksi, kas jau tika aizsākta Briseles “priekšzīmīgo skolnieku” laikos. Kopš vēlēšanām jau gads ir pagājis. Vai tas ir īstais laiks nepopulāriem lēmumiem? Jo - kad tad īsti bija zināms par šo pārkāpuma procedūru? Jau 2014.gada sākumā. Bet vai tas bija laiks nepopulāriem lēmumiem? Domāju, ka ne. Neskatoties uz direktīvu labo nodomu - sakārtot nodokļu jomu dalībvalstīs, uzlabot dzīves kvalitāti un pārvaldes efektivitāti -, jāsecina, ka pie mums direktīvas neatkarīgi no to tulkojuma bieži vien tiek izmantotas ļaunprātīgi. Šajā gadījumā, pilnīgi neiedziļinoties direktīvas būtībā, valsts budžets tiks veiksmīgi salāpīts ar papildu pasākumiem. Latvija nav parūpējusies par to, lai pārvaldīšanas pakalpojumiem noteiktu pārejas noteikumu PVN piemērošanai, vai lūgusi izņēmuma kārtā to atbrīvot no PVN. Ministrija vienkārši pirms gada ir uzrakstījusi vēstuli par to, ka iedzīvotāju maksātspēja nepieļauj PVN ieviešanu pārvaldīšanas pakalpojumiem. Diemžēl aizbildināšanās: “Mums direktīva liek, citādāk maksāsim sodu!” ir kļuvusi par tik ierastu, ka neprasa papildu diskusiju. Un tā jau ir pavisam normāla prakse, ka ministrijai ir vienpersoniskas tiesības interpretēt direktīvas un uz direktīvām balstītas likumdošanas izmaiņas netiek diskutētas ar nozares pārstāvjiem. Šajā jautājumā man gribētos saprast, ko tieši atbildīgā ministrija ir darījusi, lai noskaidrotu nepieciešamos veicamos pasākumus un izprastu, kas tieši no Latvijas tiek prasīts. Varbūt ir pienācis laiks atmest stereotipus par direktīvu nelokāmību, likt lietā savu kritisko domāšanu un sākt vienreiz aizstāvēt savas valsts intereses, jau savlaicīgi aktīvi piedaloties diskusijās. Kāpēc PVN direktīvā nav neviena izņēmuma, kas attiecināms uz Latviju? Vai tas neliecina par Latvijas ierēdņu pilnīgu bezspēcību? Atgādināšu jums, kolēģi, ka Latvijai joprojām pastāv iespēja piemērot divas samazinātās likmes, bet dažām citām valstīm atsevišķiem pakalpojumiem un precēm ir pat trešā, vēl zemāka par pieciem procentiem, proti, divu procentu PVN likme. Un Latvija šobrīd piemēro tikai vienu samazināto PVN likmi. Tie ir 12 procenti. Šī, samazinātā, 12 procentu likme, ir piemērojama tostarp arī viesnīcu pakalpojumiem, kas būtībā ir līdzīgi pārvaldīšanas pakalpojumiem. Daudzi nozaru speciālisti par šo jauninājumu uzzināja pēdējā brīdī un steidza iesniegt savus priekšlikumus un ierosinājumus. Tomēr diskusija nenotika, un viņi palika nesadzirdēti. Tagad varu jums visiem pateikt, ka pastāv lielas bažas par PVN pareizu piemērošanu, pastāv dubultās nodokļu aplikšanas risks un pārvaldīšanas pakalpojumu tirgus kropļošanas risks. Būs papildu slogs pašvaldībām, jo paaugstināsies dzīvokļu pabalstu apmērs, nerunājot pat par dramatisku situāciju - patērētāju maksātspēju. Latvijas iedzīvotāji ir stingri piesaistīti savam nekustamajam īpašumam, jo ir iekrituši banku kredītu slazdā, daudziem vairs nav izvēles, kā vien veltīt savas algas lielāko daļu maksājumiem, kas saistīti ar nekustamo īpašumu. Tāpēc es aicinu jūs atbalstīt šo priekšlikumu, ar kuru paredzēts sakārtot PVN piemērošanas jautājumu šajā ar steigu ieviestajā lēmumā. Paldies.
Paldies. Debates slēdzu. Vai ziņotājs komisijas vārdā vēlas ko piebilst?
Balsosim.
Tātad ziņotājs neko piebilst nevēlas. Lūdzu zvanu! Balsosim par 1. - deputāta Tutina iesniegto priekšlikumu! Lūdzu balsošanas režīmu! Lūdzu rezultātu! Par - 29, pret - 50, atturas - 3. Priekšlikums nav atbalstīts.
2. - frakcijas SASKAŅA priekšlikums. Komisijā nav atbalstīts.
Uzsākam debates. Vārds deputātei Jūlijai Stepaņenko.
Godātie kolēģi, sākšu ar nelielu ieskatu pavisam nesenā vēsturē. Gandrīz pirms trim gadiem, 2012.gada 1.novembrī, tagadējā ekonomikas ministre, ļoti cienījamā Dana Reiznieces-Ozolas kundze, no šīs tribīnes aicināja Saeimu atbalstīt ZZS iesniegto likumprojektu par atgriešanos pie samazinātās piecu procentu PVN likmes apkurei. Tikpat dedzīgi viņa šo ideju aizstāvēja arī piketā, kurā bija pulcējušies vairāki simti iedzīvotāju. Toreiz Dana Reizniece-Ozola bija ārkārtīgi saērcināta par to, ka valdošā koalīcija deputātu un tautas balsī neieklausījās. Saeimas vairākums nobalsoja “pret” priekšlikumu atgriezties pie samazinātās piecu procentu PVN likmes apkurei. Lai gan toreiz pretargumenti bija diezgan vāji un galarezultātā palika solījums atgriezties pie šī jautājuma vēlākā laikā, tagad es vaicāju pēc konsekventas rīcības. Vai tad valstī kas ir mainījies uz slikto pusi? Dzīvojam taču labi, un naudas faktiski pietiek. Tiešām, ja neieskatītos Latvijas vidējās ģimenes budžetā un neredzētu, ar kādām pūlēm ģimene cenšas savilkt galus kopā, varētu likties, ka Latvijā viss iet uz augšu. Mēs palīdzam Grieķijai, gatavojamies uzņemt cilvēkus, kuri... nu jau vairs nav saprotams, kāda iemesla dēļ viņi tiks atvesti pie mums. Vai viņi bēg no kara vai atrodas tranzītā, vai vienkārši grib salabot zobus? Valdība vieglprātīgi “šūdina” šo patvēruma meklētāju uzņemšanas budžetu un skaita miljonus, joprojām nezinot, cik tad īsti mums tas izmaksās. Varam dāsni atvēlēt 4,3 miljonus Grieķijai... (No zāles: “Vai Grieķijai arī?!”) Turcijai... sazin kādiem mērķiem un celt algas ministriem. Turcijai... Atvainojiet, pārteicos!
Nesarunājieties ar zāli! Turpiniet debates.
Tātad šobrīd runa nav par iedzīvotāju rēķinu samazināšanu, bet gan par to atstāšanu iepriekšējā līmenī, jo pēc pusgada ieviestais PVN apsaimniekošanai pamatīgi iedragās gandrīz katras dzīvoklī dzīvojošas ģimenes budžetu. Vēl vairāk! Esmu gandrīz pārliecināta, ka Ekonomikas ministrijas ar skubu ieviešamā energoefektivitātes direktīva arī tiks ieviesta tādā veidā, ka tas atkal atspoguļosies uz tarifiem. Tam jau ir pierādījumi, jo mēs redzam, kādas spekulācijas patlaban notiek ap Energoefektivitātes likumu. Visi šie greizi ieviestie pasākumi, vienpersoniski tulkojot un piemērojot direktīvas, tuvākajā nākotnē novedīs pie kārtējām nekustamo īpašumu izsolēm, neatgūstamiem parādiem un neskaitāmām ģimenēm uz nabadzības sliekšņa, jo cilvēks var izvēlēties nepirkt maizi vai nopirkt lētāku, bet komunālie maksājumi tāpat kā nodokļi ir beznosacījuma maksājumi un jebkuras negatīvas izmaiņas tajos rada nesamērīgu slogu katras ģimenes budžetam. Ja jautāsiet: ko darīs cilvēki ar ietaupītiem dažiem eiro mēnesī? Daži no viņiem samaksās nākošo rindā esošo rēķinu, daži aizies un nopirks bērnam apavu pāri, samaksājot PVN 21 procenta apmērā. Nav gluži tā, ka valsts budžets no kāda PVN samazinājuma zaudē visu nesamaksātā PVN apmēru. Ir taču saprotams, ka tā nauda atgriezīsies, iekasējot PVN no citiem darījumiem, kuros tā tiks izmantota. Un, lūdzu, neatkārtojiet Valda Dombrovska vārdus, ka jāmeklē kāds cits ceļš, kā palīdzēt trūcīgajiem un ģimenēm ar bērniem, ka ir nepieciešama sistēmiska pieeja, jo šī pieeja joprojām vēl nav atrasta, un diez vai tā tiks meklēta šajā valdības darbā. Atgriežoties pie samazinātās PVN likmes apkurei, mēs nodrošināsim iedzīvotāju tēriņus vismaz esošajā līmenī un nepalielināsim kopējos nabadzības rādītājus valstī. Tāpat atkārtoti vēršu jūsu uzmanību uz to, ka neiegūtie 12 miljoni eiro valsts budžetā nav precīza summa, jo, ja valsts rūpīgi sekos līdzi nodokļu iekasējamībai, vismaz viena sestā daļa no šīs naudas tiks samaksāta citos maksājumos. Turklāt, ņemot vērā vienkāršus aprēķinus, ir secināms, ka gaidāmie valsts ieņēmumi no PVN ieviešanas apsaimniekošanas pakalpojumiem pārsniegs plānotos, tādējādi kompensējot iztrūkumu. Tāpēc es lūdzu jūs atbalstīt šo priekšlikumu. Paldies.
Paldies. Turpinām debates. Vārds deputātei Ilzei Viņķelei.
Kolēģi! Mēs, protams, varam mēģināt radoši, kā kolēģe aicināja, interpretēt Eiropas Savienības direktīvas, bet, es domāju, pirms mēs vingrināmies šajā sporta veidā, man silts ieteikums kolēģiem no frakcijas SASKAŅA - parunāt ar saviem pārstāvjiem Rīgas domē un šo triecienu PVN pieaugumam apsaimniekošanas pakalpojumiem dot caur māju siltināšanu Rīgā, kas noteikti samazinātu izdevumus par mājokli. Un otrs. Ja jūs apņemtos sakārtot uzņēmumu “Rīgas namu pārvaldnieks”, tad, ticiet man, rēķini samazinātos nesalīdzināmi straujāk, nekā piemērojot PVN apsaimniekošanas pakalpojumiem. (Dep. A.Elksniņš: “Varēji kaut ko gudrāku pateikt!”) Paldies.
Paldies. Debates slēdzu. Vai ziņotājs vēlas ko piebilst komisijas vārdā? Nē. Lūdzu zvanu! Balsosim par 2. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 31, pret - 49, atturas - 2. Priekšlikums nav atbalstīts.
3. - frakcijas SASKAŅA priekšlikums. Komisijā nav atbalstīts.
Deputāti neiebilst. (Starpsauciens no zāles: “Balsot!”) Deputāti lūdz balsojumu. Lūdzu zvanu! Balsosim par 3. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 54, atturas - nav. Priekšlikums nav atbalstīts.
4. - frakcijas SASKAŅA priekšlikums. Komisijā nav atbalstīts.
Deputāti lūdz balsojumu. Lūdzu zvanu! Balsosim par 4. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 30, pret - 55, atturas - nav. Priekšlikums nav atbalstīts.
5. - Latvijas Reģionu apvienības frakcijas priekšlikums. Komisijā nav atbalstīts.
Uzsākam debates. Vārds deputātam Mārtiņam Šicam.
Godātie kolēģi! Latvijas Reģionu apvienība un arī es personīgi esmu vairākkārt piedāvājis izdarīt grozījumu Pievienotās vērtības nodokļa likumā, paredzot samazinātu nodokļa likmi veselīgai pārtikai, tajā skaitā bioloģiskās lauksaimniecības produkcijai. Mums ir jāsamazina slogs, ko neveselīgas pārtikas lietošanas ieraduma sekas kopumā rada Latvijas veselības aprūpes sistēmai, kurai joprojām nav piešķirts un arī šogad netiks piešķirts atbilstošs finansējums. Neveselīgai pārtikai ir ļoti nozīmīga loma sirds un asinsvadu slimību izplatībā. Jau ilgstoši un atkārtoti tiek uzsvērts, ka tā ir izplatīts nāves cēlonis Latvijā. Tieši šo slimību parādīšanās seku saistību ar neveselīgu pārtiku uzsver Pasaules Veselības organizācija. Mēs nedrīkstam aizmirst to, ka neveselīgam uzturam kopā ar mazkustīgu dzīvesveidu ir arvien lielāka loma iedzīvotāju, tajā skaitā jauniešu, pieaugošā liekā svara problēmā. Neskatoties uz to, ka priekšlikums par samazinātu nodokļa likmi veselīgai pārtikai atbilst Straujumas kundzes vadītās valdības rīcības plānam un valdības deklarācijai, jo deklarācija paredz samazināt PVN likmi noteiktām pārtikas preču grupām, tādējādi veicinot veselīga un pilnvērtīga uztura pieejamību, tomēr šie valdības plāni un solījumi netiek pildīti. Šis priekšlikums sakrīt ar daudzu politisko partiju, arī koalīcijas partiju, vēlēšanu programmām. Un es uzskatu, ka šis balsojums par samazinātu pievienotās vērtības nodokli veselīgai pārtikai būs Zaļo un Zemnieku savienības un arī veselības nozares vadības morālais balsojums. Pieejamība veselīgai pārtikai veicinātu ne tikai sabiedrības veselības uzlabošanu, bet būtu arī atbalsts nacionālajiem ražotājiem un, protams, zemniekiem. Jo veselīga pārtika ir tā pārtika, kas atrodas tuvu tās izcelsmes vietai, ir svaiga un bez konservantiem. Tātad ražota Latvijā. Lūdzam atbalstīt šo priekšlikumu.
Paldies. Turpinām debates. Vārds deputātam Kārlim Šadurskim.
Godātie kolēģi! Paldies Šica kungam par šo labo, morālo aicinājumu. Es tomēr savā aicinājumā lūgšu nedaudz likt lietā arī veselo saprātu. Proti, nevienā normatīvā aktā nav definēts, kas ir veselīga pārtika. Tāpēc, godātie kolēģi, jūs varat iedomāties, kāds haoss iestātos, ja mēs šo priekšlikumu atbalstītu? Un, runājot par konservantiem, es saprotu, ka konservanti ir ļoti slikti, bet pamēģiniet, lūdzu, iemarinēt ķirbjus bez etiķa vai bez citronskābes. Paldies.
Paldies. Debates slēdzu. Vai ziņotājs komisijas vārdā ko piebildīs?
Vēlos tikai piebilst, ka arī diskusijās Budžeta un finanšu (nodokļu) komisijas sēdēs varēja redzēt, ka deputāti noteikti šo ideju par veselīgu pārtiku atbalsta, taču, rakstot šo normu likumā, mums ir nepieciešams daudz precīzāks definējums un daudzu citu normatīvo aktu regulējuma izmaiņas, tādēļ arī ar šo vienu mazo grozījumu, kā saka, nekas netiek vēl izlabots un uzlabots. (Dep. M.Bondars: “Ar kaut ko jau ir jāsāk!”) Tādēļ arī komisijas vārdā aicinu to neatbalstīt.
Paldies. Lūdzu zvanu! Balsosim par 5. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 36, pret - 48, atturas - 3. Priekšlikums nav atbalstīts.
6. - frakcijas SASKAŅA priekšlikums. Komisijā nav atbalstīts.
Deputāti lūdz balsojumu. Lūdzu zvanu! Balsosim par 6. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 32, pret - 51, atturas - nav. Priekšlikums nav atbalstīts.
7. - Finanšu ministrijas parlamentārā sekretāra Arvila Ašeradena priekšlikums. Nav atbalstīts.
Deputāti neiebilst.
8. - Budžeta un finanšu (nodokļu) komisijas priekšlikums. Komisijā atbalstīts.
Deputāti atbalsta.
9. - Finanšu ministrijas parlamentārā sekretāra Arvila Ašeradena priekšlikums. Nav atbalstīts.
Deputāti neiebilst.
10. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
11. - Finanšu ministrijas parlamentārā sekretāra Arvila Ašeradena priekšlikums. Atbalstīts, redakcionāli precizējot un mainot pantu numerāciju.
Deputāti atbalsta.
12. - Finanšu ministrijas parlamentārā sekretāra priekšlikums. Atbalstīts.
Deputāti atbalsta.
13. - Finanšu ministrijas parlamentārā sekretāra priekšlikums. Atbalstīts.
Deputāti atbalsta.
14. - Finanšu ministrijas parlamentārā sekretāra priekšlikums. Atbalstīts. (Starpsauciens no zāles: “Balsojam!”)
Deputāti lūdz balsojumu. Lūdzu zvanu! Balsosim par 14. - Finanšu ministrijas parlamentārā sekretāra Ašeradena iesniegto priekšlikumu! Lūdzu balsošanas režīmu! Lūdzu rezultātu! Par - 51, pret - 25, atturas - 10. Priekšlikums ir atbalstīts.
15. - frakcijas SASKAŅA priekšlikums. Komisijā nav atbalstīts.
Deputāti lūdz balsojumu. Lūdzu zvanu! Balsosim par 15. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 26, pret - 53, atturas - nav. Priekšlikums nav atbalstīts.
16. - Finanšu ministrijas parlamentārā sekretāra priekšlikums. Atbalstīts.
Deputāti atbalsta.
17. - Finanšu ministrijas parlamentārā sekretāra priekšlikums. Atbalstīts.
Deputāti atbalsta.
18. - Finanšu ministrijas parlamentārā sekretāra priekšlikums. Daļēji atbalstīts, iekļauts 19.priekšlikumā.
Deputāti piekrīt.
19. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
20. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
21. - Finanšu ministrijas parlamentārā sekretāra priekšlikums. Atbalstīts.
Deputāti atbalsta.
22. - Finanšu ministrijas parlamentārā sekretāra priekšlikums. Daļēji atbalstīts, iekļauts 24.priekšlikumā.
Deputāti piekrīt.
23. - deputāta Imanta Parādnieka priekšlikums. Daļēji atbalstīts, iekļauts 24.priekšlikumā.
Deputāti piekrīt.
24. - Budžeta un finanšu (nodokļu) komisijas priekšlikums. Komisijā atbalstīts.
Deputāti atbalsta.
25. - deputāta Jāņa Tutina priekšlikums. Komisijā daļēji atbalstīts, iekļauts 26.priekšlikumā.
Deputāti piekrīt.
26. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
27. - Finanšu ministrijas parlamentārā sekretāra priekšlikums. Daļēji atbalstīts, iekļauts 28.priekšlikumā.
Deputāti piekrīt.
28. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
Un 29. - deputāta Jāņa Tutina priekšlikums. Nav atbalstīts.
Uzsākam debates. Vārds deputātam Jānim Tutinam.
Labdien, cienījamie kolēģi! Teikšu uzreiz atklāti par šo priekšlikumu: tam absolūti nekāda sloga uz budžetu - ne uz nākošā gada, ne uz aiznākošo gadu budžetiem - nav. Nekāda nav! Saistībā ar šo priekšlikumu būtu tikai dažam ierēdnim varbūt pāris stundu jāpastrādā, lai sakārtotu to, kas jau šajā likumā praktiski ir pieņemts. Proti, ir pieņemts tas, ka no 2016.gada 1.jūlija ar pievienotās vērtības nodokli tiks aplikti dzīvojamo māju pārvaldīšanas pakalpojumi. Diemžēl nedz no likumprojekta teksta, nedz no tam pievienotās anotācijas nav izprotams, kādi tieši pārvaldīšanas pakalpojumi tiks aplikti ar šo nodokli. Tas izraisījis gan apsaimniekotāju, gan dzīvojamo māju dzīvokļu īpašnieku satraukumu; viņi ir neizpratnē par to, par kādu summu palielināsies iedzīvotāju rēķini. Atbildi nesniedz arī tālāk skatāmais Dzīvojamo māju pārvaldīšanas likums, kurā vienīgi vispārīgi ir minēts, kas ir saprotams ar dzīvojamās mājas pārvaldīšanas izdevumiem. Minēto likumu vajadzēs piemērot visā Latvijas teritorijā, un viennozīmīgi jāatzīst, ka izpratne par to, kādus pakalpojumus aplikt ar pievienotās vērtības nodokli, noteikti atšķirsies. Tādējādi varētu rasties nevienlīdzīga attieksme pret mūsu valsts iedzīvotājiem un arī viņu naudas maciņiem, jo tikai no apsaimniekotāja izveicības vai nesapratnes un bailēm no interpretācijas, kādu piemēros Valsts ieņēmumu dienests, būs atkarīgs, cik naudas mūsu iedzīvotāji maksās vairāk. Vēlos vērst uzmanību arī uz to, ka minētais nodoklis neattieksies uz tiem, kuri dzīvo privātmājās, bet attieksies uz tiem, kuri mīt daudzdzīvokļu mājās un kuru maciņš jau tā nav sevišķi biezs. Tāpēc ar šo priekšlikumu es ierosinu likumā maksimāli precīzi noteikt, ka Ministru kabinetam jāsniedz skaidrojums, kuri tieši pārvaldīšanas pakalpojumi tiek aplikti ar pievienotās vērtības nodokli. Un Ministru kabinetam jānodrošina izskaidrojošas informācijas pieejamība par pakalpojumiem, kuri apliekami ar šo nodokli. Šāds risinājums, manuprāt, nodrošinātu vienotu pieeju ne tikai no apsaimniekotāju, bet arī no Valsts ieņēmumu dienesta puses un liecinātu tikai par normālu valsts attieksmi pret saviem iedzīvotājiem. Lūdzu atbalstīt manu priekšlikumu. Paldies.
Turpinām debates. Vārds deputātam Viktoram Valainim.
Augsti godātā Saeimas priekšsēdētāja, kolēģi! Par šo priekšlikumu... Ir jāsaprot, vai vispār kāda jēga to darīt. Mājokļa politikā jau daudz kas ir skaidrots, piemēram, tas, kas ir rakstīts Dzīvojamo māju privatizācijas likumā par to, ka šie īpašumi ir... ka līdz galam privatizācija ir paveikta tad, kad iedzīvotāji ir pārņēmuši mājas. Tas ir ļoti skaidri ierakstīts, bet Rīgā tas nav izdarīts, kas arī rada šīs lielās problēmas attiecībā uz PVN piemērošanu. Šeit ļoti skaidri redzams - ir pusgads laika tam sagatavoties. Tāda problēma ir ne tikai Rīgā, tā ir taisnība, tāda problēma ir arī citās Latvijas lielajās pilsētās. Bet man ir diezgan liela pārliecība, ka citas pilsētas to izdarīs un sagatavosies šim nodoklim tā, kā tas ir, piemēram, Valmierā, kur šī pievienotās vērtības nodokļa stāšanās spēkā iedzīvotāju rēķinos neradīs vispār nekādas izmaiņas. Iedzīvotāji maksās tāpat kā līdz šim. Bet Rīgā tā būs ļoti liela problēma. Un mani tiešām māc šaubas, vai Rīga spēs sagatavoties. Un šāds priekšlikums... Ko tad Ministru kabinets var sagatavot? (Dep. I.Zariņš: “Tiešām! Ko tad viņš var sagatavot!”) Kaut kādas vadlīnijas? Kaut kādas vadlīnijas tam, kā “Rīgas namu pārvaldniekam” strādāt? Viss jau ir sagatavots, vajag tikai gribēt strādāt. Viss. Ļoti daudzās pilsētās šie sagatavošanās darbi jau ir sākušies. Rīgā cer uz kaut kādām izmaiņām, ka varbūt kaut ko neieviesīs. Nu tas nav pareizi. Aicinu tiešām lielāko Latvijas namu pārvaldnieku sagatavot un sākt strādāt pie šīs normas ieviešanas tā, lai iedzīvotājiem būtu vismazākais slogs, jo... Viens piemērs. Siltināšanas programma, kuru minēja Viņķeles kundze iepriekš. Visā Latvijā var ieviest, bet “Rīgas namu pārvaldniekam” nesanāk. Nu kur tad ir tās problēmas? Citi var, vieni nevar. Un šis priekšlikums pēc būtības īsti... nekādas lielas jēgas no tā nav. Attiecībā uz to, ko vajadzētu darīt. Ekonomikas ministrijai vajadzētu tiešām uzņemties lielākas rūpes par to, kuri likumi attiecībā uz mājokļu politiku būtu jāgroza vai jāievieš. Arī Latvijas Namu pārvaldītāju un apsaimniekotāju asociācija atsūtīja uz Budžeta un finanšu (nodokļu) komisiju vēstuli, kuru es rūpīgi izlasīju. Tur bija rakstīts, ka viņi ir tikušies ar Finanšu ministriju un saprot, kāpēc šis PVN ir jāievieš, un vērsa uzmanību uz ļoti daudziem citiem punktiem, taču neprasīja nekādus skaidrojumus par kādiem MK noteikumiem vai vēl kaut ko... Par to, kā ieviest... Visiem viss skaidrs, diemžēl, izņemot Rīgu. Paldies.
Paldies. Debates slēdzu. Vai komisijas vārdā ir kas piebilstams?
Godātie kolēģi, vēlos tikai piebilst, ka, manuprāt, realitātē šis priekšlikums tiešām neko nevarēs mainīt, jo neatkarīgi no tā, vai mēs ietveram šo teikumu vai ne, tik un tā būs nepieciešams gan VID darbiniekiem, gan citām iestādēm skaidrot un palīdzēt, ja ir kādas neskaidrības ar šo pievienotās vērtības nodokļa piemērošanu. Tādēļ komisijas vārdā aicinu neatbalstīt šo priekšlikumu.
Paldies. Lūdzu zvanu! Balsosim par 29. - deputāta Tutina iesniegto priekšlikumu! Lūdzu balsošanas režīmu! Lūdzu rezultātu! Par - 31, pret - 55, atturas - 1. Priekšlikums nav atbalstīts.
Līdz ar to esam izskatījuši visus priekšlikumus. Aicinu atbalstīt likumprojektu otrajā, galīgajā, lasījumā.
Lūdzu zvanu! Balsosim par likumprojekta “Grozījumi Pievienotās vērtības nodokļa likumā” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 56, pret - 26, atturas - 7. Likums ir pieņemts. Darba kārtībā - likumprojekts “Grozījums Valsts probācijas dienesta likumā”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Jānis Trupovnieks.
Kolēģi! Komisija ir izskatījusi likumprojektu “Grozījums Valsts probācijas dienesta likumā”. Otrajam lasījumam priekšlikumi nav saņemti. Aicinu atbalstīt otrajā, galīgajā, lasījumā.
Paldies. Lūdzu zvanu! Balsosim par likumprojekta “Grozījums Valsts probācijas likumā” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 57, pret - 33, atturas - nav. Likums ir pieņemts. Darba kārtībā - likumprojekts “Grozījumi likumā “Par palīdzību dzīvokļa jautājumu risināšanā””, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Ints Dālderis.
Cienījamie kolēģi! Minētā likumprojekta otrajam lasījumam priekšlikumi nav saņemti, līdz ar to komisijas vārdā lūdzu to atbalstīt galīgajā lasījumā.
Lūdzu zvanu! Balsosim par likumprojekta “Grozījumi likumā “Par palīdzību dzīvokļa jautājumu risināšanā”” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 61, pret - 26, atturas - nav. Likums ir pieņemts. Darba kārtībā - likumprojekts “Grozījumi Dzīvojamo māju pārvaldīšanas likumā”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Ints Dālderis.
Cienījamie kolēģi! Likumprojekta “Grozījumi Dzīvojamo māju pārvaldīšanas likumā” otrajam lasījumam komisija saņēma vienu - deputāta Jāņa Tutina priekšlikumu. Tas neguva komisijas atbalstu.
Deputāti lūdz balsojumu. Lūdzu zvanu! Balsosim par deputāta Tutina iesniegto priekšlikumu! Lūdzu balsošanas režīmu! Lūdzu rezultātu! Par - 31, pret - 54, atturas - nav. Priekšlikums nav atbalstīts.
Tātad vienīgais priekšlikums nav atbalstīts. Lūdzu atbalstīt šo likumprojektu otrajā, galīgajā, lasījumā.
Lūdzu zvanu! Balsosim par likumprojekta “Grozījumi Dzīvojamo māju pārvaldīšanas likumā” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 67, pret - 23, atturas - 2. Likums ir pieņemts. Darba kārtībā - likumprojekts “Grozījums Oficiālo publikāciju un tiesiskās informācijas likumā”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Jānis Trupovnieks.
Budžeta un finanšu (nodokļu) komisija ir izskatījusi likumprojektu “Grozījums Oficiālo publikāciju un tiesiskās informācijas likumā”. Otrajam lasījumam priekšlikumi nav saņemti. Aicinu atbalstīt likumprojektu otrajā, galīgajā, lasījumā.
Lūdzu zvanu! Balsosim par likumprojekta “Grozījums Oficiālo publikāciju un tiesiskās informācijas likumā” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 78, pret - 6, atturas - 4. Likums ir pieņemts. Darba kārtībā - likumprojekts “Grozījumi likumā “Par izložu un azartspēļu nodevu un nodokli””, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Jānis Trupovnieks.
Komisija izskatījusi likumprojektu “Grozījumi likumā “Par izložu un azartspēļu nodevu un nodokli””. Ir saņemti 12 priekšlikumi. 1. - Finanšu ministrijas parlamentārā sekretāra Ašeradena kunga priekšlikums. Daļēji atbalstīts, iekļauts 2. - komisijas priekšlikumā.
Deputāti piekrīt.
2. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
3. - deputāta Imanta Parādnieka priekšlikums. Komisijā nav atbalstīts.
Uzsākam debates. Vārds deputātam Imantam Parādniekam.
Kolēģi, es runāšu uzreiz par vairākiem saviem priekšlikumiem, kas ir saistīti. Turpmākie trīs un arī pārejas noteikumos. Jo šajos priekšlikumos, kas tagad ir 3., 4. un 5.priekšlikums, varbūt mazliet mulsinoša ir likme, kas ir būtiski augstāka nekā pašreiz. Bet tas ir saistīts ar to, ka mans priekšlikums ir katru gadu apmēram par 10 procentiem palielināt likmi spēļu automātiem un spēļu galdiem. Diemžēl jāteic, ka tā nu ir vēsturiski izveidojies, ka šī nozare tiek īpaši saudzēta, kaut arī vajadzības budžetā ir krietni lielākas, nekā mēs no šīs nozares ieņemam, tātad vajadzētu arī ieņemt un attiecīgi tērēt. Es jums nosaukšu dažus skaitļus, kaut gan es saprotu, ka tas jau neko nemainīs pēc būtības. Tāpat tiks pieņemts, kā labpatīkas tiem, kuriem negribas celt nodokli azartspēlēm... pat azartspēlēm. Galvenais ir pēc tam nedabūt pa galvu no tiem, kuriem ir lielas naudas un kuri publiskajā telpā to var izdarīt. Tātad - kā ir mainījies neto apgrozījums kopā miljonos eiro divu gadu laikā? Par deviņiem mēnešiem es nosaukšu, jo tas ir salīdzināms ar šī gada deviņiem mēnešiem. Tātad 2013.gadā bija 124 miljoni un 2015.gadā par deviņiem mēnešiem - 157 miljoni. Iekārtu skaits, spēļu automātu skaits. 2013.gadā bija 8200, un tagad ir pāri par 8600. Paredzamā peļņa un zaudējumi. Es aicinu šeit kolēģus ieklausīties. 2013.gada deviņos mēnešos bija 23,8 miljoni. 2015.gada deviņos mēnešos paredzamā peļņa ir 39,3 miljoni. Pieaugums ir ap 80 procentu. Rentabilitāte... paredzamā rentabilitāte jeb peļņa pret apgrozījumu. Pieaugums ir no 19,12 procentiem līdz gandrīz 25 procentiem. Nu tad iedomājieties - bizness, kurā rentabilitāte ir 25 procenti, un katru gadu rentabilitāte aug par 3 procentiem. Tāpēc mans priekšlikums ir palielināt šo nodokli par 10 procentiem, ņemot vērā vēl tādus apstākļus, ka, piemēram, kopš 2012.gada nodokļa likme nav palielināta, savukārt inflācija ir bijusi kopēja, tā ir bijusi augstāka par 10 procentiem, un vidējās darba algas samaksas pieaugums šajā periodā ir pārsniedzis 16 procentus. Līdz ar to tas ir adekvāts palielinājums, vēl jo vairāk tāpēc, ka šī nozare strauji attīstās. Tiem, kas ikdienā mēro ceļu ar automašīnu vai varbūt ar kājām, tas būs vēl interesantāk - no Centrālās stacijas pa Čaka ielu virzienā uz Zemitāna tiltu jūs intereses pēc paskaitiet, cik tur ir spēļu zāļu “Fēnikss”. Tā intereses pēc. Vienā pusē un turpat ielas otrā pusē. Desmit. Desmit spēļu zāles! Un tad, kad arguments ir tāds, ka... Piedodiet, kolēģi, es kādu citēšu (es ceru, ka neviens neapvainosies): “Aiz katra spēļu automāta stāv darbavietas.” Tad es iedomājos, ka to darbavietu vietā, kuras varētu rasties spēļu zālē “Fēnikss” vai kā raksta - “laimētavās” (kaut gan varētu varbūt tās saukt par “zaudētavām”, un tā būtu laba un taisnīga pieeja šai nozarei), noteikti varētu uz Čaka ielas un Marijas ielas izveidoties veikali, saloni, kas pārdotu lietas un tirgotos ar pakalpojumiem, kas sabiedrībai būtu krietni vērtīgāki. Un kuriem tas vēl interesē - par nodokli, kāds ir Igaunijā. Igaunijā iepretim mūsējam pagājušajā gadā nodoklis bija 5368 eiro gadā. Mums šobrīd ir 3142 eiro un likumprojektā ir paredzēti 3300 eiro. Mans priekšlikums paredz nākošajā gadā vien 3480 eiro. Šogad Igaunijā likme ir 3600, un plus 10 procenti nāk no ieņēmumiem. Tā likme ir vienkārši nesalīdzināmi augstāka nekā pie mums. Budžetā mums tas dod ne vairāk, ne mazāk kā vēl papildu ap 3 miljoniem katru gadu. Vajag to naudu vai nevajag? Kam vajag, lai ņem! Kam nevajag - balsojiet “pret”! Paldies.
Paldies. Debates slēdzu. Vai komisijas vārdā ir kas piebilstams? (No zāles: “Izstāsti, kā tur ir!”)
Jā. Neapšaubāmi, komisijā ne no viena deputāta neizskanēja viedoklis, ka šī nozare ir tā labākā, jaukākā un patīkamākā. Un mēs visi saprotam, ka ir arī tautsaimniecībai zaudējumi no tiem pakalpojumu ņēmējiem, kas tos izmanto un iet šajās spēļu zālēs spēlēt. Bet es gribu teikt, ka nepamatoti augsts nodokļa palielinājums būtu līdzvērtīgs Ventspils slimnīcas jumta noraušanai. Un, ja Ventspilī vēja ātrums bija 32 metri sekundē, tad Zviedrijā bija 40... Un mēs jau tā varam nevis gūt, bet zaudēt. Turklāt, runājot par Parādnieka kunga iesniegto 5.priekšlikumu, gribu teikt, ka Finanšu ministrija 2012.gadā ir vienojusies ar nozari par to, ka 2019.gada 1.janvārī vienotā tīklā tiks saslēgti visi spēļu automāti, kas... Tad mēs rūpīgi izvērtējām šo situāciju; izvērtējām, kādas varētu būt saistības un izmaksu palielinājums nozarei. Tas ir aptuveni 2 tūkstoši eiro uz vienu automātu. Un, ja kopumā nozarei ir 8500 vai 8600 automāti, tad tas patiesībā būtu uz katru no nozares pārstāvētajiem uzņēmumiem no 2 līdz 4 miljoniem. Līdz ar to komisija pieņēma lēmumu neatbalstīt Parādnieka kunga priekšlikumu.
Paldies. Lūdzu zvanu! Balsosim par 3. - deputāta Parādnieka iesniegto priekšlikumu! Lūdzu balsošanas režīmu! Lūdzu rezultātu! Par - 3, pret - 59, atturas - 22. Priekšlikums nav atbalstīts.
4. - deputāta Parādnieka priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 4. - deputāta Parādnieka iesniegto priekšlikumu! Lūdzu balsošanas režīmu! Lūdzu rezultātu! Par - 3, pret - 60, atturas - 20. Priekšlikums nav atbalstīts.
5. - deputāta Parādnieka priekšlikums. Komisijā nav atbalstīts.
Deputāti lūdz balsojumu. Lūdzu zvanu! Balsosim par 5. - deputāta Parādnieka iesniegto priekšlikumu! Lūdzu balsošanas režīmu! Lūdzu rezultātu! Par - 1, pret - 64, atturas - 20. Priekšlikums nav atbalstīts.
6. - deputāta Trupovnieka priekšlikums. Atbalstīts, iekļauts 7. - Ministru kabineta priekšlikumā.
Vai deputātam Parādniekam debatēs pietiks ar četrām minūtēm? Paldies. Uzsākam debates. Vārds deputātam Imantam Parādniekam.
Kolēģi! Likumprojekta pirmajā redakcijā bija apstiprināts palielinājums attiecībā uz azartspēļu automātiem vien par 5 procentiem - uz 3300 eiro likmi gadā. Šis Ministru kabineta un Trupovnieka kunga priekšlikums palielinās šo likmi vien par 2 procentiem. Faktiski, salīdzinot ar pirmā lasījuma redakciju, tā summa samazinās par gandrīz 100 eiro. Un tas budžetā atspoguļosies, neieņemot 615 tūkstošus eiro. Es aicinu neatbalstīt šādu priekšlikumu. Paldies.
Lūdzu zvanu! Tā. Debates slēdzu. Vai komisijas vārdā ir kas piebilstams?
Patiesībā mēs jau varam skatīties Excel tabulas un prognozēt teorētisko peļņu, bet, ja paraugāmies uz to, ka 25 no spēļu zālēm ir praktiski nerentablas... Esmu pats divreiz publiski piedalījies sabiedriskās diskusijās par šo tēmu un ieturējis diezgan stingru līdzīgu pozīciju kā Parādnieka kungs, bet... Rezultātā mēs valsts budžetā varam ciest zaudējumus, nevis gūt papildu ieņēmumus, jo, ja netiek vairs turpināts darbināt aptuveni 500 azartspēļu automātu un netiek saņemta maksa par tiem, tad zaudējumi var būt 1,1 miljons, un līdz ar to tas var atsaukties gan uz uzņēmumu ienākuma nodokli, gan uz iedzīvotāju ienākuma nodokli, gan uz PVN.
Paldies. Lūdzu zvanu! Balsosim par 6. - deputāta Trupovnieka iesniegto priekšlikumu! (Dep. K.Šadurskis: “Neviens balsojumu neprasīja!”) Deputāts Parādnieks uzturēja balsojumu. Tātad balsojums tika prasīts. Kolēģi, aicinu sekot līdzi Saeimas sēdei! Tātad vēlreiz. Lūdzu zvanu! Balsosim par 6. - deputāta Trupovnieka iesniegto priekšlikumu! Lūdzu balsošanas režīmu! Lūdzu rezultātu! Par - 5, pret - 26, atturas - 51. Priekšlikums nav atbalstīts.
7. - Ministru kabineta priekšlikums. Komisijā atbalstīts.
Deputāti atbalsta. Deputāti lūdz balsojumu. Lūdzu zvanu! Balsosim par 7. - Ministru kabineta iesniegto priekšlikumu! Lūdzu balsošanas režīmu! Lūdzu rezultātu! Par - 64, pret - 25, atturas - nav. Priekšlikums ir atbalstīts.
8. - Finanšu ministrijas parlamentārā sekretāra priekšlikums. Komisijā atbalstīts.
Deputāti atbalsta.
9. - deputāta Trupovnieka priekšlikums. Komisijā nav atbalstīts. Es to arī atsaucu, pamatojoties uz to, ka nākamgad tiks izstrādāts jauns likums par nodokļiem un nodevām. Mans priekšlikums bija par to, ka ir jābūt pārskatītai iegūto finanšu sadalei starp valsti, pašvaldībām un Veselības ministriju.
Tātad 9.priekšlikums ir atsaukts.
10. - Finanšu ministrijas parlamentārā sekretāra priekšlikums. Komisijā atbalstīts.
Deputāti atbalsta.
11. - deputāta Parādnieka priekšlikums. Komisijā nav atbalstīts.
Deputāti neiebilst.
12. - Ministru kabineta priekšlikums. Atbalstīts.
Deputāti atbalsta.
Viss. Visi priekšlikumi ir izskatīti. Aicinu atbalstīt likumprojektu otrajā, galīgajā, lasījumā.
Lūdzu zvanu! Balsosim par likumprojekta “Grozījumi likumā “Par izložu un azartspēļu nodevu un nodokli”” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 94, pret un atturas - nav. Likums ir pieņemts. Kolēģi, ir pienācis laiks pārtraukumam! Lūdzu zvanu! Lūdzu deputātu klātbūtnes reģistrācijas režīmu! Kolēģi, šodien dzimšanas dienu svin deputāts Sergejs Potapkins, un mēs no sirds viņu sveicam! (Aplausi.) Kamēr tiek gatavoti reģistrācijas rezultāti, vārds paziņojumam deputātam Kārlim Šadurskim.
Godātie Budžeta un finanšu (nodokļu) komisijas kolēģi! Lūdzu pēc piecām minūtēm uz īsu sēdi Budžeta un finanšu (nodokļu) komisijas telpās!
Paldies. Vārds paziņojumam deputātei Lolitai Čigānei.
Cienījamie Eiropas lietu komisijas deputāti! Mums komisijas sēde būs garajā pārtraukumā pulksten 13.30. Lūdzu visiem attiecīgi plānot laiku, lai varētu ierasties 13.30 uz Eiropas lietu komisijas sēdi Sarkanajā zālē! Paldies.
Paldies. Vārds reģistrācijas rezultātu nolasīšanai Saeimas sekretāra biedram Gunāram Kūtrim.
Paldies. Šobrīd, kolēģi, nav reģistrējušies: Sergejs Dolgopolovs, Nellija Kleinberga un Jānis Trupovnieks. Trupovnieks bija. Ir. (Dep. A.Klementjevs: “Sodīsim viņu!”)
Paldies. Pārtraukums līdz pulksten 12.00. (Pārtraukums.)
Sākam. Kolēģi, aicinu ieņemt vietas Sēžu zālē, lai varam turpināt Saeimas ārkārtas sēdi! Darba kārtībā likumprojekts “Grozījumi likumā “Par iedzīvotāju ienākuma nodokli””, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Aleksandrs Kiršteins.
Cienījamā priekšsēdētāja! Godājamie ministri! Godājamie deputāti! Strādājam ar likumprojektu Nr.378/Lp12 - “Grozījumi likumā “Par iedzīvotāju ienākuma nodokli””. 1.priekšlikumu ir iesniedzis Juridiskais birojs. Komisija atbalsta.
Deputāti atbalsta.
2.priekšlikumu iesniedzis Finanšu ministrijas parlamentārais sekretārs Ašeradens. Atbalstīts komisijā.
Deputāti atbalsta.
3.priekšlikumu iesniedzis Juridiskais birojs. Daļēji atbalstīts un iekļauts 5. - komisijas priekšlikumā.
Kolēģi, aicinu ievērot klusumu Sēžu zālē! Deputāti 3.priekšlikumu atbalsta.
4. - Finanšu ministrijas parlamentārā sekretāra Ašeradena priekšlikums. Atbalstīts.
Deputāti atbalsta.
5. - Budžeta un finanšu (nodokļu) komisijas priekšlikums. Atbalstīts.
Uzsākam debates. Vārds deputātam Igoram Pimenovam.
Cienījamās deputātes! Godātie deputāti! 5.priekšlikums attiecas uz diferencēto neapliekamo minimumu. Ir jauna koncepcija, kuru mūsu valdība un mūsu nodokļu sistēma ievieš attiecībā uz ienākumiem... nodokļiem, kuri tiek ieturēti no fiziskās personas ienākumiem. Un tieši šajā likumprojektā tam ir acīmredzami likumsakarīga vieta. Vienlaikus mēs gribam piebilst, ka, neskatoties uz to, ka šī jaunā, visai revolucionārā ideja ir atbalstīta valdībā un vairākkārt jeb atkārtoti atbalstīta Budžeta un finanšu (nodokļu) komisijā, tomēr šis priekšlikums nav guvis atbalstu ne no darba devēju, ne no darba ņēmēju puses. Diferencētais neapliekamais minimums nākotnē skars visus darba ņēmējus, kuru darba alga mēnesī nepārsniedz 1500 eiro, bet neattiecas nemaz uz tiem, kam ienākumi ir lielāki. Un tas ir galvenais... galvenā pretenzija, galvenais iebildums, kāpēc mēs nevaram atbalstīt šo ideju, šo koncepciju un šos priekšlikumus, kuros ietilpst gan šis skatāmais, gan arī pārējie, kas būs vēl priekšā. Pēc mūsu domām, tomēr ir jāņem vērā, ka progresīvais nodoklis, par kuru mēs šodien vēl noteikti runāsim, ir ļoti auglīga ideja, kura tiek piemērota visās Eiropas Savienības dalībvalstīs, izņemot trīs Baltijas valstis, plus Ungārija, Slovākija un Bulgārija. Ņemot vērā, ka runa ir tieši par to Latvijas nodokļu maksātāju ienākumiem, kuri saņem daudz lielākus ienākumus nekā 1500 eiro, ir ļoti svarīgi saprast, ka tas pareizais - progresīvais - nodoklis nebūtu vienkārši nodoklis uz bagātību. Turīgie Latvijas iedzīvotāji patēriņam izmanto tikai daļu savu ienākumu, un tikai no šīs daļas maksā pievienotās vērtības nodokli un arī akcīzes nodokli. Savukārt pārējie valsts iedzīvotāji ir spiesti novirzīt patēriņam visus savus ienākumus, tātad maksāt patēriņa nodokļus no visiem saviem ienākumiem, papildinot valsts budžetu. Tāpēc tieši iedzīvotāju ienākuma nodokļa progresivitāte būtu veids, kā mazināt nevienlīdzību. Gribētu piebilst, ka neapliekamo minimumu, par kuru mēs tagad runājam, pilnībā varēs atgūt tikai pēc gada ienākumu deklarācijas iesniegšanas Valsts ieņēmumu dienestam. Tātad daudzos gadījumos, kad darba ņēmēja nezināšanas vai prasmju trūkuma dēļ deklarācija Valsts ieņēmumu dienestā netiks iesniegta, nauda vienkārši paliks valsts budžetā. Visi šie trūkumi šo “labo” (pēdiņās) ideju īstenībā padara par nastu Latvijas nodokļu maksātājiem, it īpaši tiem, kuriem ieņēmumi ir mazāki par 1500 eiro. Mūs tomēr gaida vēl citi ierosinājumi, citi likumprojekti, kas nodrošinās Latvijā progresivitātes principu iedzīvotāju ienākuma nodokļu izpildē, tāpēc šī ideja tomēr nav atbalstāma. Un gan par šo priekšlikumu, gan par visiem pārējiem, kuri ir saistīti ar diferencēto neapliekamo minimumu, frakcija SASKAŅA balsojot atturēsies. Paldies.
Paldies. Debates slēdzu. Vai komisijas vārdā ir kas piebilstams?
Šeit jau ir teikts tikai par Ministru kabinetu, ka tas nosaka noteikumus. Tas īsti neatbilda. Es aicinu atbalstīt.
Lūdzu zvanu! Balsosim par 5. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 48, pret - nav, atturas - 27. Priekšlikums ir atbalstīts.
6. - deputāta Andreja Klementjeva priekšlikums. Nav atbalstīts.
Uzsākam debates. Vārds deputātam Andrejam Klementjevam.
Labdien, augsti godātie deputāti! Negribētos, lai priekšlikums būtu noraidīts bez diskusijas tāpēc, ka ir skaidrs un visi saprot, par ko mēs runājam. Mēs runājam par neapliekamā minimuma paaugstināšanu pensionāriem. Es jums gribu atgādināt, ka vairāk nekā astoņus gadus jau šis priekšlikums pastāv, bet šī summa nav mainīta. Dzīve iet uz priekšu, mēs jau esam atteikušies no latiem, jau dzīvojam eirozonā. Bet tas neapliekamais minimums stāv uz vietas. Un es uzskatu, ka tas ir kauna traips gan zaļajiem un zemniekiem, kuri kontrolē Sociālo un darba lietu komisiju un Labklājības ministriju, gan Pensionāru federācijas šefam. Šo problēmu vajag atrisināt. Ļoti žēl, ka jūs neatradāt iespēju atrisināt šogad šo lietu, jo Šadurska kungs bija solījis, ka 10 eiro pieliks, bet kaut kā nesanāca. Mums ir stenogramma. Mēs glabājam... (Dep. K.Šadurskis no zāles: “Izlasi visu stenogrammu!”) Jā, jā, mēs lasām. Bija solījums, ka šogad mēs to izskatīsim. Izskatījām šo priekšlikumu un virzīsim to tālāk. Jā, bet arī komisijā nebija motivācijas, kāpēc mēs nevaram atļauties šo priekšlikumu pieņemt. Es pajautāju saviem deputātiem, viņi teica, ka tas automātiski bija noraidīts bez diskusijas. Finanšu ministrija arī nepierādīja to, ka tas budžetā nav iespējams. Gribu atgādināt, ka šodien pensionāri ir vislielākā riska grupa - uz nabadzības sliekšņa atrodas visi, tāpēc es lūdzu parlamentu atbalstīt manu priekšlikumu.
Debates slēdzu. Vai komisijas vārdā ir kas piebilstams?
Aicinu atbalstīt komisijas viedokli un neatbalstīt šo priekšlikumu.
Paldies. Lūdzu zvanu! Balsosim par 6. - deputāta Andreja Klementjeva iesniegto priekšlikumu! Lūdzu balsošanas režīmu! Lūdzu rezultātu! Par - 33, pret - 48, atturas - 7. Priekšlikums nav atbalstīts.
7. - deputāta Parādnieka priekšlikums. Nav atbalstīts.
Uzsākam debates. Vārds deputātam Imantam Parādniekam.
Kolēģi! Es atgādināšu, kāda pašreiz ir kārtība, kā var piemērot atvieglojumus par apgādībā esošu personu. Pie šīm personām pieskaita ne tikai bērnus, bet arī nestrādājošus laulātos un nestrādājošus vecākus vai vecvecākus. Un ar nākošā gada 1.janvāri mēs šo normu izslēgsim. Manuprāt, tas ir pareizi. Pēc savas būtības - pareizi. Mēs likumprojektā esam iestrādājuši vienu izņēmuma gadījumu, kad laulātajiem vai vecākiem, vai vecvecākiem, kuri ir atzīti par personām ar invaliditāti, var piemērot... Tātad šai strādājošajai personai var piemērot šo atvieglojumu. Tas arī ir pareizi. Un tomēr mums ir “izkritušas” dažas grupas, kas, manuprāt, arī ir svarīgas, lai saņemtu šāda veida atbalstu, kas kopumā dod 38 eiro papildu ienākumus maciņā, jo 23 procentu apjomā netiek iedzīvotāju ienākuma nodoklis samaksāts. Un tās personu grupas ir uzskaitītas manā priekšlikumā. Laulātais, arī nestrādājošs laulātais, kura aizgādībā ir bērns vecumā līdz trim gadiem. Nu, manuprāt, tas ir pašsaprotami, ka māmiņa varbūt pati vēlas parūpēties par savu bērnu un līdz trīs gadu vecumam nelaiž viņu bērnudārzā. Un tas ir objektīvs pamats tam, lai šī māmiņa (vai varbūt tēvs; tas varētu būt arī tēvs, ja strādājošā ir māmiņa) būtu kā apgādībā esoša persona. Tā ir viena grupa, un es uzskatu par objektīvi pamatotu to, ka tai šis atvieglojums būtu jāsaglabā. Otra grupa ir nestrādājošs laulātais, ja viņa aizgādībā ir trīs bērni un viens no tiem ir vismaz pirmsskolas vecuma. Un trešā grupa ir nestrādājošs laulātais ar pieciem bērniem, ja šie bērni ir vecumā līdz 18 gadiem. Es saprotu, ka tam ir fiskāla ietekme; to gan īsti aprēķināt nevarēja, tāpēc ka šādu precīzu datu nav. Es pats lēšu, ka tie ir apmēram divi trīs miljoni. Daļa no tā ir pašvaldības budžetā, daļa - valsts budžetā. Mani priekšlikumi, kuri bija saistīti ar fiskālu pienesumu budžetam, netika atbalstīti, un es saprotu situāciju, ka arī šos priekšlikumus šobrīd nevar atbalstīt, jo pretējā gadījumā tas maina budžeta kopējos skaitļus. Es aicinu savus kolēģus no frakcijas atturēties šajā balsojumā, bet tuvākajā laikā mēs iesniegsim atsevišķu likumprojektu, lai tomēr apspriestu šos atvieglojumus, kurus es piedāvāju. Par to, vai saglabāt šos atvieglojumus, diskutētu atsevišķi un varbūt tomēr pieņemtu pozitīvu lēmumu. Paldies.
Paldies. Vārds deputātam Kārlim Šadurskim.
Godātie kolēģi! Šis ir viens no jautrākajiem priekšlikumiem visā mūsu budžeta paketē. Pievērsīšu jūsu uzmanību deputāta Parādnieka ierosinātajam “c” punktam. Tātad ir runa par atvieglojumiem. Citēju: “c) par nestrādājošu laulāto, kura aizgādībā ir bērns vecumā līdz 3 gadiem vai 3 bērni, no kuriem vismaz viens ir jaunāks par 8 gadiem, vai 5 bērni vecumā līdz 18 gadiem;...” Godātie kolēģi! Ir jau viss ļoti labi, ģimenē pirmais bērns vienmēr ir pirmais. Bet ko darīt, ja piedzimst dvīņi? Parādnieka kungs pievērsies tikai nepāra skaitļiem. Tātad atvieglojumi ir par vienu, trim vai pieciem bērniem. Ja bērni ir divi vai četri, vai seši un vairāk, tad, piedodiet, mīļie vecāki, nekā! Un ko darīt ģimenei, kurai ir trīs bērni? Dvīņi piedzimst tikai caurmērā vienās no 86 dzemdībām. Nu, tas ir ļoti liels risks. Godātie kolēģi! Es aicinu tomēr neatbalstīt šo ļoti labi domāto, bet ļoti savdabīgi uzrakstīto priekšlikumu. Paldies.
Paldies. Debates slēdzu. Vai komisijas viedokli ziņotājs vēlas paust?
Nu jā, ar sāpošu sirdi jāatzīst, ka vispār labs priekšlikums, bet laikam jau mums nav pašreiz to divu vai trīs miljonu, un, kā teica Parādnieka kungs, turpināsim diskusijas. Pašreiz varbūt atliksim šo priekšlikumu un atbalstīsim komisijas viedokli!
Paldies. Lūdzu zvanu! Balsosim par 7. - deputāta Parādnieka iesniegto priekšlikumu! Lūdzu balsošanas režīmu! Lūdzu rezultātu! Par - 9, pret - 40, atturas - 14. Priekšlikums nav atbalstīts.
8. - Finanšu ministrijas parlamentārā sekretāra Ašeradena priekšlikums. Ir atbalstīts.
Deputāti atbalsta.
9. - Juridiskā biroja priekšlikums. Atbalstīts.
Deputāti atbalsta.
10. - deputāta Parādnieka priekšlikums. Nav atbalstīts.
Deputāti neiebilst.
11. - deputāta Parādnieka priekšlikums. Nav atbalstīts.
Deputāti neiebilst... Uzsākam debates. Vārds deputātam Igoram Pimenovam. (Starpsauciens no zāles: “Viņš kļūdījās!”) Jūs kļūdījāties! Tātad 11.priekšlikums. Deputāti neiebilst. Pārejam pie 12.priekšlikuma.
12. - deputāta Pimenova priekšlikums. Nav atbalstīts.
Uzsākam debates. Vārds deputātam Igoram Pimenovam.
Kolēģi, mēs šodien esam uzsākuši sarunu par progresivitātes principa piemērošanu iedzīvotāju ienākuma nodoklim Latvijas Republikā. Šodien par šo progresivitātes principu mazāk vai vairāk runā visas politiskās partijas bez izņēmuma. Pat Saeimas priekšsēdētāja savā nesenajā svētku uzrunā pieminēja progresīvo nodokli. Laikam sociālā nevienlīdzība mūsu valstī kļuvusi izaicinoša, un neproporcionāli smaga nodokļu nasta gulstas uz vismazāk nodrošinātajiem Latvijas iedzīvotājiem. Es un arī mūsu frakcijas deputāti bija snieguši priekšlikumus par progresīvo nodokli iepriekšējos divos gados, un mēs iesniedzām arī tagad. Vēl vairāk - frakcija “Saskaņas Centrs” 2009.gadā to izdarīja pirmo reizi, proti, kad vēl tikai sākās Latvijā krīze. Šogad jūnijā ar Tautsaimniecības, agrārās, vides un reģionālās politikas komisijas priekšsēdētāja Romāna Naudiņa palīdzību mēs bijām noorganizējuši Saeimā ekspertu konferenci ar nosaukumu “Kāds progresīvais nodoklis ir vajadzīgs Latvijā?”, un, pamatojoties uz tās konferences rezultātiem, mēs kopā ar sabiedriskās organizācijas “Progresīvie” biedriem esam izstrādājuši projektu, par kur es šodien jums ziņoju. Es jau stāstīju, ka tas nav tikai bagātības nodoklis. Kā jau minēju, progresivitātes princips nosaka augstāku nodokļu slogu tiem, kuriem ir vairāk iespēju nopelnīt. Uzņēmuma īpašniekam ir daudz vairāk iespēju palielināt ienākumus nekā algotam darbiniekam. Uzņēmējam ir arī vairāk iespēju nekā algotam darbiniekam, nepārkāpjot noteikumus, optimizēt, tas ir, samazināt nodokļu maksājumus. Rosinām, ieviešot progresivitāti aplikšanā ar iedzīvotāju ienākuma nodokli, noteikt šādus noteikumus: visu ienākumu veidi ir apliekami ar vienu un to pašu likmi - gan algas, gan ienākumi no kapitāla, gan ienākumi no kapitāla pieauguma, tātad dividendes ieskaitot. Vienas esošās likmes vietā ir noteiktas četras atbilstīgi četriem apliekamajiem ienākuma intervāliem, un likmes ir nosakāmas atkarībā no gada apliekamā ienākuma. Es nesaukšu konkrētas likmes un konkrētus apliekamā intervāla lielumus, lai vienkārši ietaupītu laiku. Tas viss ir aprakstīts tabulās, kuras jūs saņēmāt pirms sēdes, un ceru, ka tagad tās tabulas stāv jums priekšā. Ļoti svarīgi ir pieminēt, ka ir papildu labumi, papildu efekti vai pārpilnības efekti, kā angļi saka spillover effects, kas padara progresivitātes principu par spēcīgu rīku, ar kuru var gan izlīdzināt vai mazināt sociālo nevienlīdzību valstī, gan gūt papildu līdzekļus budžetā, gan arī motivēt ekonomikas izaugsmi valstī. Pirmkārt, nodokļa slogs tiek pārcelts uz lieliem ienākumiem, un tāpēc samazināsies kopīgais darba nodokļa slogs, kas savukārt samazina Latvijas ražotāju izmaksas un palielina viņu konkurētspēju. Otrkārt, nodokļa sloga samazinājums palielina darba ņēmēju reālo ienākumu un līdz ar to pieprasījuma pieaugumu tirgū, kas savukārt motivēs uzņēmēju rosību. Un, treškārt, kas ir ļoti svarīgi un aktuāli mūsu valstī, īpaši mūsu valstī, - izmaksu samazinājums motivēs uzņēmējus iznākt no ēnu ekonomikas. Mēs pārbaudījām šo modeli, izmantojot datus, kurus saņēmām no Valsts ieņēmumu dienesta, proti, datus par 2014.gada ienākumiem un samaksātajiem nodokļiem, nolūkā pārbaudīt, vai tiešām būs tas efekts, uz kuru mēs cerējām. Un mūsu aprēķini pierādīja un parādīja, ka tas ir gana sasniedzams. Vēl vairāk. Es gribu uzsvērt, ka šim modelim ir neitrāla fiskālā ietekme. Nevar teikt, ka līdz ar to, piemērojot šo nolikumu vai šo priekšlikumu, ja jūs to atbalstīsit (uz to es tagad jūs aicināšu), varēs kaitēt budžetam vai izraisīt papildu izdevumus. Gluži otrādi. Gluži otrādi! Situācija būs līdzīga tai, kas ir tagad, ja jau mēs runājam par ieņēmumiem budžetā. Ar šo modeli būs izlīdzināts nodokļu kopīgs slogs, kas tagad ir maksājams gan tiem, kam ir mazāki ieņēmumi, gan tiem, kam ir lielāki ieņēmumi. Īpaši tiem, kas tagad maksā dividendes. Katrā ziņā šis likums ir izmantojams arī citiem, tiešiem nodokļiem, par to mēs vēl šodien runāsim. Sistēma ir jāpilnveido. Lūdzu atbalstīt manu priekšlikumu.
Paldies. Debates slēdzu. Vai ziņotājs komisijas vārdā vēlas ko piebilst?
Paldies Pimenova kungam. Principā jau nevienam nav iebildumu pret progresīvo sistēmu, kuru prasa atsevišķi likumi. Es domāju, ka nākošajā gadā arī pie tā mēs atgriezīsimies, bet šeit, neiebilstot pret pašu šo Pimenova kunga priekšlikuma būtību, mēs varētu tagad strīdēties tehniski par katru summu. Nu, piemēram, vai vajag 35 procentus no 18 tūkstošiem gadā apliekamā ienākuma vai no 24 tūkstošiem. Un komisijas viedoklis arī... Šogad jau mēs esam ieviesuši... nākošajam gadam mēs esam nobalsojuši par solidaritātes nodokli. Tātad pakāpeniskai jābūt šai pārejai, un es domāju, ka tas darbs tiks turpināts, bet šinī variantā... attiecībā uz 2016.gada budžetu tomēr komisija uzskatīja, ka vēl nevajag to atbalstīt. Paldies.
Paldies. Lūdzu zvanu! Balsosim par 12. - deputāta Pimenova iesniegto priekšlikumu! Lūdzu balsošanas režīmu! Lūdzu rezultātu! Par - 29, pret - 52, atturas - 2. Priekšlikums nav atbalstīts.
13. - Latvijas Reģionu apvienības frakcijas priekšlikums. Nav atbalstīts.
Uzsākam debates. Vārds deputātei Ingai Bitei.
Godātie kolēģi! Iedomāsimies šādu situāciju: kāds darba devējs mēnesi pirms gada beigām izlemj, ka no nākamā gada janvāra bez acīmredzama iemesla un nesniedzot nekādu pamatojumu samazinās visiem saviem darbiniekiem algas par 1 procentu. Dīvaini. Nesaprotami. Kāds varbūt būs neapmierināts, kāds tiesāsies, bet lielākā daļa samierināsies. Bet tagad iedomāsimies situāciju, ka visi darba devēji valstī saviem darbiniekiem samazina atalgojumu par 1 procentu! Šāda situācija jau var radīt ne tikai plašu sabiedrības neapmierinātību, bet arī nemierus. Taču tas ir tieši tas, ko koalīcija ir paredzējusi darīt, atceļot apsolīto, ieplānoto un jau likumā ierakstīto iedzīvotāju ienākuma nodokļa samazinājumu, ar kuru ikvienam uzņēmējam bija tiesības rēķināties! Turklāt pamatojums ir tikai viens - ka mums vajag paturēt budžetā vairāk naudas, jo mēs neprotam pietiekami saimnieciski rīkoties ar esošajiem līdzekļiem, vai ka mums nepieciešams kārtējai komercsabiedrībai galvot kādu kredītu, kas interesantā kārtā summāri sakrīt ar šo skaitli. Uzņēmēju un sabiedrības viedoklis un arī pašu doto solījumu izpilde kļūst mazsvarīga, jo galu galā mūs pašus jau tas neskars, jo esam jau paši nobalsojuši par to, ka mūsu algas palielinās. 13.priekšlikums, ko iesniegusi Latvijas Reģionu apvienības frakcija, piedāvā iespēju katram zālē sēdošajam deputātam tā vietā, lai uzjautrinātos, tomēr vēlreiz ieklausīties savā sirdsapziņā un nobalsot “par” tiesiskās paļāvības ievērošanu, “par” doto solījumu izpildi un “par” Latvijas uzņēmējiem. Pretējā gadījumā mums jārēķinās ar ļoti iespējamu, viegli paredzamu zaudējumu Satversmes tiesā; tas jau pēc tam var radīt daudz nopietnākas sekas. Kolēģi, paldies par uzmanību. Es lūdzu atbalstīt 13.priekšlikumu!
Paldies. Debates slēdzu. Vai komisijas vārdā ziņotājs vēlas ko piebilst?
Aicinu balsot.
Lūdzu zvanu! Balsosim par 13. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 34, pret - 51, atturas - 6. Priekšlikums nav atbalstīts.
14. - Juridiskā biroja priekšlikums. Ir atbalstīts.
Deputāti atbalsta.
15. - deputāta Bondara priekšlikums. Nav atbalstīts.
Uzsākam debates. Vārds deputātam Mārtiņam Bondaram.
Cienītā priekšsēdētājas kundze! Ministres! Ministri! Cienītās kolēģes! Godātie kolēģi! Pirms diviem gadiem Pasaules ekonomikas forumā Davosā Zviedrijas premjerministrs Frederiks Reinfelds runāja par to, ka Zviedrijā samazinās strādājošo skaits, faktiski Zviedrija ir nonākusi zināmas demogrāfijas bedres priekšā, un viņiem ir nepieciešams piesaistīt darbaspēku, lai varētu uzturēt savu pensionāru dzīves līmeni. Un viņu, tā teikt, ierosinājums Pasaules ekonomikas foruma ietvaros bija šāds. Tātad Zviedrija izmantos darbaspēku, kurš nāk no Centrālās Eiropas un Austrumeiropas valstīm, un tādā veidā finansēs savu pensionāru dzīves līmeni. Bet, kolēģi, ne tikai Zviedrijā, arī mums ir pensionāri, arī mums ir cilvēki, kuriem ir nepieciešami līdzekļi veselības aprūpei, arī mums ir ekonomika, kurai nepieciešams augt un attīstīties. Protams, Eiropas Savienības ietvaros brīva cilvēku un darbaspēka kustība, brīva preču un pakalpojumu kustība ir vienas no tām brīvībām, par kurām mēs iestājamies. Protams, mēs nevaram uzbūvēt žogu, un, protams, mēs nevaram likt šķēršļus, lai šie cilvēki nekur tālāk nebrauktu. Bet tajā pašā laikā mēs varam konkurēt. Konkurēt ar Zviedriju, Angliju, Vāciju, Īriju tieši par tām pašām brīvībām, par kurām viņi konkurē ar mums. Ja viņi konkurē ar mums par to, ka maksā mūsu ļaudīm lielākas algas, un tas ir ļoti labi, tad mums ir jākonkurē par izmaksām. Izmaksām tiem, kuri pelna vairāk. Un es patiešām gribu sagaidīt no Ministru kabineta vai no Finanšu ministrijas, vai no premjerministres viņu redzējumu, kā tad mēs konkurēsim ar šīm turīgajām valstīm. Ne tikai padosimies šo turīgo valstu priekšā un skatīsimies, kā aizplūst simtiem tūkstošu mūsu darbaspēka. Pie solidāras sociālās sistēmas mēs vienā brīdī attapsimies, ka Latvijai ir milzīgas un dziļas problēmas, kā uzturēt esošo sociālo sistēmu un esošās pensijas. Tādēļ mums ir jārīkojas. Un mans priekšlikums ir precīzi vērsts uz to. Mana priekšlikuma būtība ir ļoti vienkārša. Tātad ļaudis, kuri gadā nopelna miljons un vairāk eiro, par pirmo miljonu iedzīvotāju ienākuma nodokli maksātu 23 procentu apmērā. Savukārt par katru nākošo nopelnīto eiro tie maksātu tikai 10 procentus. Ja kādam liekas, ka tas kaut kādā veidā atbalsta esošo turīgo slāni Latvijā, tad, kolēģi, jūs kļūdāties. 2013.gadā virs miljona eiro 23 procentu nodokli samaksāja precīzi nulle - nulle nodokļu maksātāju. 2014.gadā tāds bija viens. Tātad tas nozīmē, ka būtībā uz Latvijas iedzīvotājiem tas neattiecas, taču tas mums ļauj konkurēt ar tām valstīm, kurās šiem turīgajiem iedzīvotājiem ir daudz lielākas nodokļu likmes. Un tieši tāpat, kā viņi saņem mūsu darbiniekus, kuri ražo viņu ekonomikām, viņu valsts kasēm, lai tad šie turīgie cilvēki ražo arī mūsu ekonomikai un mūsu valsts kasei, un tā būtu normāla konkurence Eiropas Savienības ietvaros. Tādēļ, godātie kolēģi un kolēģes, es aicinu jūs atbalstīt šo priekšlikumu, lai Valsts kasē ienāktu vairāk līdzekļu, lai mēs kā valsts varētu arī gūt labumu no brīvas darbaspēka, brīvas kapitāla un brīvas preču un pakalpojumu kustības. Paldies.
Paldies. Turpinām debates. Vārds deputātei Lolitai Čigānei.
Cienījamā Saeimas priekšsēdētāja! Cienījamie ministri! Cienījamie kolēģi! Man bija jālasa trīs reizes, lai es tiešām noticētu savām acīm, ka Bondara kungs ir iesniedzis kaut ko tādu. Bondara kungs, jūs gribat, lai Latvija kļūtu par kaut kādu oligarhu ofšoru, kur šie cilvēki staigātu pa ielām, pīpētu cigārus, sēdētu pie baseiniem un dzertu dārgus kokteiļus? Ko jūs iedomājaties? Jūs sākat ar Zviedrijas premjerministra citēšanu. Bondara kungs, jūsu priekšlikums ir dziļi nekaunīgi regresīvs, un jūsu aicinājums to atbalstīt ir vienkārši absurds. Paldies.
Vārds deputātam Mārtiņam Bondaram, otro reizi.
Čigānes kundze! Es nevēlos, lai Latvija būtu zeme, kurā ir tikai un vienīgi nabagi, tikai un vienīgi sociālo pabalstu saņēmēji. Taču strādāt varošie un gribošie visi ir aizbraukuši, tāpēc ka citās Eiropas Savienības valstīs maksā vairāk. Ja jūs uzskatāt, ka tas ir normāli, ka pēc krīzes 25 procenti no darbspējīgiem iedzīvotājiem pamet valsti, tad tas ir jūsu viedoklis. Tad acīmredzot jūs mācījāties citādāku ekonomiku nekā es. Tāpēc, Čigānes kundze, nerunāsim par cigāriem, nerunāsim par konjakiem, bet runāsim par tiem cilvēkiem, kuri cītīgi strādā un saņem dažādās pasaules vietās līdzekļus sev, tā teikt, nopelnītos līdzekļus, un no tiem maksā nodokļus. (Dep. L.Čigāne: “Cītīgi pelna miljonus!”) Nevajag par viņiem ņirgāties! Paldies.
Vārds deputātei Ilzei Viņķelei.
Paldies Bondara kungam. (Sēdes vadītāja noklaudzina ar āmuru.) Es domāju, bez Bondara kunga un visiem pārējiem kolēģiem tur, gaļorkā, būtu daudz skumjāka dzīve Saeimā, jo šeit nāk tādi priekšlikumi, kas, man šķiet, ir, nu, tādi, it kā Latvijai pagātnē būtu jābūt... Bet acīmredzot - nē! Gan Pasaules Bankas eksperti, gan mūsu vietējie ekonomisti, gan Latvijas Banka, gan Fiskālās disciplīnas padome vienbalsīgi gadiem ilgi norāda: būtiskākā Latvijas nodokļu sistēmas problēma ir regresivitāte un tas, ka turīgi cilvēki gan no algām, gan no kapitāla maksā proporcionāli mazāku nodokļu slogu, nekā to dara tie cilvēki, kuri ir spiesti braukt projām peļņā (Dep. M.Bondars: “Jūs acīmredzot neklausījāties manu runu līdz galam, Viņķeles kundze!”), no mazākiem ienākumiem. Bondara kunga priekšlikums tiem cilvēkiem, kas pelna virs miljona, dzīvi padara vēl košāku - tā vietā, lai mēs, kā es cerēju, viens otru stiprinātu pārliecībā, ka nākamgad mēs varēsim ieviest jēdzīgu, progresīvu nodokļu sistēmu ar atsaucēm uz pieminēto Skandināvijas modeli un ka mēs saņemsimies aplikt ar nodokli ne vien darba algu (tas nozīmē tā kā konfektes atņemšanu bērnam). Aplikt darba algu ar lielāku nodokli nav liela māksla. Tad, kad mēs nākamā gada budžeta kontekstā apliksim ar lielāku nodokli arī augļus no kapitāla un dividendēm, mēs varēsim runāt par to, ka Latvija ir sociāli atbildīga valsts, nevis ākstīties ar kārtējiem miljonāru atvieglojumiem. Paldies. (Aplausi.) (Dep. M.Bondars: “Un jūs saucat sevi par labēju partiju?! Labēju politiķi? Kauns!”)
Vārds deputātam Atim Lejiņam.
Augsti godātais Prezidij! Ministri! Kolēģi! Es tikai gribētu atgādināt... (Zālē troksnis.)
Kolēģi! Cieņu pret runātāju tribīnē!
...ka tiek runāts par to, ka milzīgs skaits izbrauc. Pagājušogad izbrauca 17 tūkstoši un atgriezās 9 tūkstoši. Nav vairs to skaitļu, kas bija krīzes laikā. Un kāpēc tas tā ir? Kāpēc arvien mazāk izbrauc, un kāpēc arvien vairāk atgriežas? Tāpēc, ka mūsu tautsaimniecība pieaug. Pēc diviem gadiem, 2018.gadā, mūsu budžets būs jau teju 9 miljardi. Un tas - par spīti tam, ka mūsu demogrāfija tomēr arī tad nebūs vēl pilnīgi atkopusies. Nu, kā tas viss saiet kopā? Ja... (Dep. M.Bondars: “Es jums izstāstīšu, Lejiņa kungs, atnāciet pie manis!”) Nē, nē, nē, Islandē arī ir tikai 350 tūkstoši iedzīvotāju, un Igaunijai ir vēl lielāks budžets nekā mums, bet viņu ir par pusmiljonu mazāk. Tā ka viss būs atkarīgs no mūsu nodokļu politikas. Un es gribu pateikt, ka mēs jau sākam iet pareizā virzienā, kā kolēģe Ilze Viņķele arī pateica. Tā, uz to mēs tagad ejam, un mēs kļūsim par normālu valsti beidzot. Paldies.
Paldies. Vārds deputātam Igoram Pimenovam.
Godātie kolēģi, manuprāt, Bondara kunga priekšlikumam ir liela nākotne. Bet tikai nākotne, jo, Bondara kungs, Saeimai ir jāpierod pie šī priekšlikuma, pirms tas nonāks nopietnā apspriešanā. Es piekrītu Lolitai Čigānei, ka tas katrā ziņā ir regresivitāti veicinošs nodoklis. Bet jāņem vērā, ka, ciktāl es saprotu Bondara kungu, šis nodoklis nav priekš Latvijas nodokļu maksātājiem. Tas ir tiem, kas atrodas ārpus mūsu valsts (Dep. M.Bondars: “Precīzi!”), atrodas aiz okeāna, aiz Eirāzijas - Japānā vai kaut kur citur, lai viņi brauktu šurp uz Latviju. Un, pirms viņi sāks tiešām izmantot mūsu valsti kā ofšora zonu, kā izteicās, ja nemaldos, Lolita, viņi samaksās no sava miljona, nu, tik daudz, cik nepieciešams samaksāt. Diez vai tad Latviju varēs nosaukt vai apsaukt par ofšora zonu. Bet nu gan šim priekšlikumam ir jābūt iesaistītam tajā reformā, kura mums vēl priekšā. Es domāju, ka izvērtēt to nepieciešams Budžeta un finanšu (nodokļu) komisijā bez aizdomām un aizspriedumiem. Un pēc tam tad pienāks veselīgs risinājums. Pagaidām -, Bondara kungs, atvainojiet, es tieši pie jums tagad vēršos! - nu gan šis priekšlikums vēl nav sagatavots pieņemšanai mūsu Saeimā. Es domāju, ka arī mūsu frakcija to neatbalstīs. (Dep. M.Bondars: “Paldies, Igor!”) Paldies.
Vārds deputātam Artusam Kaimiņam.
Labrīt, kolēģi! Es gribētu, lai deputāte Ilze Viņķele atnāk un paskaidro, kas tā ir par vietu, kur es sēžu, - kas ir gaļorka? Paldies jums.
Paldies. Debates slēdzu. Vai komisijas vārdā ir kas piebilstams?
Godājamie kolēģi, principā jau komisija atbalsta lozungu: “Viss cilvēkam, viss cilvēka labā!” Vienīgā nelaime, ka tāds cilvēks ir viens, bet mēs ticam, ka varbūt būs trīs, un tad mēs varētu pie šī priekšlikuma atgriezties. Pagaidām varbūt atbalstīsim komisijas priekšlikumu.
Paldies. Lūdzu zvanu! Balsosim par 15. - deputāta Bondara iesniegto priekšlikumu! Lūdzu balsošanas režīmu! Lūdzu rezultātu! Par - 11, pret - 59, atturas - 22. Priekšlikums nav atbalstīts.
16. - deputāta Pimenova priekšlikums. Nav atbalstīts.
Deputāti neiebilst.
17. - Latvijas Reģionu apvienības frakcijas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 17. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 31, pret - 56, atturas - 3. Priekšlikums nav atbalstīts.
18. - Juridiskā biroja priekšlikums. Ir atbalstīts.
Deputāti atbalsta.
19. - Finanšu ministrijas parlamentārā sekretāra Ašeradena priekšlikums. Daļēji atbalstīts, iekļauts 20.priekšlikumā.
Deputāti lūdz balsojumu. Lūdzu zvanu! Balsosim par 19. - Finanšu ministrijas parlamentārā sekretāra Ašeradena iesniegto priekšlikumu! Lūdzu balsošanas režīmu! Lūdzu rezultātu! Par - 7, pret - nav, atturas - 80. Priekšlikums nav atbalstīts.
20. - Budžeta un finanšu (nodokļu) komisijas priekšlikums. Atbalstīts.
Deputāti lūdz balsojumu. Lūdzu zvanu! Balsosim par 20. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 57, pret - 1, atturas - 28. Priekšlikums ir atbalstīts.
21. - Finanšu ministrijas parlamentārā sekretāra Ašeradena priekšlikums. Ir atbalstīts, attiecīgi mainot turpmāko pantu numerāciju.
Deputāti atbalsta.
22. - Finanšu ministrijas parlamentārā sekretāra priekšlikums. Ir atbalstīts, mainot numerāciju.
Deputāti atbalsta.
23. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
24. - deputāta Putras priekšlikums. Daļēji atbalstīts 25.priekšlikumā.
Deputāti piekrīt.
25. - Ministru kabineta priekšlikums. Atbalstīts.
Deputāti atbalsta.
26. - deputāta Putras priekšlikums. Daļēji atbalstīts 27.priekšlikumā.
Deputāti piekrīt.
27. - Ministru kabineta priekšlikums. Atbalstīts.
Deputāti atbalsta.
28. - Juridiskā biroja priekšlikums. Atbalstīts 30.priekšlikumā.
Deputāti piekrīt.
29. - Finanšu ministrijas parlamentārā sekretāra Ašeradena priekšlikums. Daļēji atbalstīts, iekļauts 30.priekšlikumā.
Deputāti piekrīt.
30. - Budžeta un finanšu (nodokļu) komisijas priekšlikums. Ir atbalstīts.
Deputāti atbalsta.
31. - deputāta Pimenova priekšlikums. Nav atbalstīts.
Deputāti neiebilst.
32. - deputāta Bondara priekšlikums. Nav atbalstīts.
Deputāti neiebilst.
Līdz ar to visi priekšlikumi izskatīti. Aicinu atbalstīt likumprojektu galīgajā lasījumā.
Paldies. Lūdzu zvanu! Balsosim par likumprojekta “Grozījumi likumā “Par iedzīvotāju ienākuma nodokli”” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 60, pret - 33, atturas - nav. Likums ir pieņemts. Darba kārtībā - likumprojekts “Grozījumi Valsts un pašvaldību institūciju amatpersonu un darbinieku atlīdzības likumā”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Jānis Upenieks.
Godātie kolēģi! Strādājam ar likumprojektu “Grozījumi Valsts un pašvaldību institūciju amatpersonu un darbinieku atlīdzības likumā” un to skatām otrajā lasījumā. Saeimas Budžeta un finanšu (nodokļu) komisija ir saņēmusi deviņus priekšlikumus. 1. - Budžeta un finanšu (nodokļu) komisijas priekšlikums. Atbalstīts.
Deputāti lūdz balsojumu. Lūdzu zvanu! Balsosim par 1. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 53, pret - 28, atturas - nav. Priekšlikums ir atbalstīts.
2. - Juridiskā biroja priekšlikums. Komisijā atbalstīts.
Deputāti atbalsta.
3. - Budžeta un finanšu (nodokļu) komisijas priekšlikums. Komisijā atbalstīts.
Deputāti lūdz balsojumu. Lūdzu zvanu! Balsosim par 3. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 54, pret - 35, atturas - 1. Priekšlikums ir atbalstīts.
4. - tiesībsarga Jansona kunga priekšlikums. Komisijā nav atbalstīts.
Deputāti piekrīt.
5. - Budžeta un finanšu (nodokļu) komisijas priekšlikums. Komisijā atbalstīts, attiecīgi mainot turpmāko pantu numerāciju.
Deputāti lūdz balsojumu. Lūdzu zvanu! Balsosim par 5. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 52, pret - 29, atturas - 1. Priekšlikums ir atbalstīts.
6. - tiesībsarga Jansona kunga priekšlikums. Komisijā nav atbalstīts.
Deputāti piekrīt.
7. - deputātes Silvijas Šimfas priekšlikums. Komisijā nav atbalstīts.
Uzsākam debates. Vārds deputātei Silvijai Šimfai.
Cienījamās kolēģes! Godātie kolēģi! Priekšlikums ir dot tiesības pašvaldībām pašām, ņemot vērā to konkrēto situāciju, kādā tās atrodas, lemt par kompensācijas mācību izdevumu segšanai apmēru. Šobrīd likums paredz, ka maksimālā kompensācija mācību izdevumu segšanai var būt 30 procenti. Tātad ar šo grozījumu mēs varētu noņemt šo ierobežojumu. Situācija valsts pārvaldē un pašvaldībās ir būtiski atšķirīga. Valsts pārvalde galvenokārt koncentrējas Rīgā, kur ir augstākā vidējā darba samaksa valstī un plašākas karjeras iespējas. Tas atspoguļojas arī valsts pārvaldē strādājošo atalgojumā. Valsts pārvaldē 2014.gadā vidējā darba samaksa bija par 45 procentiem lielāka nekā pašvaldībās. Turklāt atšķirība starp vidējo darba samaksu valsts pārvaldē un pašvaldībās tikai palielinās. 2008.gadā, kad vēl nebija pieņemts likums par atlīdzību, atšķirība vidējai darba samaksai valsts pārvaldē un pašvaldībās bija tikai 37 procenti, un nu jau tā ir 45 procenti. Reģionālā griezumā vidējā darba samaksa atšķiras gandrīz divas reizes. Augstākā tā, protams, ir Rīgā, un zemākā -, protams, Latgalē. Līdz ar to ir arī būtiski atšķirīgas valsts pārvaldē un pašvaldībā strādājošo iespējas segt mācību maksas izdevumus, kas, ņemiet vērā, visiem ir vienādi, neatkarīgi no tā, par ko es runāju iepriekš, un neatkarīgi no tā, vai darbavieta ir Rīgā, Preiļos, Balvos vai kaut kur citur Latgalē. Ņemot to vērā, Finanšu ministrijas arguments, ka nosacījumiem valstī un pašvaldībās attiecībā uz mācību maksas kompensēšanu jābūt vienādiem, neiztur kritiku. Tieši pašlaik tie nav vienādi. Dodot iespēju pašvaldībām pašām lemt par mācību izdevumu segšanas apmēru, mēs pašvaldībām iedotu vēl tikai vienu instrumentu, kā veicināt esošo darbinieku kvalifikācijas paaugstināšanu vai to sagatavošanu specialitātēs, kurās trūkst darbinieku. Piemēram, Saeima šogad atbalstīja grozījumus Bāriņtiesu likumā, ar kuriem no 2021.gada būtiski tiek paaugstinātas izglītības prasības bāriņtiesas priekšsēdētājam, tā vietniekam un bāriņtiesas locekļiem. Esošā situācija ir tāda, ka apmēram 50 procentiem attiecīgo amatpersonu izglītība neatbilst likumā noteiktajai, un tas nozīmē, ka apmēram 250-300 cilvēkiem būs jāiegūst prasītais izglītības līmenis. Vidējās atlīdzības līmenis šīm amatpersonām ir zemāks nekā vienkāršam referentam Finanšu ministrijā, bet mācību maksas izdevumi veidos vairākus tūkstošus. Ņemot vērā visus šos argumentus, es lūdzu... aicinu atbalstīt manu priekšlikumu. Paldies.
Paldies. Debates slēdzu. Vai komisijas vārdā ir kas piebilstams?
Godātie kolēģi! Vēlos vērst uzmanību, ka šis konkrētais pants neattiecas, piemēram, uz vienas vai divu dienu kursiem un tamlīdzīgām apmācībām, un tās joprojām varēs simtprocentīgā apmērā apmaksāt no pašvaldību budžeta. Šis konkrētais priekšlikums attiecas tieši uz ilgākām studijām - bakalaura, maģistra grāda, doktora grāda iegūšanai. Diskutējot komisijā un redzot to, ka, pieņemsim, citās mācību iestādēs studiju maksa maģistra grāda iegūšanai ir pat 25 tūkstoši, tādēļ komisija lēma tomēr šo priekšlikumu neatbalstīt.
Paldies. Lūdzu zvanu! Balsosim par 7. - deputātes Šimfas iesniegto priekšlikumu! Lūdzu balsošanas režīmu! Lūdzu rezultātu! Par - 31, pret - 46, atturas - 4. Priekšlikums nav atbalstīts.
8. - Juridiskā biroja priekšlikums. Komisijā atbalstīts.
Deputāti atbalsta.
Un 9. - deputātes Silvijas Šimfas priekšlikums. Komisijā nav atbalstīts.
Deputāti neiebilst. Deputāti tomēr lūdz balsojumu. Lūdzu zvanu! Balsosim par 9. - deputātes Šimfas iesniegto priekšlikumu! Lūdzu balsošanas režīmu! Lūdzu rezultātu! Par - 31, pret - 47, atturas - nav. Priekšlikums nav atbalstīts.
Līdz ar to esam izskatījuši visus iesniegtos priekšlikumus. Aicinu atbalstīt likumprojektu otrajā, galīgajā, lasījumā.
Paldies. Lūdzu zvanu! Balsosim par likumprojekta “Grozījumi Valsts un pašvaldību institūciju amatpersonu un darbinieku atlīdzības likumā” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 51, pret - 30, atturas - 1. Likums ir pieņemts. Darba kārtībā - likumprojekts “Grozījums likumā “Par ietekmes uz vidi novērtējumu””, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Edgars Putra.
Jā, kolēģi! Esam izskatījuši likumprojektu “Grozījums likumā “Par ietekmes uz vidi novērtējumu””. Uz otro lasījumu neesam saņēmuši nevienu priekšlikumu, tādēļ aicinu atbalstīt likumprojektu otrajā, galīgajā, lasījumā.
Paldies. Lūdzu zvanu! Balsosim par likumprojekta “Grozījums likumā “Par ietekmes uz vidi novērtējumu”” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 85, pret un atturas - nav. Likums ir pieņemts. Darba kārtībā - likumprojekts “Grozījumi likumā “Par nekustamā īpašuma nodokli””, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Jānis Trupovnieks.
Komisijā ir izskatīts likumprojekts “Grozījumi likumā “Par nekustamā īpašuma nodokli””. Otrajam lasījumam saņemti 30 priekšlikumi. 1. - deputāta Vucāna priekšlikums. Komisijā atbalstīts, attiecīgi mainot turpmāko pantu numerāciju.
Deputāti atbalsta.
2.priekšlikums. Iesniedzis deputāts Vucāns. Komisija atbalsta.
Deputāti atbalsta.
3.priekšlikums arī ir no deputāta Vucāna. Komisija daļēji atbalsta. Iekļauts 4.priekšlikumā.
Deputāti piekrīt.
4. - Ministru kabineta priekšlikums. Komisija atbalsta.
Deputāti atbalsta.
5. - deputāta Vucāna priekšlikums. Daļēji atbalstīts 6.priekšlikumā.
Deputāti piekrīt.
6. - Finanšu ministrijas parlamentārā sekretāra Ašeradena priekšlikums. Atbalstīts, attiecīgi mainot turpmāko pantu numerāciju.
Deputāti atbalsta.
7. - vides aizsardzības un reģionālās attīstības ministra Kaspara Gerharda priekšlikums. Nav atbalstīts.
Deputāti neiebilst.
8. - Latvijas Reģionu apvienības frakcijas priekšlikums. Komisija neatbalsta.
Deputāti lūdz balsojumu. Lūdzu zvanu! Balsosim par 8. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 10, pret - 71, atturas - 8. Priekšlikums nav atbalstīts.
9. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
10. - vides aizsardzības un reģionālās attīstības ministra Kaspara Gerharda priekšlikums. Nav atbalstīts.
Deputāti neiebilst.
11. - Juridiskā biroja priekšlikums. Atbalstīts, attiecīgi mainot turpmāko pantu numerāciju.
Deputāti atbalsta.
12. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
13. - deputāta Edgara Putras priekšlikums. Daļēji atbalstīts 15. un 16.priekšlikumā.
Deputāti piekrīt.
14. - Finanšu ministrijas parlamentārā sekretāra priekšlikums. Atbalstīts.
Deputāti atbalsta.
15. - Finanšu ministrijas parlamentārā sekretāra priekšlikums. Atbalstīts.
Deputāti atbalsta.
16. - Finanšu ministrijas parlamentārā sekretāra priekšlikums. Atbalstīts.
Deputāti atbalsta.
17. - Finanšu ministrijas parlamentārā sekretāra priekšlikums. Atbalstīts, attiecīgi mainot turpmāko pantu numerāciju.
Deputāti atbalsta.
18. - deputāta Imanta Parādnieka priekšlikums. Nav atbalstīts.
Deputāti neiebilst.
19. - deputāta Imanta Parādnieka priekšlikums. Nav atbalstīts.
Deputāti neiebilst.
20. - Finanšu ministrijas parlamentārā sekretāra priekšlikums. Atbalstīts, attiecīgi mainot turpmāko pantu numerāciju.
Deputāti atbalsta.
21. - Latvijas Reģionu apvienības frakcijas priekšlikums. Nav atbalstīts.
Uzsākam debates. Vārds deputātam Jurim Viļumam.
Dāmas un kungi! Likumā šobrīd ir paredzēts, ka nekustamā īpašuma nodokli var maksāt pa daļām pat četras reizes gadā. Likumā ir paredzēts, ka pirmais ceturksnis beidzas 31.martā, otrais beidzas 15.maijā, trešais - 15.augustā, ceturtais - 15.novembrī. Mūsuprāt, būtu godīgi, ja tomēr katrs ceturksnis beigtos ceturkšņa pēdējā datumā - 31.martā, 30.jūnijā, 30.septembrī un 31.decembrī. Aicinu atbalstīt.
Paldies. Debates slēdzu. Vai komisijas vārdā ir kas piebilstams?
Jā. Komisijas vārdā ir piebilstams, ka pēdējais maksājums tiek ieskaitīts jau nākamā gada budžetā. Un līdz ar to mēs neatbalstām.
Paldies. Lūdzu zvanu! Balsosim par 21. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 6, pret - 81, atturas - nav. Priekšlikums nav atbalstīts.
22. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
23. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
24. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
25. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
26. - Vides aizsardzības un reģionālās attīstības ministra priekšlikums. Nav atbalstīts.
Deputāti neiebilst.
27. - deputāta Edgara Putras priekšlikums. Daļēji atbalstīts un iekļauts 28.priekšlikumā.
Deputāti piekrīt.
28. - Finanšu ministrijas parlamentārā sekretāra priekšlikums. Atbalstīts.
Deputāti atbalsta.
29. - Juridiskā biroja priekšlikums. Atbalstīts.
Deputāti atbalsta.
Un 30. - Finanšu ministrijas parlamentārā sekretāra priekšlikums. Atbalstīts.
Deputāti atbalsta.
Lūdzu atbalstīt likumprojektu otrajā, galīgajā, lasījumā.
Lūdzu zvanu! Balsosim par likumprojekta “Grozījumi likumā “Par nekustamā īpašuma nodokli”” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 86, pret - 6, atturas - nav. Likums ir pieņemts. Darba kārtībā - likumprojekts “Grozījumi Mikrouzņēmumu nodokļa likumā”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Edgars Putra.
Jā, kolēģi, esam izskatījuši likumprojektu “Grozījumi Mikrouzņēmumu nodokļa likumā” otrajā lasījumā. Kopumā ir saņemti 44 priekšlikumi. 1. - Latvijas Reģionu apvienības frakcijas priekšlikums, kurš komisijā nav atbalstīts.
Deputāti neiebilst.
2. - ekonomikas ministres Danas Reiznieces-Ozolas priekšlikums, kurš komisijā arī nav atbalstīts.
Uzsākam debates. Vārds ekonomikas ministrei Danai Reizniecei-Ozolai.
Labdien, priekšsēdētājas kundze! Deputāti! Straujumas kundze! Kolēģi! Jāteic, ka, neskatoties uz ģeopolitiskajām peripetijām, kuras pārbauda gan Eiropas, gan arī Latvijas sabiedrības politisko līderu vērtības, sistēmu, spēku un spēju pieņemt dažkārt arī grūtus un atbildīgus lēmumus, no ekonomiskās perspektīvas raugoties, jūs varat būt tik kritiski, cik gribat, bet es teikšu, ka 2015.gads Latvijas tautsaimniecībai kopumā ir bijis labs. Latvijas ekonomika turpina augt straujāk, nekā to prognozēja eksperti. Ekonomikas pieaugums par 2,5 procentiem ierindo Latviju starp līderēm Eiropas Savienības valstu vidū. Un šo izaugsmi, kolēģi, galvenokārt nodrošina iekšzemes pieprasījuma pieaugums un fakts, ka mazinājusies ietekme saistībā ar pieprasījuma kritumu Krievijā. Eksports uz Krieviju nokrita par 25 procentiem, bet kopējais eksporta apjoms mums Latvijā aug. Uzņēmēji ir bijuši ļoti lieli malači, spējot pārorientēt savus tirgus uz citām valstīm. Ražošanas apjomi palielinās. Un, kā rāda fakti, arī nākamajā gadā turpinās augt. Mēs esam iemācījušies strādāt kaut nedaudz produktīvāk, ar lielāku pievienoto vērtību. Bet jāteic, kolēģi, ka vēl ir daudz darāmā, ko gribas panākt. Pirmkārt, panākt, lai Latvijas tautsaimniecībā vismaz 20 procentus no iekšzemes kopprodukta veidotu rūpniecība, ražošana. Šobrīd tie ir nieka 12 procenti, veselīgai tautsaimniecībai šis skaitlis ir, nu, gandrīz jādubulto. Līdz 2020.gadam, kolēģi, mums ir jāspēj radīt 28 tūkstošus darbavietu. Pirmajā pusgadā IKP pieaugums bija 2,5 procenti, darbavietu skaits pieauga tikai par 0,1 procentu. Otrajā pusgadā jau labāk - perspektīva gadā kopumā diezgan laba. Lai to panāktu, ir divi būtiski bloki: viens ir enerģētikas bloks, kur, jāteic, esam šogad paveikuši ļoti daudz. Elektrības tirgus ir atvērts. Pirmo reizi Latvijas vēsturē elektrības cena mājsaimniecībām un ražotājiem nākamajā gadā kritīs. Mēs esam panākuši, ka šī gada... nākamā gada budžetā ir paredzēts milzu finansējums, lai kompensētu obligātās iepirkumu komponentes pieaugumu. Elektrības cena nepieaugs, jo ir ļoti svarīgi, lai mūsu ražotāji nemaksātu vairāk kā vāciešu, austriešu un poļu ražotāji. Straujumas valdības laikā ir sperts vislielākais solis gāzes tirgus atvēršanas ziņā kopš pirmajiem mēģinājumiem to darīt 2002.gadā. Es ceru, ka arī Saeimā veiksies tikpat veiksmīgi. (Starpsauciens no zāles: “Cerēsim! Jā!”) Kolēģi, un otrs bloks ir nodokļu politika. Mana pozīcija ir diezgan stingra - valdībai jātur dotie solījumi nodokļu politikā. Starp mums, es domāju, ir tādi, kas savā dzīvē ir kaut dažas darba vietas radījuši un tāpēc to saprot īpaši labi: ja nodokļi nav prognozējami un stabili ilgākā laika posmā, tas uzņēmējam rada papildu stresu, izjauc plānus. Tas nav vajadzīgs nevienam. Ir ļoti viegli pieņemt lēmumu, lai izbeigtu uzņēmējdarbību. Tas notiek apmēram tā: viens klikšķis, un pieņem lēmumu, kad ir sakrājies pacietības podiņš pilns. Uzsākt kaut ko no jauna ir ļoti grūti, un grūti tos cilvēkus atkal dabūt tautsaimniecībā. Šādā situācijā mēs redzam, kas notiek Eiropā, kas notiek Krievijā. Vairāk nekā jebkad arī mūsu valstī ir maksimāli jāatbalsta miers. Un miers nav stagnācija. Ir jāatbalsta miers un vesels gars ekonomikā. Pretējā gadījumā par jaunu darba vietu radīšanu, pievienotās vērtības izaugsmi, eksporta tirgu iekarošanu, es teikšu, varam aizmirst. Valsts ekonomikas politikai jāstimulē iespēja iedzīvotājiem nopelnīt vairāk, jo citas naudas, kolēģi, mums nav kā vien tā nauda, ko mums nopelna - un es uzsvēršu šeit vārdu “nopelna”! - uzņēmēji. Kolēģi! Kamēr medijos dramatizē (es teikšu - tiešām dramatizē!) bēgļu jautājumus, kuriem tomēr uz Latvijas ekonomiku vēl turpmākos 50-100 gadus būs maza ietekme (tā nebūs nedz negatīva, nedz pozitīva; ja kāds skaita darbaspēku, tā nav pareiza attieksme, kad mēs runājam par bēgļiem), tikmēr mēs īstenībā darām vienu sliktāku lietu - mēs rokam kapu mikrouzņēmumu nodoklim... mikrouzņēmumu nodokļa idejai, kam uz Latvijas valsts ekonomikas asinsspiedienu, es teikšu, būs milzīga ietekme jau tūlīt. Kuram tas ir izdevīgi? Domāju, ka īsti nevienam. No savas puses vēlreiz varu atgādināt, ka Ekonomikas ministrijas rīcībā esošie skaitļi ir nepārprotami. Uzņēmējdarbības uzsākšanas aktivitāte bīstami krītas: kopš 2012.gada ik gadu dibina par tūkstoš - tūkstoš! - uzņēmumiem mazāk, turklāt strauji palielinās to uzņēmumu skaits, kuri izbeidz savu darbību. 2012.gadā tādi bija 4442 uzņēmumi, bet šā gada desmit mēnešos durvis slēdza jau 8672 uzņēmumi. Un es teikšu, kolēģi: lielā mērā dēļ tā vien, ka mēs diskutējam par to, ko darīt ar mikrouzņēmumu nodokli - būs vai nebūs, ierobežos nozares vai neierobežos? -, cilvēks nesaprot, kas ar viņa uzņēmumu rītdien būs, un viņš aizver durvis. Kolēģi! Aiz katra no tiem stāv tūkstošiem... Ne tikai pats uzņēmējs, bet arī viņa ģimene. Tūkstošiem cilvēku! Tāpēc, kolēģi, es ceru tomēr un ticu jūsu saprātam, ka mēs līdz galam nesabojāsim Mikrouzņēmumu nodokļa likumu. Es aicinu arī atbalstīt Ekonomikas ministrijas iesniegtos priekšlikumus. Mēs esam iesnieguši Saeimā ierosinājumu (tas ir šis - 2.priekšlikums) precizēt šā likuma mērķi, svītrojot atsauci uz nozarēm ar zemu ienākumu līmeņa potenciālu, jo nav pamatojuma nodokļa nomaksas režīma ierobežošanai, ja sava aroda profesionāļi un speciālisti pieņēmuši lēmumu uzsākt savu saimniecisko darbību. It īpaši, kolēģi, ir jāstimulē tādu uzņēmumu izveidošana, kuri radīs produktus ar augstu pievienoto vērtību. Otrkārt. Priecājos, ka ir atlikts lēmums par 37 nozaru...
Reiznieces kundze! Jūsu debatēm atvēlētais laiks ir beidzies... Vai deputātiem nav iebildumu, ja apvienotu abas uzstāšanās reizes? (No zāles: “Lai runā!”) Paldies.
Paldies, ka dodat iespēju man pabeigt. Vairāk nerunāšu. Es apsolu. Kolēģi, es uzskatu, ka pareizs ir lēmums atlikt arī 37 nozaru ierobežojumu. Mēs veicām 16 uzņēmēju organizāciju aptauju, un neviena no šīm 16 uzņēmēju organizācijām neatbalstīja nozaru ierobežojumu. Viņi redz, ka blēdīgo uzņēmēju ir daudz mazāk nekā godīgo, kas labi un godprātīgi šo nodokļu režīmu izmanto. Treškārt. Uzsveru, ka tik plašu ierobežojumu noteikšana nozarēm līdz ar minimālo obligāto valsts sociālās apdrošināšanas iemaksu modeļa ieviešanu būtiski paaugstinās arī nodokļu slogu uzņēmējdarbības iesācējiem un mikrouzņēmumiem. Mikrouzņēmums, kolēģi, šobrīd ir vienīgais valsts piedāvātais nodokļu atbalsta instruments jaunajiem uzņēmumiem. Tas ir īpaši svarīgi - pirmā darbības gada periodā to saglabāt. Kolēģi! Visbeidzot es atgriezīšos pie tā, ar ko es sāku. Uzņēmēju griba ir kapitāls, un uzņēmēju gribu kā kapitālu ir jāprot izmantot, un to mēs varam panākt ar prognozējamiem un taisnīgiem nodokļiem. Bet ne mazāk svarīga ir stabilitāte, kā jau es teicu, kolēģi. Tiem cilvēkiem, tiem kolēģiem, kuriem šobrīd prāts ir aizņemts ar valdības maiņu, ar amatu dalīšanu, es vēlos atgādināt, ka miers baro, nemiers - posta. Paldies jums. (Aplausi.)
Paldies. Vārds deputātam Kārlim Šadurskim.
Godātie kolēģi! Ļoti cienījamā ekonomikas ministre! Paldies par šo uzrunu. Man liekas, ka mums Saeimā ir vajadzīgs vairāk objektivitātes. Ja mums ir kaut kas labs mūsu tautsaimniecībā, tad par to ir jārunā. Jo diemžēl mums ir tāda tradīcija, ka opozīcija stāsta to, kā nu tas izskatās no opozīcijas puses, bet pozīcija pārsvarā noklusē. Sak, mēs jau to visu zinām. Paldies, Reiznieces-Ozolas kundze, par jūsu runu. Un es gribu turpināt līdzīgā noskaņā. Mums tiešām ir vajadzīga stabilitāte, un tāpēc absolūti visiem, kas strādā mikrouzņēmumu nodokļa režīmā, ziņa uz nākamo gadu ir ļoti vienkārša: nākamajā gadā nekas nemainīsies. Līdz ar to draudu stabilitātei un risku šajā ziņā nav. Kas attiecas uz 2017.gadu, tad acīmredzot mikrouzņēmumu nodokļa likme varētu būt 5 procenti, jo no šīs likmes tiek izslēgtas sociālās iemaksas, kuras tiek maksātas atsevišķi. Tātad minimums, kas atbilst minimālajai algai... un, kas attiecas uz mikrouzņēmuma režīmu, tieši šādā apjomā - atbilstoši minimālajai algai valstī -, plus 5 procenti mikrouzņēmumu nodoklis. Par nozaru sarakstu jautājums, manuprāt, ir atrisināts. Šāda saraksta nebūs. Nākamajā gadā Ekonomikas ministrija strādās pie pilnveidojumiem, tātad pie likumprojekta uzņēmējdarbības sākuma atbalstam. Godātie kolēģi! Vienīgais, ko Budžeta un finanšu (nodokļu) komisija ir lēmusi šī priekšlikuma sakarā un nākamā - Ingmāra Līdakas priekšlikuma sakarā, kuri ir identiski: tā kā nekas nemainās mums nākamajā gadā un mēs gaidām jaunas iniciatīvas no Ekonomikas ministrijas un no valdības kopumā, tad Budžeta un finanšu (nodokļu) komisija uzskatīja, ka nav lietderīgi izdarīt tādu kosmētisku izmaiņu kā likuma mērķa pārdefinēšana, tāpēc Budžeta un finanšu (nodokļu) komisija nav atbalstījusi šo priekšlikumu, un aicinu arī jūs, kolēģi, sekot mūsu komisijas viedajam lēmumam. Paldies.
Paldies. Debates slēdzu. Vai komisijas vārdā ziņotājs ko vēlas piebilst?
Es domāju, ka kolēģi jau gari un plaši izstāstīja. Protams, ja mēs strādājam pie jaunā režīma biznesa uzsācējiem, paliek neatrisināts jautājums par uzņēmumiem, kam ir mazs ienākumu potenciāls un mazs izaugsmes potenciāls, tāpēc šis jautājums arī ir jārisina šī mikrouzņēmumu nodokļa režīma ietvaros.
Paldies.
Komisija neatbalstīja šo priekšlikumu.
Paldies. Lūdzu zvanu! Balsosim par 2. - ekonomikas ministres Reiznieces-Ozolas iesniegto priekšlikumu! Lūdzu balsošanas režīmu! Lūdzu rezultātu! Par - 33, pret - 23, atturas - 25. Priekšlikums nav atbalstīts.
3. - deputāta Ingmāra Līdakas priekšlikums, kas ir līdzīgs 2.priekšlikumam, komisijā nav guvis atbalstu.
Deputāti neiebilst.
4. - Latvijas Reģionu apvienības frakcijas priekšlikums. Komisijā nav atbalstīts. (Starpsauciens no zāles: “Balsot!”)
Deputāti lūdz balsojumu. Lūdzu zvanu! Balsosim par 4. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 33, pret - 52, atturas - 3. Priekšlikums nav atbalstīts.
5. - Latvijas Reģionu apvienības frakcijas priekšlikums, kas nav atbalstīts.
Deputāti lūdz balsojumu. Lūdzu zvanu! Balsosim par 5. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 29, pret - 49, atturas - 10. Priekšlikums nav atbalstīts.
6. - Latvijas Reģionu apvienības frakcijas priekšlikums. Komisijā nav atbalstīts.
Deputāti lūdz balsojumu. Lūdzu zvanu! Balsosim par 6. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 28, pret - 52, atturas - 10. Priekšlikums nav atbalstīts.
7. - Latvijas Reģionu apvienības frakcijas priekšlikums. Komisijā nav atbalstīts.
Deputāti lūdz balsojumu. Lūdzu zvanu! Balsosim par 7. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 28, pret - 52, atturas - 9. Priekšlikums nav atbalstīts.
8. - Latvijas Reģionu apvienības frakcijas priekšlikums. Arī nav guvis atbalstu komisijā. (Starpsauciens no zāles: “Balsot!”)
Deputāti lūdz balsojumu. Lūdzu zvanu! Balsosim par 8. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 26, pret - 53, atturas - 9. Priekšlikums nav atbalstīts.
9. - Latvijas Reģionu apvienības frakcijas priekšlikums. Arī nav atbalstīts.
Deputāti lūdz balsojumu. Lūdzu zvanu! Balsosim par 9. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 28, pret - 53, atturas - 9. Priekšlikums nav atbalstīts.
10. - Latvijas Reģionu apvienības frakcijas priekšlikums. Nav guvis atbalstu komisijā līdzīgi kā 9.priekšlikums.
Deputāti lūdz balsojumu. Lūdzu zvanu! Balsosim par 10. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 28, pret - 52, atturas - 8. Priekšlikums nav atbalstīts.
11. - Latvijas Reģionu apvienības frakcijas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 11. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 34, pret - 53, atturas - 3. Priekšlikums nav atbalstīts.
12. - Latvijas Reģionu apvienības priekšlikums. Nav atbalstīts.
Deputāti neiebilst.
13. - Finanšu ministrijas parlamentārā sekretāra Arvila Ašeradena priekšlikums. Atbalstīts.
Deputāti atbalsta.
14. - Latvijas Reģionu apvienības frakcijas priekšlikums. Komisijā nav atbalstīts.
Deputāti lūdz balsojumu. Lūdzu zvanu! Balsosim par 14. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 26, pret - 54, atturas - 10. Priekšlikums nav atbalstīts.
15. - Latvijas Reģionu apvienības frakcijas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 15. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 27, pret - 56, atturas - 9. Priekšlikums nav atbalstīts.
16. - Latvijas Reģionu apvienības frakcijas priekšlikums. Komisijā nav guvis atbalstu.
Deputāti neiebilst.
17. - Latvijas Reģionu apvienības frakcijas priekšlikums. Komisijā nav atbalstīts.
Deputāti neiebilst.
18. - Finanšu ministrijas parlamentārā sekretāra priekšlikums. Atbalstīts daļēji, iekļauts 19. - komisijas priekšlikumā.
Deputāti piekrīt.
19. - Budžeta un finanšu (nodokļu) komisijas priekšlikums. Atbalstīts.
Deputāti atbalsta... (No zāles: “Balsojam!”) Deputāti lūdz balsojumu. Lūdzu zvanu! Balsosim par 19. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 55, pret - 35, atturas - nav. Priekšlikums ir atbalstīts.
20. - Latvijas Reģionu apvienības frakcijas priekšlikums. Komisijā nav atbalstīts.
Deputāti neiebilst.
21. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
22. - Latvijas Reģionu apvienības frakcijas priekšlikums. Komisijā nav atbalstīts.
Deputāti lūdz balsojumu. Lūdzu zvanu! Balsosim par 22. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 26, pret - 55, atturas - 9. Priekšlikums nav atbalstīts.
23. - ekonomikas ministres Danas Reiznieces-Ozolas priekšlikums. Atbalstīts un iekļauts 25.priekšlikumā.
Deputāti atbalsta.
24. - deputāta Ingmāra Līdakas priekšlikums. Atbalstīts, iekļauts 25.priekšlikumā.
Deputāti atbalsta.
25. - Finanšu ministrijas parlamentārā sekretāra Arvila Ašeradena priekšlikums. Atbalstīts.
Deputāti atbalsta.
26. - Latvijas Reģionu apvienības frakcijas priekšlikums. Komisijā nav atbalstīts.
Deputāti lūdz balsojumu. Lūdzu zvanu! Balsosim par 26. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 26, pret - 52, atturas - 9. Priekšlikums nav atbalstīts.
27. - ekonomikas ministres Danas Reiznieces-Ozolas priekšlikums. Komisijā diemžēl nav atbalstīts.
Deputāti neiebilst.
28. - deputāta Ingmāra Līdakas priekšlikums. Komisijā nav atbalstīts.
Deputāti neiebilst.
29. - Latvijas Reģionu apvienības frakcijas priekšlikums. Komisijā nav guvis atbalstu.
Deputāti neiebilst.
30. - ekonomikas ministres Danas Reiznieces-Ozolas priekšlikums. Daļēji atbalstīts un iekļauts 36.priekšlikumā.
Deputāti piekrīt.
31. - deputāta Ingmāra Līdakas priekšlikums. Daļēji atbalstīts, iekļauts 36.priekšlikumā.
Deputāti piekrīt.
32. - ekonomikas ministres Danas Reiznieces-Ozolas priekšlikums. Komisijā nav atbalstīts.
Deputāti neiebilst.
33. - deputāta Ingmāra Līdakas priekšlikums. Komisijā nav guvis atbalstu.
Deputāti neiebilst.
34. - ekonomikas ministres Danas Reiznieces-Ozolas priekšlikums. Komisijā nav atbalstīts.
Deputāti neiebilst.
35. - deputāta Ingmāra Līdakas priekšlikums. Komisijā nav atbalstīts.
Deputāti neiebilst.
36. - Finanšu ministrijas parlamentārā sekretāra priekšlikums, kas reizē ir arī Danas Reiznieces-Ozolas un Ingmāra Līdakas priekšlikums. Komisijā atbalstīts.
Deputāti lūdz balsojumu. Lūdzu zvanu! Balsosim par 36. - Finanšu ministrijas parlamentārā sekretāra Ašeradena iesniegto priekšlikumu! Lūdzu balsošanas režīmu! Lūdzu rezultātu! Par - 61, pret - 24, atturas - nav. Priekšlikums ir atbalstīts.
37. - Latvijas Reģionu apvienības frakcijas priekšlikums. Atbalstīts un iekļauts 38.priekšlikumā.
Deputāti atbalsta.
38. - Finanšu ministrijas parlamentārā sekretāra Arvila Ašeradena priekšlikums. Atbalstīts.
Deputāti atbalsta.
39. - Latvijas Reģionu apvienības frakcijas priekšlikums. Komisijā nav atbalstīts.
Deputāti neiebilst.
40. - Latvijas Reģionu apvienības frakcijas priekšlikums. Atbalstīts un iekļauts 38.priekšlikumā. (No zāles: “Neticami!”; Dep. I.Boķis: “Balsojam?”)
Deputāti atbalsta. Kolēģi, vai kāds ir uzturējis...? (No zāles: “Nē!”) Paldies.
41. - Finanšu ministrijas parlamentārā sekretāra Arvila Ašeradena priekšlikums. Daļēji atbalstīts, iekļauts 42. - komisijas priekšlikumā.
Deputāti piekrīt.
42. - Budžeta un finanšu (nodokļu) komisijas priekšlikums. Komisijā atbalstīts.
Deputāti atbalsta.
43. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
44. - Finanšu ministrijas parlamentārā sekretāra Arvila Ašeradena priekšlikums. Komisijā ir guvis atbalstu.
Deputāti atbalsta.
Tādējādi esam izskatījuši visus 44 priekšlikumus. Lūdzu atbalstīt likumprojektu otrajā, galīgajā, lasījumā!
Lūdzu zvanu! Balsosim par likumprojekta “Grozījumi Mikrouzņēmumu nodokļa likumā” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 66, pret - 29, atturas - nav. Likums ir pieņemts. Darba kārtībā - likumprojekts “Solidaritātes nodokļa likums”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Kārlis Šadurskis.
Godātie kolēģi, likumprojektam ir saņemti seši priekšlikumi. 1. - deputāta Bondara priekšlikums, kuru komisija nav atbalstījusi.
Uzsākam debates. Vārds deputātam Mārtiņam Bondaram.
Cienītās kolēģes, godātie kolēģi! Mans priekšlikums nekādā veidā nepalīdzēs (No zāles: “Bagātajiem! Miljonāriem!”) visa šī likumprojekta greizumus sagrozīt pareizā virzienā un arī nepareizumus padarīt pareizus. Šis likumprojekts nepalīdzēs arī Finanšu ministrijai, kura ir teikusi, ka tā cīnīsies ar ēnu ekonomiku. Bet ēnu ekonomika, izrādās, ir tie cilvēki, kuri godīgi maksā nodokļus un vienkārši viņiem ir nauda, lai nopirktu ēnu, un tāpēc ministrijai liekas, ka tā ir ekonomika, un tad tā ar to cīnās... Bet mans priekšlikums ir saistīts ar to, Judina kungs, lai Ministru kabinets nepārkāptu paša pieņemtos normatīvos aktus. Proti, Normatīvo aktu projektu sagatavošanas noteikumus, kuru 6.punkts skan šādi: “Likumprojekta nosaukumu veido iespējami īsu un atbilstošu likumprojekta saturam.” Tad Budžeta un finanšu (nodokļu) komisijā bija ieradusies Finanšu ministrijas valsts sekretāre. Un es vaicāju Bānes kundzei: “Sakiet, lūdzu, Bānes kundze, kāds šim likumprojektam ir sakars ar solidaritāti?” Bānes kundzei gāja grūti līdz brīdim, kad Šadurska kungs (kā vienmēr - labais glābējs Finanšu ministrijai!) iesaistījās cīņā un šo debati pabeidza, un izglāba Bānes kundzi no, teiksim, paskaidrojuma sniegšanas un krišanas kaunā par to, ka topošajam likumam nav nekāda sakara ar vārdu “solidaritāte”. (Dep. V.Spolītis: “Tas nu gan nav tiesa!”) Tāpēc... (Starpsauciens no zāles.) Jūs taču nebijāt tur klāt. Jūs taču nebijāt tur klāt, Veiko Spolīt! Bet tāpēc mans priekšlikums ir saistīts ar to, ka, lai nebūtu jāpārkāpj, tā teikt, pašu pieņemtos noteikumus, vajadzētu vismaz kaut daļēji, netiešā veidā, kaut netiešā veidā vismaz, likumprojektā norādīt to, kas tad ir šī likumprojekta autori. Un es saprotu, ka, protams, likumprojektu vajadzētu saukt daudz garāk, bet, tā kā regulējums noteic, ka nosaukumam jābūt īsam, es paliku pie īsās versijas. Bet likumprojektu vajadzētu saukt šādi: “Nacionālās apvienības un Zaļo un Zemnieku savienības atbalstītais Vienotības nodokļa likums”. Bet, tā kā tas nosaukums par garu, es paliku pie šīs versijas - “Vienotības nodokļa likums”. Un vārdam “solidaritāte” ir zināms sakars ar vienotību. Neskatoties uz to, ka latviešu valodas sinonīmu vārdnīcās vārdam “solidaritāte” nav sinonīma. Savukārt, ja ieskatāmies angļu valodas sinonīmu vārdnīcā, tur vārdam solidarity sinonīms ir unity. Un unity - tā ir “vienotība”. Un, ņemot vērā, ka VIENOTĪBAI ir bijis liels un būtisks ieguldījums šī likumprojekta tapšanā, labāk šo likumprojektu nosaukt “Vienotības nodokļa likums”. Un ir pareizi nosaukt to tā arī tāpēc, ka pēc gada, kad ienāksies rezultāti, cik tad esam iekasējuši, mēs zināsim, kas par to ir atbildīgs. Tādēļ aicinu jūs, dārgie kolēģi, atbalstīt mani, nosaucot šo likumprojektu par Vienotības nodokļa likumu, un jau iepriekš saku paldies par jūsu atbalstu. Paldies.
Paldies. Debates slēdzu. Vai ziņotājam komisijas vārdā ir kas piebilstams?
Godātie kolēģi! Jā, komisijas vārdā tikai pāris teikumu. Bondara kunga priekšlikums ir ļoti labs. Varētu to atbalstīt. Diemžēl no juridiskās tehnikas viedokļa, tas ir, nu, kā lai to saka, problemātisks, jo tad arī visos normatīvajos aktos, kuros ir atsauce uz Solidaritātes nodokļa likumu, būtu jāmaina tas nosaukums uz šo - “Vienotības nodokļa likums”. Tā kā Bondara kungs nespēja veltīt no sava dārgā laika pietiekami daudz, lai iesniegtu visu atbilstošo likumprojektu, priekšlikumu paketi attiecībā uz visiem šiem likumiem, diemžēl komisija nevarēja atbalstīt šo priekšlikumu, jo tas varētu radīt jucekli mūsu normatīvajā bāzē. Komisijas vārdā aicinu neatbalstīt.
Lūdzu zvanu! Balsosim par 1. - deputāta Bondara iesniegto priekšlikumu! Lūdzu balsošanas režīmu! Lūdzu rezultātu! Par - 11, pret - 58, atturas - nav. Priekšlikums nav atbalstīts.
Paldies, godātie kolēģi! Tātad tikai 11 mūsu kolēģiem būtu nepieciešams pilnveidot savas juridiskās prasmes. 2. - Ministru kabineta priekšlikums, kurš precizē likuma mērķi un darbības jomu. Proti, tas paredz papildināt jau esošo redakciju, pirmajā lasījumā pieņemto redakciju, ar palīgteikumu, kurā, runājot par mērķi, tiek norādīts, kam paredzēts šis nodoklis: “vienlaikus nodrošinot valsts pamatbudžeta ieņēmumus valsts iedzīvotāju sociālās aizsardzības un nevienlīdzības mazināšanas pieaugošo vajadzību finansēšanai.” Komisija priekšlikumu ir atbalstījusi. Aicinu jūs atbalstīt.
Deputāti atbalsta.
3. - Juridiskā biroja priekšlikums. Ir atbalstīts un iekļauts 4. - Ministru kabineta priekšlikumā.
Deputāti atbalsta.
4. - Ministru kabineta priekšlikums. Ir atbalstīts.
Deputāti atbalsta.
5. - Juridiskā biroja priekšlikums. Ir atbalstīts.
Deputāti atbalsta.
Un 6. - deputāta Siliņa priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 6. - deputāta Siliņa iesniegto priekšlikumu! Lūdzu balsošanas režīmu! Lūdzu rezultātu! Par - 30, pret - 48, atturas - 5. Priekšlikums nav atbalstīts.
Godātie kolēģi! Vairāk priekšlikumu mēs neesam saņēmuši, un es aicinu atbalstīt likumprojektu otrajā, galīgajā, lasījumā.
Paldies. Lūdzu zvanu! Balsosim par likumprojekta “Solidaritātes nodokļa likums” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 56, pret - 13, atturas - nav. Likums ir pieņemts. Darba kārtībā - likumprojekts “Grozījumi likumā “Par nodokļiem un nodevām””, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Ints Dālderis.
Cienījamie kolēģi! Minētā likumprojekta otrajam lasījumam iesniegti 12 priekšlikumi. 1. - Ministru kabineta priekšlikums, kuru komisija ir atbalstījusi, attiecīgi mainot turpmāko pantu numerāciju. (Starpsauciens no zāles: “Balsot!”)
Deputāti lūdz balsojumu. Lūdzu zvanu! Balsosim par 1. - Ministru kabineta iesniegto priekšlikumu! Lūdzu balsošanas režīmu! Lūdzu rezultātu! Par - 52, pret - 27, atturas - nav. Priekšlikums ir atbalstīts.
2. - Finanšu ministrijas parlamentārā sekretāra Ašeradena kunga priekšlikums. Komisijā guvis atbalstu, redakcionāli precizējot un attiecīgi mainot turpmāko pantu numerāciju.
Deputāti atbalsta.
3. - Juridiskā biroja priekšlikums. Daļēji atbalstīts un iekļauts 5.priekšlikumā.
Deputāti piekrīt.
4. - Finanšu ministrijas parlamentārā sekretāra Ašeradena kunga priekšlikums. Arī daļēji atbalstīts un iekļauts 5.priekšlikumā.
Deputāti piekrīt.
5. - Ministru kabineta priekšlikums. Atbalstīts, redakcionāli precizējot.
Deputāti atbalsta.
6. - Finanšu ministrijas parlamentārā sekretāra Ašeradena kunga priekšlikums. Atbalstīts, attiecīgi mainot turpmāko pantu numerāciju.
Deputāti atbalsta.
7. - Ašeradena kunga priekšlikums. Atbalstīts, redakcionāli precizējot un attiecīgi mainot turpmāko pantu numerāciju.
Deputāti atbalsta.
8. - Ašeradena kunga priekšlikums. Atbalstīts, attiecīgi mainot turpmāko pantu numerāciju.
Deputāti atbalsta.
9. - Finanšu ministrijas parlamentārā sekretāra Ašeradena kunga priekšlikums. Atbalstīts, attiecīgi mainot turpmāko pantu numerāciju.
Deputāti atbalsta.
10. - Juridiskā biroja priekšlikums. Atbalstīts un iekļauts 12.priekšlikumā.
Deputāti atbalsta.
11. - Finanšu ministrijas parlamentārā sekretāra Ašeradena kunga priekšlikums. Daļēji atbalstīts un iekļauts 12.priekšlikumā.
Deputāti piekrīt.
Un, visbeidzot, pēdējais - 12. - Ministru kabineta priekšlikums. Atbalstīts, redakcionāli precizējot.
Deputāti atbalsta.
Visi priekšlikumi ir izskatīti. Aicinu atbalstīt otrajā, galīgajā, lasījumā.
Lūdzu zvanu! Balsosim par likumprojekta “Grozījumi likumā “Par nodokļiem un nodevām”” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 56, pret - 21, atturas - 10. Likums ir pieņemts. Kolēģi, ir pienācis laiks pārtraukumam, bet pirms tam mums ir jāreģistrējas. Lūdzu zvanu! Lūdzu deputātu klātbūtnes reģistrācijas režīmu! Lūdzu rezultātu! Kolīdz būs sagatavoti reģistrācijas rezultāti, vārds to nolasīšanai Saeimas sekretāra biedram Gunāram Kūtrim.
Kolēģi! Šobrīd nav reģistrējušies: Sergejs Dolgopolovs, Nellija Kleinberga un Veiko Spolītis. Paldies.
Paldies. Pārtraukums līdz pulksten 14.30. (Pārtraukums.)
Kolēģi! Aicinu ieņemt vietas Sēžu zālē! Turpināsim Saeimas sēdi. Darba kārtībā - likumprojekts “Grozījumi likumā “Par valsts sociālo apdrošināšanu””, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Imants Parādnieks.
Kolēģi! Strādājam ar likumprojektu Nr.385/Lp12. Komisija otrajam lasījumam ir saņēmusi 11 priekšlikumus. 1. ir pašas Budžeta un finanšu (nodokļu) komisijas izstrādāts priekšlikums. Komisijā atbalstīts.
Deputāti atbalsta.
2. ir deputāta Igora Pimenova priekšlikums. Komisijā nav atbalstīts.
Uzsākam debates. Vārds deputātam Igoram Pimenovam.
Labdien, cienījamie kolēģi! Ierosinu no likumprojekta “Grozījumi likumā “Par valsts sociālo apdrošināšanu”” izņemt normu, kura ir spēkā esošajā likumā un kura noteic, ka Ministru kabineta kompetence ir valsts sociālās apdrošināšanas obligāto iemaksu objekta maksimālā apmēra noteikšana. Šī kompetence lielā mērā rada iespējamu tādu likumprojektu un tādu nodokli kā solidaritātes nodoklis. Patlaban spēkā esošie Ministru kabineta noteikumi nosaka to maksimālo apmēru, par kuru šeit ir runa un kurš ir vienāds ar 48 600 eiro gadā. Līdz ar to 4300 cilvēki ir atbrīvoti no sociālajām iemaksām. Ciktāl es zinu, nākamajā gadā šī summa būs vēl lielāka, proti, 51 900 eiro. Es runāju par to maksimālo apmēru, kuru mēs tagad apspriežam. Līdz ar to iespējamo lielo algu saņēmēju skaits, kuri nemaksās šo sociālo nodokli, samazināsies līdz 3700 cilvēkiem. Līdz ar to virs šiem griestiem kopējais darbaspēka nodokļu slogs lielajām algām tiek samazināts un tiek ieviesta regresivitāte, kas nav sociāli taisnīga. Taisnīga un patiesi atbilstoša Latvijas solidārajai pensiju sistēmai būtu obligāto iemaksu objekta maksimālā apmēra atcelšana. Līdz ar to visi obligātie sociālie maksājumi virs esošā noteiktā maksimālā apmēra tiktu ieskaitīti sociālajā budžetā un nerastos nepieciešamība mums veidot tādus tiesiskos kropļus, kādu mēs tikko, pirms pusdienas pārtraukuma, esam pieņēmuši. Proti, solidaritātes nodokli. Es saprotu, ka maksimālais apmērs jeb tā sauktie griesti sociālā nodokļa maksājumiem ir ieviesti tāpēc, ka, ja tie būtu atcelti, tas raisītu pārāk lielas valsts pabalstu izmaksas, īpaši tādas izmaksas kā vecāku pabalstu izmaksas. Un valsti var saprast! Bet, no otras puses, ja mēs saprotam, kur suns ir aprakts, tad laikam būtu lietderīgi nevis tikai vairot šo neloģiskumu mūsu nodokļu sistēmā, bet mainīt sistēmu pašā saknē, proti, novērst griestus maksājumam, kuru mēs saucam par sociālo nodokli, no vienas puses, bet, no otras puses, sakārtot vecāku pabalstus tā, lai lielo algu saņēmēji neiegūtu tādus lielus pabalstus, kurus pēc tam valstij vienkārši nebūtu pa spēkam nodrošināt, tādējādi nonākot pretrunā, kādā tā tagad ir nonākusi. Man liekas, ka tas ir likumsakarīgs un loģisks atrisinājums. Es lūdzu šo manu priekšlikumu atbalstīt. Paldies.
Paldies. Debates slēdzu. Vai ziņotājs komisijas vārdā vēlas ko piebilst?
Jā, cienījamie kolēģi, Pimenova kungs jau precīzi izstāstīja. Mums ir divi iespējamie varianti. Vai nu mēs atceļam iemaksu griestus, vai arī ieviešam solidaritātes nodokli. Mēs šādu izvēli jau esam izdarījuši. Es domāju, ka visi ir... Mēs esam vienisprātis, ka abas lietas vienlaikus jau nu mēs nedarīsim. Tā ka es komisijas vārdā aicinu deputāta Pimenova priekšlikumu neatbalstīt.
Paldies. Lūdzu zvanu! Balsosim par 2. - deputāta Pimenova iesniegto priekšlikumu! Lūdzu balsošanas režīmu! Lūdzu rezultātu! Par - 21, pret - 49, atturas - 7. Priekšlikums nav atbalstīts.
3. - Labklājības ministrijas parlamentārā sekretāra Reiņa Uzulnieka priekšlikums. Komisijā atbalstīts.
Deputāti atbalsta.
4. - Juridiskā biroja priekšlikums. Komisijā atbalstīts.
Deputāti atbalsta.
5. - Juridiskā biroja priekšlikums. Komisijā atbalstīts.
Deputāti atbalsta.
6. - deputāta Parādnieka priekšlikums. Komisijā nav atbalstīts.
Deputāti neiebilst.
7. - deputāta Parādnieka priekšlikums. Komisijā nav atbalstīts.
Deputāti neiebilst.
8. - Juridiskā biroja priekšlikums. Atbalstīts un iekļauts 10. - komisijas priekšlikumā.
Deputāti atbalsta.
9. - Juridiskā biroja priekšlikums. Arī daļēji atbalstīts un iekļauts 10. - komisijas priekšlikumā.
Deputāti piekrīt.
10. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
11. - Juridiskā biroja priekšlikums. Komisijā atbalstīts.
Deputāti atbalsta.
Tā kā visi priekšlikumi izskatīti, komisijas vārdā aicinu atbalstīt likumprojektu otrajā, galīgajā, lasījumā.
Paldies. Lūdzu zvanu! Balsosim par likumprojekta “Grozījumi likumā “Par valsts sociālo apdrošināšanu”” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 51, pret - 24, atturas - 1. Likums ir pieņemts. Darba kārtībā - likumprojekts “Grozījums likumā “Par apdrošināšanu bezdarba gadījumam””, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Imants Parādnieks.
Likumprojektam Nr.386/Lp12 komisija uz otro lasījumu nav saņēmusi nevienu priekšlikumu. Komisijas vārdā aicinu atbalstīt šo likumprojektu otrajā, galīgajā, lasījumā!
Lūdzu zvanu! Balsosim par likumprojekta “Grozījums likumā “Par apdrošināšanu bezdarba gadījumam”” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 80, pret un atturas - nav. Līdz ar to likums ir pieņemts. Darba kārtībā likumprojekts - “Grozījums likumā “Par maternitātes un slimības apdrošināšanu””, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Imants Parādnieks.
Arī likumprojektam Nr.387/Lp12 komisija otrajam lasījumam nav saņēmusi nevienu priekšlikumu. Tāpēc komisijas vārdā aicinu atbalstīt likumprojektu otrajā, galīgajā, lasījumā! Lūdzu zvanu! Balsosim par likumprojekta “Grozījums likumā “Par maternitātes un slimības apdrošināšanu”” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 84, pret un atturas - nav. Likums ir pieņemts. Darba kārtībā - likumprojekts “Grozījumi Elektroenerģijas tirgus likumā”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Edgars Putra. (Starpsaucieni no zāles: “Edgar!”; “Putra!” “Būs vien jāiet pašam!”) Budžeta un finanšu (nodokļu) komisijas vārdā - deputāts Kārlis Šadurskis.
Godātie kolēģi! Likumprojektam “Grozījumi Elektroenerģijas tirgus likumā” uz otro lasījumu nav saņemts neviens priekšlikums. Aicinu atbalstīt otrajā, galīgajā, lasījumā.
Paldies. Lūdzu zvanu! Balsosim par likumprojekta “Grozījumi Elektroenerģijas tirgus likumā” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 82, pret un atturas - nav. Likums ir pieņemts. Darba kārtībā - likumprojekts “Par vidēja termiņa budžeta ietvaru 2016., 2017. un 2018.gadam”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Kārlis Šadurskis.
Godātie kolēģi! Strādāsim ar likumprojektu “Par vidēja termiņa budžeta ietvaru 2016., 2017. un 2018.gadam”. Kopumā šajā likumprojektā ir iesniegti 464 priekšlikumi. 1. - Budžeta un finanšu (nodokļu) komisijas priekšlikums. Tas ir atbalstīts.
Deputāti atbalsta.
2. - Ministru kabineta priekšlikums. Ir atbalstīts.
Deputāti atbalsta.
3. - atbildīgās komisijas priekšlikums. Atbalstīts.
Deputāti atbalsta.
4. - atbildīgās komisijas priekšlikums. Atbalstīts.
Deputāti atbalsta.
5. - atbildīgās komisijas priekšlikums. Atbalstīts.
Deputāti atbalsta.
6. - atbildīgās komisijas priekšlikums. Atbalstīts.
Deputāti atbalsta.
7. - atbildīgās komisijas priekšlikums. Atbalstīts.
Deputāti atbalsta.
8. - atbildīgās komisijas priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 8. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 56, pret - 33, atturas - 1. Priekšlikums ir atbalstīts.
Tas bija 8.priekšlikums. 9. - Ministru kabineta iesniegtais priekšlikums. Ir atbalstīts.
Deputāti atbalsta.
10. - deputāta Kiršteina priekšlikums. Ir atbalstīts.
Deputāti atbalsta.
11. - Ministru kabineta priekšlikums. Ir atbalstīts.
Deputāti atbalsta.
12. - Ministru kabineta priekšlikums. Ir atbalstīts.
Deputāti atbalsta.
13. - Ministru kabineta priekšlikums. Ir atbalstīts.
Deputāti atbalsta.
14. - Ministru kabineta priekšlikums. Ir atbalstīts.
Deputāti atbalsta.
15. - deputāta Gaida Bērziņa priekšlikums. Ir atbalstīts.
Deputāti atbalsta.
16. - deputāta Parādnieka priekšlikums. Ir atbalstīts.
Deputāti atbalsta.
17. - deputāta Šadurska priekšlikums. Ir atbalstīts.
Deputāti atbalsta.
18. - frakcijas “No sirds Latvijai” priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 18. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 27, pret - 52, atturas - 2. Priekšlikums nav atbalstīts.
19. - Nacionālās apvienības “Visu Latvijai!”-“Tēvzemei un Brīvībai/LNNK” frakcijas priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 19. - Nacionālās apvienības “Visu Latvijai!”-“Tēvzemei un Brīvībai/LNNK” frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 71, pret - 5, atturas - nav. Priekšlikums ir atbalstīts.
20. - Nacionālās apvienības “Visu Latvijai!”-“Tēvzemei un Brīvībai/LNNK” frakcijas priekšlikums. Ir atbalstīts.
Deputāti atbalsta.
21. - atbildīgās komisijas priekšlikums. Ir atbalstīts.
Deputāti atbalsta.
22. - Nacionālās apvienības “Visu Latvijai!”-“Tēvzemei un Brīvībai/LNNK” frakcijas priekšlikums. Nav atbalstīts.
Deputāti neiebilst.
23. - Ārlietu komisijas priekšlikums. Ir atbalstīts.
Deputāti atbalsta.
24. - Ministru kabineta priekšlikums. Ir atbalstīts.
Deputāti atbalsta.
25. - Ministru kabineta priekšlikums. Ir atbalstīts.
Deputāti atbalsta.
26. - Ministru kabineta priekšlikums. Ir atbalstīts.
Deputāti atbalsta.
27. - Ministru kabineta priekšlikums. Ir atbalstīts.
Deputāti atbalsta.
28. - Ministru kabineta priekšlikums. Ir atbalstīts.
Deputāti atbalsta.
29. - Ministru kabineta priekšlikums. Ir atbalstīts.
Deputāti atbalsta.
30. - atbildīgās komisijas priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 30. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 54, pret - 11, atturas - 23. Priekšlikums ir atbalstīts.
31. - atbildīgās komisijas priekšlikums. Ir atbalstīts.
Deputāti lūdz balsojumu. Uzsākam debates. Vārds deputātam Artusam Kaimiņam.
Labdien vēlreiz! Nu, tas ir ļoti negodīgi! Šī ir negodīga prakse, un es uzskatu, ka tā nedrīkst darīt. Runa ir tieši par 153 585 eiro, kas tiek piešķirti reģionālajai televīzijai, kuras īpašniece ir Valmieras reģiona patērētāju biedrība. Tas patiesībā ir tāds televīzijas gada budžets. Un Finanšu ministrija... Reira kungs mums ir šeit? Reira kungs lai nāk un paskaidro, kāpēc Finanšu ministrija reģionālajai televīzijai dod pasūtījumu pa taisno, bez konkursa, veidot materiālus. Klausieties: “Sabiedrības izglītošana un informēšana nodokļu politikas, ēnu ekonomikas mazināšanas, valsts budžeta ieņēmumu un izdevumu struktūras jautājumos virszemes TV apraidē, nodrošinot iespēju saturu saņemt vismaz 90 procentiem Latvijas iedzīvotāju bez maksas, kā prioritārās mērķu grupas nosakot lauku reģionu un mazpilsētu iedzīvotājus. Izpildītājs Re:TV.” Vai jūs zināt, kāds ir Re:TV reitings? 0,4 procenti no kopējā skatījuma laika. 0,4 procenti - tas ir vissliktākais reitings, kāds var būt! Un jūs dodat 153 585 eiro šim pasākumam! Es saprotu, ka deputātiem patīk raidījums “Deputāts tuvplānā”, bet tas nemaksā 153 tūkstošus eiro! Priekš tam Kultūras ministrijā ir Mediju politikas nodaļa, kurā ir iecelts Roberts Putnis. Jūs bez konkursa apejat šo pasākumu un vienai konkrētai televīzijai dodat 153 tūkstošus. Es aicinu jūs balsot “pret”, jo citādi VIENOTĪBA... Re:TV veselu gadu sēdēs Ašeradens ar Reiru un stāstīs par to, cik labi ir maksāt nodokļus. Tas nav godprātīgi! Es uzskatu, ka VIENOTĪBAI vēlētāju un skatītāju sirdis vajadzētu nopirkt ar labiem darbiem, nevis ar nodokļu maksātāju naudu. Šī ir negodprātīga prakse, un es absolūti kategoriski vispār noraidu šādu piedāvājumu. Un lai Reira kungs nāk un pastāsta, kāpēc Finanšu ministrija to dara. Reira kungs, nāciet, stāstiet! Paldies jums.
Vārds finanšu ministram Jānim Reiram.
Augsti godātā priekšsēdētājas kundze! Kolēģi! Deputāti! Tātad, pirmkārt, gribētu pateikt, ka Finanšu ministrija nav pieprasījusi šos līdzekļus. Šos līdzekļus šā likumprojekta priekšlikumā ir piešķīrusi Budžeta un finanšu (nodokļu) komisija. No vienas puses, šādi precedenti ir bijuši. No otras puses, problēma, kuras risināšanai šī nauda ir piešķirta, tātad nodokļu nomaksa un sabiedrības informēšana par nodokļu nomaksu ir svarīga lieta. Vairāk šo lietu es komentēt nevaru, es vēlreiz atgādināšu, ka tā nav Finanšu ministrijas iniciatīva, mēs vienkārši pildīsim likumu. Vienīgais, ko es varu apsolīt Kaimiņa kungam, ja Saeima atbalstīs šo likumu un šo priekšlikumu, ka Reirs (un es lūgšu arī Ašeradenu) šajos raidījumos neparādīsies. Paldies.
Vārds deputātam Artusam Kaimiņam, otro reizi.
Reirs un Ašeradens tur neparādīsies, bet Valmieras reģionālā patērētāju biedrība tur parādīsies. Es atkārtoju vēlreiz. Šis mērķis, kas tur rakstīts, - “Sabiedrības izglītošana un informēšana nodokļu politikas, ēnu ekonomikas mazināšanas, valsts budžeta ieņēmumu un izdevumu struktūras jautājumos virszemes TV apraidē, nodrošinot iespēju saturu saņemt vismaz 90 procentiem Latvijas iedzīvotāju bez maksas.” Reitings šai televīzijai ir 0,4. Kāpēc nav bijis konkurss? Uzdodiet šo jautājumu. Bez konkursa! 0,4! Jūsu twitter kontus vairāk skatās! Aicinu to noraidīt!
Paldies. Debates slēdzu. Vai komisijas vārdā ziņotājs ko piebildīs?
Jā, godātie kolēģi! Pāris vārdu varu pateikt, kā šis priekšlikums ir radies. Budžeta un finanšu (nodokļu) komisija ir saņēmusi Latgales plānošanas reģiona vēstuli, kurā ir runāts par to, ka iedzīvotājiem, it īpaši Latvijas reģionos, pietrūkst informācijas, tai skaitā par nodokļu un finanšu jomu, un nu... Zināmā mērā varētu teikt, ka konkurss ir noticis, jo trim televīzijām, kam ir šāda apjoma bezmaksas apraide, - “Rīga TV24”, kuru ar iepriekšējo priekšlikumu jūs jau esat atbalstījuši, “Re:TV” un Latvijas Televīzijai - tika nosūtītas vēstules ar lūgumu izvērtēt šo situāciju. Divas televīzijas atsaucās, un ar komisijas balsojumu ir aicināts piešķirt abām šo finansējumu. (Dep. A.Kaimiņš: “Tas nav konkurss!”) Līdz ar to es varu komisijas vārdā aicināt jūs atbalstīt 31.priekšlikumu. (Dep. A.Kaimiņš: “Balsojiet “pret”!”)
Lūdzu zvanu! Balsosim par 31. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 46, pret - 12, atturas - 22. Priekšlikums ir atbalstīts.
32. - atbildīgās komisijas priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 32. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 50, pret - 8, atturas - 23. Priekšlikums ir atbalstīts.
33. - Ministru kabineta priekšlikums. Ir atbalstīts.
Deputāti atbalsta.
34. - Ministru kabineta priekšlikums. Ir atbalstīts.
Deputāti atbalsta.
35. - Ministru kabineta priekšlikums. Ir atbalstīts.
Deputāti atbalsta.
36. - Ministru kabineta priekšlikums. Ir atbalstīts.
Deputāti atbalsta.
37. - Ministru kabineta priekšlikums. Ir atbalstīts.
Deputāti atbalsta.
38. - Ministru kabineta priekšlikums. Ir atbalstīts.
Deputāti atbalsta.
39. - Ministru kabineta priekšlikums. Ir atbalstīts.
Deputāti atbalsta.
40. - Ministru kabineta priekšlikums. Ir atbalstīts.
Deputāti atbalsta.
41. - Ministru kabineta priekšlikums. Ir atbalstīts.
Deputāti atbalsta.
42. - Ministru kabineta priekšlikums. Ir atbalstīts.
Deputāti atbalsta.
43. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
44. - Ministru kabineta priekšlikums. Ir atbalstīts.
Deputāti atbalsta.
45. - Ministru kabineta priekšlikums. Ir atbalstīts.
Deputāti atbalsta.
46. - Ministru kabineta priekšlikums. Ir atbalstīts.
Deputāti atbalsta.
47. - Ministru kabineta priekšlikums. Ir atbalstīts.
Deputāti atbalsta.
48. - Ministru kabineta priekšlikums. Ir atbalstīts.
Deputāti atbalsta.
49. - deputāta Ādamsona priekšlikums. Nav atbalstīts.
Uzsākam debates. Vārds deputātam Jānim Ādamsonam.
Godātais Prezidij! Cienījamie kolēģi! Nākošā gada budžetā kā prioritātes ir noteiktas izglītība, veselība un drošība - iekšējā un ārējā drošība. Liktos jau, ka tieši drošībai būtu jāatvēl tie pamatlīdzekļi. Šeit es dzirdu mūsu politiķu uzstāšanos saistībā ar to, ka, redzat, gan aizsardzībai, gan iekšējai un ārējai drošībai ir atvēlēti papildu līdzekļi. Realitātē, ja mēs paskatāmies uz šo līdzekļu sadali, redzam, ka tas ir algas palielinājums. Tas neapšaubāmi ir ļoti labi. Bet bijušais premjerministrs Valdis Dombrovskis jau pirms diviem gadiem prezentēja savu grāmatu par to, kā mēs esam pārvarējuši krīzi, tātad algai pirmskrīzes līmenī bija jāatgriežas vismaz pirms diviem gadiem. Nu labi, ka tagad mēs ejam šajā virzienā. Kur ir paredzēti naudas līdzekļi attīstībai? Es jau saprotu, ka visi, kas bērnībā ir spēlējušies ar rotaļu pistolēm, tagad ir ļoti lieli eksperti drošības jomā un var gudri spriest par to, kas ir vajadzīgs vai nav vajadzīgs robežu apsardzē. Mēs te diskutējam par to, cik garam un augstam jābūt žogam uz robežas, vai tur būs 100 metru atstarpe vai kāda cita, un klusībā laikam mēs visi uzskatām - vismaz vairākums uzskata -, ka robežsargam tāpat kā pirms 100 gadiem ar kājiņām jāstaigā gar robežu, labākajā gadījumā - suņu pavadībā. Aizmirstam, ka mēs esam 21.gadsimtā un ir jauni tehnoloģiski risinājumi, kā atvieglot robežsarga darbību un padarīt to efektīvu. Mūsu komisija bija izbraukumā arī uz austrumu robežas un redzēja, kas tur ir un kā tur notiek. Viena no pamatproblēmām bija tā: ja no austrumiem pie mums ienāk bēgļi, šķērso robežu, tad ir problemātiski viņus dabūt atpakaļ. Ko nozīmē aizsūtīt atpakaļ? Ko nozīmē mans priekšlikums? Mans priekšlikums paredz iegādāties pirmos divus bezpilota lidaparātus, kas var patrulēt gar robežu, tajā skaitā fiksēt visu, kas notiek uz zemes un, ja nepieciešams, arī zem zemes - fiksēt un reģistrēt jebkāda veida kustību. Mēs jau varam pa vecam sargāt robežu - rīkot slēpņus, neizmantojot visas tehnoloģiskās priekšrocības. Mēs varam turpināt tāpat kā muita, kura šogad nav apguvusi divus miljonus, kas tika iedalīti skeneru uzstādīšanai, dažādu jaunu tehnoloģiju uzstādīšanai uz robežas. Šīs naudas apguve ir paredzēta pēc diviem gadiem, aizmirstot vienu lietu, ka Eiropas Savienības robežas un arī Latvijas robežas nostiprināšana ir viena no prioritātēm, tajā skaitā, lai nepieļautu masu iznīcināšanas ieroču, kā arī parasto ieroču kustību pāri mūsu austrumu robežai. Kādā veidā mēs meklējam? Joprojām ar vecām metodēm - fiziski pārbaudot katru automašīnu. Cik tas ir efektīvi?! Es te dzirdēju, ka Šadurska kungs esot paziņojis komisijas sēdē, ka priekšlikums esot deklaratīvs. Gribu atzīmēt, ka Aizsardzības, iekšlietu un korupcijas novēršanas komisija atbalstīja šo priekšlikumu, ka mums jāvirzās uz priekšu un jāapgūst jaunas tehnoloģijas. Gribu informēt Šadurska kungu, ka jaunas štata vietas Valsts robežsardzē nevajag izveidot. Robežsardzei ir vesela aviācijas pārvalde, kuru vada aviācijas pulkvedis, un viņiem nekādas problēmas jauno tehnoloģiju apguvē nebūs. Es tomēr aicinu kolēģus pārdomāt un atbalstīt šo priekšlikumu. Paldies.
Paldies. Debates slēdzu. Vai komisijas vārdā ziņotājs vēlas ko piebilst?
Nē, paldies. Vienīgi to, ka komisija nav atbalstījusi.
Paldies. Lūdzu zvanu! Balsosim par 49. - deputāta Ādamsona iesniegto priekšlikumu! Lūdzu balsošanas režīmu! Lūdzu rezultātu! Par - 29, pret - 41, atturas - 9. Priekšlikums nav atbalstīts.
50. - deputāta Loskutova priekšlikums. Ir atbalstīts.
Deputāti atbalsta.
51. - Ministru kabineta priekšlikums. Ir atbalstīts.
Deputāti atbalsta.
52. - Ministru kabineta priekšlikums. Atbalstīts.
Deputāti atbalsta.
53. - Ministru kabineta priekšlikums. Atbalstīts.
Deputāti atbalsta.
54. - Ministru kabineta priekšlikums. Atbalstīts.
Deputāti atbalsta.
55. - Ministru kabineta priekšlikums. Atbalstīts.
Deputāti atbalsta.
56. - Ministru kabineta priekšlikums. Atbalstīts.
Deputāti atbalsta.
57. - Ministru kabineta priekšlikums. Atbalstīts.
Deputāti atbalsta.
58. - Ministru kabineta priekšlikums. Atbalstīts.
Deputāti atbalsta.
59. - Ministru kabineta priekšlikums. Atbalstīts.
Deputāti atbalsta.
60. - Ministru kabineta priekšlikums. Atbalstīts.
Deputāti atbalsta.
61. - Ministru kabineta priekšlikums. Atbalstīts.
Deputāti atbalsta.
62. - Ministru kabineta priekšlikums. Atbalstīts.
Deputāti atbalsta.
63. - Ministru kabineta priekšlikums. Atbalstīts.
Deputāti atbalsta.
64. - Ministru kabineta priekšlikums. Atbalstīts.
Deputāti atbalsta.
65. - Ministru kabineta priekšlikums. Atbalstīts.
Deputāti atbalsta.
66. - Ministru kabineta priekšlikums. Atbalstīts.
Deputāti atbalsta.
67. - Ministru kabineta priekšlikums. Atbalstīts.
Deputāti atbalsta.
68. - Ministru kabineta priekšlikums. Atbalstīts.
Deputāti atbalsta.
69. - Latvijas Reģionu apvienības frakcijas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 69. - Latvijas Reģionu apvienības frakcijas iesniegto priekšlikumu. Lūdzu balsošanas režīmu! Lūdzu rezultātu! Par - 34, pret - 49, atturas - 3. Priekšlikums nav atbalstīts.
70. - Ministru kabineta priekšlikums. Atbalstīts.
Deputāti atbalsta.
71. - atbildīgās komisijas priekšlikums. Atbalstīts.
Deputāti atbalsta.
72. - Latvijas Reģionu apvienības frakcijas priekšlikums. Nav atbalstīts.
Uzsākam debates. Vārds deputātei Ingai Bitei.
Godātie kolēģi! Bērns - tā nav lieta, kuru varētu nolikt kādā plauktiņā. Tad, kad šis plauktiņš kļuvis pilns un no tā jau krīt ārā, pārlikt citā plauktiņā. Un tad, kad pirmais plauktiņš kļuvis atkal tukšāks, pārlikt atkal atpakaļ pirmajā plauktiņā. Diemžēl tas ir tas, kas šobrīd notiek ar bērnudārza vecuma bērniem un ko mēs gatavojamies arvien turpināt, jo vēl šodien, 30.novembrī, mēnesi pirms jaunā gada nav skaidrs, kas notiks ar vecākiem un ar viņu bērniem pēc 2016.gada 1.janvāra. Vai vecāki varēs turpināt strādāt un maksāt nodokļus, jo būs, kas pieskata viņu bērnus, vai vecākiem būs no 1.janvāra jāpaliek mājās, jo nebūs, kas pieskata viņu bērnus? Savukārt likums liedz bērnu līdz 13 gadu vecumam atstāt vienu pašu mājās. Šāda situācija nav pieļaujama. Un, lai arī ir zināms, ka Izglītības, kultūras un zinātnes komisijā tiek izskatīti grozījumi Izglītības likumā, atgādinu, ka šodien ir 30.novembris. Kamēr tiks izskatīti grozījumi un kamēr tiks izstrādāti Ministru kabineta noteikumi... jā, acīmredzot valdība gatavo vecākiem dāvanu uz Ziemassvētkiem. Tikai ir jautājums, vai šī dāvana būs pozitīva vai negatīva. To vēl neviens šobrīd nezina. Ekonomikas ministre Dana Reizniece-Ozola šeit, no šīs tribīnes, atgādināja, ka miers baro, bet nemiers posta. Tāpēc ļausim bērnu vecākiem mierīgi sagaidīt šos Ziemassvētkus un Jauno gadu, turpināsim līdzfinansēt bērnu uzraudzības pakalpojumu tāpat kā līdz šim un 2016.gada laikā izstrādāsim normālu, saprotamu un apspriestu sistēmu, nevis pēdējā brīža “zaķi maisā”! Paldies.
Paldies. Vārds deputātam Imantam Parādniekam.
Vispirms paldies manai kolēģei Ingai Bitei, ar kuras atbalstu mums kopīgiem spēkiem izdevās 2012.gadā ieviest ar 2013.gada 1.septembri šo atbalsta sistēmu un vecākiem, kuru bērni netiek pašvaldību bērnudārzā, sniegt atbalstu, lai viņi Rīgā un Pierīgā varētu vismaz saņemt līdzfinansējumu 228 eiro apmērā, bet pārējā Latvijā - 185 eiro apmērā. Iepriekšējais priekšlikums, kas ir atbildīgās komisijas priekšlikums, ir tieši par to, lai šī programma turpinātos, un es esmu pateicīgs un izjūtu gandarījumu par to, ka mums izdevās koalīcijā panākt šādu vienošanos, ka līdz mācību gada beigām, tātad līdz 31.maijam, valsts ir paredzējusi līdzfinansēt tādā pašā apjomā, kādā tas ir bijis līdz šim. Pa to laiku, kā jau Bites kundze teica, tiks ne tikai izstrādāta metodika; metodikai jau šobrīd pēdējie pieslīpējumi tiek veikti; un tā jau ir atdota izskatīšanai Ministru kabinetā, to jau paspēs pašvaldībās iedzīvināt, Vides aizsardzības un reģionālās attīstības ministrija paspēs nokontrolēt, cik atbilstoši šai metodikai aprēķini par vidējām bērna izmaksām tiek veikti, un tā sistēma pusgada laikā sakārtosies. Tā ka iepriekšējais priekšlikums ir tieši tāds, ka šie 2,3 miljoni ir paredzēti, lai tādā pašā apjomā, kāds tas ir līdz šim brīdim... Lai, kā Bites kundze izteicās, nebūtu nepatīkamu pārsteigumu jeb “dāvanu” uz Ziemassvētkiem, līdz mācību gada beigām tas tiks nodrošināts pilnā apmērā. Tur ir iekļauti gan šie 228 eiro (Rīgā, Pierīgā), gan 185 eiro (pārējā Latvijā), gan arī aukļu pakalpojumi. Turpmāk no jūnija un vēl jo vairāk no nākamā mācību gada tas pilnīgi paliks pašvaldības ziņā, un jācer, ka lielākā daļa pašvaldību vai visas pašvaldības tomēr atzīs to par labu esam - arī aukļu pakalpojumu labprātīgi finansēt turpmāk tā, lai vecākiem būtu iespējams atgriezties darbā, no kā arī viņi maksā nodokļus konkrētajai pašvaldībai, no kurām viena otra (un tādas ir 15 diemžēl) likumā noteiktās funkcijas neizpilda. Tā ka aicinu neatbalstīt šo priekšlikumu. Mēs jau atbalstījām iepriekšējo. Paldies.
Paldies. Debates slēdzu. Vai ziņotājs komisijas vārdā ko vēlas piebilst?
Nē, paldies. Parādnieka kungs ļoti precīzi atstāstīja, un viņš ir gandarīts par to, ka šī vienošanās ir. Es savukārt arī esmu gandarīts, ka Parādnieka kungs ir gandarīts. (Dep. I.Parādnieks: “Paldies!”)
Paldies. Lūdzu zvanu! Balsosim par 72. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 36, pret - 38, atturas - 6. Priekšlikums nav atbalstīts.
73. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
74. - Ministru kabineta priekšlikums. Ir atbalstīts.
Deputāti atbalsta.
75. - Nacionālās apvienības “Visu Latvijai!”-“Tēvzemei un Brīvībai/LNNK” frakcijas priekšlikums. Ir atbalstīts.
Deputāti atbalsta.
76. - Nacionālās apvienības “Visu Latvijai!”-“Tēvzemei un Brīvībai/LNNK” frakcijas priekšlikums. Ir atbalstīts. (Sēdes vadītāja noklaudzina ar āmuru.)
Deputāti atbalsta.
77. - Latvijas Reģionu apvienības frakcijas priekšlikums. Nav atbalstīts.
Uzsākam debates. Vārds deputātei Ingai Bitei.
Godātie kolēģi! Šis priekšlikums ir saistīts ar pirmsskolas izglītības iestāžu pedagogu atalgojumu no valsts budžeta līdzekļiem. Ir izveidojusies ļoti interesanta situācija, proti, pirmsskolās mēs prasām, lai pedagogam būtu augstākā izglītība, mēs prasām, lai viņš gatavo un vada nodarbības, mēs prasām, lai viņš audzina mūsu bērnus pēc labākajām vērtībām un tikumības tradīcijām, taču mēs neuzskatām viņu par pilnvērtīgu pedagogu un neesam viņu iekļāvuši vienotajā pedagogu sistēmā. Es domāju, ka tā ir kļūda, tāpēc ar šo priekšlikumu mēs piedāvājam to labot. Lūdzu atbalstīt!
Paldies. Debates slēdzu. Ziņotājs komisijas vārdā ko piebildīs?
Nē, paldies. Te nav, ko piebilst.
Lūdzu zvanu! Balsosim par 77. - Latvijas Reģionu apvienības frakcijas iesniegto priekšlikumu. Lūdzu balsošanas režīmu! Lūdzu rezultātu! Par - 34, pret - 47, atturas - 6. Priekšlikums nav atbalstīts.
78. - Reģionu apvienības frakcijas priekšlikums. Nav atbalstīts.
Uzsākam debates. Vārds deputātei Ingai Bitei.
Kolēģi! Lai jūs zinātu, par ko ir balsojums. Šeit, atbilstoši solītajam, mēs piedāvājam jau šobrīd novirzīt šos 9 miljonus pedagogu darba samaksai. Vēlos pateikt paldies izglītības un zinātnes ministrei, kura bija pietiekami drosmīga, lai atnāktu uz Latvijas Reģionu apvienības frakciju un izskaidrotu savu redzējumu. Jāteic gan, ka šajā vidēja termiņa budžetā un 2016.gada budžeta likumprojektā šis redzējums īsti neatspoguļojas. Tad varbūt nav vērts šobrīd tracināt atkal skolotājus un sabiedrību? Varam turpināt kā līdz šim un izstrādāt modeli, kurš atbilst ministres vīzijai un redzējumam. Gribu tikai citēt kādu Jēkabpils pamatskolas skolotāju, kura saka: “Skolotāji atkal skraidīs, meklējot papildu darbu, tikai vairs ne no vienas skolas uz otru vai vienas skolas ietvaros, bet pa mežsaimniecībām, kā to piedāvājusi premjerministre, vai kur citur, ārpus skolas.” Vai tiešām tas būs labāk, efektīvāk un pareizāk? Piedāvāju pildīt savus iepriekš dotos solījumus un atbalstīt 78.priekšlikumu.
Debates slēdzu. Ziņotājs komisijas vārdā ko piebildīs?
Nē, paldies. Aicinu balsot!
Lūdzu zvanu! Balsosim par 78. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 33, pret - 47, atturas - 6. Priekšlikums nav atbalstīts.
79. - Ministru kabineta priekšlikums. Ir atbalstīts.
Deputāti atbalsta.
80. - frakcijas SASKAŅA priekšlikums. Nav atbalstīts.
Deputāti neiebilst... Deputāti lūdz balsojumu. Lūdzu zvanu! Balsosim par 80. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 32, pret - 49, atturas - nav. Līdz ar to priekšlikums nav atbalstīts.
81. - frakcijas SASKAŅA priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 81. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 28, pret - 50, atturas - 1. Priekšlikums nav atbalstīts.
82. - Reģionu apvienības frakcijas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 82. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 34, pret - 54, atturas - 2. Priekšlikums nav atbalstīts.
83. - frakcijas SASKAŅA priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 83. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 31, pret - 52, atturas - 1. Priekšlikums nav atbalstīts.
84. - deputāta Abu Meri priekšlikums. Ir atbalstīts.
Deputāti atbalsta.
85. - frakcijas “No sirds Latvijai” priekšlikums. Nav atbalstīts.
Deputāti neiebilst... Uzsākam debates. Vārds deputātam Arvīdam Platperam.
Ļoti cienījamā Saeimas priekšsēdētājas kundze! Ministru kungi! Deputāti! Augstskolām aprēķinātās studiju vietas bāzes izmaksas ir 1810 eiro. Pašreiz, aizbildinoties ar finansējuma trūkumu, tiek segta tikai daļa - 1331 eiro. Tajā pašā laikā augstskolām pārmet nekvalitatīvu darbu. Nevar gribēt, lai no nekā taptu kvalitatīvs produkts. Pedagogi ir pacietīgi, bet arī viņu fiziskie resursi ir ierobežoti. Augstskolu likuma 78.panta 7.punkta izpilde, ko daļēji nodrošinātu šie mūsu piedāvātie grozījumi, būtu ne tikai solis pretī likuma ievērošanai, bet ilgtermiņā arī reāls ieguvums tautsaimniecībai un valsts budžetam. Tāpēc es aicinu balsot. Paldies.
Paldies. Debates slēdzu. Vai ziņotājs vēlas ko piebilst komisijas vārdā?
Nē, paldies.
Lūdzu zvanu! Balsosim par 85. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 30, pret - 52, atturas - 3. Priekšlikums nav atbalstīts.
86. - Latvijas Reģionu apvienības frakcijas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 86. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 31, pret - 49, atturas - 3. Priekšlikums nav atbalstīts.
87. - deputāta Trupovnieka priekšlikums. Ir atbalstīts.
Deputāti atbalsta.
88. - Ministru kabineta priekšlikums. Ir atbalstīts.
Deputāti atbalsta.
89. - frakcijas SASKAŅA priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 89. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 33, pret - 55, atturas - nav. Priekšlikums nav atbalstīts.
90. - Latvijas Reģionu apvienības frakcijas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 90. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 33, pret - 50, atturas - 1. Priekšlikums nav atbalstīts.
91. - Latvijas Reģionu apvienības frakcijas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 91. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 35, pret - 52, atturas - 2. Priekšlikums nav atbalstīts.
92. - deputātu Putras un Daudzes priekšlikums. Ir atbalstīts. (No zāles: “Balsot!”)
Deputāti lūdz balsojumu. Lūdzu zvanu! Balsosim par 92. - deputātu Putras un Daudzes iesniegto priekšlikumu! Lūdzu balsošanas režīmu! Lūdzu rezultātu! Par - 70, pret - 12, atturas - 1. Priekšlikums ir atbalstīts.
93. - Ministru kabineta priekšlikums. Ir atbalstīts.
Deputāti atbalsta.
94. - frakcijas “No sirds Latvijai” priekšlikums. Nav atbalstīts.
Uzsākam debates. Vārds deputātam Arvīdam Platperam.
Godātie kolēģi! Zinātniskās darbības likuma 32.pants noteic, ka ik gadu finansējumam zinātniskajai darbībai ir jāpalielinās par... ne mazāk par 0,15 procentiem no iekšzemes kopprodukta, līdz valsts piešķirtais finansējums zinātniskajai darbībai sasniedz vismaz 1 procentu no iekšzemes kopprodukta. Skumji, ka jau gadiem ilgi likums netiek pildīts. Mēs katru gadu sastopamies ar situāciju, ka naudas nepietiek tādām svarīgām lietām kā veselības aprūpe un sociālās garantijas. Tomēr spītīgi atsakāmies stiprināt tās nozares, kas ilgtermiņā dod nozīmīgu pienesumu Latvijas valsts izaugsmei, tātad arī budžeta pieaugumu. Paldies par uzmanību!
Debates slēdzu. Vai ziņotājs vēlas ko piebilst?
Jā, godātie kolēģi! Nupat mēs izskatījām priekšlikumu, kas arī bija par atbalstu zinātnei, - 92.priekšlikumu. Tātad tai zinātniskajai institūcijai, kurai varbūt Latvijā ir visplašākā starptautiskā sadarbība un vislielākā pievienotā vērtība, mēs negribam piešķirt līdzekļus, bet zinātnei kopumā - gribam. Es aicinu balsot.
Lūdzu zvanu! Balsosim par 94. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 33, pret - 49, atturas - 5. Priekšlikums nav atbalstīts.
95. - deputāta Dāldera priekšlikums. Ir atbalstīts.
Deputāti atbalsta.
96. - deputāta Spolīša priekšlikums. Nav atbalstīts.
Deputāti neiebilst.
Godātie kolēģi, es vēlos paskaidrot. (No zāles: “Nevajadzēja!”) Es saprotu, saprotu, ka dažiem kolēģiem ir ļoti skeptiska attieksme pret patiesības noskaidrošanu, jo viņiem patīk klausīties tikai savas balss skaņās, bet es tomēr uzskatu, ka deputātiem ir svarīgi saprast, par ko viņi balso. Ir trīs identiski priekšlikumi: 95., kuru mēs tikko atbalstījām, 96. un 97. Loģiski, ka Budžeta un finanšu (nodokļu) komisija varēja atbalstīt tikai vienu no tiem, jo pretējā gadījumā, ja mēs atbalstītu visus trīs, finansējums trīskāršotos, un tas nebija paredzēts. Līdz ar to Dāldera kunga priekšlikums tika atbalstīts kā pirmais pēc alfabēta. Diemžēl man jāteic Spolīša kunga un Jansona kunga priekšlikumiem: “Nē!” Tātad 96.priekšlikums nav atbalstīts.
Vai deputāti uztur balsojumu? Neuztur. Deputāti neiebilst.
97. - deputāta Jansona priekšlikums. Nav atbalstīts.
Deputāti neiebilst.
98. - Ministru kabineta priekšlikums. Ir atbalstīts.
Deputāti atbalsta.
99. - Ministru kabineta priekšlikums. Ir atbalstīts.
Deputāti atbalsta.
100. - atbildīgās komisijas priekšlikums. Ir atbalstīts.
Uzsākam debates. Vārds deputātam Ivanam Klementjevam.
Cienījamie kolēģi!...
Es atvainojos, Klementjeva kungs, mēs palikām pie 100.priekšlikuma. Vai jūs vēlaties runāt par 100. vai 101.priekšlikumu?
Es gribu runāt par 100., tāpēc, ka gan 100., gan 101. faktiski ir viens un tas pats; 101.priekšlikumu izstrādāja Sporta apakškomisijas locekļi, kurā pārsvarā ir deputāti no VIENOTĪBAS un citām frakcijām. Bet Budžeta un finanšu (nodokļu) komisija laikam nav noslogota tik daudz, un tā vienkārši nodarbojas ar plaģiātu. Šadurska kungs kā profesors ļoti labi zina, ko tas nozīmē un ko dara ar tiem cilvēkiem, kuri nodarbojas ar plaģiātu. Viņiem vienkārši noņem tos visus nosaukumus - “zinātņu doktors” vai “maģistrs”. Tā ka aicinu Budžeta un finanšu (nodokļu) komisiju padomāt par to, ka viņi nodarbojas ar lieku darbu, ar kuru nevajag... Tāpēc ka nākošais priekšlikums tiešām ir tāds pats. Un tas nav atbalstīts. Un tas nav vienīgais priekšlikums, tādu ir ļoti daudz, kuri saistīti ar Sporta apakškomisiju. Ja jūs neuzticaties Sporta apakškomisijai, nu tad vajag to pārvēlēt. Vai tomēr uzticēties. Paldies.
Vārds deputātam Jānim Upeniekam.
Vēlos nedaudz precizēt, jo strādāju abās komisijās. Nav tā, ka Budžeta un finanšu (nodokļu) komisija šoreiz būtu nodarbojusies ar plaģiātismu. Budžeta un finanšu (nodokļu) komisija laboja nelielu kļūdu, jo Sporta apakškomisijā mūsu priekšlikums bija tikai 2016.gadam, bet Budžeta un finanšu (nodokļu) komisijā tas tika izveidots arī budžeta ietvara paketei - nākamajiem trim gadiem, lai tas ir ilgākā termiņā, nevis tikai uz nākamo gadu. Paldies.
Vārds deputātam Kārlim Šadurskim.
Jā, paldies. Upenieka kungs jau paskaidroja lietas būtību. Es arī aicinu cienījamos kolēģus lasīt dokumentus, pirms apvainojat citus plaģiātismā. Ja jūs izteiksiet vēlēšanos atvainoties par šo teicienu, atvainošanās ar pateicību tiks pieņemta. Paldies.
Debates slēdzu. Acīmredzot komisijas vārdā vairs nav nekas piebilstams.
Nē, komisijas vārdā - neviena vārda. Tātad 100. un 101.priekšlikums. 100. - komisija ir atbalstījusi. Es saprotu, ka deputātiem nav iebildumu.
Vai deputātiem ir iebildumi par 100.priekšlikumu? Nē, paldies.
Un 101.priekšlikums, kas paredzēja finanšu piešķiršanu tikai vienā gadā, nav atbalstīts.
Deputāti neiebilst.
102. - Nacionālās apvienības priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 102. - Nacionālās apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 55, pret - 6, atturas - nav. Priekšlikums ir atbalstīts.
103. - Nacionālās apvienības priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 103. - Nacionālās apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 46, pret - 5, atturas - nav. Priekšlikums ir atbalstīts.
104. - deputāta Putras priekšlikums. Ir atbalstīts.
Deputāti atbalsta.
105. - atbildīgās komisijas priekšlikums. Ir atbalstīts.
Deputāti atbalsta.
106. - vairāku deputātu priekšlikums. Nav atbalstīts.
Deputāti neiebilst.
Arī 107.priekšlikums ir vairāku Sporta apakškomisijas deputātu priekšlikums. Nav atbalstīts.
Deputāti neiebilst... Uzsākam debates. Vārds deputātam Jānim Rukam. Par 107.priekšlikumu. Jā, lūdzu!
Cienījamā Saeimas priekšsēdētāja! Godātie kolēģi! Par čempionu nepiedzimst, par tādu kļūst! Šādus vārdus mēs varam bieži dzirdēt par daudziem sportistiem, kuri pierādījuši, ka spēj nostāties uz sacensību pjedestāla augstākā pakāpiena. Mēs ar viņiem lepojamies, sveicam viņus Saeimā, kopā ar viņiem fotografējamies. Bet vai mēs apzināmies, ka sportists nav rācenis piemājas dārziņā? Un arī rācenis, lai tas izaugtu, ir jālaista un jārušina. Sporta sasniegumi rodas smagā treniņu darbā, kura būtiska sastāvdaļa ir sacensību pieredze. Tikai sacensībās var novērtēt jau sasniegto gatavības līmeni būt čempionam un meklēt treniņu procesā pielietojamo metožu uzlabošanu. Tāpēc man nav saprotams, pēc kādiem principiem Izglītības un zinātnes ministrija, kuras paspārnē atrodas Murjāņu sporta ģimnāzija, plāno šai iestādei budžetu 2016.gadam tā, ka tajā nav paredzēti izdevumi ģimnāzijas audzēkņu dalībai starptautiskās sporta sacensībās. Ģimnāzijas nolikumā par noteiktajiem un izvirzītajiem darbības mērķiem ir rakstīts - gatavot augstas klases sportistus, kandidātus Latvijas nacionālajām izlasēm, startiem olimpiskajās spēlēs, pasaules, Eiropas čempionātos, kā arī veicināt augstu sportisko rezultātu sasniegšanu olimpiskajos sporta veidos. Neloģisks šķiet arī fakts, ka 2015.gadā Murjāņu sporta ģimnāzijā ir uzsākti vērienīgi sporta manēžas, internāta, skolas un viesnīcas fasādes renovācijas darbi gandrīz 3 miljonu eiro apmērā, bet dalībai sporta sacensībās 2016.gadā pietrūkst 185 tūkstoši 380 eiro. Rodas jautājums: vai mēs būvējam būvēšanas pēc vai arī tādēļ, lai, uzkrājot sacensību pieredzi jaunajās, renovētajās telpās, labākos treniņu un sadzīves apstākļos, tiektos uz augstākiem sporta sasniegumiem? Šis precīzais skaitlis - 185 tūkstoši 380 eiro - nav manis izdomāts, bet ar Murjāņu sporta ģimnāzijas treneru tāmēm pamatots. Paldies maniem kolēģiem, kuri atbalstīja šī priekšlikuma tālāku virzību. Cerībā, ka Izglītības un zinātnes ministrija nākotnē sacensību izdevumus iekļaus pamatbudžeta paketē, lūdzu Saeimas deputātus balsot “par” šo priekšlikumu, tādējādi nodrošinot mūsu jauno atlētu dalību sporta sacensībās 2016.gadā. Paldies.
Paldies. Vārds deputātam Ivanam Klementjevam.
Cienījamie kolēģi! Šī gada augustā Murjāņu sporta ģimnāzija atzīmēja 50 gadu jubileju. Ļoti svinīgi atzīmēja! Bet, tā kā bija paredzēts divus gadus atpakaļ uzbūvēt lielo halli par 9 miljoniem, diemžēl nebija atbalsta. Pēdējā brīdī it kā atbalstīts bija no Ministru kabineta un Latvijas Nacionālās sporta padomes... Pēc tam nebija. Tagad, pēc diviem gadiem, tie paši 8 miljoni arī aizies tai rekonstrukcijai. Tikai iepriekšējā projektā bija paredzēts, ka viena daudzmultifunkcionāla halle būs uzbūvēta. Vienīgā halle ar 200 metru laukumu, kur varētu trenēties visi vieglatlēti, netika īstenota. Tagad mēs prasām arī piešķirt līdzekļus sportistiem, lai viņi var piedalīties starptautiskās sacensībās. Jūs taču ļoti labi zināt, ka olimpiskajās spēlēs piedalās sportisti, kas pārstāv Murjāņu sporta ģimnāziju. Tas ir liels ieguldījums, sportisti nes Murjāņu sporta ģimnāzijas vārdu starptautiskajā arēnā. Bet kas sagatavos jaunos sportistus, ja viņi sēž tikai šeit, Latvijā? Nevar taču sagatavot. Viņiem arī vajag pieredzi, viņiem vajag braukt ne tikai uz sacensībām. Sports palīdz atvērt sevi, vairāk mobilizēties, parādīt savu rezultātu. Un tie 180 tūkstoši ir nieks pret tiem 8 miljoniem, ko valsts iegulda Murjāņu sporta ģimnāzijas rekonstrukcijā divu gadu laikā. Nu padomājiet! Es pagājušajā gadā arī prasīju piešķirt 50 tūkstošus Murjāņu sporta ģimnāzijas filiālei Jūrmalā, lai aprīkotu sporta zāli. Nebija atbalsta. “Nu kā jūs... sporta zāle, tukša sporta zāle. Ko tur var?” Skriet tikai? Nu nevar. Vajag vienu reizi aizbraukt vismaz uz Vidzemi un apskatīties, kā izskatās tā halle un kā dzīvo sportisti. Atbalstīsim, lūdzu, šos grozījumus, lai sportisti var piedalīties starptautiskās sacensībās! Paldies.
Paldies. Debates slēdzu. Vai ziņotājs komisijas vārdā ko piebildīs?
Nē, paldies. Komisijā šis priekšlikums nav atbalstīts.
Lūdzu zvanu! Balsosim par 107. - deputātu Ruka, Ivana Klementjeva, Zemļinska, Raimonda Rubika, Bondara un citu deputātu iesniegto priekšlikumu! Lūdzu balsošanas režīmu! Lūdzu rezultātu! Par - 29, pret - 43, atturas - 6. Priekšlikums nav atbalstīts.
108. - deputāta Upenieka un vairāku viņa kolēģu priekšlikums. Ir atbalstīts.
Deputāti atbalsta.
109. - Ministru kabineta priekšlikums. Ir atbalstīts.
Deputāti atbalsta.
110. un 111.priekšlikums, kolēģi, ir par vienu tēmu. 111.priekšlikumā vairāki deputāti bija lūguši piešķirt 160 tūkstošus. Budžeta komisija rada iespēju atbalstīt to par 50 procentiem. Tātad 110. ir atbildīgās komisijas priekšlikums, kas ir atbalstīts.
Deputāti atbalsta.
111. - nav atbalstīts.
Deputāti neiebilst.
112. - deputāta Upenieka un kolēģu priekšlikums. Nav atbalstīts.
Uzsākam debates. (Starpsauciens no zāles: “Kļūda!”) Tātad kļūda. Pret 112.priekšlikumu deputāti neiebilst.
113. - deputāta Upenieka un kolēģu priekšlikums. Nav atbalstīts.
Deputāti neiebilst.
114. - Ministru kabineta priekšlikums. Atbalstīts.
Deputāti atbalsta.
115. - Ministru kabineta priekšlikums. Atbalstīts.
Deputāti atbalsta.
116. - Ministru kabineta priekšlikums. Atbalstīts.
Deputāti atbalsta.
117. - Ministru kabineta priekšlikums. Atbalstīts.
Deputāti atbalsta.
118. - Ministru kabineta priekšlikums. Atbalstīts.
Deputāti atbalsta.
119. - Ministru kabineta priekšlikums. Atbalstīts.
Deputāti atbalsta.
120. - Ministru kabineta priekšlikums. Atbalstīts.
Deputāti atbalsta.
121. - Ministru kabineta priekšlikums. Atbalstīts.
Deputāti atbalsta.
122. - deputātu Bērziņa, Barčas un Līdakas priekšlikums. Atbalstīts.
Deputāti atbalsta.
123. - Nacionālās apvienības priekšlikums. Atbalstīts.
Deputāti atbalsta.
124. - deputāta Ribakova priekšlikums. Atbalstīts.
Deputāti atbalsta.
125. - atbildīgās komisijas priekšlikums. Atbalstīts. (Starpsauciens no zāles: “Balsot!”)
Deputāti lūdz balsojumu. Lūdzu zvanu! Balsosim par 125. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 78, pret - 6, atturas - nav. Priekšlikums ir atbalstīts.
126. - deputāta Siliņa priekšlikums. Nav atbalstīts.
Deputāti neiebilst.
127. - Ministru kabineta priekšlikums. Atbalstīts.
Deputāti atbalsta.
128. - Ministru kabineta priekšlikums. Atbalstīts.
Deputāti atbalsta.
129. - deputāta Brigmaņa priekšlikums. Atbalstīts.
Deputāti atbalsta.
130. - deputātes Āboltiņas priekšlikums. Atbalstīts.
Deputāti atbalsta.
131. - Ministru kabineta priekšlikums. Atbalstīts.
Deputāti atbalsta.
132. - Sociālo un darba lietu komisijas priekšlikums. Atbalstīts.
Deputāti atbalsta.
133. - Ministru kabineta priekšlikums. Atbalstīts.
Deputāti atbalsta.
134. - frakcijas SASKAŅA priekšlikums. Nav atbalstīts. (Starpsauciens no zāles: “Balsot!”)
Deputāti lūdz balsojumu. Lūdzu zvanu! Balsosim par 134. - frakcijas SASKAŅA iesniegto priekšlikumu. Lūdzu balsošanas režīmu! Lūdzu rezultātu! Par - 28, pret - 47, atturas - 1. Priekšlikums nav atbalstīts.
135. - Ministru kabineta priekšlikums. Atbalstīts.
Deputāti atbalsta.
136. - Ministru kabineta priekšlikums. Atbalstīts.
Deputāti atbalsta.
137. - Ministru kabineta priekšlikums. Atbalstīts.
Deputāti atbalsta.
138. - Ministru kabineta priekšlikums. Atbalstīts.
Deputāti atbalsta.
139. - Ministru kabineta priekšlikums. Atbalstīts.
Deputāti atbalsta.
140. - Ministru kabineta priekšlikums. Atbalstīts.
Deputāti atbalsta.
141. - Ministru kabineta priekšlikums. Atbalstīts.
Deputāti atbalsta.
142. - Ministru kabineta priekšlikums. Atbalstīts.
Deputāti atbalsta.
143. - Ministru kabineta priekšlikums. Atbalstīts.
Deputāti atbalsta.
144. - deputātu Klementjeva un Elksniņa priekšlikums. Nav atbalstīts. (No zāles: “Balsot!”)
Deputāti lūdz balsojumu. Lūdzu zvanu! Balsosim par 144. - deputātu Andreja Klementjeva un Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 26, pret - 52, atturas - 2. Priekšlikums nav atbalstīts.
145. - Ministru kabineta priekšlikums. Atbalstīts.
Deputāti atbalsta.
146. - Ministru kabineta priekšlikums. Atbalstīts.
Deputāti atbalsta.
147. - Ministru kabineta priekšlikums. Atbalstīts.
Deputāti atbalsta. (Sēdes vadītāja noklaudzina ar āmuru.)
148. - Ministru kabineta priekšlikums. Atbalstīts.
Deputāti atbalsta.
149. - Ministru kabineta priekšlikums. Atbalstīts.
Deputāti atbalsta.
150. - Sociālo un darba lietu komisijas priekšlikums. Atbalstīts.
Deputāti atbalsta.
151. - Ministru kabineta priekšlikums. Ir atbalstīts.
Deputāti atbalsta.
152. - Ministru kabineta priekšlikums. Ir atbalstīts.
Deputāti atbalsta.
153. - Ministru kabineta priekšlikums. Atbalstīts.
Deputāti atbalsta.
154. - Ministru kabineta priekšlikums. Ir atbalstīts.
Deputāti atbalsta.
155. - Latvijas Reģionu apvienības frakcijas priekšlikums. Nav atbalstīts.
Uzsākam debates. Vārds deputātei Ingai Bitei.
Godātie kolēģi! Literatūrā mēs lasām par ieroču nesējiem, kuri ir uzticības personas un labās rokas, un pirmie palīgi karaļiem un bruņiniekiem un bez kuriem šie karaļi un bruņinieki patiesībā nevarētu eksistēt. Iesniegtais priekšlikums ir par tiesnešu “ieroču nesējiem”. Mēs ļoti daudz runājam par to, cik mūsu tiesu sistēma ir neefektīva, cik ir gari tiesu procesi un cik apšaubāmi varbūt kādreiz mums liekas tiesu spriedumi. Ir daudz izdarīts tiesu sistēmas sakārtošanā, to es nevaru noliegt, taču tiesneša palīga vidējā neto alga joprojām ir 583 eiro, tas ir pirms nodokļu... Tiesnešu palīgi ir tie, kuri apkopo normatīvos aktus, kuri apkopo nacionālo un starptautisko tiesu praksi, kuri lasa dažnedažādu juridisko literatūru, juridiskās zinātnes teorijas avotus, kuri šo apkopojumu piedāvā tiesnesim, lai viņš varētu izlemt lietu. Tātad šis atalgojums nav adekvāts. Tas, ko paredz šis priekšlikums, ir palielināt tiesneša palīga atalgojumu par 100 eiro. Tas patiesībā ne tuvu nav pietiekami, bet tas tomēr ir viens solis un arī labās gribas parādīšana, lai arī tiesu atbalsta personāls būtu mūsu valstī novērtēts. Lūdzu atbalstīt šo priekšlikumu! Paldies.
Paldies. Debates slēdzu. Vai ziņotājs komisijas vārdā ko vēlas piebilst?
Nē, paldies.
Lūdzu zvanu! Balsosim par 155. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 35, pret - 48, atturas - 2. Priekšlikums nav atbalstīts.
156. - Ministru kabineta priekšlikums. Atbalstīts.
Deputāti atbalsta.
157. - frakcijas “No sirds Latvijai” priekšlikums. Nav atbalstīts.
Uzsākam debates. Vārds deputātei Ingunai Sudrabai.
Cienījamie kolēģi! Šis budžets ir nosaukts par budžetu, kurā īpaša aizsardzība un atbalsts ir sniegts tieši iekšlietu sistēmas darbiniekiem. Bet šajā budžetā ir aizmirsta viena nozīmīga iestāde - Valsts probācijas dienests, kura darbinieku darbs arī ir, mūsuprāt, pielīdzināms tam darbam, ko dara iekšlietu sistēmas darbinieki vai ieslodzījuma vietu darbinieki. Valsts probācijas dienests ir iestāde, kura ir samērā maza, un diemžēl tā ir arī viena no tām iestādēm, kas krīzes laikā cietušas visvairāk. Un mazām iestādēm ir tā problēma, ka tur nav iespējama kaut kāda būtiska līdzekļu optimizācija, jo jāsaprot, ka šīm iestādēm līdzekļu tik vien ir, lai nauda sanāktu darbinieku atlīdzībai un iestādes uzturēšanas izdevumiem. Un es domāju, ka mani kolēģi Budžeta un finanšu (nodokļu) komisijā redzēja iestādes vadītājas izmisumu, kad viņa stāstīja, ko tas nozīmē - vadīt iestādi, kurā kadru mainība ir 25 procenti katru gadu, un turklāt vēl strādāt ar to kontingentu, ar ko ir jāstrādā šīs iestādes darbiniekiem. Bet priekšlikumam ir arī otra daļa. Mēs piedāvājam šos līdzekļus meklēt Finanšu ministrijas centrālajā aparātā. Un paskaidrošu, kāpēc. Viena no motivācijām ir šāda. Redzot un īpaši analizējot Finanšu ministrijas centrālā aparāta izdevumus 2015. un 2016.gadā, konstatējām, ka ministrija, kura pati sagatavo budžetu, ir atradusi iespēju tik veiksmīgai optimizācijai, ka vēl par pusmiljonu eiro paaugstina savu atlīdzības fondu nākošajā gadā, pārdalot to no precēm un pakalpojumiem. Bet arī šajā gadā šai iestādei ir pusotrs miljons, kas ir iepriekš paredzēts remonta izdevumiem. Miljonu iespējams netērēt, bet atrast iespēju atkal to daļēji pārvirzīt atlīdzībai. Finanšu ministrija, kura atbild par vienoto atlīdzības politiku valstī, lepojas ar to, ka savas iestādes sistēmā ir samazinājusi kadru mainību līdz 8 procentiem. Mūsuprāt, ir tikai taisnīgi un godīgi, lai šādu kaut cik godīgu atlīdzības sistēmu tā nodrošinātu arī pārējās iestādēs, jo šis 311 tūkstošu eiro pieaugums Valsts probācijas dienestam nenozīmēs nekādu izcilu algu pieaugumu - tas būs tikai starp 6 un 7 procentiem. Budžeta un finanšu (nodokļu) komisija, uzklausot Valsts probācijas dienesta vadītāju, divus priekšlikumus tālāk ir atbalstījusi 100 tūkstošu eiro piešķiršanu. Tā ir tāda naudas atmešana, varbūt kaut kā izlīdzoties. Ja ir iespēja pēdējās Budžeta un finanšu (nodokļu) komisijas sēdēs vēl atrast vairāk nekā 700 tūkstošus eiro, lai palielinātu atlīdzību Ministru kabinetam un citām amatpersonām, tad, mūsuprāt, ir tikai taisnīgi novērtēt to darbinieku pūliņus, kuri katru dienu dara samērā smagu darbu. Tā ka lūdzu atbalstīt mūsu priekšlikumu.
Vārds deputātam Aleksejam Loskutovam.
Cienījamie kolēģi, budžeta likumā laikam tomēr viens no galvenajiem nosacījumiem ir atbilstība realitātei. Aizsardzības, iekšlietu un korupcijas novēršanas komisija Valsts probācijas dienestu nekādi nav aizmirsusi, un mēs viņus regulāri uzklausām gan par darba rezultātiem, gan par problēmām. Varat ieskatīties likumprojektā - nākošajos divos priekšlikumos ir paredzēti papildu līdzekļi probācijas dienestam, tajā skaitā atalgojumam. Protams, gribētos dot vairāk. Visiem gribētos dot vairāk, bet budžetam jābūt reālistiskam, un mūsu priekšlikumi, kas iestrādāti likumā, ir reālistiski. Aicinu neatbalstīt šo priekšlikumu un atbalstīt nākošos divus.
Paldies. Debates slēdzu. Vai komisijas vārdā ziņotājs vēlas ko piebilst?
Jā, paldies. Loskutova kungs jau minēja par diviem nākamajiem priekšlikumiem. Tā ka šo es varu aiztaupīt. Šajā priekšlikumā, pēc komisijas locekļu vairākuma domām, strīdīgākais bija finansējuma avots. Komisija to nav atbalstījusi.
Paldies. Lūdzu zvanu! Balsosim par 157. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 31, pret - 45, atturas - 6. Priekšlikums nav atbalstīts.
158. - Ministru kabineta priekšlikums. Ir atbalstīts.
Deputāti atbalsta.
159. - Budžeta un finanšu (nodokļu) komisijas priekšlikums. Mēs radām iespēju palielināt Valsts probācijas dienesta darbinieku atalgojumu par 100 tūkstošiem eiro. Komisijā atbalstīts.
Deputāti atbalsta.
160. - Nacionālās apvienības priekšlikums. Ir atbalstīts.
Deputāti atbalsta.
161. - atbildīgās komisijas priekšlikums. Ir atbalstīts.
Deputāti atbalsta.
162. - Nacionālās apvienības priekšlikums. Nav atbalstīts.
Deputāti neiebilst.
163. - deputātu Kursītes, Adamoviča, Šadurska un Smiltēna priekšlikums. Ir atbalstīts.
Uzsākam debates. Vārds deputātam Jurim Viļumam.
Dāmas un kungi, šis vairāku deputātu iesniegtais priekšlikums paredz 215 tūkstošu piešķiršanu Aglonas bazilikai. Līdzīgi kā citām dažādu konfesiju baznīcām. Tiesa gan - priekšlikumi ir par mazākām summām. Piemēram, 164., 165., 166., 167., 168., 208., 209., 218., 220., 221., 222., 224. un 225.priekšlikums. Iespējams, ka vēl kāds. Un vēl papildus ir 201. - par veselu miljonu... Ministru kabineta piedāvājums sakrālo būvju sakārtošanai. Protams, mēs visi gribam, lai sakrālās būves, baznīcas būtu labā kārtībā, un iespēju robežās arī valstij ir jāpalīdz šo būvju sakārtošanā. Tomēr man būtu lūgums arī koalīcijas deputātiem apdomāt, ka varbūt tomēr mēs varētu kādreiz īstenot, man šķiet, Vectirāna kunga, ideju, ar ko viņš nāca un man stāstīja, ka budžetā varētu būt kopēja pozīcija, kas ir paredzēta sakrālajām būvēm, un tad uz caurspīdīgiem, vienādiem noteikumiem konfesijas varētu kopā sanākt un izlemt. Un uz šādiem vienādiem noteikumiem baznīcas varētu iesniegt savas vajadzības, un tad vai nu ministrija, vai valdība, vai kādi eksperti, kas tiešām labi saprot šīs būves un to vajadzības, izlemtu, vai tur kādi logi ir jāmaina vai nav jāmaina, kāda piebrauktuve invalīdiem ir vajadzīga vai nav vajadzīga, cik dārga tā varētu būt, varbūt to var uztaisīt par mazākiem izdevumiem. Respektīvi, es aicinu arī šo jomu mēģināt pēc iespējas sakārtot. Protams, tas varētu attiekties arī uz visiem daudzajiem jūsu priekšlikumiem, kas saistīti ar visdažādākajām nevalstiskajām organizācijām. Es aicinu vienkārši par to padomāt. Paldies.
Vārds deputātam Eināram Cilinskim.
Godājamā Saeimas priekšsēdētājas kundze! Godājamie deputāti! Paldies arī Budžeta un finanšu (nodokļu) komisijai, un es ceru, ka Saeima 2018.gadā atbalstīs šā miljona piešķiršanu sakrālajam mantojumam. Un pilnīgi piekrītu, ka ir nepieciešama zināma kārtība, kādā tas notiktu. Un tādēļ Kultūras ministrija sadarbībā ar konfesijām strādā pie sakrālā mantojuma likuma, un es ceru, ka turpmākajos gados - jau 2019.gadā un turpmākajos gados - Saeimai būs iespējams tam atvēlēt arī lielākus līdzekļus, jo, lai šo visas tautas kultūras mantojumu uzturētu labā kārtībā, tā summa, kas būtu gadā vajadzīga, ir apmēram 4 miljoni, un es ceru, ka mēs pakāpeniski to sasniegsim. Paldies.
Paldies. Debates slēdzu. Vai ziņotājs vēlas komisijas vārdā ko piebilst? Nē. Lūdzu zvanu! Balsosim par 163. - deputātu Kursītes, Adamoviča, Šadurska un Smiltēna iesniegto priekšlikumu! Lūdzu balsošanas režīmu! Lūdzu rezultātu! Par - 77, pret - 1, atturas - 1. Priekšlikums ir atbalstīts.
Tā, godātie kolēģi! 164. - deputāta Ribakova priekšlikums. Ir atbalstīts.
Deputāti atbalsta.
165. - deputātu Āboltiņas un Smiltēna priekšlikums. Ir atbalstīts.
Deputāti atbalsta.
166. - deputāta Zaķa priekšlikums. Ir atbalstīts.
Deputāti atbalsta.
167. - deputāta Smiltēna priekšlikums. Ir atbalstīts.
Deputāti atbalsta.
168. - deputātu Šadurska un Āboltiņas priekšlikums. Ir atbalstīts.
Deputāti atbalsta.
169. - Ministru kabineta priekšlikums. Ir atbalstīts.
Deputāti atbalsta.
170. - Ministru kabineta priekšlikums. Ir atbalstīts.
Deputāti atbalsta.
171. - Ministru kabineta priekšlikums. Ir atbalstīts.
Deputāti atbalsta.
172. - Ministru kabineta priekšlikums. Ir atbalstīts.
Deputāti atbalsta.
173. - Ministru kabineta priekšlikums. Ir atbalstīts.
Deputāti atbalsta.
174. - deputāta Līdakas priekšlikums. Atbalstīts.
Deputāti lūdz balsojumu. Lūdzu zvanu! Balsosim par 174. - deputāta Līdakas iesniegto priekšlikumu! Lūdzu balsošanas režīmu! Lūdzu rezultātu! Par - 70, pret - 5, atturas - nav. Priekšlikums ir atbalstīts.
175. - deputāta Seržanta priekšlikums. Ir atbalstīts.
Deputāti atbalsta.
176. - deputāta Seržanta priekšlikums. Ir atbalstīts.
Deputāti atbalsta.
177. - Ministru kabineta priekšlikums. Ir atbalstīts.
Deputāti atbalsta.
178. - Ministru kabineta priekšlikums. Ir atbalstīts.
Deputāti atbalsta.
179. - Ministru kabineta priekšlikums. Ir atbalstīts.
Deputāti atbalsta.
180. - Ministru kabineta priekšlikums. Ir atbalstīts.
Deputāti atbalsta.
181. - Ministru kabineta priekšlikums. Ir atbalstīts.
Deputāti atbalsta.
182. - Ministru kabineta priekšlikums. Ir atbalstīts.
Deputāti atbalsta.
183. - deputātu Līdakas un Rasmaņa priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 183. - deputātu Līdakas un Rasmaņa iesniegto priekšlikumu! Lūdzu balsošanas režīmu!
184. ...
Lūdzu rezultātu!
Piedošanu!
Par - 72, pret - 6, atturas - nav. Priekšlikums ir atbalstīts.
Tagad sajuka... 184. - Ministru kabineta priekšlikums. Ir atbalstīts.
Deputāti atbalsta.
185. - Ministru kabineta priekšlikums. Ir atbalstīts.
Deputāti atbalsta.
186. - Ministru kabineta priekšlikums. Ir atbalstīts.
Deputāti atbalsta.
187. - Ministru kabineta priekšlikums. Ir atbalstīts.
Deputāti atbalsta.
188. - Ministru kabineta priekšlikums. Ir atbalstīts.
Deputāti atbalsta.
189. - Ministru kabineta priekšlikums. Ir atbalstīts.
Deputāti atbalsta.
190. - Izglītības, kultūras un zinātnes komisijas priekšlikums. Ir atbalstīts.
Deputāti atbalsta.
191. - atbildīgās komisijas priekšlikums. Ir atbalstīts.
Uzsākam debates. Vārds deputātei Ingunai Sudrabai.
Es patiešām no sirds priecājos, ka mūsu iniciatīva tika sadzirdēta Budžeta un finanšu (nodokļu) komisijā un tika sagatavots alternatīvais priekšlikums. Manuprāt, ir ļoti svarīgi, lai sabiedrībā nonāktu ziņa, ka cilvēki tiek novērtēti tad, kad viņi var šo novērtējumu saņemt. Ir gluži vai tradīcija, ka tad, kad cilvēks ir dzīvs un dod savu ieguldījumu, tad bieži viņš saņem kaut kādas samazgas pār savu galvu vai noniecinājumu. Bet tajā brīdī, kad viņa vairs nav starp mums, tad nez kāpēc stāv garas rindas pie zārka un cilvēki ir gatavi pirkt ziedus un šņaukāties. Mūsuprāt, šis priekšlikums par talantīgu cilvēku atbalstīšanu, par maestro Raimonda Paula izlolota orķestra atbalstīšanu... Un jāatbalsta ne tikai vienu gadu, bet pastāvīgi, tas jānovērtē ne tikai Saeimā, bet visā sabiedrībā. Un galvenais - dosim ziņu, ka būsim tik stipri un atbalstīsim mūsu talantīgos un spējīgos tad, kad viņi šo talantu un spējas dod mūsu valstij, nevis tad, kad viņu vairs nav mūsu vidū. Būsim tik stipri, lai mūsu talantus neaplietu ar dubļiem, bet spētu pateikt viņiem ne tikai paldies, bet arī novērtēt to, ko viņi dara. Pateicos.
Paldies. Debates slēdzu. Debates bija slēgtas, Skujiņa kungs! Vai komisijas vārdā ziņotājs vēlas ko piebilst?
Nē, nē. Es tikai... Mani mazliet samulsināja tas par garām rindām pie zārka. Jā. Bet priekšlikums, 191.priekšlikums, komisijā ir atbalstīts.
Vai Sudrabas kundze uztur balsojumu? Neuztur balsojumu. Paldies. Deputāti atbalsta.
192. - atbildīgās komisijas priekšlikums. Ir atbalstīts.
Uzsākam debates. Vārds deputātam Jurim Viļumam.
Dāmas un kungi! Šeit ir līdzīga situācija, kā es pirms tam stāstīju saistībā ar sakrālajām celtnēm. Šeit ir 192.priekšlikums - atbalsts Valmieras teātrim, 194. - atbalsts Dailes teātrim, 195. un 196. - atbalsts Daugavpils teātrim. Atkal gribētos zināt, saprast, pēc kādiem kritērijiem tiek izraudzīti tie teātri, kuriem tiek piešķirts atbalsts un kuriem attiecīgi šis atbalsts netiek piešķirts. (Dep. A.Kaimiņš: “Citu nav vienkārši!”) Droši vien arī teātri gribētu saprast, kādi ir šie valdības vai Saeimas noteiktie principi, saskaņā ar kuriem tiek piešķirts finansējums. Es aicinu turpmāk arī mēģināt šo jomu sakārtot. Paldies.
Paldies. Debates slēdzu. Vai Viļuma kungs lūdz balsojumu par šo priekšlikumu? Nē. Paldies. Deputāti atbalsta 192.priekšlikumu.
Godātie kolēģi, komisijas vārdā vēlos pateikt par šo priekšlikumu. Tad, kad notiek kaut kāda negaidīta ķibele vai avārija un teātris nevar izgatavot savas dekorācijas tādēļ, ka ir kaut kas salūzis, tad es, protams, ļoti labi saprotu Viļuma kungu - nu, ak tu Dieviņ, pēc pāris gadiem... (Dep. J.Viļums: “Jūs runājat komisijas vārdā?”) Jā, es cenšos atstāstīt vēstuli, kuru ir saņēmusi Budžeta un finanšu (nodokļu) komisija. Un tāpēc komisija nolēma izstrādāt šo priekšlikumu un to atbalstīt, lai nebūtu jāatceļ vairākas izrādes Valmieras teātrī. Arī jūs, Viļuma kungs, varat nopirkt biļeti un aizbraukt kādreiz. (Starpsauciens no zāles: “Lūdzu balsojumu!”)
Tātad deputāts tomēr uztur spēkā prasību, ka jāveic balsojums par 192.priekšlikumu. Lūdzu zvanu! Balsosim par 192. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 81, pret - 2, atturas - nav. Priekšlikums ir atbalstīts.
193. - frakcijas SASKAŅA priekšlikums. Nav atbalstīts.
Uzsākam debates. Vārds deputātam Igoram Pimenovam.
Paldies, priekšsēdētāja! Pēc mūsu saņemtajām ziņām no Latvijas Kultūras darbinieku arodbiedrību federācijas, 2014.gadā mākslinieku vidējais atalgojums teātros un koncertorganizācijās bija par 12 procentiem mazāks, bet pārējā personāla vidējais atalgojums teātros un koncertorganizācijās - par apmēram 30 procentiem mazāks nekā vidējā bruto alga Latvijas sabiedriskajā sektorā 2013.gadā. Par šo gadu vēl nav datu, bet arī tie dati apliecina, ka ir nepieciešams tomēr piešķirt papildu dotāciju Kultūras ministrijas budžetam un jāpalielina par 1 miljonu 450 tūkstošiem eiro dotācija, lai nodrošinātu nozarē nodarbināto speciālistu atalgojumu 90 procentu apmērā no sabiedriskajā sektorā strādājošo fiksētās vidējās darba samaksas valstī, bet pārējo darbinieku atlīdzību noturētu 60 procentu apmērā no sabiedriskajā sektorā strādājošo fiksētās vidējās darba samaksas valstī un šo dotāciju virzītu apakšprogrammai “Māksla un literatūra”, proti, teātriem un koncertorganizācijām. Lūdzam atbalstīt mūsu priekšlikumu.
Debates slēdzu. Vai ziņotājs komisijas vārdā...? Neko tātad nevēlas piebilst. Lūdzu zvanu! Balsosim par 193. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 27, pret - 46, atturas - 8. Priekšlikums nav atbalstīts.
194. - deputātes Āboltiņas priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 194. - deputātes Āboltiņas iesniegto priekšlikumu! Lūdzu balsošanas režīmu! Lūdzu rezultātu! Par - 71, pret - 3, atturas - nav. Priekšlikums ir atbalstīts.
195. - deputāta Eigima priekšlikums. Ir atbalstīts.
Deputāti atbalsta.
196. - deputātes Kursītes priekšlikums. Ir atbalstīts.
Deputāti atbalsta.
197. - Nacionālās apvienības priekšlikums. Ir atbalstīts.
Deputāti atbalsta.
198. - frakcijas “No sirds Latvijai” priekšlikums. Nav atbalstīts, bet mēs esam tikko, pirms dažiem priekšlikumiem, atbalstījuši gandrīz analoģisku atbildīgās komisijas priekšlikumu. Tā ka saturiski šis priekšlikums ir atbalstīts, bet tehniski - nav.
Deputāti neiebilst.
199. - Ministru kabineta priekšlikums. Ir atbalstīts.
Deputāti atbalsta.
200. - Ministru kabineta priekšlikums. Ir atbalstīts.
Deputāti atbalsta.
201.priekšlikums. Budžeta un finanšu (nodokļu) komisija aicina piešķirt 1 miljonu eiro 2018.gadā un līdz tam izveidot sakrālā mantojuma uzturēšanas un renovācijas fondu, kurā vienu daļu līdzekļu iemaksātu valsts budžets. Šis priekšlikums atbilst visu tradicionālo konfesiju aicinājumam (es saprotu, ka ar visām frakcijām konfesiju vadītāji ir runājuši), un tas lielā mērā varētu novērst tās iespējamās problēmas, par kurām tik sīkumaini runā Viļuma kungs. Aicinu atbalstīt.
Deputāti atbalsta.
202. - frakcijas SASKAŅA priekšlikums. Nav atbalstīts.
Uzsākam debates. Vārds deputātam Igoram Pimenovam.
Cienījamie deputāti! Tikko esmu uzstājies par dotāciju kultūras nozares apakšnozarei - teātriem un koncertorganizācijām. Līdzīgs priekšlikums ir izveidots citai apakšnozarei, proti, muzeju, bibliotēku un arhīvu apakšnozarei. Šajā jomā pērnajā gadā speciālistu vidējais atalgojums bija par 19 procentiem mazāks, bet muzeju un bibliotēku nozarē pārējā personāla vidējais atalgojums bija apmēram uz pusi mazāks nekā vidējā bruto alga Latvijas sabiedriskajā sektorā 2013.gadā. Es gribētu pievērst uzmanību tieši šai apakšnozarei, jo, sākot no 2009.gada, tieši Kultūras ministrijai šajā apakšnozarē atalgojuma kritums bija laikam lielākais visā valstī. Ja kāds kaut reizi savā mūžā ir ienācis Latvijas Nacionālajā arhīvā un mēģinājis dabūt izziņu no mūsu arhīviem, jūs varbūt būsiet redzējuši tos speciālistus, kuri patiesībā pelna kapeikas un centus. Līdz ar to es domāju, ka nebūtu prātīgi atteikt attiecīgai arodbiedrībai, kura iestājas par to, lai tiktu nodrošināta budžeta dotācija un tiktu pārskaitīti līdzekļi, proti, 1 miljons 450 tūkstoši eiro programmai “Kultūras mantojums” - muzejiem, bibliotēkām, arhīviem un citām kultūras mantojuma iestādēm. Lūdzam atbalstīt mūsu priekšlikumu.
Paldies. Debates slēdzu. Vai ziņotājs komisijas vārdā ko piebildīs?
Nē, paldies.
Lūdzu zvanu! Balsosim par 202. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 25, pret - 44, atturas - 6. Priekšlikums nav atbalstīts.
Godātie kolēģi, 203. un 204.priekšlikums ir saistīti. 204.priekšlikumā vairāki deputāti lūdz piešķirt gandrīz 98 tūkstošus eiro Imanta Ziedoņa fondam “Viegli”, lai nodrošinātu muzeja darbību. Budžeta un finanšu (nodokļu) komisija ir radusi iespēju piešķirt 50 tūkstošus, par ko ir runa 203.priekšlikumā, kuru es lūdzu atbalstīt.
Deputāti atbalsta.
204.priekšlikums nav atbalstīts.
Deputāti neiebilst.
205. - deputātes Tretjakas priekšlikums. Ir atbalstīts.
Deputāti atbalsta.
206. - deputāta Vectirāna priekšlikums. Ir atbalstīts.
Deputāti atbalsta.
207. - deputātes Stepaņenko priekšlikums. Nav atbalstīts.
Stepaņenko kundze, vai jums debatēm pietiks ar trim minūtēm? Paldies. Lūdzu! Vārds deputātei Jūlijai Stepaņenko.
Godātie kolēģi, es saprotu, ka summa ir ievērojama, un cienu kolēģu lēmumu, kā arī pateicos Budžeta un finanšu (nodokļu) komisijai par izpratni. Tomēr vēlos uzsvērt, ka runa ir ne tikai par mūsu sakrālo celtni - Svētā Jēkaba katedrāli - tepat blakus Saeimai, tā ir mūsu vēsture, viena no senākajām lauku baznīcām Vecrīgas sirdī kopš tiem laikiem, kad Rīgu vēl varēja apskriet 29 sekundēs. Mūsu pilsētas silueta pērle, nenoliedzami, ir pelnījusi rūpes un uzmanību. Tāpēc es aicinu jūs, kolēģi, atcerēties, ka nekas nav mūžīgs un arī Zviedru laiku skārds ir jānomaina. Tāpēc es aicinu jūs atstāt šo jautājumu darba kārtībā un turpināt atbalstīt šīs ēkas renovāciju arī turpmākajos gados. Aicinu atbalstīt. Paldies.
Paldies. Debates slēdzu. Vai ziņotājs komisijas vārdā vēlas ko piebilst?
Nē, paldies. Aicinu nobalsot.
Lūdzu zvanu! Balsosim par 207. - deputātes Stepaņenko iesniegto priekšlikumu! Lūdzu balsošanas režīmu! Lūdzu rezultātu! Par - 30, pret - 43, atturas - 10. Priekšlikums nav atbalstīts. 208. - deputātes Kursītes priekšlikums. Ir atbalstīts. Deputāti atbalsta.
209. - atbildīgās komisijas priekšlikums. Ir atbalstīts.
Deputāti atbalsta.
210. - deputātes Stepaņenko priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 210. - deputātes Stepaņenko iesniegto priekšlikumu! Lūdzu balsošanas režīmu! Lūdzu rezultātu! Par - 29, pret - 48, atturas - 6. Priekšlikums nav atbalstīts.
Godātie kolēģi, vēlos informēt, ka 209.priekšlikumā mēs tam pašam minētajam mērķim esam raduši iespēju piešķirt mazāku summu, nekā Stepaņenko kundze lūdza.
Labi. Paldies.
Un varbūt ar šo apaļo rezultātu mēs varam...
Kolēģi!... Jā, ir pienācis laiks pārtraukumam. Pirms mēs dodamies pārtraukumā, ir jāreģistrējas. Lūdzu zvanu! Lūdzu deputātu klātbūtnes reģistrācijas režīmu! Lūdzu rezultātu! Reģistrācijas rezultāta nolasīšanai vārds Saeimas sekretāra biedram Gunāram Kūtrim.
Cienījamie kolēģi! Šobrīd nav reģistrējušies: Sergejs Dolgopolovs, Nellija Kleinberga, Ainārs Mežulis un Veiko Spolītis.
Paldies. Pārtraukums līdz pulksten 16.30. (Pārtraukums.)
Kolēģi! Aicinu ieņemt vietas Sēžu zālē, lai varam turpināt Saeimas ārkārtas sēdi. Atgādinu, ka darba kārtībā ir likumprojekts “Par vidēja termiņa budžeta ietvaru 2016., 2017. un 2018.gadam”. Strādājam ar 211.priekšlikumu.
Godātie kolēģi! 211. - deputāta Nikonova priekšlikums. Nav guvis atbalstu.
Deputāti neiebilst... Deputāti lūdz balsojumu. Lūdzu zvanu! Balsosim par 211. - deputāta Nikonova iesniegto priekšlikumu! Lūdzu balsošanas režīmu! Lūdzu rezultātu! Par - 28, pret - 40, atturas - 3. Priekšlikums nav atbalstīts.
212. - deputāta Nikonova priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 212. - deputāta Nikonova iesniegto priekšlikumu! Lūdzu balsošanas režīmu! Lūdzu rezultātu! Par - 28, pret - 41, atturas - 3. Priekšlikums nav atbalstīts.
213. - deputāta Nikonova priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 213. - deputāta Nikonova iesniegto priekšlikumu! Lūdzu balsošanas režīmu! Lūdzu rezultātu! Par - 26, pret - 38, atturas - 5. Priekšlikums nav atbalstīts.
214. - deputāta Nikonova priekšlikums. Nav atbalstīts.
Lūdzu zvanu! Balsosim par 214. - deputāta Nikonova iesniegto priekšlikumu! Lūdzu balsošanas režīmu! Lūdzu rezultātu! Par - 27, pret - 37, atturas - 5. Priekšlikums nav atbalstīts.
215. - deputāta Nikonova priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 215. - deputāta Nikonova iesniegto priekšlikumu! Lūdzu balsošanas režīmu! Lūdzu rezultātu! Par - 28, pret - 38, atturas - 8. Priekšlikums nav atbalstīts.
216. - deputāta Nikonova priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 216. - deputāta Nikonova iesniegto priekšlikumu! Lūdzu balsošanas režīmu! Lūdzu rezultātu! Par - 27, pret - 34, atturas - 6. Priekšlikums nav atbalstīts.
217. - deputāta Nikonova priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 217. - deputāta Nikonova iesniegto priekšlikumu! Lūdzu balsošanas režīmu! Lūdzu rezultātu! Par - 28, pret - 35, atturas - 5. Priekšlikums nav atbalstīts.
218. un 219.priekšlikums ir par vienu un to pašu tēmu. 219.priekšlikumu ir iesniedzis deputāts Nikonovs, bet Budžeta un finanšu (nodokļu) komisija rada iespēju daļēji apmierināt šo pieprasījumu. 218. - komisijas priekšlikums. Ir atbalstīts.
Deputāti atbalsta.
219. - deputāta Nikonova priekšlikums. Nav atbalstīts.
Deputāti neiebilst.
220. - Nacionālās apvienības priekšlikums. Ir atbalstīts.
Deputāti atbalsta.
221. - Nacionālās apvienības priekšlikums. Ir atbalstīts.
Deputāti atbalsta.
222. - deputātes Āboltiņas priekšlikums. Ir atbalstīts.
Deputāti atbalsta.
223. - Nacionālās apvienības priekšlikums. Ir atbalstīts.
Deputāti atbalsta.
224. - Nacionālās apvienības priekšlikums. Ir atbalstīts.
Deputāti atbalsta.
225. - Nacionālās apvienības priekšlikums. Ir atbalstīts.
Deputāti atbalsta.
226. - Nacionālās apvienības priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 226. - Nacionālās apvienības iesniegto priekšlikumu! Lūdzu balsošanas režīmu! Lūdzu rezultātu! Par - 45, pret - 2, atturas - nav. Nav kvoruma. Ir jābalso vēlreiz. Lūdzu zvanu! Balsosim par 226. - Nacionālās apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 66, pret - nav, atturas - 1. Priekšlikums ir atbalstīts.
227. - Nacionālās apvienības priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 227. - Nacionālās apvienības iesniegto priekšlikumu! Lūdzu balsošanas režīmu! Lūdzu rezultātu! Par - 67, pret - 4, atturas - nav. Priekšlikums ir atbalstīts.
228. - deputātu Putras un Brigmaņa priekšlikums. Nav atbalstīts, jo komisija atbalstīja... nu, kā lai to saka... finansiāli dāsnāku priekšlikumu, kas paredz finansējumu arī priekšdienām, nevis tikai vienam gadam. Tātad konceptuāli komisija šo priekšlikumu ir atbalstījusi, bet tehniski ir atbalstīts cits priekšlikums, par kuru mēs jau esam nobalsojuši.
Tātad deputāti atbalsta.
229. - deputātes Āboltiņas priekšlikums. Ir atbalstīts.
Deputāti atbalsta.
230. - deputātes Āboltiņas priekšlikums. Ir atbalstīts.
Deputāti atbalsta.
231. - Nacionālās apvienības priekšlikums. Ir atbalstīts.
Deputāti atbalsta.
232. - Nacionālās apvienības priekšlikums. Ir atbalstīts.
Deputāti atbalsta.
233. - Ministru kabineta priekšlikums. Ir atbalstīts.
Deputāti atbalsta.
234. - Publisko izdevumu un revīzijas komisijas priekšlikums. Ir atbalstīts.
Deputāti atbalsta.
235. - Latvijas Reģionu apvienības frakcijas priekšlikums. Nav atbalstīts.
Uzsākam debates. Vārds deputātam Mārtiņam Šicam.
Kolēģi! Mēs runājam par valsts drošību, par jaunajām politikas iniciatīvām. Un šis mūsu priekšlikums ir saistīts ar valsts ārējās un iekšējās drošības stiprināšanu un valsts pārvaldes darba efektivitātes veicināšanu, paaugstinot publiskā sektora revīziju īpatsvaru horizontālo un nozaru politiku īstenošanā un veicinot amatpersonu atbildību par pieņemtajiem lēmumiem. Šī programma paredz atbalstīt valsts deklarēto ārējās un iekšējās drošības, kā arī citu nozaru politiku mērķtiecīgu un efektīvu īstenošanu, veicināt amatpersonu atbildību par nodokļu naudas izlietošanu, paplašinot Valsts kontroles pilnvaras valsts un pašvaldību budžetos radušos zaudējumu piedzīšanas procesā, kas vienlaikus būtu arī preventīvs līdzeklis nelikumīgu un nelietderīgu izmaksu novēršanai. Valsts kontrole ir institūcija, kas katru ieguldīto eiro atgūst pieckārtīgi. Un šis ir klasisks piemērs - mēs tikko nobalsojām tikai par 200 tūkstošiem no Valsts kontrolei šo funkciju nodrošināšanai nepieciešamajiem 1,2 miljoniem. Mēs esam izdarījuši vienu darbu - ielējuši benzīnu kilometra nobraukšanai -, bet prasām, lai tas tiktu izdarīts līdz galam. Un faktiski tādēļ es piedāvāju, lai mēs varētu nākošajos gados drošāk un kvalitatīvāk runāt par budžeta dalīšanu... Šī Valsts kontroles funkciju izpilde pilnā apmērā ir nepieciešama, un finansējums - arī, jo šo priekšlikumu ir atbalstījis Ministru kabinets un daudzkārt tas ir diskutēts dažādās komisijās, frakcijās, arī Publisko izdevumu un revīzijas komisijā. Jā, 200 tūkstoši - tas ir labi, bet tas ir izteikti nepietiekami, lai to darbu varētu veikt. Tādēļ es aicinu par šo priekšlikumu balsot nākotnes budžetu labākas iekasējamības un iztērēšanas vārdā.
Paldies. Debates slēdzu. Vai komisijas vārdā ir kas piebilstams? Nē? Lūdzu zvanu! Balsosim par 235. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 33, pret - 39, atturas - 7. Priekšlikums nav atbalstīts.
236. - frakcijas “No sirds Latvijai” priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 236. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 27, pret - 43, atturas - 7. Priekšlikums nav atbalstīts.
237. - deputāta Gaida Bērziņa priekšlikums. Nav atbalstīts.
Deputāti neiebilst.
238. - Latvijas Reģionu apvienības frakcijas priekšlikums. Nav atbalstīts.
Uzsākam debates. Vārds deputātei Ingai Bitei.
Godātie kolēģi! Saeima otrajā lasījumā ir atbalstījusi grozījumus Seksuālās un reproduktīvās veselības likumā, paredzot brīvprātīgu konsultāciju māmiņām, kuras apsver aborta iespēju, lai viņas varētu izdarīt izsvērtu un pārdomātu, kā arī informētu lēmumu. Šis priekšlikums paredz piešķirt 160 tūkstošus šo konsultāciju īstenošanai. Summa, ko viens cilvēks, saņemot vidējo algu valstī, nomaksās nodokļos savas dzīves laikā, ir lielāka par 160 tūkstošiem. Tas nozīmē, ka pat tad, ja viena māmiņa pēc šādas konsultācijas izlems abortu neveikt, valsts būs ieguvēja. Tāpēc, kolēģi, lūdzu atbalstīt šo priekšlikumu un atbalstīt mūsu pašu otrajā lasījumā pieņemto. Paldies.
Paldies. Debates slēdzu. Vai komisijas vārdā ziņotājs vēlas ko piebilst? Nevēlas. Lūdzu zvanu! Balsosim par 238. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 35, pret - 38, atturas - 12. Priekšlikums nav atbalstīts.
Godātie kolēģi! 239. - Ministru kabineta priekšlikums, kas paredz veselības aprūpes darbinieku atalgojuma palielinājumu nākamajā gadā par 10 miljoniem eiro. Aicinu atbalstīt.
Deputāti atbalsta.
240. - deputāta Šadurska priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 240. - deputāta Šadurska iesniegto priekšlikumu! Lūdzu balsošanas režīmu! Lūdzu rezultātu! Par - 70, pret - 3, atturas - nav. Priekšlikums ir atbalstīts.
241. - deputāta Klementjeva priekšlikums. Ir atbalstīts.
Deputāti atbalsta.
242. - deputātu Klementjeva un Orlova priekšlikums. Ir atbalstīts.
Deputāti atbalsta.
243. - frakcijas SASKAŅA priekšlikums. Nav atbalstīts.
Uzsākam debates. Vārds deputātam Igoram Pimenovam.
Cienījamie kolēģi! Saskaņā ar Veselības ministrijas sniegto informāciju, lai 2016.gadā būtu iespējams nodrošināt visu valstī strādājošo ārstniecības personu vidējās darba samaksas pieaugumu par 10 procentiem, ir nepieciešami papildu 22,03 miljoni eiro. Ministrijas aprēķini ir vairākkārt apspriesti dažādās auditorijās, un nekad neviens nav apšaubījis aprēķinu pareizību. Mūsu konsultācijās ar veselības un sociālās aprūpes darbinieku arodbiedrību cilvēkresursu problēma tika izvirzīta par prioritāru. Pastāv reāli draudi pazaudēt darbiniekus. Tātad, piekrītot nozares pārstāvjiem, mēs iesakām palielināt budžeta veselības sadaļu tieši par 22 miljoniem eiro, piešķirot šos līdzekļus Veselības ministrijas aprēķinātā atalgojuma paaugstināšanai. Ierosinām piešķirt nosaukto summu no pievienotās vērtības nodokļa ieņēmumu prognozes pieauguma. Mēs tikko esam nobalsojuši par 10 miljonu eiro piešķiršanu veselības aprūpes nozarei tieši tādēļ, lai veselības aprūpes darbiniekiem palielinātu atalgojumu par 5 procentiem. Atlikušie 12 miljoni eiro, kuri ir mūsu ierosinātā un jūsu ievērībai iesniegtā summa, mūsuprāt, nav lieka. To joprojām ir nepieciešams piešķirt veselības aprūpei, lai nodrošinātu veselības aprūpes darbinieku atalgojuma pieaugumu nevis par 5, bet par 10 procentiem. Un 10 miljonus tomēr atvēlēt pacientu maksājumu samazināšanai un lielāka pakalpojumu apjoma apmaksāšanai, kā arī rindu samazināšanai. Es gribētu atgādināt, ka valdības solījumi veselības aprūpes jomā, kas bija nosaukti deklarācijā, netika izpildīti, un, pretēji valdības deklarācijai, izdevumi veselības aprūpei procentos no iekšzemes kopprodukta nav auguši, bet ir samazinājušies vēl vairāk: no 3 procentiem līdz 2,9 procentiem. Un tas ir tālu no Pasaules Veselības organizācijas ieteiktajiem 4,5 procentiem. Rezultātā, kā es jau teicu iepriekš un par ko esmu jau runājis un stāstījis, apspriežot skatāmo likumprojektu pirmajā lasījumā, dārdzības dēļ veselības aprūpi Latvijā nevar atļauties 14 procenti iedzīvotāju, - to apliecina mediķu arodbiedrība. Es gribu teikt tā, ka ir ļoti daudz svarīgu apstākļu, lai tiktu nodrošināta kvalitatīva veselības aprūpe, - gan slimnīcas, gan zāles, gan mūsdienīgas iekārtas, taču ar visiem šiem priekšnosacījumiem veselības aprūpe klibos un nenodrošinās kvalitāti, ja nebūs klāt speciālistu, kas pratīs piemērot iekārtas, kas pratīs izrakstīt pareizās zāles. Mūsu sertificēto māsu atalgojuma līmenis ir ļoti zems. Pastāv draudi, ka mēs varam zaudēt šo apakšnozari. Un tas būtu vēl lielāks trieciens veselības aprūpei kā tādai. Es ļoti lūdzu nopietni izturēties pret šiem draudiem un izmantot visas iespējas, lai mēs varētu tos novērst un nodrošināt kvalitatīvu veselības aprūpi ne tikai tiem, kas tagad šeit ir zālē, bet visiem pārējiem Latvijas iedzīvotājiem. Paldies.
Paldies. Vārds deputātam Kārlim Šadurskim.
Godātie kolēģi, es tikai vēlējos pievērst Pimenova kunga uzmanību vienkāršam galvas rēķinam; proti, 10 plus 22 ir 32. Šajā priekšlikumā ir runa nevis par trūkstošo 12 miljonu piešķiršanu, bet par apaļu 22 miljonu piešķiršanu. Es, protams, piekrītu, ka veselības aprūpes darbinieki to ir pelnījuši, bet, kolēģi, izvērtēsim mūsu budžeta iespējas. Es, patiesību sakot, esmu ļoti priecīgs par tiem 10 miljoniem, kurus mums izdevās atrast. Protams, šie 10 vai padsmit miljoni vai veselības finansējums, kas pieaug absolūtos skaitļos nākamgad par apmēram 25 miljoniem, ir ielāps. Un tā mēs veidojam veselības aprūpes sistēmu: ielāpu uz ielāpa. Bet, godātie kolēģi, mums ir brīnišķa iespēja šobrīd, kad mēs esam pieņēmuši lēmumu par minimālajām sociālajām iemaksām, noteikt veselības apdrošināšanu kā vēl vienu apdrošināšanas veidu, un es rēķinu, ka tādā veidā 2017.gadā ieņēmumu pieaugums sociālajās iemaksās būs aptuveni 100 miljoni eiro. Un šeit es redzu to tiešām saprātīgo un adekvāto finansējuma pieaugumu veselībai. Jo, protams, veselības joma Latvijā, ja rēķina pret iekšzemes kopproduktu, ir finansēta apmēram tā, kā Eiropas Savienībā vidēji (Dep. I.Pimenovs: “Zem vidējā!”), tikai ņemam vērā, ka pusi no tā samaksā pacienti paši. Apmēram 4,5 procenti no iekšzemes kopprodukta - tas ir tāds standartfinansējums veselības aprūpei. (Dep. I.Pimenovs: “Mums tas nav!”) Taču Latvijā... Ja Pimenova kungs neklaigātu no vietas, bet ieklausītos, ko es teicu, tad viņš dzirdētu, un es tāpēc uzsvēršu vēlreiz: Latvijā diemžēl pusi no šīs naudas samaksā pacienti paši. Tā ka, godātie kolēģi, 239.priekšlikumā mēs esam jau atbalstījuši Ministru kabinetu. Un tagad es, ja drīkst, runāšu komisijas vārdā.
Vienu mirkli! Debates tiek slēgtas. Ja vēlaties komisijas vārdā piebilst, - lūdzu! Ir iespēja.
Jā, un šo priekšlikumu komisija nav atbalstījusi.
Deputāti lūdz balsojumu. Lūdzu zvanu! Balsosim par 243. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 29, pret - 49, atturas - 4. Priekšlikums nav atbalstīts.
244. - Ministru kabineta priekšlikums. Ir atbalstīts.
Deputāti atbalsta.
245. - Juridiskās komisijas priekšlikums. Ir atbalstīts.
Deputāti atbalsta.
246. - Juridiskās komisijas priekšlikums. Ir atbalstīts.
Deputāti atbalsta.
247. - Ministru kabineta priekšlikums. Ir atbalstīts.
Deputāti atbalsta.
248. - Ministru kabineta priekšlikums. Ir atbalstīts.
Deputāti atbalsta.
249. - atbildīgās komisijas priekšlikums. Ir atbalstīts.
Deputāti atbalsta.
250. - atbildīgās komisijas priekšlikums. Ir atbalstīts.
Deputāti atbalsta.
251. - atbildīgās komisijas priekšlikums. Ir atbalstīts.
Deputāti atbalsta.
252. - Ministru kabineta priekšlikums. Ir atbalstīts.
Deputāti atbalsta.
253. - Ministru kabineta priekšlikums. Ir atbalstīts.
Deputāti atbalsta.
254. - Ministru kabineta priekšlikums. Ir atbalstīts.
Deputāti atbalsta.
255. - frakcijas SASKAŅA priekšlikums. Nav atbalstīts.
Uzsākam debates. Vārds deputātam Ņikitam Ņikiforovam.
Labdien, kolēģi! Šis priekšlikums ir par vienu no budžeta prioritātēm - par izglītību. Daudzi no mums šo piektdien bija ļoti aizņemti, pieskatot savus bērnus, jo mēs nevarējām viņus atstāt skolā vai bērnudārzā. Šis priekšlikums ir ļoti saistīts ar to. Piektdien bija streiks. It kā labi. Skolotāji pateica, ka viņi negrib strādāt, viņi grib kaut kādu saprašanu par to, kas notiks tālāk ar viņu algām, kas notiks tālāk ar skolām un kas notiks tālāk ar izglītības sistēmu. Diemžēl 2016.gada budžets nedod atbildes uz šiem jautājumiem. (Starpsauciens no zāles: “Re, kur ir ministre! Piedāvājiet!”) Tā vietā, lai tomēr izstrādātu kaut kādu reformu, kaut kādu algas modeli, nākas secināt, ka nekas nav piedāvāts, un arī to, ka laika droši vien arī nebūs. Labdien, ministres kundze! Tāpēc mēs piedāvājam atgriezties pie saprotamas sistēmas, ka mēs ik gadu palielinām finansējumu tieši pedagogu algām par 10 procentiem. Tad vismaz viņi zinās, cik viņi pelnīs un kādas izredzes ir nākotnē. Protams, Šadurska kungs tūlīt, pēc divām sekundēm, teiks, ka tie ir lieli skaitļi, miljoni, bet, Šadurska kungs, nevajadzētu baidīties no lieliem skaitļiem. Vajadzētu baidīties no tā, ka nekas nenotiek. Un mums beidzot ir jāpieņem kaut kāds lēmums. Vai tad mēs gribam, lai tie jaunie cilvēki paliktu te un mācītos? Vai mēs gribam, lai viņi brauktu ar airBaltic palīdzību vai bez airBaltic palīdzības? Bet izskatās, ka mēs it kā gribam pateikt viņiem: “Viss! Latvijai, valstij jūs neesat vajadzīgi! Mēs neko nedarīsim ar izglītības sistēmu, jo mums nav naudas! Mums ir nauda tankiem, raķetēm un visam pārējam, bet izglītībai un nākotnei - nav.” Paldies.
Debates slēdzu. Vai komisijas vārdā ziņotājs ko piebildīs?
Jā. Vienīgi to, ka Ņikiforova kungs kļūdījās, jo Šadurskis neko neteiks no tā, ko jūs tikko minējāt.
Paldies. Lūdzu zvanu! Balsosim par 255. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 30, pret - 53, atturas - 3. Priekšlikums nav atbalstīts.
256. - atbildīgās komisijas priekšlikums. Ir atbalstīts.
Deputāti atbalsta.
256. - deputāta Elksniņa priekšlikums...
257.
Es atvainojos, 257. - deputāta Elksniņa priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 257. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 21, pret - 47, atturas - 2. Priekšlikums nav atbalstīts.
258. - deputāta Elksniņa priekšlikums. Nav atbalstīts. (Starpsauciens no zāles: “Balsot!”)
Deputāti lūdz balsojumu. Lūdzu zvanu! Balsosim par 258. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 17, pret - 46, atturas - 3. Priekšlikums nav atbalstīts.
259. - deputāta Elksniņa priekšlikums. Nav atbalstīts.
Deputāti... (Starpsauciens no zāles: “Balsot!”) lūdz balsojumu. Lūdzu zvanu! Balsosim par 259. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 20, pret - 54, atturas - 3. Priekšlikums nav atbalstīts.
260. - deputāta Elksniņa priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 260. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 27, pret - 44, atturas - 3. Priekšlikums nav atbalstīts.
261. - deputāta Elksniņa priekšlikums. Nav atbalstīts.
Deputāti lūdz balsot. Lūdzu zvanu! Balsosim par 261. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 21, pret - 48, atturas - 3. Priekšlikums nav atbalstīts.
262. - deputāta Elksniņa priekšlikums. Elksniņa kungam joprojām runājot pa telefonu un uzmanīgi sekojot, kā mēs balsojam par viņa priekšlikumiem, jāteic, ka priekšlikums nav atbalstīts komisijā.
Deputāti lūdz balsojumu. Lūdzu zvanu! Balsosim par 262. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 21, pret - 53, atturas - 3. Priekšlikums nav atbalstīts.
263. - deputāta Elksniņa priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 263. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 51, atturas - 3. Priekšlikums nav atbalstīts.
264. - deputāta Elksniņa priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 264. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 53, atturas - 3. Priekšlikums nav atbalstīts.
265. - deputāta Elksniņa priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 265. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 53, atturas - 3. Priekšlikums nav atbalstīts.
266. - deputāta Elksniņa priekšlikums. Nav atbalstīts.
Deputāti... (Starpsauciens no zāles: “Balsot!”) lūdz balsojumu. Lūdzu zvanu! Balsosim par 266. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 21, pret - 53, atturas - 3. Priekšlikums nav atbalstīts.
267. - deputāta Elksniņa priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 267. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 21, pret - 48, atturas - 3. Priekšlikums nav atbalstīts.
268. - deputāta Elksniņa priekšlikums. Nav atbalstīts.
Deputāti lūdz balsot. Lūdzu zvanu! Balsosim par 268. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 51, atturas - 3. Priekšlikums nav atbalstīts.
269. - deputāta Elksniņa priekšlikums. Nav atbalstīts.
Deputāti vēlas balsot. Lūdzu zvanu! Balsosim par 269. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 52, atturas - 3. Priekšlikums nav atbalstīts.
270. - deputāta Elksniņa priekšlikums. Nav atbalstīts.
Deputāti lūdz balsot. Lūdzu zvanu! Balsosim par 270. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 50, atturas - 3. Priekšlikums nav atbalstīts.
271. - deputāta Elksniņa priekšlikums. Nav atbalstīts.
Deputāti lūdz balsot. Lūdzu zvanu! Balsosim par 271. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 51, atturas - 3. Priekšlikums nav atbalstīts.
272. - deputāta Elksniņa priekšlikums. Nav atbalstīts.
Deputāti lūdz balsot. Lūdzu zvanu! Balsosim par 272. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 52, atturas - 3. Priekšlikums nav atbalstīts.
273. - deputāta Elksniņa priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 273. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 53, atturas - 3. Priekšlikums nav atbalstīts.
274. - deputāta Elksniņa priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 274. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 51, atturas - 3. Priekšlikums nav atbalstīts.
275. - deputāta Elksniņa priekšlikums. Nav atbalstīts.
Deputāti lūdz balsot. Lūdzu zvanu! Balsosim par 275. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 51, atturas - 3. Priekšlikums nav atbalstīts.
276. - deputāta Elksniņa priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 276. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 49, atturas - 3. Priekšlikums nav atbalstīts.
277. - deputāta Elksniņa priekšlikums. Nav atbalstīts.
Deputāti lūdz balsot. Lūdzu zvanu! Balsosim par 277. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 51, atturas - 3. Priekšlikums nav atbalstīts.
278. - deputāta Elksniņa priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 278. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 50, atturas - 3. Priekšlikums nav atbalstīts.
279. - deputāta Elksniņa priekšlikums. Nav atbalstīts.
Deputāti lūdz balsot. Lūdzu zvanu! Balsosim par 279. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 21, pret - 50, atturas - 3. Priekšlikums nav atbalstīts.
280. - deputāta Elksniņa priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 280. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 20, pret - 51, atturas - 2. Priekšlikums nav atbalstīts.
Godātie kolēģi! Vairs tikai trīs... 281. - deputāta Elksniņa priekšlikums. Nav atbalstīts.
Deputāti lūdz balsot. Lūdzu zvanu! Balsosim par 281. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 51, atturas - 3. Priekšlikums nav atbalstīts.
282. - deputāta Elksniņa priekšlikums. Nav atbalstīts.
Deputāti lūdz balsot. Lūdzu zvanu! Balsosim par 282. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 52, atturas - 3. Priekšlikums nav atbalstīts.
283. - deputāta Elksniņa priekšlikums. Nav atbalstīts.
Deputāti lūdz balsot. Lūdzu zvanu! Balsosim par 283. - deputāta Elksniņa iesniegto priekšlikumu! Lūdzu balsošanas režīmu! Lūdzu rezultātu! Par - 22, pret - 47, atturas - 2. Priekšlikums nav atbalstīts.
284. - deputātu Rasmaņa, Upenieka, Ruka un citu deputātu priekšlikums. Ir atbalstīts.
Deputāti atbalsta.
285. - deputāta Vectirāna priekšlikums. Atbalstīts.
Deputāti atbalsta... Deputāti lūdz balsot. Lūdzu zvanu! Balsosim par 285. - deputāta Vectirāna iesniegto priekšlikumu! Lūdzu balsošanas režīmu! Lūdzu rezultātu! Par - 72, pret - 3, atturas - 1. Priekšlikums ir atbalstīts.
286. - deputāta Kalniņa priekšlikums. Ir atbalstīts.
Deputāti atbalsta.
287. - deputātu Brigmaņa un Bērziņa priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 287. - deputātu Brigmaņa un Bērziņa iesniegto priekšlikumu! Lūdzu balsošanas režīmu! Lūdzu rezultātu! Par - 73, pret - 4, atturas - 1. Priekšlikums ir atbalstīts.
288. - deputāta Ķirša priekšlikums. Ir atbalstīts.
Deputāti lūdz balsot. Lūdzu zvanu! Balsosim par 288. - deputāta Ķirša iesniegto priekšlikumu! Lūdzu balsošanas režīmu! Lūdzu rezultātu! Par - 79, pret - 3, atturas - nav. Priekšlikums ir atbalstīts.
289. - Nacionālās apvienības priekšlikums. Ir atbalstīts.
Deputāti atbalsta.
290. - deputāta Putras priekšlikums. Ir atbalstīts.
Deputāti atbalsta.
291. - deputāta Agešina priekšlikums. Nav atbalstīts.
Uzsākam debates. Vārds deputātam Valērijam Agešinam.
Godātie kolēģi! Liepājas 12.vidusskola atrodas pilsētas vēsturiskajā centrā un realizē trīs izglītības programmas. Skolā mācās 557 skolēni un strādā 54 skolotāji. 12.vidusskola uzrādījusi labākos rezultātus pilsētā valsts mēroga mācību priekšmetu olimpiādēs, un šogad 12.vidusskolas skolēns ieguva bronzas medaļu starptautiskajā ķīmijas olimpiādē. Skola ceturto gadu pēc kārtas saņem Liepājas pilsētas vispārizglītojošo vidusskolu kvalitātes balvu par sasniegumiem Vispārējās izglītības satura centra organizētajās valsts mēroga mācību priekšmetu olimpiādēs un skolēnu zinātniskajos lasījumos. Pēdējos gados Eiropas izglītības sistēmā atzinību ir guvusi pamatprasmju jeb galveno kompetenču pilnveide, un šajā ziņā liela loma ir digitālajām kompetencēm. Latvijā ir sācies darbs pie jauna, uz kompetencēm balstīta pamatizglītības standarta izstrādāšanas. Šis standarts paredz informātikas mācīšanu, sākot ar pirmo klasi. Lai efektīvi nodrošinātu mācību procesa pilnveidošanu atbilstoši aktuālajām tendencēm Eiropā, informātikas kabinetu ir nepieciešams aprīkot ar interaktīvu tāfeli. Ar tās palīdzību katram skolēnam būs iespēja līdzdarboties dažādu praktisku uzdevumu izpildē, apgūt tehniskas iemaņas darbam ar interaktīvo tāfeli. Tas ļaus ātrāk un vieglāk paveikt darbu gan skolotājam, gan skolēniem. Skolotājiem ir nepieciešama pieeja internetam, lai ar e-klases programmu operatīvi sniegtu informāciju skolēnu vecākiem par skolēnu mācību sasniegumiem, kavējumiem, mājasdarbiem, uzvedību skolā. Lai efektīvi un viegli izmantotu virtuālo vidi un paātrinātu datoru darbību informātikas stundās, ir nepieciešama programmas atjaunošana ar operētājsistēmu Windows 10. Lūdzu parlamentu finansiāli atbalstīt Liepājas pilsētas 12.vidusskolas informātikas kabineta modernizāciju un rast iespēju šī mērķa realizēšanai piešķirt 5 tūkstošus eiro. Aicinu balsot “par”.
Vārds deputātam Jānim Dombravam.
Godātā Saeima! Priekšlikumi, kurus ir iesniedzis frakcijas SASKAŅA vadītāja vietnieks, patiesi nav slikti. Taču man izbrīnu rada fakts, ka saskaņā ar Izglītības un zinātnes ministrijas mājaslapā pieejamo informāciju Liepājā ir 18 skolas, kuras realizē vispārizglītojošo programmu, un tikai četras ir tādas, kuras to realizē krievu valodā. Un visām četrām krievu skolām Agešina kungs ierosina piešķirt līdzekļus, bet nevienai latviešu skolai, nevienai divplūsmu skolai, kas ir Liepājā. Ja jau SASKAŅA uzstāj, ka tā ir sociāldemokrātiska partija, nevis prokrieviska, tad kāpēc šāda attieksme? Un, ja mēs skatāmies uz statistikas datiem, tad redzam, ka šajās skolās mācās tikai ceturtā daļa Liepājas skolēnu. Ir sagaidāms, ka tuvākajos gados šajās skolās skolēnu skaits saruks, jo demogrāfijas tendences liecina, ka krievu jauniešu... krievu bērnu, kas ir piedzimuši pēdējo piecu gadu laikā, ir tikai 20 procenti no visiem Liepājas iedzīvotājiem, tāpēc, visticamāk, šīs skolas būs jāreformē. Es domāju, ka var atbalstīt vismaz daļu no Agešina kunga priekšlikumiem, jo ir skaidrs, ka pēc dažiem gadiem šīm skolām būs jārealizē izglītība latviešu valodā.
Debates slēdzu. Vai ziņotājs komisijas vārdā ko piebildīs?
Nē, paldies, es aicināšu balsot.
Lūdzu zvanu! Balsosim par 291. - deputāta Agešina iesniegto priekšlikumu! Lūdzu balsošanas režīmu! Lūdzu rezultātu! Par - 25, pret - 45, atturas - 7. Priekšlikums nav atbalstīts.
292. - deputāta Agešina priekšlikums. Ir atbalstīts.
Deputāti atbalsta.
293. - deputāta Agešina priekšlikums. Ir atbalstīts.
Deputāti atbalsta.
294. - atbildīgās komisijas priekšlikums. Ir atbalstīts.
Deputāti atbalsta.
Un līdz ar to nav atbalstīts 295. un 296.priekšlikums. Tātad 295. - nav atbalstīts.
Deputāti neiebilst.
296. - arī nav atbalstīts.
Deputāti neiebilst.
Tā, godātie kolēģi! Jums tika izdalīta 235.A lapa, kas aizstāj 235., pie kuras mēs tagad esam nonākuši. Un šeit ir ieviesusies drukas kļūda. 297. - deputāta Agešina priekšlikums - komisijā ir atbalstīts, un es lūdzu jūs atbalstīt to šeit.
Deputāti atbalsta.
Paldies. 298. - atbildīgās komisijas priekšlikums. Ir atbalstīts.
Deputāti atbalsta.
299. - deputātu Putras, Barčas un Skujiņa priekšlikums. Nav atbalstīts.
Deputāti neiebilst.
300. - deputātu Upenieka, Rasmaņa, Ruka un citu deputātu priekšlikums. Nav atbalstīts.
Deputāti neiebilst.
301. - deputātes Barčas priekšlikums. Ir atbalstīts.
Deputāti atbalsta.
302. - deputātes Barčas priekšlikums. Ir atbalstīts.
Deputāti atbalsta.
303. - deputāta Agešina priekšlikums. Nav atbalstīts.
Uzsākam debates. Vārds deputātam Valērijam Agešinam.
Godātie kolēģi! Liepājas Karostā, Baltijas jūras krastā, ir unikāls militāro būvju komplekss, kas ir īpašs Latvijas un pasaules vēsturē un arhitektūrā. Karosta aizņem aptuveni trešdaļu pilsētas kopējās platības, atrodas tās ziemeļdaļā, un tajā dzīvo aptuveni septiņi tūkstoši iedzīvotāju. Saskaņā ar Liepājas pilsētas attīstības plānā 2014.-2020.gadam definēto Atmodas bulvāris ir viena no centrālajām Karostas ielām, kas savieno pilsētas daļu ar Karostu. Karosta šodien ir arī īpaši iecienīts tūrisma objekts, kuru ik gadu apmeklē liels skaits tūristu. Pa Atmodas bulvāri tūristi un pilsētas viesi dodas uz Ziemeļu molu, uz vienu no Karostas simboliem - Liepājas Svētā Nikolaja Jūras katedrāli, kā arī uz Latvijas un pasaules mēroga tūrisma objektu - Karostas cietumu. No Karostas iedzīvotājiem, kā arī pilsētas viesiem pašvaldība regulāri saņem kritiku par Atmodas bulvāra neapmierinošo stāvokli, īpaši nedrošs tas ir kājāmgājējiem un velobraucējiem. Iela nav remontēta vairākus gadu desmitus, un šobrīd tā ir vienīgā lielā nerekonstruētā iela pilsētā. Lai realizētu Atmodas bulvāra rekonstrukcijas projektu, Liepājas pilsētas dome ir veikusi tehnisku izvērtējumu un konstatējusi provizoriskās projekta izmaksas, kas sastāda 1 miljonu 560 tūkstošus eiro. Tika izvērtēta arī iespēja projekta realizācijai piesaistīt Eiropas Savienības struktūrfondu līdzekļus, diemžēl bija jāsecina, ka šāds risinājums nepastāv, jo minētā iela nav definēta kā tranzīta iela. Jāņem vērā arī tas, ka saskaņā ar teritorijas attīstības plānu šajā teritorijā ir paredzēta Nacionālo bruņoto spēku attīstības programmas realizācija. Liepājas pilsētas domes apstiprinātā investīciju programma 2015.-2020.gadam akcentē minēto prioritāti, jo Atmodas bulvāra rekonstrukcija dotu papildu iespējas. Pirmām kārtām paplašinātu Nacionālo bruņoto spēku un Jūras spēku infrastruktūru saskaņā ar Aizsardzības ministrijas attīstības koncepciju. Atmodas bulvārī atrodas tādi stratēģiski svarīgi objekti kā NBS Jūras spēku mācību centrs, NBS Jūras spēku militārā bāze, Baltijas valstu Ūdenslīdēju mācību centrs. Otrām kārtām nodrošinātu Karostas iedzīvotājiem drošu pārvietošanos uz darbu un mācību iestādēm. Un trešām kārtām - veicinātu estētiski pievilcīgu un drošu pārvietošanos tūristiem un pilsētas viesiem uz iecienītajiem tūrisma objektiem. Projekta īstenošanu ir plānots sadalīt kārtās. Pirmā kārta - 2016.gadā - Atmodas bulvāra rekonstrukcija posmā no Kalpaka tilta līdz Turaidas ielai. Realizācijai nepieciešami 360 tūkstoši eiro. Otrā kārta - 2017.gadā - Atmodas bulvāra rekonstrukcija posmā no Turaidas ielas līdz Piestātnes ielai. Realizācijai nepieciešams 1 miljons 200 tūkstoši eiro. Ņemot vērā minēto, lūdzu atbalstīt Liepājas pilsētas sagatavoto projektu Atmodas bulvāra rekonstrukcijai, tā realizācijas pirmajai kārtai 2016.gadā no valsts budžeta novirzot 360 tūkstošus eiro. Paldies par uzmanību!
Paldies. Debates slēdzu. Vai ziņotājs komisijas vārdā ko piebildīs? Lūdzu zvanu! Balsosim par 303. - deputāta Agešina iesniegto priekšlikumu! Lūdzu balsošanas režīmu! Lūdzu rezultātu! Par - 21, pret - 43, atturas - 5. Priekšlikums nav atbalstīts.
304. - deputātu Kučinska un Skujiņa priekšlikums. Ir atbalstīts.
Deputāti atbalsta.
305. - deputātes Barčas priekšlikums. Ir atbalstīts.
Deputāti atbalsta.
306. - deputāta Skujiņa priekšlikums. Ir atbalstīts.
Deputāti atbalsta.
307. - Nacionālās apvienības priekšlikums. Ir atbalstīts.
Deputāti atbalsta.
308. - deputātes Āboltiņas priekšlikums. Ir atbalstīts.
Deputāti atbalsta.
309. - deputātu Rasmaņa, Upenieka, Ruka un citu deputātu priekšlikums. Ir atbalstīts.
Deputāti atbalsta.
310. - deputātu Ķirša un Abu Meri priekšlikums. Ir atbalstīts.
Deputāti atbalsta.
311. - deputātu Ķirša un Abu Meri priekšlikums. Atbalstīts.
Deputāti atbalsta.
312. - deputāta Ražuka priekšlikums. Atbalstīts.
Deputāti atbalsta.
313. - deputātu Ķirša un Abu Meri priekšlikums. Atbalstīts.
Deputāti atbalsta.
314. - deputātu Upenieka un Boķa priekšlikums. Ir atbalstīts.
Uzsākam debates. Vārds deputātam Jurim Viļumam.
Dāmas un kungi! Ir pulksten 17.19, bet īstenībā tagad viss interesantākais tikai sākas. Jo no 314.priekšlikuma apmēram līdz 431.priekšlikumam tās viscaur ir tā dēvētās deputātu kvotas. Pa tūkstotim, pa pieciem tūkstošiem bērnu laukumu ierīkošanai. 314.priekšlikums paredz piešķirt Valmieras vēsturiskā Vecpuišu parka restaurācijai 68 tūkstošus. Vēl dažas citas summas ir paredzētas stadioniem Cēsīs, Jēkabpilī. Es saprotu, ka šīm pilsētām vajag sporta stadionus. Pavisam praktisks piemērs: Kārsavā arī vajag stadionu, un Kārsava ir pierobežas pilsēta, pierobežas novads, kur svarīgi, lai mēs nodrošinātu drošību, lai cilvēki tur dzīvotu, lai jaunieši tur sportotu, lai arī vietējie robežsargi varētu tur trenēties. Kāpēc mēs nevaram pēc kaut kādas loģikas atbalstīt šos bērnu laukumus, sporta laukumus, un tā tālāk, un tā joprojām? (Starpsaucieni no zāles: “Tāpēc, ka mēs esam opozīcijā!”) Pēc būtības, kolēģi, man kā frakcijas vadītāja vietniekam būtu pie katra no nākamajiem priekšlikumiem jāprasa balsojums. Ir 100 priekšlikumu. Ja es pie katra prasīšu balsojumu, tas aizņems ļoti ilgu laiku. Vai tiešām, kolēģi, jūs gribat balsot par katru šāda veida priekšlikumu, kur ir viens tūkstotis, divi tūkstoši, kā jau teicu? Pagājušajā gadā es arī nācu šajā tribīnē un jums norādīju uz dažiem spilgtākajiem piemēriem. Es patiešām naivi cerēju, ka jūs nedaudz ieklausīsieties un uz šo gadu nu tik klaji neliksiet savas pašvaldības vai savu draugu pašvaldības, vai savu draugu biedrību projektus valsts budžetā, kur ir vairāk nekā 7 miljardi, kuri mums ir jāizmanto atbilstoši prioritātēm, atbilstoši Valdības deklarācijai, un tā tālāk, un tā joprojām. Es negribu jums lasīt morāli, bet, kolēģi, lūdzu, nākamajā gadā tā nedariet, jo tad tiešām es pie katra priekšlikuma prasīšu balsojumu, un tad tas viss aizņems vēl papildu vairākas stundas. (Starpsaucieni no zāles: “Mēs vairākkārt nedrīkstēsim!”) Un, ja jūs ļoti jokosiet, kungi, un negribēsiet patiešām uztvert nopietni manus vārdus, es tiešām prasīšu balsojumu pie katra jūsu nākamā priekšlikuma. Prātiņ, nāc mājās!
Turpinām debates. Vārds deputātam Inesim Boķim.
Cienījamie kolēģi, labdien! Es nebiju domājis runāt, bet nu... Kāpēc tieši pie 314.priekšlikuma? Es uzskatu, ka visi priekšlikumi ir apmēram vienādi, cits par miljonu, cits par diviem, cits par dažiem tūkstošiem, un es domāju, ka pēkšņi tā dalīt un kaut ko pieprasīt... kaut kādā brīdī, kad it kā vieni priekšlikumi ir nobalsoti vai nav nobalsoti, par otriem tagad par katru prasīt... Nu, tā tāda dīvaina uzvedība, cienījamais Viļuma kungs! (Dep. J.Viļums: “Kāpēc dīvaina?”) Bet, nu, mēs piedosim, es domāju. Paldies.
Paldies. Debates slēdzu. Viļuma kungs, vai jūs uzturat spēkā prasību veikt balsojumu par 314.priekšlikumu vai ne? Uzturat. Vai pirms balsojuma ziņotājs vēlas kaut ko teikt komisijas vārdā? Tātad nevēlas neko teikt.
Paldies, nē.
Lūdzu zvanu! Balsosim par 314. - deputātu Upenieka un Boķa iesniegto priekšlikumu! Lūdzu balsošanas režīmu! Lūdzu rezultātu! Par - 73, pret - 3, atturas - nav. Priekšlikums ir atbalstīts.
315. - deputātu Daudzes, Vucāna un Putras priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 315. - deputātu Daudzes, Vucāna un Putras iesniegto priekšlikumu! Lūdzu balsošanas režīmu! Lūdzu rezultātu! Par - 67, pret un atturas - nav. Priekšlikums ir atbalstīts.
316. - deputātu Daudzes, Vucāna un Putras priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 316. - deputātu Daudzes, Vucāna un Putras iesniegto priekšlikumu! Lūdzu balsošanas režīmu! Lūdzu rezultātu! Par - 72, pret - 1, atturas - nav. Priekšlikums ir atbalstīts.
317. - Nacionālās apvienības priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 317. - Nacionālās apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 73, pret - nav, atturas - 1. Priekšlikums ir atbalstīts.
318. - deputāta Vectirāna priekšlikums. Ir atbalstīts.
Deputāti lūdz balsot. Lūdzu zvanu! Balsosim par 318. - deputāta Vectirāna iesniegto priekšlikumu! Lūdzu balsošanas režīmu! Lūdzu rezultātu! Par - 77, pret - nav, atturas - 1. Priekšlikums ir atbalstīts.
319. - Nacionālās apvienības priekšlikums. Ir atbalstīts.
Deputāti atbalsta. Paldies.
320. - Nacionālās apvienības priekšlikums. Ir atbalstīts.
Lūdzu zvanu! Balsosim par 320. - Nacionālās apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 75, pret - 1, atturas - 1. Priekšlikums ir atbalstīts.
321. - Nacionālās apvienības priekšlikums. Ir atbalstīts.
Lūdzu zvanu! Balsosim par 321. - Nacionālās apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 73, pret - 1, atturas - 1. Priekšlikums ir atbalstīts.
322. - deputāta Rasmaņa priekšlikums. Ir atbalstīts.
Deputāti lūdz balsot. Lūdzu zvanu! Balsosim par 322. - deputāta Rasmaņa iesniegto priekšlikumu! Lūdzu balsošanas režīmu! Lūdzu rezultātu! Par - 74, pret - 1, atturas - 1. Priekšlikums ir atbalstīts.
323. - deputāta Ķirša priekšlikums. Ir atbalstīts.
Deputāti atbalsta... Deputāti vēlas balsot. Lūdzu zvanu! Balsosim par 323. - deputāta Ķirša iesniegto priekšlikumu! Lūdzu balsošanas režīmu! Lūdzu rezultātu! Par - 72, pret - 1, atturas - 1. Priekšlikums ir atbalstīts.
324. - Nacionālās apvienības priekšlikums. Ir atbalstīts.
Deputāti atbalsta.
325. - deputāta Bērziņa priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 325. - deputāta Andra Bērziņa iesniegto priekšlikumu! Lūdzu balsošanas režīmu! Lūdzu rezultātu! Par - 71, pret - nav, atturas - 1. Priekšlikums ir atbalstīts.
300... Es atvainojos, 326. - deputāta Seržanta priekšlikums. Ir atbalstīts.
Deputāti atbalsta. (Dep. A.Kaimiņš: “Balsojam! Balsojam!”) Deputāti lūdz balsojumu. Lūdzu zvanu! Balsosim par 326. - deputāta Seržanta iesniegto priekšlikumu! Lūdzu balsošanas režīmu! Lūdzu rezultātu! Par - 73, pret - 1, atturas - 1. Priekšlikums ir atbalstīts.
327. - deputāta Trupovnieka priekšlikums. Ir atbalstīts.
Deputāti atbalsta.
328. - deputāta Trupovnieka priekšlikums. Ir atbalstīts.
Deputāti atbalsta.
329. - deputāta Trupovnieka priekšlikums. Ir atbalstīts.
Deputāti atbalsta.
330. - deputāta Trupovnieka priekšlikums. Ir atbalstīts.
Deputāti atbalsta.
331. - deputāta Krauzes priekšlikums. Ir atbalstīts.
Deputāti atbalsta.
332. - deputāta Trupovnieka priekšlikums. Ir atbalstīts.
Deputāti atbalsta.
333. - atbildīgās komisijas priekšlikums. Ir atbalstīts.
Deputāti atbalsta.
334. - Nacionālās apvienības priekšlikums. Nav atbalstīts.
Deputāti neiebilst.
335. - Nacionālās apvienības priekšlikums. Ir atbalstīts.
Deputāti atbalsta.
336. - deputāta Brigmaņa priekšlikums. Ir atbalstīts.
Deputāti atbalsta.
337. - deputāta Seržanta priekšlikums. Ir atbalstīts.
Deputāti atbalsta.
338. - deputāta Seržanta priekšlikums. Ir atbalstīts.
Deputāti atbalsta.
339. - Nacionālās apvienības priekšlikums. Ir atbalstīts.
Deputāti atbalsta.
340. - Nacionālās apvienības priekšlikums. Ir atbalstīts.
Deputāti atbalsta.
Kolēģi, lūdzu pievērst uzmanību 341., 342. un 343.priekšlikumam. Būtībā tie visi ir par vienu tēmu. Tikai Budžeta un finanšu (nodokļu) komisija tos sakārtoja tā, lai būtu vienā priekšlikumā finansējums gan nākamajam gadam, gan 2017.gadam. Līdz ar to 341. - ir atbalstīts.
Deputāti atbalsta.
Un 342. - nav atbalstīts.
Deputāti neiebilst.
Un 343. - arī nav atbalstīts.
Deputāti neiebilst.
344. - deputāta Rasmaņa priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 344. - deputāta Rasmaņa iesniegto priekšlikumu! Lūdzu balsošanas režīmu! Lūdzu rezultātu! Par - 63, pret - 1, atturas - 1. Priekšlikums ir atbalstīts.
345. - deputātu Ķirša un Abu Meri priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 345. - deputātu Ķirša un Abu Meri iesniegto priekšlikumu! Lūdzu balsošanas režīmu! Lūdzu rezultātu! Par - 68, pret - nav, atturas - 1. Priekšlikums ir atbalstīts.
346. - Nacionālās apvienības priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 346. - Nacionālās apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 70, pret - 1, atturas - 1. Priekšlikums ir atbalstīts.
347. - deputātu Ķirša un Abu Meri priekšlikums. Ir atbalstīts.
Lūdzu zvanu! Balsosim par 347. - deputātu Ķirša un Abu Meri iesniegto priekšlikumu! Lūdzu balsošanas režīmu! Lūdzu rezultātu! Par - 69, pret - nav, atturas - 1. Priekšlikums ir atbalstīts.
348. - deputāta Ainara Latkovska priekšlikums. Ir atbalstīts.
Deputāti atbalsta.
349. - deputātes Kursītes priekšlikums. Ir atbalstīts.
Deputāti atbalsta.
350. - deputāta Andra Bērziņa priekšlikums. Ir atbalstīts.
Deputāti atbalsta.
351. - deputāta Brigmaņa priekšlikums. Ir atbalstīts.
Deputāti atbalsta.
352. - Nacionālās apvienības priekšlikums. Atbalstīts.
Deputāti atbalsta.
353. - deputāta Brigmaņa priekšlikums. Atbalstīts.
Deputāti atbalsta.
354. - deputātes Āboltiņas priekšlikums. Atbalstīts.
Deputāti atbalsta. Deputāti lūdz balsojumu. Lūdzu zvanu! Balsosim par 354. - deputātes Āboltiņas iesniegto priekšlikumu! Lūdzu balsošanas režīmu! Lūdzu rezultātu! Par - 73, pret - nav, atturas - 1. Priekšlikums ir atbalstīts.
355. - deputāta Putras priekšlikums. Ir atbalstīts.
Deputāti atbalsta.
356. - deputāta Krauzes priekšlikums. Atbalstīts.
Deputāti atbalsta.
357. - deputāta Vectirāna priekšlikums. Atbalstīts.
Deputāti atbalsta.
358. - deputāta Vectirāna priekšlikums. Atbalstīts.
Deputāti atbalsta.
359. - deputāta Vectirāna priekšlikums. Atbalstīts.
Deputāti atbalsta.
360. - deputāta Vectirāna priekšlikums. Atbalstīts.
Deputāti atbalsta.
361. - deputāta Vectirāna priekšlikums. Atbalstīts.
Deputāti atbalsta.
362. - deputāta Lejiņa priekšlikums. Atbalstīts.
Deputāti atbalsta.
363. - deputāta Dambes priekšlikums. Atbalstīts.
Deputāti atbalsta.
364. - deputāta Brigmaņa priekšlikums. Atbalstīts.
Deputāti atbalsta.
365. - deputāta Valaiņa priekšlikums. Atbalstīts.
Deputāti atbalsta.
366. - deputāta Valaiņa priekšlikums. Atbalstīts.
Deputāti atbalsta.
367. - deputātes Tretjakas priekšlikums. Nav atbalstīts.
Vai deputāte ir pieteikusies debatēs? Uzsākam debates. Vārds deputātei Zentai Tretjakai.
Augsti godājamais Prezidij! Cienījamās dāmas un kungi! Ir runa par Kalnciema pirmsskolas izglītības iestādi “Mārīte”, kura atrodas 26 kilometru attālumā no Jelgavas. Jelgavas novada pašvaldība ir veikusi kapitālremontu, energoefektivitātes paaugstināšanas pasākumus un apkārtnes labiekārtošanas darbus par saviem līdzekļiem. Diemžēl pašvaldības līdzekļu ierobežotības dēļ bērnu aktivitātēm vēlamie āra sporta un rotaļu elementi nav pieejami. Lai lauku ciema bērniem nodrošinātu iespējas svaigā gaisā interesanti, aktīvi rotaļāties, norūdīties un sportojot uzlabot fizisko stāju, lūdzu atbalstīt sporta ierīču un aktīvas atpūtas elementu iegādi. Tā kā pirmsskolas izglītības iestādes un skolas, es saprotu, šodien ir prioritāte, lūdzu atbalstīt.
Paldies. Debates slēdzu. Vai ziņotājs komisijas vārdā vēlas kaut ko piebilst? Tātad nevēlas neko piebilst. Lūdzu zvanu! Balsosim par 367. - deputātes Tretjakas iesniegto priekšlikumu! Lūdzu balsošanas režīmu! Lūdzu rezultātu! Par - 26, pret - 41, atturas - 5. Priekšlikums nav atbalstīts.
368. - deputātes Tretjakas priekšlikums. Nav atbalstīts.
Uzsākam debates. Vārds deputātei Zentai Tretjakai.
Paldies. Šobrīd ir runa par Elejas vidusskolu Jelgavas novada teritorijā, kura atrodas Lietuvas pierobežā un 28 kilometru attālumā no pilsētas. Elejas vidusskola jau vairākus gadus aktīvi darbojas starptautiskos skolu sadarbības projektos, kas saistīti ar dabaszinību apguvi jaunāko klašu skolēniem viņu brīvajā laikā dabā. Šogad skola uzsāka arī pastiprinātu datorzinību kursu ar mērķi mācīt programmēšanu jau pamatskolā. Skolā strādā vairāki ceturto kvalifikācijas pakāpi ieguvuši skolotāji, kuri stundās aktīvi izmanto datorklasi. Diemžēl pašvaldības ierobežoto resursu dēļ nav iespējams nodrošināt skolēniem iespējas izmantot tos interneta resursu krājumus, kas būtu nepieciešami mācību darbā dažādu priekšmetu stundās un nodarbībās ārpus skolas telpām. Arī skolēnu vecākiem, kuru darba vietas ir laukos un lielākoties maz apmaksātas, nav iespējams nopirkt saviem bērniem planšetdatorus vai līdzvērtīgas ierīces. Lūdzu atbalstīt skolēnu interesi par tehnoloģiju izmantošanu mācību darbā, sadarbību ar citu valstu jauniešiem starptautiskos projektos un dot iespēju skolai iegādāties 14 planšetdatorus. Paldies jums un ceru uz atbalstu.
Vārds deputātam Jānim Dombravam.
Jā. Godīgi sakot, tas, protams, ir atbalstāms, ka skolēniem uzlabo datorprasmes, bet vislabāk to ir darīt pie stacionāriem datoriem. Ja es pareizi dzirdēju - 14 planšetdatorus par nepilniem 10 tūkstošiem. Tad kurš būs atbildīgs par aptuveni 700 eiro vērtu datoru tehnisko stāvokli, kurus pārnēsās turpu šurpu? Un kāpēc par 700 eiro, ja planšetdatorus var nopirkt par aptuveni 100 eiro? Tas tiešām izbrīna. (Dep. Z.Tretjaka: “Tur ir tāme!”) Turklāt, ja tiešām ir vēlme uzlabot datorprasmes, būtu loģiski runāt par stacionāro datoru iegādi skolai.
Debates slēdzu. Vai komisijas vārdā... Tātad ziņotājs neko nevēlas piebilst. Lūdzu zvanu! Balsosim par 368. - deputātes Tretjakas iesniegto priekšlikumu! Lūdzu balsošanas režīmu! Lūdzu rezultātu! Par - 21, pret - 41, atturas - 4. Priekšlikums nav atbalstīts.
369. - deputāta Andra Bērziņa priekšlikums. Ir atbalstīts.
Deputāti atbalsta.
370. - deputāta Brigmaņa priekšlikums. Ir atbalstīts.
Deputāti atbalsta.
371. - Nacionālās apvienības priekšlikums. Ir atbalstīts.
Deputāti atbalsta.
372. - Nacionālās apvienības priekšlikums. Ir atbalstīts.
Deputāti atbalsta.
373. - deputāta Andra Bērziņa priekšlikums. Ir atbalstīts.
Deputāti atbalsta.
374. - deputāta Andra Bērziņa priekšlikums. Ir atbalstīts.
Deputāti atbalsta.
375. - deputāta Brigmaņa priekšlikums. Ir atbalstīts.
Deputāti atbalsta.
376. - Nacionālās apvienības priekšlikums. Ir atbalstīts.
Deputāti atbalsta.
377. - Nacionālās apvienības priekšlikums. Ir atbalstīts.
Deputāti atbalsta.
378. - deputātu Āboltiņas un Dzintara priekšlikums. Ir atbalstīts.
Deputāti atbalsta.
379. - deputāta Andreja Klementjeva priekšlikums. Ir atbalstīts.
Deputāti atbalsta.
380. - Nacionālās apvienības priekšlikums. Ir atbalstīts.
Deputāti atbalsta.
381. - Nacionālās apvienības priekšlikums. Ir atbalstīts.
Deputāti atbalsta.
382. - deputāta Upenieka priekšlikums. Ir atbalstīts.
Deputāti atbalsta.
383. - deputātu Smiltēna un Ķirša priekšlikums. Ir atbalstīts.
Deputāti atbalsta.
384. - Nacionālās apvienības priekšlikums. Ir atbalstīts.
Deputāti atbalsta.
385. - deputāta Klauža priekšlikums. Ir atbalstīts.
Deputāti atbalsta.
386. - deputāta Klauža priekšlikums. Ir atbalstīts.
Deputāti atbalsta.
387. - Nacionālās apvienības priekšlikums. Ir atbalstīts.
Deputāti atbalsta.
388. - deputātu Rasmaņa un Belēviča priekšlikums. Ir atbalstīts.
Deputāti atbalsta.
389. - deputāta Vectirāna priekšlikums. Ir atbalstīts.
Deputāti atbalsta.
390. - Nacionālās apvienības priekšlikums. Ir atbalstīts.
Deputāti atbalsta.
391. - deputāta Vectirāna priekšlikums. Ir atbalstīts.
Deputāti atbalsta.
392. - deputāta Abu Meri priekšlikums. Ir atbalstīts.
Deputāti atbalsta.
393. - Nacionālās apvienības priekšlikums. Ir atbalstīts.
Deputāti atbalsta.
394. - Nacionālās apvienības priekšlikums. Ir atbalstīts.
Deputāti atbalsta.
395. - deputāta Dambes priekšlikums. Ir atbalstīts.
Deputāti atbalsta.
396. - deputāta Adamoviča priekšlikums. Ir atbalstīts.
Deputāti atbalsta.
397. - deputāta Adamoviča priekšlikums. Ir atbalstīts.
Deputāti atbalsta.
398. - deputāta Putras priekšlikums. Ir atbalstīts.
Deputāti atbalsta.
399. - Nacionālās apvienības priekšlikums. Ir atbalstīts.
Deputāti atbalsta.
400. - deputāta Dambes priekšlikums. Ir atbalstīts.
Deputāti atbalsta.
401. - deputāta Dambes priekšlikums. Ir atbalstīts.
Deputāti atbalsta.
402. - Nacionālās apvienības priekšlikums. Ir atbalstīts.
Deputāti atbalsta.
403. - deputāta Trupovnieka priekšlikums. Ir atbalstīts.
Deputāti atbalsta.
404. - deputāta Trupovnieka priekšlikums. Ir atbalstīts.
Deputāti atbalsta.
405. - Nacionālās apvienības priekšlikums. Ir atbalstīts.
Deputāti atbalsta.
406. - deputāta Tutina priekšlikums. Nav atbalstīts.
Deputāti neiebilst... Deputāti lūdz balsojumu. Lūdzu zvanu! Balsosim par 406. - deputāta Tutina iesniegto priekšlikumu! Lūdzu balsošanas režīmu! Lūdzu rezultātu! Par - 21, pret - 45, atturas - 5. Priekšlikums nav atbalstīts.
407. - deputāta Smiltēna priekšlikums. Ir atbalstīts.
Deputāti atbalsta.
408. - deputāta Smiltēna priekšlikums. Ir atbalstīts.
Deputāti atbalsta.
409. - Nacionālās apvienības priekšlikums. Ir atbalstīts.
Deputāti atbalsta.
410. - Nacionālās apvienības priekšlikums. Ir atbalstīts.
Deputāti atbalsta.
411. - deputāta Ainara Latkovska priekšlikums. Ir atbalstīts.
Deputāti atbalsta.
412. - Nacionālās apvienības priekšlikums. Ir atbalstīts.
Deputāti atbalsta.
413. - Nacionālās apvienības priekšlikums. Ir atbalstīts.
Deputāti atbalsta.
414. - deputātes Āboltiņas priekšlikums. Ir atbalstīts.
Deputāti atbalsta.
415. - deputāta Mežuļa priekšlikums. Ir atbalstīts.
Deputāti atbalsta.
416. - deputāta Mežuļa priekšlikums. Ir atbalstīts.
Deputāti atbalsta.
417. - deputāta Siliņa priekšlikums. Ir atbalstīts.
Deputāti atbalsta.
418. - Nacionālās apvienības priekšlikums. Ir atbalstīts.
Deputāti atbalsta.
419. - deputāta Krauzes priekšlikums. Ir atbalstīts.
Deputāti atbalsta.
420. - Nacionālās apvienības priekšlikums. Ir atbalstīts.
Deputāti atbalsta.
421. - deputāta Šulca priekšlikums. Ir atbalstīts.
Deputāti atbalsta.
422. - deputāta Šulca priekšlikums. Ir atbalstīts.
Deputāti atbalsta.
423. - deputāta Brigmaņa priekšlikums. Ir atbalstīts.
Deputāti atbalsta.
424. - deputāta Vectirāna priekšlikums. Ir atbalstīts.
Deputāti atbalsta.
425. - deputāta Šulca priekšlikums. Ir atbalstīts.
Deputāti atbalsta.
426. - deputātes Barčas priekšlikums. Ir atbalstīts.
Deputāti atbalsta.
427. - Nacionālās apvienības priekšlikums. Ir atbalstīts.
Deputāti atbalsta.
428. - Nacionālās apvienības priekšlikums. Ir atbalstīts.
Deputāti atbalsta.
429. - deputāta Vectirāna priekšlikums. Ir atbalstīts.
Deputāti atbalsta.
430. - Nacionālās apvienības priekšlikums. Ir atbalstīts.
Deputāti atbalsta.
431. - deputāta Ribakova priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 431. - deputāta Ribakova iesniegto priekšlikumu! Lūdzu balsošanas režīmu! Lūdzu rezultātu! Par - 74, pret - 2, atturas - 1. Priekšlikums ir atbalstīts.
432. - Ministru kabineta priekšlikums. Ir atbalstīts.
Deputāti atbalsta.
433. - Ministru kabineta priekšlikums. Ir atbalstīts.
Deputāti atbalsta.
434. - Ministru kabineta priekšlikums. Atbalstīts.
Deputāti atbalsta.
435. - atbildīgās komisijas priekšlikums. Ir atbalstīts.
Deputāti atbalsta.
436. - Ministru kabineta priekšlikums. Atbalstīts.
Deputāti atbalsta.
437. - Ministru kabineta priekšlikums. Atbalstīts.
Deputāti atbalsta.
438. - atbildīgās komisijas priekšlikums. Atbalstīts.
Deputāti atbalsta.
439. - Ministru kabineta priekšlikums. Atbalstīts.
Deputāti atbalsta.
440. - Ministru kabineta priekšlikums. Atbalstīts.
Deputāti atbalsta.
441. - Ministru kabineta priekšlikums. Atbalstīts.
Deputāti atbalsta.
442. - atbildīgās komisijas priekšlikums. Atbalstīts.
Deputāti atbalsta.
443. - atbildīgās komisijas priekšlikums. Atbalstīts.
Deputāti atbalsta.
444. - atbildīgās komisijas priekšlikums. Atbalstīts.
Deputāti atbalsta.
445. - Ministru kabineta priekšlikums. Nav atbalstīts.
Deputāti neiebilst.
446. - Latvijas Reģionu apvienības frakcijas priekšlikums. Nav atbalstīts.
Uzsākam debates. Vārds deputātam Mārtiņam Šicam.
Skaisti vārdi, uz kuriem 25 gadus skatās visi ministri, Ministru prezidentei tas droši vien ir aiz pakauša, aizmugurē, tātad “Viens likums - viena taisnība visiem” - gan uzņēmējiem, gan valsts pārvaldei, gan ierēdņiem. Diemžēl mūsu valstī ir institūcijas un ierēdniecība, kas pārkāpj likumus un tos neievēro. Mūsu nākamie četri priekšlikumi ir par tādām lietām, kad, pārkāpjot likumu, ir veikti nelikumīgi maksājumi, kurus dažādās ministrijās ir konstatējusi Valsts kontrole. Pirmā no tām ir Kultūras ministrija, kura iepriekšējā gadā nelikumīgi ir veikusi maksājumus par 223 tūkstošiem 354 eiro. Un līdz ar to tādēļ, ka līdzekļi nav izlietoti atbilstoši likumam, tie ir novirzāmi uz līdzekļiem neparedzētiem gadījumiem citu svarīgu nozaru finansēšanai. Tas pats ir jāteic par trim nākamajiem mūsu priekšlikumiem. Izglītības un zinātnes ministrija ir nepamatoti maksājusi vairāk nekā 47 tūkstošus eiro un avansa maksājumus - vairāk nekā 10 tūkstošus eiro. Vides aizsardzības un reģionālās attīstības ministrija šādus nelikumīgus maksājumus ir veikusi vairāk nekā par 900 tūkstošiem, kā arī Tieslietu ministrija, kurai nu gan vajadzētu ievērot likumu, maksājusi šādus nepamatotus un likumu pārkāpjošus maksājumus 125 tūkstošu 527 eiro apmērā. Kopējo summu, kas ir izmaksāta šajos konkrētajos gados, ja nebūtu šo avansa maksājumu (Sēdes vadītāja noklaudzina ar āmuru.), varētu iztērēt...
Kolēģi, es aicinu pārtraukt sarunas! Un cieņu pret runātāju tribīnē!
...valstij svarīgu pienākumu pildīšanai, konkrētai... Un summa ir liela. Tā ir 681 tūkstotis eiro, kas nepamatoti ieskaitīti kā avansa maksājumi. Nauda, kas ir gandrīz miljons, varētu palikt konkrētā gada budžetā, un to varētu tērēt citām valstij vajadzīgām lietām. Tādēļ, lai nebūtu šīs dubultās morāles... Viens ir tas, ka mēs mokām un kā no akmens spiežam ārā dažādas lietas no uzņēmējiem, sodām viņus, bet otrs - valsts pārvaldes visatļautība, kuru nedrīkst pieļaut. Tādēļ šie mūsu četri priekšlikumi ir par minēto summu samazināšanu un ieskaitīšanu budžetā, rezerves fondā. Paldies!
Paldies. Debates slēdzu! Vai ziņotājs komisijas vārdā...?
Nē, paldies.
Tātad neko nevēlas piebilst. Lūdzu zvanu! Balsosim par 446. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 32, pret - 48, atturas - 3. Priekšlikums nav atbalstīts.
447. - Latvijas Reģionu apvienības frakcijas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 447. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 34, pret - 45, atturas - 3. Priekšlikums nav atbalstīts.
448. - Latvijas Reģionu apvienības frakcijas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 448. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 33, pret - 45, atturas - 4. Priekšlikums nav atbalstīts.
449. - Latvijas Reģionu apvienības frakcijas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 449. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 32, pret - 49, atturas - 2. Priekšlikums nav atbalstīts.
450. - Latvijas Reģionu apvienības frakcijas priekšlikums. Nav atbalstīts.
Uzsākam debates. Vārds deputātam Artusam Kaimiņam.
Es, protams, saprotu - visi ir saguruši, noguruši, grib ātrāk pārtraukumu. Palikušas 12 minūtes. Bet sakoncentrējiet savas ausis, ja, lūdzu! Dāmas un kungi! Ir tāda lieta, ka jūs te dāļājat... esat izdalījuši jau kaut kur 3,4 miljonus - esat izdalījuši Latvijas nodokļu maksātāju naudu. Es jums iesaku neiztērēt naudu. Es jums piedāvāju priekšlikumu neiztērēt 568 tūkstošus 950 eiro. Un patiesībā es tagad domāju: vai jūs esat tautas kalpi šeit, vai jūs esat šeit koalīcijas kalpi? Jo tas nav svarīgi, vai es esmu no pozīcijas vai no opozīcijas. Es sargāju sabiedrības intereses šajā brīdī, un man ļoti interesē šis pasākums... tas, ka ir tāds “Latvijas Radio 5”. Daudzi no jums par to nekad nav neko dzirdējuši, tāpēc ka tas ir domāts jauniešiem. Ja ir par to dzirdēts, tad tikai rupjību sakarā. Dāmas un kungi! “Latvijas Radio 5” bija doti uzdevumi, viņiem bija koncepcija, ko un kā darīt! Pirms diviem gadiem tas tā bija. Šobrīd Saeima ir ieplūdinājusi jau 1 miljonu 334 tūkstošus 664 eiro - Latvijas nodokļu maksātāju naudu! - šim radio - “Latvijas Radio 5”. Aizvakar ir iznākuši jaunākie TNS aptaujas dati par to, kas klausās šo radio. Šo radio klausās 16 tūkstoši cilvēku Rīgā! Tie, kas iet uz hokeju. Tās ir divas arēnas! Nu jau, tā kā “Dinamo” diezgan slikti tagad iet, arēnas ir diezgan patukšas. Jautājums ir par to, ka 16 tūkstoši klausītāju uz radiostaciju, kur ir 560... 570 tūkstoši eiro... Tā telpa ir 20 kvadrātmetrus liela. Ja jūs šos 2 miljonus eiro sadalītu pa 20 eiro banknotēm, jums tā līdz jostasvietai būtu pilna ar naudu. “Latvijas Radio 5” ir solījuši, bet nav izpildījuši. Analītiskās žurnālistikas iekļaušana “Pieci.Lv” interneta platformas kanālā “Pieci stāsti”. Nav tādas sadaļas! Tā lieta nenotiek. Mūzikas plūsmas izveidošana skriešanai un citām fiziskām aktivitātēm interneta platformā “Pieci.Lv”. Nav tādas sadaļas! Žurnālistikas pētījumi par izglītības publicēšanu “Pieci.Lv” interneta platformas kanālā “Pieci stāsti” un “Latvijas Radio 5” ēterā. Nav tādas sadaļas! Zinātnei un tās sasniegumiem veltītu raidījumu iekļaušana Latvijas “Radio 5 ēterā”. Nav tādas sadaļas! Latvijas Radio jauno žurnālistu darbnīca “39.kabinets”. Nav vairs “39.kabineta”! Regulāra treniņnometņu rīkošana radio dīdžeju prasmju apgūšanai ikvienam jaunietim. Par tādām neviens neko nezina. Reģionālo un ārvalstīs dzīvojošo autoru darbu satura iekļaušana “Pieci.Lv” interneta platformas kanālā “Pieci stāsti”. Nav tādas sadaļas! Ir solīts, ka būs 100 tūkstoši klausītāju. Tas bija pirms diviem gadiem. Tad viņi samazināja uz 70 tūkstošiem. Viņi ir sasnieguši 16 tūkstošus klausītāju. Viņiem ir reģionālā apraide. Tas nozīmē, ka viņi raida pa visu Latviju. Bet, dāmas un kungi, pēc katras Saeimas sēdes jūs sēžat tur un jūs izklāstāt frakciju viedokļus. Vai jūs zināt, kur to kāds klausās? “Radio Naba”. “Radio Naba” raida tikai un vienīgi Rīgā. “Radio Naba” neraida pa visu Latviju. “Radio Naba” ir mazliet sliktāki reitingi. Mazliet, mazliet, mazliet. Aptuvens salīdzinājums: “Latvijas Radio 5” ir 2,9 procenti klausītāju, turpretim “Radio Nabu” klausās 1,2 procenti, bet viņi netērē 2,1 miljonu eiro. Un jūsu rokās šobrīd ir... Es saprotu, ka jums patīk dāļāt to naudu un dot ikkatram: vieniem - sporta laukumam, kādiem citiem - interaktīvajai tāfelei... Super! Bet jūs esat atbildīgi par nodokļu maksātāju naudu šeit, šodien, tagad. Jums ir iespēja neiztērēt 570 tūkstošus eiro, neizmest tos miskastē. Un man ir vienkāršs jautājums - kam jūs šobrīd kalpojat? Es... Es gribētu vēl divas minūtes, starp citu. Divas minūtes!
Vai deputāti neiebilst? Deputāti piekrīt. Divas minūtes.
Kam jūs šobrīd kalpojat? Un ne velti es skatos uz jums un skatos uz jums. Tāpēc, ka katram atsevišķi, kuram es pieeju un jautāju: “Kā jūs domājat?”... ZZS... Starp citu, Brigmaņa kungs, iespējams, Soross sponsorēja “Latvijas Radio 5”. (Zālē starpsaucieni: “Ooo!” Aplausi.) Jā! Ir tāda iespējamība. Jo cilvēki, kas tur dod savu viedokli... nu, ir apšaubāma reputācija. Bet runa ir par to, ka... Dāmas un kungi! Es saprotu, ka jums likumi ir koalīcijas likumi un tādi arī šajā mājā valda. Bet Publiskas personas finanšu līdzekļu un mantas izšķērdēšanas novēršanas likumā ir tāds 3.pants “Pienākums lietderīgi rīkoties ar finanšu līdzekļiem un mantu”. Es citēju: “Publiska persona, kā arī kapitālsabiedrība rīkojas ar finanšu līdzekļiem un mantu lietderīgi, tas ir: rīcībai jābūt tādai, lai mērķi sasniegtu ar mazāko finanšu līdzekļu un mantas izlietojumu.” Reira kungs, 570 tūkstoši eiro! Es šo naudu... Es, es, es, es... lūdzu atstāt to šajā budžetā, kas ir... kurš jau ir beidzies... kurš ir šis te... Kā bija? Palīdziet man! - Neparedzētiem gadījumiem, jā! Līdz ar to tā naudiņa varētu palikt tur, jo skolotājiem, bērnudārziem, dakteriem, ugunsdzēsējiem, policistiem tā nauda lieti noderētu, nevis kaut kādam, atvainojiet mani, diletantu bariņam, kas tēlo - par jūsu naudu! -, ka ir baigās radio dīvas. Lūdzu atbalstīt šo priekšlikumu un absolūti... un pārstāt naudas konkrētu izcūkošanu. Nodokļu maksātāju intereses tās nav. Paldies jums! Lūdzu, atbalstiet manu priekšlikumu! LRA priekšlikumu. Paldies. (Aplausi.)
Debates slēdzu. Vai ziņotājs komisijas vārdā ko piebildīs? Šadurska kungs, vai komisijas vārdā ko vēlaties piebilst?
Godātie kolēģi! Gribu teikt paldies Kaimiņa kungam, kurš bija atnācis arī uz Budžeta un finanšu (nodokļu) komisijas sēdi un varbūt ne tik emocionāli, bet nu arī ļoti enerģiski uzstājās par savu priekšlikumu. Toreiz mēs komisijas sēdē Kaimiņa kungam teicām, ka tas, ja mēs samazināsim Latvijas Radio finansējumu par 568 tūkstošiem 950 eiro, absolūti nenozīmē to, ka tiks likvidēts “Latvijas Radio 5”. Vienkārši samazināsies valsts dotācija Latvijas Radio. Un līdz ar to komisija neizšķīrās par šo samazinājumu, jo patiesībā jautājums par “Latvijas Radio 5” noteikti nav izšķirams Saeimas Budžeta un finanšu (nodokļu) komisijā. Tas ir pirmām kārtām Latvijas Radio jautājums un otrām kārtām plašsaziņas līdzekļu, tātad NEPLP, jautājums, un trešām kārtām tā Saeimas komisija, kurai varētu būt kas sakāms šajā sakarā, ir Cilvēktiesību un sabiedrisko lietu komisija. Tāpēc mēs neizšķīrāmies par šo samazinājumu.
Paldies. (Dep. A.Kaimiņa starpsaucieni.) Kaimiņa kungs, debates bija slēgtas. Tātad lūdzu zvanu! (Dep. A.Kaimiņš no zāles: “Balsojiet “par”!”) Balsosim par 450. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 37, pret - 17, atturas - 27. Priekšlikums nav atbalstīts. (Dep. A.Kaimiņš: “Varbūt vēlreiz?”)
451. - Latvijas Reģionu apvienības frakcijas priekšlikums. Komisijā nav atbalstīts.
Deputāti neiebilst.
452. - Reģionu apvienības frakcijas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 452. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 35, pret - 48, atturas - 4. Priekšlikums nav atbalstīts.
453. - Ministru kabineta priekšlikums. Atbalstīts.
Deputāti atbalsta.
454. - Ministru kabineta priekšlikums. Atbalstīts.
Deputāti atbalsta.
455. - Ministru kabineta priekšlikums. Atbalstīts.
Deputāti atbalsta.
456. - Ministru kabineta priekšlikums. Atbalstīts.
Deputāti atbalsta.
457. - Ministru kabineta priekšlikums. Atbalstīts.
Deputāti atbalsta.
458. - Ministru kabineta priekšlikums. Atbalstīts.
Deputāti atbalsta.
459. - Ministru kabineta priekšlikums. Atbalstīts.
Deputāti atbalsta.
460. - Ministru kabineta priekšlikums. Atbalstīts.
Deputāti atbalsta.
461. - Ministru kabineta priekšlikums. Atbalstīts.
Deputāti atbalsta.
462. - frakcijas SASKAŅA priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 462. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 30, pret - 50, atturas - 3. Priekšlikums nav atbalstīts.
463. - deputāta Andreja Klementjeva priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 463. - deputāta Andreja Klementjeva iesniegto priekšlikumu! Lūdzu balsošanas režīmu! Lūdzu rezultātu! Par - 30, pret - 49, atturas - 3. Priekšlikums nav atbalstīts.
Un 464. - deputāta Tutina priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 464. - deputāta Tutina iesniegto priekšlikumu! Lūdzu balsošanas režīmu! Lūdzu rezultātu! Par - 28, pret - 53, atturas - 4. Priekšlikums nav atbalstīts.
Godātie kolēģi! Šis bija pēdējais priekšlikums tabulā. Līdz ar to es komisijas vārdā aicinu atbalstīt likumprojektu “Par vidēja termiņa budžeta ietvaru 2016., 2017. un 2018.gadam” otrajā lasījumā.
Paldies. Lūdzu zvanu! Balsosim par likumprojekta “Par vidēja termiņa budžeta ietvaru 2016., 2017. un 2018.gadam” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 61, pret - 34, atturas - nav. Likums ir pieņemts.
Paldies par atbalstu, kolēģi!
Paldies. Kolēģi! Ir pienācis laiks pārtraukumam. Lūdzu zvanu! Lūdzu deputātu klātbūtnes reģistrācijas režīmu! Lūdzu rezultātu! Reģistrācijas rezultāta nolasīšanai vārds Saeimas sekretāra biedram Gunāram Kūtrim.
Cienījamie kolēģi! Šobrīd nav reģistrējušies: Sergejs Dolgopolovs, Artuss Kaimiņš (Dep. L.Čigāne: “Nebija! Nebija!”) un Nellija Kleinberga.
Paldies. Pārtraukums līdz pulksten 18.30. (Pārtraukums.)
Kolēģi! Aicinu ieņemt vietas Saeimas Sēžu zālē! Turpinām Saeimas 30.novembra ārkārtas sēdi. Darba kārtībā - likumprojekts “Par valsts budžetu 2016.gadam”, otrais lasījums. Likumprojekts atzīts par steidzamu. Budžeta un finanšu (nodokļu) komisijas vārdā - deputāts Kārlis Šadurskis.
Godātie kolēģi, strādājām ar likumprojektu “Par valsts budžetu 2016.gadam”. Atbildīgā komisija ir saņēmusi vai pati izstrādājusi kopumā 496 priekšlikumus. Ja jūs skatāties savās izdrukātajās tabulās, tad līdz 81.lappusei (ieskaitot) ir priekšlikumi par budžeta teksta daļu, par kuriem mēs vēl neesam izteikuši savu attieksmi. Turpmākie, sākot no 82.lapas, būs jau tie priekšlikumi, kurus mēs esam balsojuši ietvaru likumā, taču saskaņā ar mūsu budžeta procedūru tie mums būs jāskata vēlreiz. Tātad sākam ar 1. - frakcijas SASKAŅA priekšlikumu. Komisija nav atbalstījusi.
Uzsākam debates. Vārds deputātam Ņikitam Ņikiforovam.
Cienījamie kolēģi! Latvijas Nacionālajā attīstības plānā, kuru apstiprinājusi Saeima, par vienu no tautsaimniecības izaugsmes prioritātēm uzreiz aiz konkurētspējas uzņēmējdarbībā ir noteikta izglītības nozare. Pat neraugoties uz to, ka šī gada martā Ministru prezidente Laimdota Straujuma ir izdomājusi, ka nākamā gada budžeta prioritāte būs cita, proti, aizsardzība un drošība, izglītības nozare uzreiz aiz veselības nozares joprojām ir palikusi prioritāšu augšgalā - ceturtajā vietā. Paldies tiem, kuri ir noteikuši, ka jārūpējas par iedzīvotāju drošību, bet es aicinu ikvienu atbildēt uz jautājumu: vai Latvijā kļūs drošāk, ja jaunieši brauks studēt uz ārvalstīm un neatgriezīsies, ja viņi strādās un dos savu pienesumu citu valstu ekonomikai? Diez vai. Šādā situācijā ir dīvaini redzēt, ka vienai no prioritārajām nozarēm - tieši Izglītības un zinātnes ministrijai tiek samazināts piešķirtais finansējums gandrīz vai par 30 procentiem, salīdzinot ar iepriekšējo gadu. Ir ērti operēt ar procentiem pret iekšzemes kopproduktu, jo jebkurš lēmums nepārsniedz 5 procentus un negriež ausīs. Taču kāpēc gan neaplūkot krasās izmaiņas prioritārajās nozarēs? Pirmajām divām - Aizsardzības ministrijai un Iekšlietu ministrijai - finansējums salīdzinājumā ar pērno gadu ir pieaudzis attiecīgi par 45 procentiem un 11 procentiem. Veselības ministrijai finansējums ir saglabāts iepriekšējā gada apjomā, bet nākamajai prioritārajai nozarei - Izglītības un zinātnes ministrijai - ir krass samazinājums - 30 procenti. Interesanti, ka nauda atradusies arī Zemkopības ministrijai ar pieaugumu 13 procenti un Tieslietu ministrijai - plus četri procenti. Mums ir viszemākie pedagogu atalgojumi, vismazākais finansējums zinātnei un augstskolām, kā arī interešu izglītībai. Aicinu nepieļaut turpmāko finansējuma samazināšanu izglītības nozarē un atbalstīt mērķdotācijas palielināšanu pašvaldībām.
Paldies, debates slēdzu. Vai ziņotājs komisijas vārdā ko piebildīs?
Jā, godātie kolēģi, šajā priekšlikumā frakcija SASKAŅA ierosina palielināt mērķdotācijas apjomu pašvaldībām par apmēram 32 miljoniem eiro. Mēs neredzam šādu iespēju. Aicinu neatbalstīt.
Paldies. Lūdzu zvanu! Balsosim par 1. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 30, pret - 48, atturas - 1. Priekšlikums nav atbalstīts.
2. - frakcijas “No sirds Latvijai” priekšlikums. Tas ir atbalstīts 7.priekšlikumā.
Uzsākam debates. Vārds deputātam Arvīdam Platperam.
Cienījamie kolēģi! Taupot laiku, es nolasīšu jeb pateikšu tikai vienu teikumu. (Dep. A.Bērziņš: “Vo, malacis!”) Prieks, ka frakcijas “No sirds Latvijai” jau pagājušā gada budžeta izskatīšanas laikā iesniegtais priekšlikums šogad beidzot ir sadzirdēts. Paldies. (Aplausi)
Paldies. Debates slēdzu. Vai komisijas vārdā ir kas piebilstams?
Komisijas vārdā tikai paldies par paldies.
Paldies. Deputāti atbalsta.
3. - frakcijas SASKAŅA priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 3. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 25, pret - 51, atturas - 2. Priekšlikums nav atbalstīts.
4. - frakcijas SASKAŅA priekšlikums. Nav atbalstīts.
Lūdzu zvanu! Balsosim par 4. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 29, pret - 49, atturas - 1. Priekšlikums nav atbalstīts.
5. - frakcijas SASKAŅA priekšlikums. Nav atbalstīts.
Deputāti vēlas balsot. Lūdzu zvanu! Balsosim par 5. -frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 28, pret - 49, atturas - 2. Priekšlikums nav atbalstīts.
6. - frakcijas SASKAŅA priekšlikums. Nav atbalstīts.
Deputāti vēlas balsot. Lūdzu zvanu! Balsosim par 6. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 28, pret - 51, atturas - 2. Priekšlikums nav atbalstīts.
7. - Ministru kabineta priekšlikums. Atbalstīts.
Deputāti atbalsta.
8. - Ministru kabineta priekšlikums. Nav atbalstīts.
Deputāti neiebilst.
9. - atbildīgās komisijas priekšlikums. Atbalstīts.
Deputāti atbalsta.
10. - deputātes Šimfas priekšlikums. Nav atbalstīts.
Uzsākam debates. Vārds deputātei Silvijai Šimfai.
Cienījamās kolēģes un godātie kolēģi! Sākšu ar konkrētu piemēru. Valkā ir iespēja realizēt Rīgas ielas daļas atjaunošanas projektu, kas pārsvarā tiek finansēts no valsts autoceļu fonda, tātad no valsts budžeta līdzekļiem. Kopējā projekta summa ir nepilni trīs miljoni eiro. Valkas novadam jānodrošina līdzfinansējums - nepilni 600 tūkstoši eiro. Pašvaldībai pašai šādu līdzekļu nav, taču tā varētu aizņemties. Bet aizņemties atbilstoši budžeta likuma projektam varēs tikai 75 procentus no trūkstošās daļas. Tātad 25 procenti Valkas novadam būs jāsedz no pašu ieņēmumiem. (No zāles: “Normāli!”) Ļoti iespringstot... Nu, kā nu kuram... Kuram normāli, kuram - ne visai... Ļoti iespringstot, novads šos trūkstošos 25 procentus varbūt var arī dabūt, pārdalot budžetu, taču tas principā nav konceptuālā ziņā pareizi. Ja valsts piešķir 2,4 miljonus eiro, tad pašvaldībai būtu jādod iespēja aizņemties visu līdzfinansējuma summu, lai projektu vispār varētu realizēt. Jādod iespēja! Kāpēc mēs šeit uzskatām, ka mēs esam lielāki, gudrāki un saprātīgāki par pašvaldībām un ka pašvaldības ir bērnudārzs, kurš ir jāgana, un ka mums ir pašvaldībām jānosaka, kā tām rīkoties ar viņu pašu budžeta līdzekļiem? Es domāju, ka mums ir jāatbalsta pašvaldību patstāvība, nevis arvien vairāk jāsasaista pašvaldībām rokas. Jo - ko darīt tad, ja tās no saviem ieņēmumiem šos 25 procentus nevar atļauties? Bet tie ir valstiski nozīmīgi projekti! Tādēļ lūdzu atbalstīt priekšlikumu, kas novērstu šo risku un atrisinātu problēmu, - papildināt 15.panta trešās daļas 3.punktu ar trešo teikumu šādā redakcijā: “Nosacījums par pašvaldības budžeta faktisko ieguldījumu neattiecas uz pilsētu tranzīta ielu atjaunošanas projektiem, kuri tiek realizēti ar valsts budžeta līdzfinansējumu.” Un vēlreiz pamatojums. Lai saņemtu valsts budžeta līdzekļu līdzfinansējumu pilsētu tranzīta ielu atjaunošanas projektiem, atbilstoši Ministru kabineta 2008.gada 11.marta noteikumiem Nr.173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība” pašvaldībām jānodrošina noteikta sava finansējuma daļa. Pašvaldības 2016.gadā ceļu investīciju projektiem, ja jūs neatbalstīsiet manu priekšlikumu, varēs aizņemties 75 procentus no nepieciešamā finansējuma. Taču, ņemot vērā pilsētu tranzīta ielu atjaunošanas projekta nozīmīgumu, mans priekšlikums paredz iespēju pašvaldībām aizņemties visu summu, kas tām jānodrošina tranzīta ielu atjaunošanas projekta ietvaros, lai varētu droši realizēt šos projektus. Es lūdzu atbalstīt manu priekšlikumu.
Paldies. Debates slēdzu. Vai komisijas vārdā... Tātad ziņotājs nevēlas neko piebilst. Lūdzu zvanu! Balsosim par 10. - deputātes Šimfas iesniegto priekšlikumu! Lūdzu balsošanas režīmu! Lūdzu rezultātu! Par - 30, pret - 47, atturas - 8. Priekšlikums nav atbalstīts.
11. - Ministru kabineta priekšlikums. Ir atbalstīts.
Deputāti atbalsta.
12. - Nacionālās apvienības priekšlikums. Nav atbalstīts.
Deputāti neiebilst.
13. - atbildīgās komisijas priekšlikums. Ir atbalstīts.
Deputāti atbalsta.
14. - atbildīgās komisijas priekšlikums. Atbalstīts.
Deputāti atbalsta.
15. - Ministru kabineta priekšlikums. Atbalstīts.
Deputāti atbalsta.
16. - frakcijas “No sirds Latvijai” priekšlikums. Atbalstīts.
Deputāti atbalsta.
17. - Ministru kabineta priekšlikums. Atbalstīts.
Deputāti atbalsta.
18. - deputāta Bondara priekšlikums. Nav atbalstīts.
Tātad uzsākam debates. Vārds deputātam Mārtiņam Bondaram.
Cienītās kolēģes! Godātie kolēģi! Nu kaut ko tādu pasaules finanšu industrijā es patiešām neesmu redzējis. Tas, kas ir iekļauts 2016.gada budžeta likumprojektā, ir skandāls! Tas ir skandāls! (No zāles: “Nekad neejiet valdībā!” Aplausi.) Premjerministres kundze! Man jāvēršas pie jums, jo Reira kungs ir kaut kur pazudis. Labrīt! Jūs esat ielikuši 41.pantā to, ka tagad prēmijas valsts pārvaldē jeb Valsts kasē izmaksās avansā. Avansā! Prēmiju! Par it kā prognozējamiem sasniegumiem 2016.gadā. Izmaksās prēmiju 2016.gada septembrī vai oktobrī? Ziniet, kad 2008.gadā notika pasaules finanšu krīze, finanšu industrija tajā laikā prēmijas maksāja šādi. Gads beidzās ar labiem rezultātiem, un finanšu industrijas darboņiem izmaksāja attiecīgās prēmijas. (Dep. I.Viņķele: “Darboņiem? Darboņi bija Krājbankā!”) Darbiniekiem. Darbiniekiem, Viņķeles kundze!
Nesarunājieties ar zāli! Turpiniet debates!
Un tad, kad notika finanšu krīze, tad, protams, visi saprata, ka cilvēki, kuri darbojas finanšu industrijā, ir pārāk motivēti uz īstermiņa ieguvumiem. Un visa tā rezultātā šobrīd, ja 2015.gadā ir pozitīvi rezultāti, tad finanšu industrijā izmaksās prēmijas 2018.gadā par 2015.gada sasniegumiem. Tā ir laba korporatīvā pārvaldība, nevis tā, ka jūs izmaksājat ne tikai nākošajā gadā par iepriekšējo gadu, ko vairs nepraktizē pasaules finanšu industrijā, bet maksājat avansā... Nu to var tikai Latvijā. Nu to var ielikt tikai Latvijas budžeta likumā! Un es, protams, Straujumas kundze, ļoti labi saprotu. Saprotu to, ka Valsts kases darbiniekiem ir neadekvāts atalgojums, tāpēc ka jums ir pieņemta tā vienotā atalgojuma sistēma, kas ir tāda, ka jūs šiem cilvēkiem nevarat pienācīgi samaksāt. Nu izmainiet to! Nu izmainiet! Nu esiet godīgi pret tiem cilvēkiem, kuri tur strādā, nevis caur kaut kurieni mēģiniet samaksāt viņiem naudu! Tas ir vienkārši! Kolēģi! Es jūs aicinu izslēgt 41.pantu no likumprojekta “Par valsts budžetu 2016.gadam”. Un savukārt Ministru kabinetu es aicinu sakārtot algu sistēmu tā, lai Valsts kases darbinieki, kuri ir pelnījuši nevis prēmijas, bet atalgojumu, saņemtu normālu atalgojumu. Paldies.
Debates slēdzu. Vai ziņotājs komisijas vārdā ko piebildīs?
Godātie kolēģi! Komisija neatbalstīja šo Bondara kunga priekšlikumu, uzskatot: ja rezultāti valsts parāda apkalpošanā ir ļoti labi un ja tātad tiek ietaupīti valsts budžetā daudzi miljoni eiro, tad būtu pamats arī prēmēt darbiniekus, kas tieši to ir veicinājuši. Tāpēc nav guvis komisijā atbalstu Bondara kunga ierosinājums to visu mainīt, maksājot pamatatalgojumu bez prēmijām. Turklāt vēlos vēl piebilst par minētās apropriācijas palielinājumu, ja tāds būs: tas galalēmums ir Budžeta un finanšu (nodokļu) komisijas kompetencē, un Bondara kungam būs visas iespējas piedalīties šī kolektīvā lēmuma pieņemšanā. Komisijas vārdā es aicinu neatbalstīt 18.priekšlikumu.
Paldies. Lūdzu zvanu! Balsosim par 18. - deputāta Bondara iesniegto priekšlikumu! Lūdzu balsošanas režīmu! Lūdzu rezultātu! Par - 7, pret - 52, atturas - 8. Priekšlikums nav atbalstīts.
19. - frakcijas “No sirds Latvijai” priekšlikums. Nav atbalstīts.
Uzsākam debates. Vārds deputātei Silvijai Šimfai.
Priekšsēdētājas kundze, es lūdzu septiņas minūtes!
Vai deputātiem nav iebildumu (No zāles: “Nav!”), ja deputāte Šimfa apvienos pirmo un otro uzstāšanās reizi? Deputāti neiebilst. Lūdzu!
Paldies, kolēģi, jo es vēlos runāt par 19. un 24.priekšlikumu. Drošība, veselība, izglītība - tās ir gluži kā mantras, ko dažādos kontekstos vai ik dienu dzirdam saistībā ar valdības prioritātēm, un tās ir neaizskaramas kā svētās govis. Tām nākamā gada valsts budžetā līdzekļus paredzam, cik spējam. Piekrītu, drošība patiesi tiks pabarota labāk; par to liecina būtisks izdevumu palielinājums attiecībā pret iekšzemes kopproduktu. Var teikt, ka šī svētā govs būs žirgta. Savukārt pārējās divas arī nākamgad tiks turētas pusbadā un joprojām paliks kārnas, ja ne vēl kārnākas kā šogad vai pērn. Pretēji pirmsvēlēšanu solījumiem par izdevumu būtisku un pakāpenisku palielināšanu veselības aprūpei un šo izdevumu tuvināšanu vismaz Lietuvas un Igaunijas līmenim realitāte ir skarba. Varas partijas savus solījumus vēlētājiem aizmirsušas, un nākamajā gadā Veselības ministrijas budžets būs noslīdējis jau zem 3 procentu atzīmes, proti, tas būs 2,9 procenti. Gribu pozīcijai jautāt: cik ilgi turpināsies šis solītais veselības izdevumu “pieaugums” (pēdiņās) ar mīnusa zīmi? Uzskatu, ka, ja tā turpināsim, tad solītie 4,5 procenti no IKP 2020.gadā pārvērtīsies par 2 procentiem vai pat par pusotru procentu. Varētu jau pasmaidīt par “kā var nesolīt”, ja tas nebūtu tik traģiski. Traģiski desmitiem tūkstošu Latvijas iedzīvotāju, kuriem nav naudas, lai tiktu pie ārsta, nav naudas, lai veiktu izmeklējumus, nav naudas, lai nopirktu pat valsts daļēji apmaksātās zāles vai maksas operāciju, jo uz valsts apmaksāto ir jāstāv rindā mēnešiem un gadiem ilgi. Cilvēki, protams, lamā visus un visu, kas saistīts ar veselības aprūpi: “Mums ir visdārgākie ārsti, visdārgākās operācijas, visdārgākās zāles!” Taču es domāju, ka mums tas viss nav dārgāk kā citās valstīs; atšķirība ir tikai tā, ka citās valstīs lielāko daļu šo izdevumu, piemēram, zāļu izdevumu, apmaksā valsts. Pie mums nesedz pat pusi no izdevumiem. Vai, piemēram, privātā apdrošināšana. Pie mums gandrīz par visu jāmaksā pašam pacientam. Eiropā vidēji valsts budžets finansē veselības aprūpi 75 procentu apjomā. Mūsu valstī tas ir kaut kur ap 50 procentiem. Rezultātā 2014.gadā Latvijā jau bija vairāk nekā 168 tūkstoši cilvēku ar invaliditāti, tas ir par gandrīz 30 tūkstošiem vairāk nekā 2010.gadā, tajā skaitā bija 7924 bērni. Tas nozīmē, ka gandrīz katram desmitajam, vēršu uzmanību, - katram desmitajam Latvijas iedzīvotājam ir noteikta invaliditāte. Bet vislielākās bažas rada tas, ka ik gadu aptuveni 16 tūkstošiem cilvēku invaliditāte tiek noteikta pirmo reizi. Galvenokārt cilvēkiem ar hroniskām saslimšanām, kuras būtu iespējams ārstēt. Samazinoties valsts iedzīvotāju skaitam un palielinoties cilvēku ar invaliditāti skaitam, var droši prognozēt, ka 2017.gadā invaliditāte būs noteikta vairāk nekā katram desmitajam. Aiz šiem skaitļiem stāv cilvēku ciešanas, dzīves kvalitātes pasliktināšanās, ierobežojumi. Kolosāli zaudē arī valsts, jo nepieciešami budžeta izdevumi pabalstiem un pensijām cilvēkiem ar invaliditāti, darba devēji, kuriem drīz vairs nebūs strādājošo, kas segs izmaksas par slimojošajiem un darbā neesošajiem. Tādēļ aicinu atbalstīt “No sirds Latvijai” 19.priekšlikumu: 95 procentus no valsts budžetā plānoto nodokļu ieņēmumu pārpildes 2016.gadā novirzīt veselības aprūpei; un 24.priekšlikumu: uzdot Ministru kabinetam līdz 2016.gada 30.augustam izstrādāt un iesniegt Saeimā veselības aprūpes pieejamības un kvalitātes paaugstināšanas grafiku, paredzot valsts finansējuma pieaugumu veselības aprūpei vismaz līdz 5 procentiem no iekšzemes kopprodukta 2020.gadā. Paldies.
Paldies. Debates slēdzu. Vai ziņotājs komisijas vārdā ko piebildīs?
Jā, godātie kolēģi, diskutējot Budžeta un finanšu (nodokļu) komisijā, mums likās nepamatots šis ierobežojums, ka 95 procenti no plānoto nodokļu ieņēmumu pārpildes ir novirzāmi tieši veselības aprūpes pakalpojumiem. Nenoliedzami, ka veselība Latvijā ir ļoti nepietiekami finansēta joma, tomēr teikt, ka gandrīz visa pārpilde, proti, 95 procenti, novirzāma tikai un vienīgi veselībai, tas likās pārsteidzīgi. Līdz ar to, pēc komisijas vairākuma domām, šis jautājums ir izlemjams katrā konkrētā situācijā un tad ir jāspriež par šādu papildu ieņēmumu pārdali. Komisija neatbalstīja 19.priekšlikumu.
Paldies. Lūdzu zvanu! Balsosim par 19. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 27, pret - 48, atturas - 6. Priekšlikums nav atbalstīts.
20. - frakcijas “No sirds Latvijai” priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 20. - frakcijas “No sirds Latvijai” priekšlikumu! Lūdzu balsošanas režīmu! Lūdzu rezultātu! Par - 28, pret - 51, atturas - 3. Priekšlikums nav atbalstīts.
21. - frakcijas “No sirds Latvijai” priekšlikums. Nav atbalstīts.
Uzsākam debates. Vārds deputātam Arvīdam Platperam.
Godātie kolēģi, piekrītu, ka finansējuma piešķiršana zinātniskās darbības attīstībai augstskolās un koledžās ir jāveic pēc vienotiem kritērijiem. Taču “No sirds Latvijai” uzskata, ka tad, ja tiek noteikti kritēriji, tiem ir jābūt virzītiem uz noteiktu mērķu sasniegšanu. Likumprojekta pašreizējā redakcijā mēs neredzam konkrētu likumdevēja uzdevumu izpildvarai. Mēs nepārtraukti dzirdam pārmetumus Latvijas zinātniekiem un augstākās izglītības iestādēm, ka zinātne nav pietiekoši augstā līmenī. Uzskatu, ka šī ir iespēja jau tā ierobežotos līdzekļus nesadrumstalot, bet veicināt gaišāko prātu sadarbību un pilnīgu infrastruktūras noslodzi zinātnes mērķu sasniegšanai. Pieņemot frakcijas “No sirds Latvijai” priekšlikumu, tiktu nodrošināts, ka finansējumu izlieto valsts zinātnisko institūtu un augstskolu sadarbības zinātniskās bāzes nodrošināšanai, nevis dublējošas infrastruktūras veidošanai augstskolās. Aicinu balsot “par”. Paldies.
Paldies. Debates slēdzu. Vai ziņotājs komisijas vārdā ko piebildīs?
Jā, mazliet. Godātie kolēģi! Jūtos mazliet apmulsis, jo Platpera kungs runāja par mazliet citu, nevis to, kas ir rakstīts šeit. Līdz ar to es varu tikai komentēt, kā komisija vērtēja Platpera kunga priekšlikumu, jo šeit ir likts akcents uz to, ka līdzekļi ir novirzāmi zinātnisko institūciju un augstskolu sadarbībai, studējošo iesaistei pētniecībā. Platpera kungs, tā ir tikai viena zinātnes daļa. Komisija nav atbalstījusi.
Paldies. Lūdzu zvanu! Balsosim par 21. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 25, pret - 53, atturas - 4. Priekšlikums nav atbalstīts.
22. - frakcijas “No sirds Latvijai” priekšlikums. Nav atbalstīts.
Uzsākam debates. Vārds deputātam Arvīdam Platperam.
Dārgie kolēģi! Uzskatu, ka piektdien notikušais pedagogu brīdinājuma streiks bija pamatots. Pašreizējais pedagogu darba samaksas jaunā modeļa projekts nav vērsts uz izglītības kvalitātes paaugstināšanu, un turklāt tas neaptver visu izglītības pakāpju pedagogus, to skaitā pirmsskolas izglītības iestāžu un augstskolu pedagogus, kā arī neparedz apmaksāt 40 stundu darba nedēļu. Tas nozīmē, ka daļa pienākumu un paveikto darbu joprojām paliek neapmaksāta. Turklāt projekta pašreizējā versijā lielākajai daļai skolu pedagogu atalgojums samazināsies. Šis modelis ir veidots, nevis diskutējot un definējot, kāda izglītības kvalitāte ir nepieciešama, lai nodrošinātu Latvijas izaugsmi un katra tās iedzīvotāja labklājību, nevis sākumā izplānojot, kā to panākt, un tad aprēķinot nepieciešamās izmaksas un pēc tam sastādot grafiku - ko un kādā secībā paveikt atbilstoši pieejamam finansējumam -, bet gan izraujot no konteksta atsevišķu sistēmas elementu - skolotāju algas, kuras tālāk apspriešanas gaitā tiek samazinātas tā, lai atbilstu pieejamam finansējumam. Mūsu, deputātu, pienākums ir rūpēties par to, lai notiktu valsts attīstība ilgtermiņā. Likumdevējam ir jādod skaidrs uzdevums izpildvarai, lai tā nepietiekamos valsts budžeta līdzekļus izmantotu efektīvi un ar atdevi ilgtermiņā. Un es gribu piebilst, ka mēs mīņājamies izglītības sakārtošanā jau 25 gadus. Un rodas pamatots jautājums (faktiski - divi): vai tā ir nekompetence, zināšanu trūkums (No zāles: “...vai stulbums!”), lai šo sistēmu sakārtotu, vai tā ir apzināta rīcība - nekādi nesakārtot to, balsot par lietām, kuras noved pie tādas situācijas, pie kādas mēs pašlaik esam nonākuši? Un man atbilde liekas abos gadījumos vienkārši draudīga.
Debates slēdzu. Vai komisijas vārdā ir kas piebilstams?
Godātie kolēģi! Komisija atbalstīja Ministru kabineta un Izglītības un zinātnes ministrijas viedokli. Un mēs jau, balsojot par ietvara likumu, esam piešķīruši 9 miljonus nākamā gada četriem mēnešiem. Platpera kungs aicina tā vietā piešķirt nedaudz lielāku summu, proti, nevis 9, bet 10,9 miljonus. Tas, protams, vairs nav komisijas vārdā, bet, piedodiet, mani māc šaubas, vai par 1,9 miljoniem var atrisināt visu to, ko Platpera kungs minēja. Komisija šajā jautājumā atbalstīja Ministru kabineta viedokli.
Paldies. Lūdzu zvanu! Balsosim par 22. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 29, pret - 53, atturas - 3. Priekšlikums nav atbalstīts.
23. - frakcijas “No sirds Latvijai” priekšlikums. Nav atbalstīts. (Starpsauciens: “Balsot!”)
Deputāti lūdz balsojumu. Lūdzu zvanu! Balsosim par 23. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 30, pret - 55, atturas - 3. Priekšlikums nav atbalstīts.
24. - frakcijas “No sirds Latvijai” priekšlikums. Nav atbalstīts.
Uzsākam debates. Vārds deputātam Arvīdam Platperam.
Cienījamie klātesošie! Pašreiz tiek diskutēts par pedagogu darba samaksas modeli, bet tiek aizmirsts šīs diskusijas sākotnējais mērķis - izglītības kvalitātes paaugstināšana. Uzskatu, ka ir jāizstrādā modelis, kā nodrošināt izglītības kvalitāti, jāveic aprēķini, tajā skaitā iekļaujot pedagogu darba samaksu, un vienlaikus jāizstrādā atbilstoša kvalitātes vadības sistēma. Ir izstrādāts jauns augstskolu finansēšanas modelis, kurš ļoti lēni tiek ieviests nepietiekama finansējuma dēļ. Dažām augstskolām vēl nav atgriezts atpakaļ finansējums, kas tika samazināts 2009.gadā. Joprojām nav novērsti augstākās izglītības novērtēšanas atklātie trūkumi, programmu dublēšanās, kas neļauj koncentrēt finanšu un cilvēku resursus, lai nodrošinātu kvalitāti un ekonomiski izlietotu ierobežotos finanšu līdzekļus. Zinātnes spēja radīt inovācijas un konkurēt Eiropā un Latvijā kalpo kā pamats ekonomikas izaugsmei. Ja zinātnei netiek nodrošināts pienācīgs finansējums, tad nav iespējams panākt tādas ekonomikas attīstību, kuras pamatā ir inovatīvu produktu ar augstu pievienoto vērtību radīšana un līdz ar to budžeta ieņēmumu palielināšana ilgtermiņā. Tikai veseli cilvēki var būt laimīgi un strādājot papildināt valsts budžetu ar nodokļiem, kas ļauj paaugstināt izglītības kvalitāti un nodrošināt sociālās garantijas. Likumdevējam beidzot jāuzņemas atbildība un jādod skaidri uzdevumi izpildvarai. Kolēģi, nebāzīsim kā strausi galvu smiltīs, noveļot vainu par visām nebūšanām uz ekonomisko situāciju valstī. Diemžēl jau gadiem redzam klaju izpildvaras ignoranci un visatļautību, nepildot Likumā par budžetu un finanšu vadību noteikto kārtību budžeta plānošanā. Taču tieši mēs esam atbildīgi par mums uzticēto mandātu pārstāvēt tautas intereses. Mēs, nevis ministri un ierēdņi, esam ievēlētie tautas interešu pārstāvji. Mēs esam tie, kas ieceļ izpildvaru un dod tai skaidrus un konkrētus uzdevumus. Kā teicis Einšteins, nav iespējams atrisināt problēmu ar tādu pašu domāšanu, kāda šo problēmu radījusi. Kolēģi, aicinu jūs padomāt par savu lēmumu šī budžeta pieņemšanas kontekstā un tā sekām, beidzot uzņemties atbildību un pieņemt tādus lēmumus, kas ir Latvijas tautas un mūsu vēlētāju interesēs, nevis ļaut izpildvarai diktēt noteikumus. Izglītības un veselības aprūpes sistēmas kvalitātes paaugstināšana skar ikvienu Latvijas iedzīvotāju, un šo nozaru problēmu nerisināšana ilgtermiņā novedīs pie vēl lielāka budžeta deficīta nākamajos Saeimu sasaukumos.
Paldies. Debates slēdzu. Vai komisijas vārdā ziņotājs ko piebildīs?
Jā. Reaģējot uz Platpera kunga pēdējo teikumu par budžeta deficītu, kategoriski nevaru piekrist, jo fiskālo disciplīnu mēs ievērosim arī turpmākajos gados. Taču šos piecus uzdevumus Ministru kabinetam, ko frakcija “No sirds Latvijai” ir piedāvājusi iekļaut budžeta likumā, komisija nav atbalstījusi.
Paldies. Lūdzu zvanu! Balsosim par 24. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 30, pret - 52, atturas - 4. Priekšlikums nav atbalstīts.
25. - frakcijas “No sirds Latvijai” priekšlikums. Komisijā nav atbalstīts.
Uzsākam debates. Vārds deputātei Ingunai Sudrabai.
Godātie kolēģi! Man patiešām no sirds ir prieks, ka notiek jau ieklausīšanās tajā, ko saka “No sirds Latvijai”. Mūsu nostāja tiek sadzirdēta, arī iesniegtie priekšlikumi, kas vērsti uz budžeta izdevumu lietderības regulāru izvērtēšanu atbilstoši valsts attīstības mērķiem, ir sasnieguši dzirdīgas ausis. Un tātad katrā ziņā vismaz šodien ir pieņemts Valsts prezidenta rosinātais priekšlikums - ar likumu noteikt, ka valdībai pastāvīgi jāveic valsts budžeta izdevumu un funkciju izvērtēšana atbilstoši valsts attīstības mērķiem. Man ir arī prieks, ka beidzot to ir sapratusi Finanšu ministrija un ir paziņojusi, ka nākamgad veiks valsts budžeta izdevumu revīziju. Taču ik gadu, izstrādājot valsts budžetu, valdība žēlojas par to, ka nodokļu ieņēmumi ir nepietiekami, lai segtu visus nepieciešamos izdevumus, tāpēc atkal ir jāpaaugstina nodokļi. Taču tajā pašā laikā nav zināms, kam par ko tiek maksāts, ko no tā iegūst ikviens valsts iedzīvotājs. Ikviens mēģinājums saņemt informāciju atsitas kā pret sienu, jo ierēdņi modri sargā savas pils neievainojamību un diezgan ātri pārliecina ministrus par visu izdevumu nepieciešamību. Un, protams, diemžēl valdībā ir arī ministri, kuri mierīgi spēj atbildēt, ka viņi absolūti nezina par to, kas tajā budžetā ir, jo nav piedalījušies tā izstrādē, un nejūtoties nemaz neomulīgi, ka nepārzina savas ministrijas centrālā aparāta lielākos izdevumus un to izmaiņas. Vai jūs varētu iedomāties situāciju, ka kādas lielas kompānijas vadītājs nespētu atbildēt uz jautājumu, kam šī kompānija tērēs miljonu, jo, viņaprāt, to varētu zināt jebkurš cits, bet viņam par to nebūtu nekādas daļas? Mūsuprāt, ir svarīgi, ka to, kā tiek tērēti līdzekļi un kādiem izdevumiem tie tiek tērēti, zina ne tikai kāds ierēdnis, bet arī ministrs un arī deputāti un ka sabiedrība jebkurā brīdī, kad tas ir nepieciešams, spēj saņemt visu nepieciešamo informāciju. Un tāpēc, lai to spētu īstenot, mūsuprāt, nepietiek tikai ar šo likumā ierakstīto vispārējo normu, kas uzliek par pienākumu pārskatīt budžeta izdevumus, jo, kā mēs redzam, Likumā par budžetu un finanšu vadību ietvertās normas izpildvara var mierīgi ignorēt un nekādā veidā arī neīstenot, iesniedzot ikgadējo budžeta likumu. Tāpēc būtu svarīgi - un par to ir šis priekšlikums -, ka ir konkrēts grafiks, uzdevums Ministru kabinetam, kādā laika periodā ir jāizstrādā metodika bāzes izdevumu pārskatīšanai, lai nebūtu atkal jāatrunājas ar kaut kādiem argumentiem, jo nestrādās jau arguments, ka bija vēlēšanas, nestrādās arguments, ka bija prezidentūra. Bet es pieņemu, ka vienmēr ierēdņi savā jaunradē atradīs veidu, kā atkal atrast kaut ko, ar ko aizbildināties, kāpēc nav iespējams veikt tos darbus, uzdevumus un funkcijas, ko nosaka likumi. Tāpēc aicinu atbalstīt mūsu priekšlikumu, kas paredz uzdot Ministru kabinetam līdz nākamā gada 1.februārim izstrādāt valsts budžeta programmu bāzes izdevumu izvērtēšanas metodiku un ministriju un citu centrālo valsts iestāžu budžeta izvērtēšanas grafiku 2016.gadam. Pateicos.
Paldies. Debates slēdzu. Vai ziņotājs komisijas vārdā ko piebildīs?
Jā. Godātie kolēģi! Mūsu komisijā izskatīšanai bija iesniegtas divas koncepcijas. Viena bija Valsts prezidenta iesniegtā un otra - frakcijas “No sirds Latvijai” iesniegtā, proti, kā pārskatīt budžeta bāzi. Komisija izšķīrās par atbalstu Valsts prezidenta iesniegtajai iniciatīvai. (Dep. A.Latkovskis: “Ja?”)
Paldies. Lūdzu zvanu! Balsosim par 25. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 30, pret - 52, atturas - 7. Priekšlikums nav atbalstīts.
Godātie kolēģi! 26. - frakcijas “No sirds Latvijai” priekšlikums ir par Latvijas nevalstisko organizāciju fonda izveidi. Gribu jums atgādināt, ka, balsojot par ietvara likumu, mēs esam atbalstījuši 400 000 eiro piešķiršanu nevalstisko organizāciju darbības atbalstam.
Uzsākam debates. Vārds deputātei Ingunai Sudrabai.
Jā, godātie kolēģi, tiešām iepriekšējā balsojumā 400 tūkstoši šī fonda atbalstam un izveidošanai tika piešķirti, lai gan koncepcija paredz 700 tūkstošus. Bet priekšlikums nav par līdzekļu piešķiršanu šim fondam. Priekšlikums ir par to, ka ir jābūt konkrētai metodikai, jābūt sagatavotiem normatīvajiem dokumentiem, kādā veidā tad šis fonds darbosies un kā šie līdzekļi tiks izlietoti. Tāpēc priekšlikumā teikts, ka līdz 1.maijam Ministru kabinetam ir uzdevums nodrošināt nepieciešamās normatīvās bāzes izstrādi, lai fonda darbība būtu caurskatāma un sabiedrībai saprotama. Tas, mūsuprāt, ir kā pirmais solis, kas ļaus iznīcināt šīs tā sauktās deputātu kvotas vismaz šajā daļā, kas skar priekšlikumus sabiedriskajām organizācijām. Un tad mums atliks vēl izveidot sakrālā mantojuma fondu, skolu un bērnu laukumu fondu. Es domāju, tā pakāpeniski mēs būsim tikuši vaļā no deputātu kvotām. Tāpēc lūdzu jūs atbalstīt uzdevumu Kultūras ministrijai līdz nākamā gada 1.maijam nodrošināt Latvijas nevalstisko organizāciju fonda darbības uzsākšanai nepieciešamo normatīvo aktu izstrādi. Pateicos.
Paldies. Debates slēdzu. Vai ziņotājs komisijas vārdā neko nevēlas piebilst? Lūdzu zvanu! Balsosim par 26. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 31, pret - 48, atturas - 7. Priekšlikums nav atbalstīts.
27. - deputāta Pimenova priekšlikums. Nav atbalstīts.
Uzsākam debates. Vārds deputātam Igoram Pimenovam.
Labvakar, cienījamie kolēģi! Es ierosinu uzdot Ministru kabinetam līdz nākamā gada 1.martam iesniegt Saeimai likumprojektu par grozījumiem likumā “Par uzņēmumu ienākuma nodokli”, ar kuriem nodrošina, ka no nākamā gada otrā pusgada, nosakot ar uzņēmumu ienākuma nodokli apliekamo ienākumu, to samazina par ienākuma daļu, kura nebija noteikta dividendēm, kā arī par taksācijas periodā investēto ienākumu. Kas ir investētā peļņa? Īsi - tā ir uzņēmuma peļņas daļa, kas nav izmaksāta dividendēs, bet ir atstāta uzņēmuma saimnieciskās darbības nodrošināšanai, ieguldot uzņēmuma aktīvos. Es runāju likumprojektā arī par nesadalīto peļņu. No 2004.gada uzņēmumu ienākuma nodokļa likme ir 15 procenti. Latvijā ir spēkā 20 uzņēmumu ienākuma nodokļa atvieglojumi jeb nodokļa stimuli. Vairākus no tiem var piemērot vienlaikus, un rezultātā šā nodokļa efektīvā likme ir 6,4 procenti. Tie ir atvieglojumi investīciju veicināšanai, atvieglojumi nozarēm, atvieglojumi sociāla rakstura mērķim un vēl citi. Esošā atvieglojumu sistēma izskatās ļoti saskaņota un esot efektīva. Tomēr tā ir pārmērīgi sarežģīta un administratīvi dārga. Reinvestētās peļņas neaplikšana ar uzņēmumu ienākuma nodokli nodrošinās uzņēmējam skaidru, acīm redzamu uzvedības motivāciju, proti, investēt peļņu ražošanā, nevis patēriņā, un neslēpt peļņu, ar dažādu grāmatvedības manipulāciju palīdzību samazinot samaksājamo nodokli. Ir vēl viens arguments par labu piedāvātajam modelim. Bankas pašlaik kreditē tikai lielos uzņēmumus, kuri arī spēj izmantot visdažādākās nodokļu atlaides, savukārt mazie un vidējie uzņēmumi, kurus bankas nekreditē, ir spiesti maksāt pilnu peļņas nodokli. Tātad tiem būs vēl mazāk naudas, ko ieguldīt attīstībā. Reinvestējamās peļņas neaplikšana ar uzņēmumu ienākuma nodokli atrisinātu aizņemamo līdzekļu trūkumu. Turklāt iespēja nemaksāt nodokli par nesadalīto peļņu ļautu uzņēmējiem nevis aizņemties bankās, bet 2-5 gadu laikā uzkrāt līdzekļus lielām investīcijām. Uzņēmuma nesadalītās peļņas un reinvestētās peļņas neaplikšana ar uzņēmumu ienākuma nodokli panāks arvien lielāku fiskālo efektu, ja tā tiks piemērota vienlaikus ar progresīvā iedzīvotāju ienākuma nodokļa ieviešanu. Uzņēmējs būs vairāk motivēts investēt peļņu sava uzņēmuma infrastruktūrā, ražošanā, tātad ekonomikas attīstībā un nopelnītos līdzekļus neizmantos personīgiem tēriņiem - jauniem automobiļiem un izklaidēm -, jo augstā iedzīvotāju ienākuma nodokļa dēļ peļņas sadalīšana dividendēs kļūst neizdevīgāka. Abi nodokļi būs efektīvi arī atsevišķi, bet vēl efektīvāks sinerģisks rezultāts būs tad, ja tie tiks piemēroti vienlaikus. Ciktāl es zinu, Finanšu ministrijā sāks strādāt darba grupa par progresīvā iedzīvotāju ienākuma nodokļa izstrādi. Es tāpēc ierosinu reizē ar šo progresīvo nodokli uzsākt arī jaunas reformas procesu par aplikšanu ar uzņēmumu ienākuma nodokli. Atcerēsimies, ka blakus, Igaunijā, šī metodika darbojas visai veiksmīgi! Es domāju, ka līdz 1.martam paliek pietiekami daudz laika, lai mēs varētu izvērtēt kaimiņu pieredzi. Līdzīgu metodiku piemēro Norvēģija. Man liekas, ka mūsu cienījamā valstī mēs varam piemērot reformētus abus nodokļus - par labu Latvijas attīstībai, par labu uzņēmumu sekmēm, par labu lielākiem ienākumiem mūsu valsts budžetā. Man liekas, ka tas ir labs ceļš, un es domāju, ka, ja mēs atbalstīsim manu priekšlikumu, tas nāks tikai par labu arī Latvijas ekonomikas attīstībai. Es tagad gaidu komentāru no mūsu priekšsēdētāja. Paldies.
Paldies. Debates slēdzu. Vai komisijas vārdā ir kas piebilstams?
Jā, godātie kolēģi! Mēs komisijā diskutējām par šo priekšlikumu, un tajā nenoliedzami ir racionāls kodols. Komisija šo priekšlikumu neatbalstīja faktiski divu iemeslu dēļ. Viens. Jautājums: vai, ja mēs gribam veikt padziļinātu mūsu nodokļu sistēmas analīzi, kas nenoliedzami ietver arī uzņēmumu ienākuma nodokli, šāds termiņš - 2016.gada 1.marts - ir reālistisks jau gatavam likumprojektam? Un otra lieta. Šajā Pimenova kunga priekšlikumā ir jau uzlikti ļoti strikti ierobežojumi. Nu, tātad viņš jau redz, kāds būs šis rezultāts; tas būtībā lielā mērā izslēdz analīzi, ja ir jau zināms, kāds būs galu galā iznākums. Tāpēc komisija nav atbalstījusi šo priekšlikumu.
Paldies. Lūdzu zvanu! Balsosim par 27. - deputāta Pimenova iesniegto priekšlikumu! Lūdzu balsošanas režīmu! Lūdzu rezultātu! Par - 34, pret - 48, atturas - 7. Priekšlikums nav atbalstīts.
Godātie kolēģi! 28. - Ministru kabineta priekšlikums. Tas ir par finansējumu 9 miljonu apmērā (nākamā gada četriem mēnešiem) pedagogu algu reformēšanai. Komisijas vārdā aicinu to atbalstīt.
Deputāti atbalsta.
Un 29. - Ministru kabineta priekšlikums. Ierosinājums ir par apropriācijas palielināšanu Satiksmes ministrijai par 80 miljoniem eiro, paredzot to ieguldīt Air Baltic Corporation pamatkapitāla palielināšanā. Budžeta un finanšu (nodokļu) komisija nediskutēja un nelēma par šo priekšlikumu. Visi komisijas locekļi, izņemot vienu, kas balsoja “pret”, atturējās paust vērtējumu. Tātad formāli tas ir komisijas neatbalstīts, jo... Šī gada 2.decembrī, tas ir, parīt, notiks Budžeta un finanšu (nodokļu) komisijas sēde, kurā mēs uzklausīsim gan airBaltic vadību, gan Ministru prezidenti, gan satiksmes ministru... ministra pienākumu izpildītāju, gan bijušo satiksmes ministru; uzklausīsim arī Ārlietu ministrijas viedokli. Un mums ir... (Starpsauciens no zāles: “Tā būs slēgta sēde?”) Jā, tā būs slēgtā sēde. (Piedodiet, ka sarunājos ar zāli, vairs tā nedarīšu!) Jo mums, atbildīgi lemjot, par šo jautājumu ir jābūt tieši tikpat pilnai informācijai, kāda ir bijusi valdībai, pieņemot savu lēmumu. Un līdz ar to Budžeta un finanšu (nodokļu) komisija gatavos Saeimas lēmuma projektu, kuru tad piedāvāsim jums izvērtēšanai Saeimas šīs ceturtdienas sēdē. Tāpēc komisija nav atbalstījusi šo 29.priekšlikumu.
Deputāti piekrīt.
30. - Ministru kabineta priekšlikums. Ir atbalstīts.
Deputāti atbalsta.
31. - Ministru kabineta priekšlikums. Atbalstīts.
Deputāti atbalsta.
32. - atbildīgās komisijas priekšlikums. Atbalstīts.
Deputāti atbalsta.
33. - atbildīgās komisijas priekšlikums. Atbalstīts.
Deputāti atbalsta.
34. - atbildīgās komisijas priekšlikums. Atbalstīts.
Deputāti atbalsta.
35. - komisijas priekšlikums. Atbalstīts.
Deputāti lūdz balsojumu. Lūdzu zvanu! Balsosim par 35. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 49, pret - 23, atturas - 9. Priekšlikums ir atbalstīts.
36. - atbildīgās komisijas priekšlikums. Atbalstīts. (Starpsauciens: “Balsot!”)
Deputāti lūdz balsojumu? Lūdzu zvanu! Balsosim par 36. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 72, pret - 11, atturas - nav. Priekšlikums ir atbalstīts.
37. - atbildīgās komisijas priekšlikums. Atbalstīts.
Deputāti atbalsta.
38. - komisijas priekšlikums. Atbalstīts.
Deputāti atbalsta.
39. - komisijas priekšlikums. Atbalstīts.
Deputāti atbalsta.
40. - komisijas priekšlikums. Atbalstīts.
Deputāti lūdz balsojumu. Lūdzu zvanu! Balsosim par 40. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 74, pret - 6, atturas - 1. Priekšlikums ir atbalstīts.
Par šo priekšlikumu gan es vēlos tikai piebilst, ka tas ir tīri tehnisks, jo vienkārši sakārto formu mūsu atbalstītajiem priekšlikumiem par līdzekļu piešķiršanu reliģiskajām organizācijām. Tas bija 40.?
Tas bija 40.
41. - atbildīgās komisijas priekšlikums. Ir atbalstīts.
Deputāti atbalsta.
Un tagad mēs esam nonākuši pie priekšlikumiem pielikumiem. 42. - Ministru kabineta priekšlikums. Ir atbalstīts.
Deputāti atbalsta.
43. - frakcijas “No sirds Latvijai” priekšlikums. Ir atbalstīts 44.priekšlikumā.
Deputāti atbalsta.
44. - Ministru kabineta priekšlikums. Ir atbalstīts.
Deputāti atbalsta.
45. - Ministru kabineta priekšlikums. Ir atbalstīts.
Deputāti atbalsta.
46. - Ministru kabineta priekšlikums. Ir atbalstīts.
Deputāti atbalsta.
Tūlīt mēs nonāksim pie 47. - Ministru kabineta priekšlikuma, kurš ir atbalstīts.
Deputāti atbalsta.
Tā, godātie kolēģi, 48.priekšlikums. Ar šo priekšlikumu sākas visi tie priekšlikumi, par kuriem mēs esam jau faktiski nobalsojuši ietvara likumā, jo ietvara likums aptver trīs gadus, tai skaitā 2016., kuram mēs veidojam budžetu. Un 48. ir Ministru kabineta priekšlikums, kurš ir atbalstīts.
Deputāti atbalsta.
49. - Kiršteina kunga priekšlikums. Atbalstīts.
Deputāti atbalsta.
50. - Ministru kabineta priekšlikums. Atbalstīts.
Deputāti atbalsta.
51. - Ministru kabineta priekšlikums. Atbalstīts.
Deputāti atbalsta.
52. - Ministru kabineta priekšlikums. Atbalstīts.
Deputāti atbalsta.
53. - Ministru kabineta priekšlikums. Atbalstīts.
Deputāti atbalsta.
54. - deputāta Bērziņa priekšlikums. Atbalstīts.
Deputāti atbalsta.
55. - deputāta Parādnieka priekšlikums. Atbalstīts.
Deputāti atbalsta.
56. - deputāta Šadurska priekšlikums. Atbalstīts.
Deputāti atbalsta.
57. - “No sirds Latvijai” priekšlikums. Nav atbalstīts.
Deputāti neiebilst... Deputāti lūdz balsojumu. Lūdzu zvanu! Balsosim par 57. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 28, pret - 52, atturas - 3. Priekšlikums nav atbalstīts.
58. - Nacionālās apvienības priekšlikums. Atbalstīts.
Deputāti atbalsta.
59. - Nacionālās apvienības priekšlikums. Atbalstīts.
Deputāti atbalsta.
60. - komisijas priekšlikums. Atbalstīts.
Deputāti atbalsta.
61. - Nacionālās apvienības priekšlikums. Nav atbalstīts.
Deputāti neiebilst.
62. - Ārlietu komisijas priekšlikums. Atbalstīts.
Deputāti atbalsta.
63. - Ministru kabineta priekšlikums. Atbalstīts.
Deputāti atbalsta.
64. - Ministru kabineta priekšlikums. Atbalstīts.
Deputāti atbalsta.
65. - Ministru kabineta priekšlikums. Atbalstīts.
Deputāti atbalsta.
66. - Ministru kabineta priekšlikums. Atbalstīts.
Deputāti atbalsta.
67. - Ministru kabineta priekšlikums. Atbalstīts.
Deputāti atbalsta.
68. - Ministru kabineta priekšlikums. Atbalstīts.
Deputāti atbalsta.
69. - komisijas priekšlikums. Atbalstīts.
Deputāti lūdz balsojumu. Lūdzu zvanu! Balsosim par 69. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 52, pret - 13, atturas - 19. Priekšlikums ir atbalstīts.
70. - atbildīgās komisijas priekšlikums. Atbalstīts.
Deputāti lūdz balsojumu. Lūdzu zvanu! Balsosim... Deputāti vēlas debatēt. Uzsākam debates. Vārds deputātam Artusam Kaimiņam.
Tas ir 70. ...
Klau’, es jums mazliet patulkošu, par ko jūs te balsojat, ja? Jo jūs esat ieskrējušies un tikai atbalstāt un atbalstāt. Tas tulkojums ir tāds, ka vēlēšanas ir pēc... pašvaldību vēlēšanas ir pēc gada un sešiem mēnešiem, ja? Kaut kas tāds... Jūs tikko atbalstījāt... Es jau iepriekš runāju par “Re:TV” un par to, kam pieder “Re:TV”. Proti, “Re:TV” pieder Valmieras reģiona patērētāju biedrībai, kas ir VIENOTĪBAS cilvēkiem ar ļoti sliktu reitingu, bet viņiem tiktu ar šo jūsu balsojumu šī summa... Es aicinu balsot “pret”! Gribat iedot 153 585 eiro. Tāpat kā iepriekš, vienu jautājumu iepriekš, jūs iedevāt arī “Rīga TV24” 50 tūkstošus. Reirs teica, ka viņš pats neiešot... un Ašeradens ar’ neiešot tur... Bet jūs padomājiet, ko jūs darāt! Jūs padomājiet, ko jūs darāt, - jūs, kas neesat VIENOTĪBĀ! Jūs šobrīd bruģējat lauciņu VIENOTĪBAI, jo pēc tam būs budžeta 300.punkts... 300.priekšlikums, kas paredz to, ka Mjartāna kungam, kurš ir NEPLP sastāvā un kurš arī ir VIENOTĪBAS cilvēks, tiks Latgales studija, no nulles tiks būvēta. Un tie ir 150 tūkstoši! Jūs tikko atbalstījāt “Latvijas Radio 5”, kurš radās tikai un vienīgi tāpēc, ka VIENOTĪBA to radīja, un kuram nav vispār nekāda reitinga. (Dep. S.Āboltiņas starpsaucieni.) Jūs padomājiet, kā jūs pēc pusotra gada varēsiet konkurēt politiski ar VIENOTĪBU, jo viņiem būs nopirkti mediji par nodokļu maksātāju naudu! Tā nav godprātīga prakse. (Dep. L.Čigānes starpsaucieni.) Es lūdzu neatbalstīt nedz šo, nedz arī 300.priekšlikumu, kas būs. Es tad mēģināšu jūs visus vēlreiz uzrunāt. Padomājiet, ko jūs šobrīd darāt! Pēc tam atpakaļceļa vairs nebūs. Jūsu rokās ir nodokļu maksātāju nauda! Jums ir mandāts, izmantojiet to godprātīgi! Arī jūs, nacionāļi, izmantojiet to godprātīgi! Jūs balsojat tikai tādēļ, lai... tāpēc, ka tādi ir koalīcijas likumi. Ko jūs...? Jūs esat kalpi kam? Vēlreiz... Čigānes kundze, jūs varat savas replikas paturēt pie sevis! (Dep. I.Viņķele: “Ar zāli nesarunājies, ja!”) Balsojiet, lūdzu, “pret”!
Debates slēdzu. Vai komisijas vārdā ziņotājs ko piebildīs?
Nē, paldies. Tā kā es nepieteicos debatēs, es nevaru sacīt komisijas vārdā - jo tas ir tikai mans viedoklis -, ka Kaimiņa kungam ir ļoti dzīva fantāzija. Bet komisija šo priekšlikumu ir atbalstījusi.
Lūdzu zvanu! Balsosim par 70. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 50, pret - 14, atturas - 20. Priekšlikums ir atbalstīts.
71. - atbildīgās komisijas priekšlikums. Ir atbalstīts.
Deputāti lūdz balsojumu. Lūdzu zvanu! Balsosim par 71. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 45, pret - 11, atturas - 19. Priekšlikums ir atbalstīts.
72. - Ministru kabineta priekšlikums. Atbalstīts.
Deputāti atbalsta.
73. - Ministru kabineta priekšlikums. Atbalstīts.
Deputāti atbalsta.
74. - Ministru kabineta priekšlikums. Atbalstīts.
Deputāti atbalsta.
75. - Ministru kabineta priekšlikums. Atbalstīts.
Deputāti atbalsta.
76. - Ministru kabineta priekšlikums. Atbalstīts.
Deputāti atbalsta.
77. - Ministru kabineta priekšlikums. Atbalstīts.
Deputāti atbalsta.
78. - Ministru kabineta priekšlikums. Atbalstīts.
Deputāti atbalsta.
79. - Ministru kabineta priekšlikums. Atbalstīts.
Deputāti atbalsta.
80. - Ministru kabineta priekšlikums. Atbalstīts.
Deputāti atbalsta.
81. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
82. - Ministru kabineta priekšlikums. Atbalstīts.
Deputāti atbalsta.
83. - Ministru kabineta priekšlikums. Atbalstīts.
Deputāti atbalsta.
84. - Ministru kabineta priekšlikums. Atbalstīts.
Deputāti atbalsta.
85. - Ministru kabineta priekšlikums. Atbalstīts.
Deputāti atbalsta.
86. - Ministru kabineta priekšlikums. Atbalstīts.
Deputāti atbalsta.
87. - deputāta Ādamsona priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 87. - deputāta Ādamsona iesniegto priekšlikumu! Lūdzu balsošanas režīmu! Lūdzu rezultātu! Par - 23, pret - 46, atturas - 5. Priekšlikums nav atbalstīts.
88. - deputāta Loskutova priekšlikums. Ir atbalstīts.
Deputāti atbalsta.
89. - Ministru kabineta priekšlikums. Atbalstīts.
Deputāti atbalsta.
90. - Ministru kabineta priekšlikums. Atbalstīts.
Deputāti atbalsta.
91. - Ministru kabineta priekšlikums. Atbalstīts.
Deputāti atbalsta.
92. - Ministru kabineta priekšlikums. Atbalstīts.
Deputāti atbalsta.
93. - Ministru kabineta priekšlikums. Atbalstīts.
Deputāti atbalsta.
94. - Ministru kabineta priekšlikums. Atbalstīts.
Deputāti atbalsta.
95. - Ministru kabineta priekšlikums. Atbalstīts.
Deputāti atbalsta.
96. - Ministru kabineta priekšlikums. Atbalstīts.
Deputāti atbalsta.
97. - Ministru kabineta priekšlikums. Atbalstīts.
Deputāti atbalsta.
98. - Ministru kabineta priekšlikums. Atbalstīts.
Deputāti atbalsta.
99. - Ministru kabineta priekšlikums. Atbalstīts.
Deputāti atbalsta.
100. - Ministru kabineta priekšlikums. Atbalstīts.
Deputāti atbalsta.
101. - Ministru kabineta priekšlikums. Atbalstīts.
Deputāti atbalsta.
102. - Ministru kabineta priekšlikums. Atbalstīts.
Deputāti atbalsta.
103. - Ministru kabineta priekšlikums. Atbalstīts.
Deputāti atbalsta.
104. - Ministru kabineta priekšlikums. Atbalstīts.
Deputāti atbalsta.
105. - Ministru kabineta priekšlikums. Atbalstīts.
Deputāti atbalsta.
106. - Ministru kabineta priekšlikums. Atbalstīts.
Deputāti atbalsta.
107. - Ministru kabineta priekšlikums. Atbalstīts.
Deputāti atbalsta.
108. - Ministru kabineta priekšlikums. Atbalstīts.
Deputāti atbalsta.
109. - Ministru kabineta priekšlikums. Atbalstīts.
Deputāti atbalsta.
110. - Ministru kabineta priekšlikums. Atbalstīts.
Deputāti atbalsta.
111. - Ministru kabineta priekšlikums. Atbalstīts.
Deputāti atbalsta.
112. - Ministru kabineta priekšlikums. Atbalstīts.
Deputāti atbalsta.
113. - Ministru kabineta priekšlikums. Atbalstīts.
Deputāti atbalsta.
114. - Latvijas Reģionu apvienības frakcijas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 114. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 30, pret - 47, atturas - 3. Priekšlikums nav atbalstīts.
115. - Ministru kabineta priekšlikums. Atbalstīts.
Deputāti atbalsta.
116. - komisijas priekšlikums. Atbalstīts.
Deputāti atbalsta.
117. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
118. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
119. - Ministru kabineta priekšlikums. Atbalstīts.
Deputāti atbalsta.
120. - Nacionālās apvienības priekšlikums. Atbalstīts.
Deputāti atbalsta.
121. - Nacionālās apvienības priekšlikums. Atbalstīts.
Deputāti atbalsta.
122. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
123. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
124. - Ministru kabineta priekšlikums. Atbalstīts.
Deputāti atbalsta.
125. - frakcijas SASKAŅA priekšlikums. Nav atbalstīts.
Uzsākam debates. Vārds deputātam Ņikitam Ņikiforovam.
Kolēģi, jūs pirms daudziem gadiem Augstskolu likumā iebalsojāt 78.pantu. Ļoti daudzi no jums zina, ka tas paredz ikgadēju finansējuma palielinājumu augstskolām par 0,25 procentiem no IKP. Tikpat daudzus gadus jūs to likumu neesat ievērojuši, taču jums ir ļoti smuka atruna: Augstskolu likumam ir zemāks spēks nekā likumam par valsts budžetu. Skan dīvaini. Katru gadu jūs to sakāt: “Nu, jā, bet iespēju nav! Mums ir citas nozares, kurām vajag naudu.” Īstenībā visām nozarēm vajag naudu. Bet, kolēģi, ja jūs iebalsojāt, nu, tad esiet konsekventi, vai nu pildiet to likumu, vai tad... Jo Ministru kabinets pat neiesniedza tādu grozījumu budžetā. Tas nebija paredzēts, tas bija jāiesniedz deputātiem. Tad - groziet likumu! Un izslēdziet no tā pārejas noteikumu 72.punktu, kurš paredz šā finansējuma ikgadējo pieaugumu, citādi sanāks ļoti dīvaina situācija - jūs iebalsojat, un jūs paši nepildāt. Aicinu atbalstīt.
Debates slēdzu. Vai komisijas vārdā ziņotājs ko piebildīs?
Jā, godātie kolēģi! Šis priekšlikums paredz ne vairāk, ne mazāk kā 60 miljonu un 150 tūkstošu pārdali. Budžeta un finanšu (nodokļu) komisijai likās nedaudz pārspīlēta tā summa.
Paldies. Lūdzu zvanu! Balsosim par 125. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 27, pret - 44, atturas - 3. Priekšlikums nav atbalstīts.
126. - frakcijas SASKAŅA priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 126. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 28, pret - 39, atturas - 5. Priekšlikums nav atbalstīts.
127. - Latvijas Reģionu apvienības frakcijas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 127. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 31, pret - 43, atturas - 4. Priekšlikums nav atbalstīts.
128. - frakcijas SASKAŅA priekšlikums. Nav atbalstīts.
Deputāti vēlas balsot. Lūdzu zvanu! Balsosim par 128. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 30, pret - 44, atturas - 4. Priekšlikums nav atbalstīts.
129. - deputāta Abu Meri priekšlikums. Ir atbalstīts.
Deputāti atbalsta.
130. - frakcijas “No sirds Latvijai” priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 130. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 30, pret - 47, atturas - 3. Priekšlikums nav atbalstīts.
131. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
132. - deputāta Trupovnieka priekšlikums. Ir atbalstīts.
Deputāti atbalsta.
133. - frakcijas “No sirds Latvijai” priekšlikums. Nav atbalstīts.
Deputāti vēlas balsot. Lūdzu zvanu! Balsosim par 133. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 27, pret - 44, atturas - 3. Priekšlikums nav atbalstīts.
134. - Ministru kabineta priekšlikums. Ir atbalstīts.
Deputāti atbalsta.
135. - frakcijas SASKAŅA priekšlikums. Nav atbalstīts.
Uzsākam debates. Vārds deputātam Ņikitam Ņikiforovam.
Kolēģi! Tāds pats stāsts. Zinātniskās darbības likumā ir ierakstīts, ka katru gadu budžeta līdzekļu pieaugumam zinātnei jābūt 0,15 procentu apmērā no iekšzemes kopprodukta. Jā, šogad zinātnei atvēlētās naudas ir bišķiņ vairāk, bet tik un tā iztrūkums ir 19 miljoni. Es atvainojos, par kādu uz inovācijām balstītu ekonomiku jūs varat runāt, ja zinātnei nav nodrošināts nepieciešamais finansējums?! Tas tagad ir zem izdzīvošanas līmeņa. Es vēlreiz saku: tas ir ierakstīts Zinātniskās darbības likumā. Šis priekšlikums ir tapis uz tā pamata. Tas nav tā, ka mēs izdomājām, ka zinātnei jāatvēl vēl 19 miljoni. Tas ir uz likuma pamata. Bet sanāca, kā sanāca. Budžeta likumam ir augstākais spēks nekā zinātnei, ja? Nu tad - ko darīt? Ko darīt, godātā premjerministres kundze? Neko nedarīt? Nepildīt likumu? Nu, tā arī ir ļoti laba iespēja. Nepildīsim šogad! Nepildījām iepriekšējā gadā. Un droši vien arī nekad nepildīsim, ja? Izglītības un zinātnes ministrija arī dīvainā kārtā nenāca ar piedāvājumu izgrozīt likumu. Nuja, mēs nepildām! Tad varbūt vajag izgrozīt, izņemt ārā to pantu? Nuja, mums nav tādas iespējas, jā. Bet gads pagāja, mēs Izglītības, kultūras un zinātnes komisijā prasījām: “Nu kad būs tāda iniciatīva?” Varbūt vajag būt tomēr konsekventiem?! Un galvenais - tomēr adekvāti jāskatās uz esošo situāciju. Nē? Nebūs! Mēs neuzņemamies politisko atbildību par to, lai izgrozītu šo pantu. Tātad par to, ka mēs likumu nepildām, varam uzņemties politisko atbildību, bet par to, lai pantu izgrozītu, - nevaram uzņemties. Nu kaut kā šī situācija ir jāatrisina, citādi mēs te katru gadu par šo runāsim, kamēr Latvija nebūs Šveice, kad mums nauda būs visam. Bet arī tad visiem nepietiks.
Debates slēdzu. Vai ziņotājs komisijas vārdā ko piebildīs? Lūdzu zvanu! Balsosim par 135. - frakcijas SASKAŅA iesniegto priekšlikumu. Lūdzu balsošanas režīmu! Lūdzu rezultātu! Par - 30, pret - 40, atturas - 8. Priekšlikums nav atbalstīts.
136. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
137. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
138. - deputātu Putras un Daudzes priekšlikums. Ir atbalstīts.
Deputāti atbalsta.
139. - Ministru kabineta priekšlikums. Atbalstīts.
Deputāti atbalsta.
140. - “No sirds Latvijai” priekšlikums. Nav atbalstīts. (Starpsauciens no zāles: “Balsot!”)
Deputāti lūdz balsojumu. Lūdzu zvanu! Balsosim par 140. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 31, pret - 44, atturas - 3. Priekšlikums nav atbalstīts.
Kolēģi, attiecībā uz 141., 142. un 143.priekšlikumu atkal ir tā pati situācija. Runa ir par VDK zinātniskās izpētes komisiju, kur tika atbalstīts viens no priekšlikumiem. Un arī šoreiz - Dāldera kunga priekšlikums. Aicinu atbalstīt 141.
Deputāti atbalsta.
142. - nav atbalstīts.
Deputāti neiebilst.
Un 143. - nav atbalstīts.
Deputāti neiebilst.
144. - Ministru kabineta priekšlikums. Atbalstīts.
Deputāti atbalsta.
145. - Ministru kabineta priekšlikums. Atbalstīts.
Deputāti atbalsta.
146. - Ministru kabineta priekšlikums. Atbalstīts.
Deputāti atbalsta.
147. - atbildīgās komisijas priekšlikums. Atbalstīts.
Deputāti atbalsta.
148. - deputātu Upenieka, Rasmaņa un citu deputātu priekšlikums. Nav atbalstīts.
Deputāti neiebilst.
149. - Nacionālās apvienības priekšlikums. Atbalstīts.
Deputāti atbalsta.
150. - Nacionālās apvienības priekšlikums. Atbalstīts.
Deputāti atbalsta.
151. - deputāta Putras priekšlikums. Atbalstīts.
Deputāti atbalsta.
152. - atbildīgās komisijas priekšlikums. Atbalstīts.
Deputāti atbalsta.
153. - deputātu Upenieka, Rasmaņa, Ruka un citu deputātu priekšlikums. Nav atbalstīts.
Deputāti neiebilst.
154. - deputātu Ruka, Klementjeva, Zemļinska un citu deputātu priekšlikums. Nav atbalstīts.
Deputāti neiebilst. (Starpsauciens: “Balsojumu!”) Deputāti lūdz balsojumu. Lūdzu zvanu! Balsosim par 154. - deputātu Ruka, Ivana Klementjeva, Zemļinska, Rubika, Bondara un citu deputātu iesniegto priekšlikumu! Lūdzu balsošanas režīmu! Lūdzu rezultātu! Par - 23, pret - 40, atturas - 7. Priekšlikums nav atbalstīts.
155. - deputātu Upenieka, Rasmaņa, Ruka un citu deputātu priekšlikums. Atbalstīts.
Deputāti atbalsta.
156. - Ministru kabineta priekšlikums. Atbalstīts.
Deputāti atbalsta.
157. - Ministru kabineta priekšlikums. Atbalstīts.
Deputāti atbalsta.
158. - atbildīgās komisijas priekšlikums. Atbalstīts.
Deputāti atbalsta.
159. - deputātu Upenieka, Rasmaņa, Ruka un citu deputātu priekšlikums. Nav atbalstīts.
Deputāti neiebilst.
160. - deputātu Upenieka, Rasmaņa, Ruka un citu deputātu priekšlikums. Nav atbalstīts.
Deputāti neiebilst.
161. - to pašu deputātu priekšlikums. Nav atbalstīts.
Deputāti neiebilst.
162. - Ministru kabineta priekšlikums. Atbalstīts.
Deputāti atbalsta.
163. - Ministru kabineta priekšlikums. Atbalstīts.
Deputāti atbalsta.
164. - Ministru kabineta priekšlikums. Atbalstīts.
Deputāti atbalsta.
165. - Ministru kabineta priekšlikums. Atbalstīts.
Deputāti atbalsta.
166. - Ministru kabineta priekšlikums. Atbalstīts.
Deputāti atbalsta.
167. - Ministru kabineta priekšlikums. Atbalstīts.
Deputāti atbalsta.
168. - Ministru kabineta priekšlikums. Atbalstīts.
Deputāti atbalsta.
169. - Ministru kabineta priekšlikums. Atbalstīts.
Deputāti atbalsta.
170. - Ministru kabineta priekšlikums. Atbalstīts.
Deputāti atbalsta.
171. - Ministru kabineta priekšlikums. Atbalstīts.
Deputāti atbalsta.
172. - Ministru kabineta priekšlikums. Atbalstīts.
Deputāti atbalsta.
173. - Ministru kabineta priekšlikums. Atbalstīts.
Deputāti atbalsta.
174. - deputātu Andra Bērziņa, Barčas un Līdakas priekšlikums. Atbalstīts.
Deputāti atbalsta.
175. - Nacionālās apvienības priekšlikums. Atbalstīts.
Deputāti atbalsta.
176. - deputāta Ribakova priekšlikums. Atbalstīts.
Deputāti atbalsta.
177. - atbildīgās komisijas priekšlikums. Atbalstīts.
Deputāti atbalsta.
178. - deputāta Siliņa priekšlikums. Nav atbalstīts.
Deputāti neiebilst.
179. - Ministru kabineta priekšlikums. Atbalstīts.
Deputāti atbalsta.
180. - Ministru kabineta priekšlikums. Atbalstīts.
Deputāti atbalsta.
181. - deputāta Brigmaņa priekšlikums. Atbalstīts.
Deputāti atbalsta.
182. - deputātes Āboltiņas priekšlikums. Atbalstīts.
Deputāti atbalsta.
183. - Ministru kabineta priekšlikums. Atbalstīts.
Deputāti atbalsta.
184. - Sociālo un darba lietu komisijas priekšlikums. Atbalstīts.
Deputāti atbalsta.
185. - Ministru kabineta priekšlikums. Atbalstīts.
Deputāti atbalsta.
186. - frakcijas SASKAŅA priekšlikums. Nav atbalstīts.
Uzsākam debates. Vārds deputātam Ņikitam Ņikiforovam.
Kolēģi! Šā gada aprīlī Saeima apstiprināja likumu par izdienas pensijām, piešķirot izdienas pensijas trim kategorijām - sporta, speciālās izglītības un pirmsskolas pedagogiem. Es domāju, ka tas bija ļoti labs pirmais solis, bet mums tomēr jāsper nākamais solis: ja mēs pateicām “a”, tad jāpasaka arī “b”. Bez tam jautājums ir tikai par 435 tūkstošiem. Nav te vairs to lielo skaitļu, kuri tik ļoti biedē Šadurska kungu. Un, es domāju, ja mēs nevaram piešķirt naudu jaunajam modelim, ja mēs nevaram piešķirt naudu augstākajai izglītībai, ja mēs nevaram piešķirt naudu zinātnei, ja mēs nevaram pildīt to, ko mēs paši nostiprinājām likumā, tad varbūt dosim vismaz kaut kādu mājienu pedagogiem - nu, vismaz tiem, kas jau tagad strādā -, ka viņiem būs iespēja aiziet izdienas pensijā ātrāk nekā visiem pārējiem, jo tomēr viņu darbs ir saistīts ar lielu psiholoģisku slodzi un ir novecošanas dēļ arī radušās saslimšanas! Un līdz ar to es aicinu tomēr paplašināt to izdienas pensiju loku un atbalstīt šo priekšlikumu. Paldies.
Debates slēdzu. Vai ziņotājs komisijas vārdā ko piebildīs? Nē. Lūdzu zvanu! Balsosim par 186. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 31, pret - 46, atturas - 5. Priekšlikums nav atbalstīts.
187. - Ministru kabineta priekšlikums. Atbalstīts.
Deputāti atbalsta.
188. - Ministru kabineta priekšlikums. Atbalstīts.
Deputāti atbalsta.
189. - Ministru kabineta priekšlikums. Atbalstīts.
Deputāti atbalsta.
190. - Ministru kabineta priekšlikums. Atbalstīts.
Deputāti atbalsta.
191. - Ministru kabineta priekšlikums. Atbalstīts.
Deputāti atbalsta.
192. - Ministru kabineta priekšlikums. Atbalstīts.
Deputāti atbalsta.
193. - Ministru kabineta priekšlikums. Atbalstīts.
Deputāti atbalsta.
194. - Ministru kabineta priekšlikums. Atbalstīts.
Deputāti atbalsta.
195. - Ministru kabineta priekšlikums. Atbalstīts.
Deputāti atbalsta.
196. - deputātu Andreja Klementjeva un Elksniņa priekšlikums. Nav atbalstīts.
Deputāti neiebilst.
197. - Ministru kabineta priekšlikums. Atbalstīts.
Deputāti atbalsta.
198. - Ministru kabineta priekšlikums. Atbalstīts.
Deputāti atbalsta.
199. - Ministru kabineta priekšlikums. Atbalstīts.
Deputāti atbalsta.
200. - Ministru kabineta priekšlikums. Atbalstīts.
Deputāti atbalsta.
201. - Ministru kabineta priekšlikums. Atbalstīts.
Deputāti atbalsta.
202. - Sociālo un darba lietu komisijas priekšlikums. Atbalstīts.
Deputāti atbalsta.
203. - Ministru kabineta priekšlikums. Atbalstīts.
Deputāti atbalsta.
204. - Ministru kabineta priekšlikums. Atbalstīts.
Deputāti atbalsta.
205. - Ministru kabineta priekšlikums. Atbalstīts.
Deputāti atbalsta.
206. - Ministru kabineta priekšlikums. Atbalstīts.
Deputāti atbalsta.
207. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
208. - Ministru kabineta priekšlikums. Atbalstīts.
Deputāti atbalsta.
209. - frakcijas “No sirds Latvijai” priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 209. - frakcijas “No sirds Latvijai” iesniegto priekšlikumu! Lūdzu balsošanas režīmu! Lūdzu rezultātu! Par - 28, pret - 49, atturas - 3. Priekšlikums nav atbalstīts.
210. - Ministru kabineta priekšlikums. Atbalstīts.
Deputāti atbalsta.
211. - atbildīgās komisijas priekšlikums. Atbalstīts.
Deputāti atbalsta.
212. - Nacionālās apvienības frakcijas priekšlikums. Atbalstīts.
Deputāti atbalsta.
213. - komisijas priekšlikums. Atbalstīts.
Deputāti atbalsta.
214. - Nacionālās apvienības frakcijas priekšlikums. Nav atbalstīts.
Deputāti neiebilst.
215. - deputātu Kursītes, Adamoviča, Šadurska un Smiltēna priekšlikums. Atbalstīts.
Deputāti atbalsta.
216. - deputāta Ribakova priekšlikums. Atbalstīts.
Deputāti atbalsta.
217. - deputātu Āboltiņas un Smiltēna priekšlikums. Atbalstīts.
Deputāti atbalsta.
218. - deputāta Zaķa priekšlikums. Atbalstīts.
Deputāti atbalsta.
219. - deputāta Smiltēna priekšlikums. Atbalstīts.
Deputāti atbalsta.
220. - deputātu Šadurska un Āboltiņas priekšlikums. Atbalstīts.
Deputāti atbalsta.
221. - Ministru kabineta priekšlikums. Atbalstīts.
Deputāti atbalsta.
222. - Ministru kabineta priekšlikums. Atbalstīts.
Deputāti atbalsta.
223. - Ministru kabineta priekšlikums. Atbalstīts.
Deputāti atbalsta.
224. - Ministru kabineta priekšlikums. Atbalstīts.
Deputāti atbalsta.
225. - Ministru kabineta priekšlikums. Atbalstīts.
Deputāti atbalsta.
226. - deputāta Līdakas priekšlikums. Atbalstīts.
Deputāti atbalsta.
227. - deputāta Seržanta priekšlikums. Atbalstīts.
Deputāti atbalsta.
228. - deputāta Seržanta priekšlikums. Atbalstīts.
Deputāti atbalsta.
229. - Ministru kabineta priekšlikums. Atbalstīts.
Deputāti atbalsta.
230. - Ministru kabineta priekšlikums. Atbalstīts.
Deputāti atbalsta.
231. - Ministru kabineta priekšlikums. Atbalstīts.
Deputāti atbalsta.
232. - Ministru kabineta priekšlikums. Atbalstīts.
Deputāti atbalsta.
233. - Ministru kabineta priekšlikums. Atbalstīts.
Deputāti atbalsta.
234. - Ministru kabineta priekšlikums. Atbalstīts.
Deputāti atbalsta.
235. - deputātu Līdakas un Rasmaņa priekšlikums. Atbalstīts.
Deputāti atbalsta.
236. - Ministru kabineta priekšlikums. Atbalstīts.
Deputāti atbalsta.
237. - Ministru kabineta priekšlikums. Atbalstīts.
Deputāti atbalsta.
238. - Ministru kabineta priekšlikums. Atbalstīts.
Deputāti atbalsta.
239. - Ministru kabineta priekšlikums. Atbalstīts.
Deputāti atbalsta.
240. - Ministru kabineta priekšlikums. Atbalstīts.
Deputāti atbalsta.
241. - Ministru kabineta priekšlikums. Atbalstīts.
Deputāti atbalsta.
242. - Izglītības, kultūras un zinātnes komisijas priekšlikums. Atbalstīts.
Deputāti atbalsta.
243. - Budžeta un finanšu (nodokļu) komisijas priekšlikums. Atbalstīts.
Deputāti atbalsta.
244. - atbildīgās komisijas priekšlikums. Atbalstīts.
Deputāti atbalsta.
245. - frakcijas SASKAŅA priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 245. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 26, pret - 46, atturas - 5. Priekšlikums nav atbalstīts.
246. - deputātes Āboltiņas priekšlikums. Atbalstīts.
Deputāti atbalsta.
247. - deputāta Eigima priekšlikums. Atbalstīts.
Deputāti atbalsta.
248. - deputātes Kursītes priekšlikums. Atbalstīts.
Deputāti atbalsta.
249. - Nacionālās apvienības priekšlikums. Atbalstīts.
Deputāti atbalsta.
250. - frakcijas “No sirds Latvijai” priekšlikums. Nav atbalstīts.
Deputāti neiebilst.
251. - Ministru kabineta priekšlikums. Atbalstīts.
Deputāti atbalsta.
252. - Ministru kabineta priekšlikums. Atbalstīts.
Deputāti atbalsta.
253. - frakcijas SASKAŅA priekšlikums. Nav atbalstīts.
Deputāti vēlas balsot. Lūdzu zvanu! Balsosim par 253. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 26, pret - 45, atturas - 7. Priekšlikums nav atbalstīts.
254. - atbildīgās komisijas priekšlikums. Atbalstīts.
Deputāti atbalsta.
255. - deputātu Dzintara, Brigmaņa, Bērziņa, Skujiņa un Cilinska priekšlikums. Nav atbalstīts.
Deputāti neiebilst.
Jo tas daļēji bija atbalstīts jau iepriekšējā priekšlikumā. 256. - deputātes Tretjakas priekšlikums. Ir atbalstīts.
Deputāti vēlas balsot. Deputāti nevēlas balsot? (Dep. J.Viļums: “Vēlas!”) Tātad deputāts Viļums prasa balsojumu. Lūdzu zvanu! Balsosim par 256. - deputātes Tretjakas iesniegto priekšlikumu! Lūdzu balsošanas režīmu! Lūdzu rezultātu! Par - 63, pret - 5, atturas - 1. Priekšlikums ir atbalstīts.
257. - deputāta Vectirāna priekšlikums. Atbalstīts.
Deputāti atbalsta.
258. - deputātes Stepaņenko priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 258. - deputātes Stepaņenko iesniegto priekšlikumu! Lūdzu balsošanas režīmu! Lūdzu rezultātu! Par - 17, pret - 43, atturas - 5. Priekšlikums nav atbalstīts.
259. - deputātes Kursītes priekšlikums. Atbalstīts.
Deputāti atbalsta.
260. - atbildīgās komisijas priekšlikums. Atbalstīts.
Deputāti atbalsta.
261. - deputātes Stepaņenko priekšlikums, kas ir trīsreiz lielāks nekā tikko atbalstītais. Nav atbalstīts.
Deputāti lūdz balsojumu. (Dep. I.Parādnieks: “Beidziet!”) Lūdzu zvanu! Balsosim par 261. - deputātes Stepaņenko iesniegto priekšlikumu! Lūdzu balsošanas režīmu! Lūdzu rezultātu! Par - 25, pret - 45, atturas - 10. Priekšlikums nav atbalstīts.
262. - deputāta Nikonova priekšlikums. Nav atbalstīts.
Deputāti lūdz balsojumu. (Dep. I.Parādnieks: “Nu izbeidziet!”) Lūdzu zvanu! Balsosim par 262. - deputāta Nikonova iesniegto priekšlikumu! Lūdzu balsošanas režīmu! Lūdzu rezultātu! Par - 25, pret - 46, atturas - 6. Priekšlikums nav atbalstīts.
263. - deputāta Nikonova priekšlikums. Nav atbalstīts.
Deputāti vēlas balsot. Lūdzu zvanu! Balsosim par 263. - deputāta Nikonova iesniegto priekšlikumu! Lūdzu balsošanas režīmu! Lūdzu rezultātu! Par - 27, pret - 46, atturas - 7. Priekšlikums nav atbalstīts.
264. - deputāta Nikonova priekšlikums. Nav atbalstīts.
Deputāti vēlas balsot. Lūdzu zvanu! Balsosim par 264. - deputāta Nikonova iesniegto priekšlikumu! Lūdzu balsošanas režīmu! Lūdzu rezultātu! Par - 27, pret - 42, atturas - 7.
265. - deputāta Nikonova priekšlikums. Nav atbalstīts.
Deputāti vēlas balsot. Lūdzu zvanu! Balsosim par 265. - deputāta Nikonova iesniegto priekšlikumu! Lūdzu balsošanas režīmu! Lūdzu rezultātu! Par - 26, pret - 45, atturas - 5. Priekšlikums nav atbalstīts.
266. - deputāta Nikonova priekšlikums. Nav atbalstīts.
Lūdzu zvanu! Balsosim par 266. - deputāta Nikonova iesniegto priekšlikumu! Lūdzu balsošanas režīmu! Lūdzu rezultātu! Par - 28, pret - 42, atturas - 6. Priekšlikums nav atbalstīts.
267. - deputāta Nikonova priekšlikums. Nav atbalstīts.
Lūdzu zvanu! Balsosim par 267. - deputāta Nikonova iesniegto priekšlikumu! Lūdzu balsošanas režīmu! Lūdzu rezultātu! Par - 27, pret - 44, atturas - 6. Priekšlikums nav atbalstīts.
268. - deputāta Nikonova priekšlikums. Nav atbalstīts.
Lūdzu zvanu! Balsosim par 268. - deputāta Nikonova iesniegto priekšlikumu! Lūdzu balsošanas režīmu! Lūdzu rezultātu! Par - 27, pret - 41, atturas - 5. Priekšlikums nav atbalstīts.
269. - atbildīgās komisijas priekšlikums, kas paredz samazināt summu, kas ir prasīta 270. - deputāta Nikonova priekšlikumā. Ir atbalstīts.
Deputāti atbalsta.
270. - deputāta Nikonova priekšlikums. Nav atbalstīts.
Deputāti neiebilst.
271. - Nacionālās apvienības frakcijas priekšlikums. Atbalstīts.
Deputāti atbalsta.
272. - Nacionālās apvienības frakcijas priekšlikums. Atbalstīts.
Deputāti atbalsta.
273. - deputātes Āboltiņas priekšlikums. Atbalstīts.
Deputāti atbalsta.
274. - Nacionālās apvienības frakcijas priekšlikums. Atbalstīts.
Deputāti atbalsta.
275. - Nacionālās apvienības frakcijas priekšlikums. Atbalstīts.
Deputāti atbalsta.
276. - Nacionālās apvienības frakcijas priekšlikums. Atbalstīts.
Deputāti atbalsta.
277. - Nacionālās apvienības frakcijas priekšlikums. Atbalstīts.
Deputāti atbalsta.
278. - Nacionālās apvienības frakcijas priekšlikums. Atbalstīts.
Deputāti atbalsta.
279. - deputātu Putras un Brigmaņa priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 279. - deputātu Putras un Brigmaņa iesniegto priekšlikumu! Lūdzu balsošanas režīmu! Lūdzu rezultātu! Par - 14, pret - 16, atturas - 39. Priekšlikums nav atbalstīts. (No zāles: “Paši nebalso!”; dep. A.Kaimiņš: “Mēs strādājam, kā mēs strādājam!”) Turpiniet, lūdzu!
280. - deputātes Āboltiņas priekšlikums. Atbalstīts.
Deputāti atbalsta.
281. - deputātes Āboltiņas priekšlikums. Atbalstīts.
Deputāti atbalsta.
282. - Nacionālās apvienības frakcijas priekšlikums. Atbalstīts.
Deputāti atbalsta.
283. - Nacionālās apvienības frakcijas priekšlikums. Atbalstīts.
Deputāti atbalsta.
284. - Ministru kabineta priekšlikums. Atbalstīts.
Deputāti atbalsta.
285. - Publisko izdevumu un revīzijas komisijas priekšlikums. Atbalstīts.
Deputāti atbalsta.
286. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
287. - frakcijas “No sirds Latvijai” priekšlikums. Nav atbalstīts.
Deputāti neiebilst.
288. - deputāta Gaida Bērziņa priekšlikums. Nav atbalstīts.
Deputāti neiebilst.
289. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
290. - Ministru kabineta priekšlikums. Atbalstīts.
Deputāti atbalsta.
291. - deputāta Šadurska priekšlikums. Atbalstīts.
Deputāti atbalsta.
292. - deputāta Andreja Klementjeva priekšlikums. Atbalstīts.
Deputāti lūdz balsojumu. (Dep. I.Parādnieks: “Jā, jā - balsojam!”) Lūdzu zvanu! Balsosim par 292. - deputāta Andreja Klementjeva iesniegto priekšlikumu! Lūdzu balsošanas režīmu! Lūdzu rezultātu! Par - 74, pret - 2, atturas - 1. Priekšlikums ir atbalstīts. (Dep. A.Bērziņš: “Vo, saka, ka opozīcija neatbalsta!”) Kolēģi! Esam saņēmuši deputātu Smiltēna, Brigmaņa, Barčas, Ainara Latkovska, un Lolitas Čigānes iesniegumu ar lūgumu turpināt Saeimas šā gada 30.novembra ārkārtas sēdi bez pārtraukuma līdz visu darba kārtības jautājumu izskatīšanai. Vai deputāti piekrīt? Deputāti piekrīt. Paldies.
293. - deputātu Andreja Klementjeva un Orlova priekšlikums. Ir atbalstīts.
Deputāti atbalsta.
294. - frakcijas SASKAŅA priekšlikums. Nav atbalstīts.
Deputāti vēlas balsot. Lūdzu zvanu! Balsosim par 294. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 25, pret - 48, atturas - 5. Priekšlikums nav atbalstīts.
295. - Ministru kabineta priekšlikums. Atbalstīts.
Deputāti atbalsta.
296. - Juridiskās komisijas priekšlikums. Atbalstīts.
Deputāti atbalsta.
297. - Juridiskās komisijas priekšlikums. Atbalstīts.
Deputāti atbalsta.
298. - Ministru kabineta priekšlikums. Atbalstīts.
Deputāti atbalsta.
299. - Ministru kabineta priekšlikums. Atbalstīts.
Deputāti atbalsta.
300. - atbildīgās komisijas priekšlikums. Atbalstīts.
Uzsākam debates. Vārds deputātam Artusam Kaimiņam.
300.priekšlikums - šis ir ļoti neprofesionāls priekšlikums. Tas paredz 155 tūkstošu un 54 eiro piešķiršanu multimediju studijas izveidei Latgalē. Un tas ir pilnīgi neprofesionāls lēmums. Pirmkārt, tas liecina par NEPLP nekompetenci, jo nevajag jaunas studijas Latgalē. Latgalē ir studijas. Ir jādod tām studijām Latgalē, kuras jau strādā. Komercstacijas. Ir jādod sabiedriskais pasūtījums, nevis jāmaina cilvēku ieradumi. Tas ir visgrūtākais un visdārgākais pasākums - mainīt cilvēkam ieradumus. Viņš ir pieradis klausīties savu radiostaciju vai savu televīzijas kanālu. Jūs nevarat par 155 tūkstošiem nopirkt viņa paradumus. Līdz ar to būs “Latvijas Radio 5” pasākums kvadrātā. Jo nākamgad atkal vajadzēs naudu. Jūs radāt tādā veidā vēl vienu naudas bedri. Un tas nav pareizi. Tā nedrīkst darīt! Visdārgākais uz šīs planētas ir informācija, bet mediju vidē visdārgākais ir saturs. Šeit būs tā, ka par 155 tūkstošiem tiks nopirkti dzelži, prožektori, kameras, daži datori un viens maziņš serverītis, un nākamgad jums atkal nāks un prasīs divtik. Un pēc tam - trīstik! Un būs tā kā ar tiem 2,3 miljoniem “Latvijas Radio 5”, kuram auditorija ir 16 tūkstoši. Bet šeit runa ir par studiju. Viņi pat nezina, kurā pilsētā to taisīs! Mjartāns pat to nav apskatījies. Vai tā būs Rēzekne? Vai tā būs Daugavpils? Nav vispār nekādu ziņu. Atrodoties Budžeta un finanšu (nodokļu) komisijā un redzot, ka visa koalīcija atturējās no mana piedāvājuma - atņemt “Latvijas Radio 5” šo te budžetu, es sapratu, ka tur vispār nav apjēgas par to, kas ir mediju vide Latvijā. Es aicinu nepiešķirt šo naudu jaunas multimediju studijas izveidei Latgalē. Šis ir jāpārveido, un ir jābūt sabiedriskajam pasūtījumam. Tas ir daudz vērtīgāk, un tas strādās ilglaicīgāk. Neveidojiet jaunu naudas bedri! Lūdzu, balsojiet “pret”!
Debates slēdzu. Vai ziņotājs komisijas vārdā vēlas ko piebilst?
Nē, paldies. Komisija atbalstīja šo priekšlikumu.
Lūdzu zvanu! Balsosim par 300. - Budžeta un finanšu (nodokļu) komisijas iesniegto priekšlikumu! Lūdzu balsošanas režīmu! Lūdzu rezultātu! Par - 58, pret - 7, atturas - 7. Priekšlikums ir atbalstīts.
301. - atbildīgās komisijas priekšlikums. Atbalstīts.
Deputāti atbalsta.
302. - atbildīgās komisijas priekšlikums. Atbalstīts.
Deputāti atbalsta.
303. - Ministru kabineta priekšlikums. Atbalstīts.
Deputāti atbalsta.
304. - kabineta priekšlikums. Atbalstīts.
Deputāti atbalsta.
305. - kabineta priekšlikums. Atbalstīts.
Deputāti atbalsta.
306. - frakcijas SASKAŅA priekšlikums. Nav atbalstīts. (Starpsauciens no zāles: Balsot!”)
Deputāti vēlas balsot. Lūdzu zvanu! Balsosim par 306. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 23, pret - 48, atturas - 4. Priekšlikums nav atbalstīts.
307. - atbildīgās komisijas priekšlikums. Atbalstīts.
Deputāti atbalsta.
308. - deputāta Elksniņa priekšlikums. Nav atbalstīts.
Deputāti neiebilst.
309. - deputāta Elksniņa priekšlikums. Nav atbalstīts.
Deputāti neiebilst.
310. - deputāta Elksniņa priekšlikums. Nav atbalstīts.
Deputāti neiebilst.
311. - deputāta Elksniņa priekšlikums. Nav atbalstīts.
Deputāti neiebilst.
312. - deputāta Elksniņa priekšlikums. Nav atbalstīts.
Deputāti neiebilst.
313. - deputāta Elksniņa priekšlikums. Nav atbalstīts.
Deputāti neiebilst.
314. - deputāta Elksniņa priekšlikums. Nav atbalstīts.
Deputāti neiebilst.
315. - deputāta Elksniņa priekšlikums. Nav atbalstīts.
Deputāti neiebilst.
316. - deputāta Elksniņa priekšlikums. Nav atbalstīts.
Deputāti neiebilst.
317. - deputāta Elksniņa priekšlikums. Nav atbalstīts.
Deputāti neiebilst.
318. - deputāta Elksniņa priekšlikums. Nav atbalstīts.
Deputāti neiebilst.
319. - deputātu Rasmaņa, Upenieka, Ruka un citu deputātu priekšlikums. Ir atbalstīts.
Deputāti atbalsta.
320. - deputāta Vectirāna priekšlikums. Ir atbalstīts.
Deputāti atbalsta.
321. - deputāta Kalniņa priekšlikums. Ir atbalstīts.
Deputāti atbalsta.
322. - deputātu Brigmaņa un Andra Bērziņa priekšlikums. Ir atbalstīts.
Deputāti atbalsta.
323. - deputāta Ķirša priekšlikums. Ir atbalstīts.
Deputāti atbalsta.
324. - Nacionālās apvienības frakcijas priekšlikums. Ir atbalstīts.
Deputāti atbalsta.
325. - deputāta Putras priekšlikums. Ir atbalstīts.
Deputāti atbalsta.
326. - deputāta Agešina priekšlikums. Nav atbalstīts.
Deputāti vēlas balsot. Lūdzu zvanu! Balsosim par 326. - deputāta Agešina iesniegto priekšlikumu! Lūdzu balsošanas režīmu! Lūdzu rezultātu! Par - 17, pret - 47, atturas - 4. Priekšlikums nav atbalstīts.
327. - deputāta Agešina priekšlikums. Ir atbalstīts.
Deputāti atbalsta.
328. - deputāta Agešina priekšlikums. Ir atbalstīts.
Deputāti atbalsta.
329. - atbildīgās komisijas priekšlikums. Ir atbalstīts.
Deputāti atbalsta.
330. - deputāta Skujiņa priekšlikums. Nav atbalstīts.
Deputāti neiebilst.
331. - deputāta Šadurska priekšlikums. Nav atbalstīts.
Deputāti neiebilst.
Tā. Godātie kolēģi! Tagad es lūdzu skatīt 332.priekšlikumu uz atsevišķi izdalītas lapas. Situācija analoģiska kā ar ietvara likumu. Tātad 332. - deputāta Agešina priekšlikums. Ir atbalstīts.
Deputāti atbalsta.
333. - atbildīgās komisijas priekšlikums. Ir atbalstīts.
Deputāti atbalsta.
334. - deputātu Putras, Barčas un Skujiņa priekšlikums. Nav atbalstīts.
Deputāti neiebilst.
335. - deputātu Upenieka, Rasmaņa, Ruka un citu deputātu priekšlikums. Nav atbalstīts.
Deputāti neiebilst.
Savukārt 336. - deputātes Barčas priekšlikums - ir atbalstīts.
Deputāti atbalsta.
Arī 337. - deputātes Barčas priekšlikums - ir atbalstīts.
Deputāti atbalsta.
338. - deputāta Agešina priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 338. - deputāta Agešina iesniegto priekšlikumu! Lūdzu balsošanas režīmu! Lūdzu rezultātu! Par - 20, pret - 43, atturas - 3. Priekšlikums nav atbalstīts.
339. - deputātu Kučinska un Skujiņa priekšlikums. Ir atbalstīts.
Deputāti atbalsta.
340. - deputātes Barčas priekšlikums. Ir atbalstīts.
Deputāti atbalsta.
341. - deputāta Skujiņa priekšlikums. Ir atbalstīts.
Deputāti atbalsta.
342. - Nacionālās apvienības frakcijas priekšlikums. Ir atbalstīts.
Deputāti atbalsta.
343. - deputātes Āboltiņas priekšlikums. Atbalstīts.
Deputāti atbalsta.
344. - deputātu Rasmaņa, Upenieka, Ruka un citu deputātu priekšlikums. Ir atbalstīts.
Deputāti atbalsta.
345. - deputātu Ķirša un Abu Meri priekšlikums. Ir atbalstīts.
Deputāti atbalsta.
346. - deputātu Ķirša un Abu Meri priekšlikums. Atbalstīts.
Deputāti atbalsta.
347. - deputāta Ražuka priekšlikums. Atbalstīts.
Deputāti atbalsta.
348. - deputātu Ķirša un Abu Meri priekšlikums. Atbalstīts.
Deputāti atbalsta.
349. - deputātu Upenieka un Boķa priekšlikums. Atbalstīts.
Deputāti atbalsta.
350. - deputātu Daudzes, Vucāna un Putras priekšlikums. Atbalstīts.
Deputāti atbalsta.
351. - deputātu Daudzes, Vucāna un Putras priekšlikums. Atbalstīts.
Deputāti atbalsta.
352. - Nacionālās apvienības frakcijas priekšlikums. Atbalstīts.
Deputāti atbalsta.
353. - deputāta Vectirāna priekšlikums. Atbalstīts.
Deputāti atbalsta.
354. - Nacionālās apvienības frakcijas priekšlikums. Atbalstīts.
Deputāti atbalsta.
355. - Nacionālās apvienības frakcijas priekšlikums. Atbalstīts.
Deputāti atbalsta.
356. - Nacionālās apvienības frakcijas priekšlikums. Atbalstīts.
Deputāti atbalsta.
357. - deputāta Rasmaņa priekšlikums. Atbalstīts.
Deputāti atbalsta.
358. - deputāta Ķirša priekšlikums. Atbalstīts.
Deputāti atbalsta.
359. - Nacionālās apvienības priekšlikums. Atbalstīts.
Deputāti atbalsta.
360. - deputāta Bērziņa priekšlikums. Atbalstīts.
Deputāti atbalsta.
361. - deputāta Seržanta priekšlikums. Atbalstīts.
Deputāti atbalsta.
362. - deputāta Trupovnieka priekšlikums. Atbalstīts.
Deputāti atbalsta.
363. - deputāta Trupovnieka priekšlikums. Atbalstīts.
Deputāti atbalsta.
364. - deputāta Trupovnieka priekšlikums. Atbalstīts.
Deputāti atbalsta.
Un 365. - deputāta Trupovnieka priekšlikums. Arī atbalstīts.
Deputāti atbalsta.
366. - deputāta Krauzes priekšlikums. Atbalstīts.
Deputāti atbalsta.
367. - deputāta Trupovnieka priekšlikums. Atbalstīts.
Deputāti atbalsta.
368. - atbildīgās komisijas priekšlikums. Atbalstīts.
Deputāti atbalsta.
369. - Nacionālās apvienības priekšlikums. Nav atbalstīts.
Deputāti neiebilst.
370. - Nacionālās apvienības priekšlikums. Atbalstīts.
Deputāti atbalsta.
371. - deputāta Brigmaņa priekšlikums. Atbalstīts.
Deputāti atbalsta.
372. - deputāta Seržanta priekšlikums. Atbalstīts.
Deputāti atbalsta.
373. - deputāta Seržanta priekšlikums. Atbalstīts.
Deputāti atbalsta.
374. - Nacionālās apvienības priekšlikums. Atbalstīts.
Deputāti atbalsta.
375. - Nacionālās apvienības priekšlikums. Atbalstīts.
Deputāti atbalsta.
376. - atbildīgās komisijas priekšlikums. Atbalstīts.
Deputāti atbalsta.
377. - deputātu Rasmaņa, Upenieka, Ruka un citu deputātu priekšlikums. Nav atbalstīts.
Deputāti neiebilst.
378. - deputāta Rasmaņa priekšlikums. Atbalstīts.
Deputāti atbalsta.
379. - deputātu Ķirša un Abu Meri priekšlikums. Atbalstīts.
Deputāti atbalsta.
380. - Nacionālās apvienības priekšlikums. Atbalstīts.
Deputāti atbalsta.
381. - deputātu Ķirša un Abu Meri priekšlikums. Atbalstīts.
Deputāti atbalsta.
382. - deputāta Ainara Latkovska priekšlikums. Atbalstīts.
Deputāti atbalsta.
383. - deputātes Kursītes priekšlikums. Atbalstīts.
Deputāti atbalsta.
384. - deputāta Andra Bērziņa priekšlikums. Atbalstīts.
Deputāti atbalsta.
385. - deputāta Brigmaņa priekšlikums. Atbalstīts.
Deputāti lūdz balsojumu. Lūdzu zvanu! Balsosim par 385. - deputāta Brigmaņa iesniegto priekšlikumu! Lūdzu balsošanas režīmu! Lūdzu rezultātu! Par - 56, pret - 5, atturas - 2. Priekšlikums ir atbalstīts.
386. - Nacionālās apvienības priekšlikums. Atbalstīts.
Deputāti atbalsta.
387. - deputāta Brigmaņa priekšlikums. Atbalstīts.
Deputāti atbalsta.
388. - deputātes Āboltiņas priekšlikums. Atbalstīts.
Deputāti atbalsta.
389. - deputāta Putras priekšlikums. Atbalstīts.
Deputāti atbalsta.
390. - deputāta Krauzes priekšlikums. Atbalstīts.
Deputāti atbalsta.
391. - deputāta Vectirāna priekšlikums. Atbalstīts.
Deputāti atbalsta.
392. - deputāta Vectirāna priekšlikums. Atbalstīts.
Deputāti atbalsta.
393. - deputāta Vectirāna priekšlikums. Atbalstīts.
Deputāti atbalsta.
394. - deputāta Vectirāna priekšlikums. Atbalstīts.
Deputāti atbalsta.
395. - deputāta Vectirāna priekšlikums. Atbalstīts.
Deputāti atbalsta.
396. - deputāta Lejiņa priekšlikums. Atbalstīts.
Deputāti atbalsta.
397. - deputāta Dambes priekšlikums. Atbalstīts.
Deputāti atbalsta.
398. - deputāta Brigmaņa priekšlikums. Atbalstīts.
Deputāti atbalsta.
399. - deputāta Valaiņa priekšlikums. Atbalstīts.
Deputāti atbalsta.
400. - deputāta Valaiņa priekšlikums. Atbalstīts.
Deputāti atbalsta.
Godātie kolēģi, palicis mazāk par simtu! 401. - deputātes Tretjakas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 401. - deputātes Tretjakas iesniegto priekšlikumu! Lūdzu balsošanas režīmu! Lūdzu rezultātu! Par - 20, pret - 42, atturas - 5. Priekšlikums nav atbalstīts.
402. - deputātes Tretjakas priekšlikums. Nav atbalstīts.
Lūdzu zvanu! Balsosim par 402. - deputātes Tretjakas iesniegto priekšlikumu! Lūdzu balsošanas režīmu! Lūdzu rezultātu! Par - 19, pret - 45, atturas - 4. Priekšlikums nav atbalstīts.
403. - deputāta Andra Bērziņa priekšlikums. Atbalstīts.
Deputāti atbalsta.
404. - deputāta Brigmaņa priekšlikums. Atbalstīts.
Deputāti atbalsta.
405. - Nacionālās apvienības priekšlikums. Atbalstīts.
Deputāti atbalsta.
406. - Nacionālās apvienības priekšlikums. Atbalstīts.
Deputāti atbalsta.
407. - deputāta Andra Bērziņa priekšlikums. Atbalstīts.
Deputāti atbalsta.
Un arī 408. - deputāta Andra Bērziņa priekšlikums. Atbalstīts.
Deputāti atbalsta.
409. - deputāta Brigmaņa priekšlikums. Atbalstīts.
Deputāti atbalsta.
410. - Nacionālās apvienības priekšlikums. Atbalstīts.
Deputāti atbalsta.
411. - Nacionālās apvienības priekšlikums. Atbalstīts.
Deputāti atbalsta.
412. - deputātu Āboltiņas, Šadurska un Dzintara priekšlikums. Atbalstīts.
Deputāti atbalsta.
413. - deputāta Andreja Klementjeva priekšlikums. Atbalstīts.
Deputāti atbalsta.
414. - Nacionālās apvienības frakcijas priekšlikums. Atbalstīts.
Deputāti atbalsta.
415. - Nacionālās apvienības frakcijas priekšlikums. Atbalstīts.
Deputāti atbalsta.
416. - deputāta Upenieka priekšlikums. Atbalstīts.
Deputāti atbalsta.
417. - deputātu Smiltēna un Ķirša priekšlikums. Atbalstīts.
Deputāti atbalsta.
418. - Nacionālās apvienības frakcijas priekšlikums. Atbalstīts.
Deputāti atbalsta.
419. - deputāta Klauža priekšlikums. Atbalstīts.
Deputāti atbalsta.
420. - deputāta Klauža priekšlikums. Atbalstīts.
Deputāti atbalsta.
421. - Nacionālās apvienības frakcijas priekšlikums. Atbalstīts.
Deputāti atbalsta.
422. - deputātu Rasmaņa un Belēviča priekšlikums. Atbalstīts.
Deputāti atbalsta.
423. - deputāta Vectirāna priekšlikums. Atbalstīts.
Deputāti atbalsta.
424. - Nacionālās apvienības frakcijas priekšlikums. Atbalstīts.
Deputāti atbalsta.
Piedodiet... 425. - deputāta Vectirāna priekšlikums. Atbalstīts.
Deputāti atbalsta.
426. - deputāta Abu Meri priekšlikums. Atbalstīts.
Deputāti atbalsta.
427. - Nacionālās apvienības frakcijas priekšlikums. Atbalstīts.
Deputāti atbalsta.
428. - Nacionālās apvienības frakcijas priekšlikums. Atbalstīts.
Deputāti atbalsta.
429. - deputāta Dambes priekšlikums. Atbalstīts.
Deputāti atbalsta.
430. - deputāta Adamoviča priekšlikums. Atbalstīts.
Deputāti atbalsta.
431. - deputāta Adamoviča priekšlikums. Atbalstīts.
Deputāti atbalsta.
432. - deputāta Putras priekšlikums. Atbalstīts.
Deputāti atbalsta.
433. - Nacionālās apvienības frakcijas priekšlikums. Atbalstīts.
Deputāti atbalsta.
434. - deputāta Dambes priekšlikums. Atbalstīts.
Deputāti atbalsta.
Un arī 435. - Dambes priekšlikums. Atbalstīts.
Deputāti atbalsta.
436. - Nacionālās apvienības frakcijas priekšlikums. Atbalstīts.
Deputāti atbalsta.
437. - deputāta Trupovnieka priekšlikums. Atbalstīts.
Deputāti atbalsta.
438. - Trupovnieka priekšlikums. Atbalstīts.
Deputāti atbalsta.
Un 439. - Nacionālās apvienības priekšlikums. Atbalstīts.
Deputāti atbalsta.
440. - deputāta Tutina priekšlikums. Nav atbalstīts.
Deputāti neiebilst.
441. - deputāta Smiltēna priekšlikums. Atbalstīts.
Deputāti atbalsta.
442. - Smiltēna priekšlikums. Atbalstīts.
Deputāti atbalsta.
443. - Nacionālās apvienības frakcijas priekšlikums. Atbalstīts.
Deputāti atbalsta.
444. - Nacionālās apvienības frakcijas priekšlikums. Atbalstīts.
Deputāti atbalsta.
445. - deputāta Ainara Latkovska priekšlikums. Atbalstīts.
Deputāti atbalsta.
446. - Nacionālās apvienības frakcijas priekšlikums. Atbalstīts.
Deputāti atbalsta.
447. - Nacionālās apvienības frakcijas priekšlikums. Atbalstīts.
Deputāti atbalsta.
448. - deputātes Āboltiņas priekšlikums. Atbalstīts.
Deputāti atbalsta.
449. - deputāta Mežuļa priekšlikums. Atbalstīts.
Deputāti atbalsta.
450. - deputāta Mežuļa priekšlikums. Atbalstīts.
Deputāti atbalsta.
451. - deputāta Siliņa priekšlikums. Atbalstīts.
Deputāti atbalsta.
452. - Nacionālās apvienības frakcijas priekšlikums. Atbalstīts.
Deputāti atbalsta.
453. - deputāta Krauzes priekšlikums. Atbalstīts.
Deputāti atbalsta.
454. - Nacionālās apvienības priekšlikums. Atbalstīts.
Deputāti atbalsta.
455. - deputāta Šulca priekšlikums. Atbalstīts.
Deputāti atbalsta.
456. - deputāta Šulca priekšlikums. Atbalstīts.
Deputāti atbalsta.
457. - deputāta Brigmaņa priekšlikums. Atbalstīts.
Deputāti atbalsta.
458. - deputāta Vectirāna priekšlikums. Atbalstīts.
Deputāti atbalsta.
459. - deputāta Šulca priekšlikums. Atbalstīts.
Deputāti atbalsta.
460. - deputātes Barčas priekšlikums. Ir atbalstīts.
Deputāti atbalsta.
461. - Nacionālās apvienības frakcijas priekšlikums. Atbalstīts.
Deputāti atbalsta.
462. - Nacionālās apvienības frakcijas priekšlikums. Atbalstīts.
Deputāti atbalsta.
463. - deputāta Vectirāna priekšlikums. Atbalstīts.
Deputāti atbalsta.
464. - Nacionālās apvienības frakcijas priekšlikums. Atbalstīts.
Deputāti atbalsta.
465. - deputāta Ribakova priekšlikums. Atbalstīts.
Deputāti atbalsta.
466. - Ministru kabineta priekšlikums. Atbalstīts.
Deputāti atbalsta.
467. - Ministru kabineta priekšlikums. Atbalstīts.
Tā, 466.priekšlikums ir atbalstīts. Un arī 467.priekšlikums... Deputāti atbalsta.
Ir atbalstīts 467. ...
468. ...
Ā, tik tālu es vēl neesmu ticis.
467.priekšlikumu deputāti atbalstīja.
Jā, 468. - Ministru kabineta priekšlikums. Ir atbalstīts.
Deputāti atbalsta.
469. - atbildīgās komisijas priekšlikums. Ir atbalstīts.
Deputāti atbalsta.
470. - Ministru kabineta priekšlikums. Ir atbalstīts.
Deputāti atbalsta.
471. - Ministru kabineta priekšlikums. Ir atbalstīts.
Deputāti atbalsta.
472. - atbildīgās komisijas priekšlikums. Ir atbalstīts.
Deputāti atbalsta.
473. - Ministru kabineta priekšlikums. Atbalstīts.
Deputāti atbalsta.
474. - Ministru kabineta priekšlikums. Ir atbalstīts.
Deputāti atbalsta.
475. - Ministru kabineta priekšlikums. Ir atbalstīts.
Deputāti atbalsta.
476. - atbildīgās komisijas priekšlikums. Ir atbalstīts.
Deputāti atbalsta.
477. - atbildīgās komisijas priekšlikums. Ir atbalstīts.
Deputāti atbalsta.
478. - komisijas priekšlikums. Atbalstīts.
Deputāti atbalsta.
479. - Ministru kabineta priekšlikums. Ir atbalstīts.
Deputāti atbalsta.
480. - Latvijas Reģionu apvienības frakcijas priekšlikums. Tā, godātie kolēģi, es atvainojos. 479. - Ministru kabineta priekšlikums. Nav atbalstīts.
Deputāti piekrīt.
Kolēģi, atvainojos. Laikam runāju ātrāk, nekā spēju izlasīt. 479. - Ministru kabineta priekšlikums nebija atbalstīts. Paldies par jūsu piekrišanu tam. 480. - Latvijas Reģionu apvienības frakcijas priekšlikums. Nav atbalstīts.
Deputāti neiebilst.
481. - Reģionu apvienības frakcijas priekšlikums. Nav atbalstīts.
Deputāti neiebilst.
482. - Reģionu apvienības frakcijas priekšlikums. Nav atbalstīts.
Deputāti neiebilst.
483. - Reģionu apvienības frakcijas priekšlikums. Nav atbalstīts.
Deputāti neiebilst.
484. - Reģionu apvienības frakcijas priekšlikums. Nav atbalstīts.
Uzsākam debates. Vārds deputātam Artusam Kaimiņam.
Nu šis ir pēdējais mēģinājums ieviest veselo saprātu. Cienījamā Saeima! Nu taču esiet atklāti pret sevi! Jūs zināt, ka man ir taisnība. Es runāju par budžeta piešķiršanu “Latvijas Radio 5” 570... Straujumas kundze, jūs interesē Latvijas valsts nākotne? Tad paklausieties, lūdzu! (Dep. E.Smiltēns: “Nedrīkst sarunāties ar zāli!”) Cienītā Saeima! Lūdzu atbalstīt manu priekšlikumu, kurš ir par to, lai atņemtu finansējumu “Latvijas Radio 5”. “Latvijas Radio 5” ir bezjēdzības un izšķērdības simbols mūsu valstī. Esiet, lūdzu, tik laipni, atbalstiet priekšlikumu un nepadariet mūsu tautu par muļķiem šobrīd. Jums taču ir tā iespēja izdarīt to! Esiet, lūdzu, tik laipni un atbalstiet mani. Paldies.
Debates slēdzu. Vai ziņotājs komisijas vārdā vēlas ko piebilst?
Nē, paldies.
Lūdzu zvanu! Balsosim par 484. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 32, pret - 31, atturas - 11. Priekšlikums nav atbalstīts.
485. - Reģionu apvienības frakcijas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 485. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 31, pret - 44, atturas - 9. Priekšlikums nav atbalstīts.
486. - Reģionu apvienības frakcijas priekšlikums. Nav atbalstīts.
Deputāti lūdz balsojumu. Lūdzu zvanu! Balsosim par 486. - Latvijas Reģionu apvienības frakcijas iesniegto priekšlikumu! Lūdzu balsošanas režīmu! Lūdzu rezultātu! Par - 19, pret - 49, atturas - 5. Priekšlikums nav atbalstīts.
487. - Ministru kabineta priekšlikums. Ir atbalstīts.
Deputāti atbalsta.
488. - Ministru kabineta priekšlikums. Ir atbalstīts.
Deputāti atbalsta.
489. - Ministru kabineta priekšlikums. Ir atbalstīts.
Deputāti atbalsta.
490. - Ministru kabineta priekšlikums. Ir atbalstīts.
Deputāti atbalsta.
491. - Ministru kabineta priekšlikums. Ir atbalstīts.
Deputāti atbalsta.
492. - Ministru kabineta priekšlikums. Ir atbalstīts.
Deputāti atbalsta.
493. - Ministru kabineta priekšlikums. Ir atbalstīts.
Deputāti atbalsta.
494. - frakcijas SASKAŅA priekšlikums. Nav atbalstīts.
Uzsākam debates. Vārds deputātei Jūlijai Stepaņenko.
Godātie kolēģi! Es redzu, tiešām jūs esat noguruši, un es tik tiešām zinu, kā jūs balsosiet, bet es vēlos vēlreiz atgādināt jums priekšlikuma būtību. Nākošā gada vidū lielākajai daļai dzīvokļu īpašnieku būs jārēķinās ar lielākiem apsaimniekošanas rēķiniem, un frakcijas SASKAŅA priekšlikums - samazināt PVN apkurei - ir domāts, lai izlīdzinātu iedzīvotāju izdevumus mājokļa uzturēšanai. Mani priecē, ka Viņķeles kundze bija tik ļoti atsaucīga, ka piedāvāja savu redzējumu šīs problēmas risināšanā, bet tas nav saistīts ar mājokļa uzturēšanu un PVN apkurei. (Dep. I.Viņķele: “Nekādā ziņā!”) Es... Man tiešām jāsecina, ka ne Budžeta un finanšu (nodokļu) komisijā, ne šodien šajā zālē nav neviena... arī Reiznieces-Ozolas kundze... nav neviena cilvēka, kurš varētu argumentēt, paskaidrot, kādā veidā mēs varētu palīdzēt mūsu valsts iedzīvotājiem tikt pāri šiem paaugstinātajiem tēriņiem un kāpēc... (Dep. V.Spolītis: “Siltināt mājas!”) Jā, bet kādā veidā mēs varam palīdzēt iedzīvotājiem? (Dep. L.Čigāne: “Saņems mazākus rēķinus!”) Tas ir viens jautājums. Un otrs. Kāpēc mēs nevaram ieviest apkurei šo pazemināto PVN, kurš būtu 5 procentu apmērā? Jo siltināšana nepalīdzēs tiem, kuri saņems lielus rēķinus arī siltinātajās mājās, jo Viņķeles kundze neapmaksās siltināto māju īpašniekiem PVN, kuru viņi būs pārmaksājuši. Paldies. (Aplausi.)
Paldies. Vārds deputātam Vilnim Ķirsim. (Starpsaucieni no zāles. Dep. A.Bērziņš: “Ķirša kungam iedodiet vārdu!”) Vārds deputātam Vilnim Ķirsim!
Paldies. Šadurska kungs! Kolēģi! Šis “Saskaņas Centra” priekšlikums precīzi... (No zāles: “SASKAŅAS!” Dep. I.Zariņš: “Iemācieties vienkārši nosaukumu!”) Piedošanu! Šis sociāldemokrātiskās partijas SASKAŅA priekšlikums ieskicē (No zāles: “Ooo!”) divas ļoti interesantas pieejas problēmu risināšanā. Pirmkārt. Manuprāt, tas raksturo tādu zināmu ideoloģisko vai identitātes krīzi, jo... Kā jau mēs saprotam, cilvēkiem, kuriem ir vairāk naudas, ir arī lielāki dzīvokļi, līdz ar to viņi maksā vairāk par apkuri. Tiem, kam ir mazāk naudas, ir mazāki dzīvokļi, tie maksā mazāk par apkuri. (Dep. I.Zariņš: “Ļoti spēcīga doma!”) Jūsu priekšlikums dos to, ka tie, kam ir vairāk naudas, beigu beigās ietaupīs vairāk no šī priekšlikuma. Faktiski jūs, būdami sociāldemokrāti, esat iesnieguši tādu tipisku labējas politikas pārstāvju priekšlikumu. Tātad jūs faktiski neesat sociāldemokrāti, bet drīzāk esat liberāļi šī priekšlikuma izpratnē. Tas ir punkts numur viens. Bet tā vēl būtu tā mazākā problēma, jo tā ir jūsu iekšējā lieta. Un otra lieta, kas ar šo priekšlikumu iezīmējas. Tas, ka jūs jau kuro gadu savas problēmas, ko nespējat Rīgā atrisināt... Pirms gada tā bija “Rīgas satiksme”, kurai jūs aicinājāt piešķirt 16 miljonus, nespēdami tikt galā ar savu saimniecību. Tagad tie ir bērnudārzi, kuriem jūs aicināt no valsts maksāt, bet Rīgā nespējat atrisināt šo problēmu. Un visbeidzot. Jūs pa visiem šiem gadiem... “Rīgas namu pārvaldnieks” ir nosiltinājis vien dažas mājas, un tagad jūs piedāvājat priekšlikumu, lai, piemēram, Valmieras iedzīvotājiem, kuri ir nosiltinājuši jau vairākus desmitus procentu savu māju... jūs piedāvājat priekšlikumu, lai viņi, veikalā pērkot pārtiku un maksājot PVN vai kā citādāk... Jūs piedāvājat priekšlikumu, lai viņi maksātu vēl arī par Rīgas neizdarītajām lietām. Tā ka, nu, nedaudz, tā teikt... Nedaudz protieties kaunu! Aicinu neatbalstīt. Paldies.
Debates slēdzu. Vai ziņotājs vēlas ko piebilst komisijas vārdā? Vēl debatēs... Es atvainojos! Tātad kolēģi informēja, ka deputāts Ņikiforovs bija pieteicies debatēs. Vārds deputātam Ņikitam Ņikiforovam.
Kolēģi! Kauns runāt par nerisinātām problēmām. Mēs tikai nākamnedēļ skatīsim airBaltic jautājumu vai šonedēļ... vai kad? (Dep. S.Āboltiņa: “Šonedēļ!”) Vai tā ir atrisināta problēma? Kauns! (Aplausi.)
Debates slēdzu. Vai ziņotājs komisijas vārdā vēlas ko piebilst?
Nē, godātie kolēģi, šeit vairs nav ko piebilst. (Dep. Ņ.Ņikiforovs: “Jā! Jā!”) Gribu pievērst jūsu uzmanību nākamajam, priekšpēdējam...
Deputāti uztur balsojumu par šo priekšlikumu.
Ā, mums vēl ir jābalso!?
Lūdzu zvanu! Balsosim par 494. - frakcijas SASKAŅA iesniegto priekšlikumu! Lūdzu balsošanas režīmu! Lūdzu rezultātu! Par - 29, pret - 58, atturas - 2. Priekšlikums nav atbalstīts.
Nu tagad gan jūsu laipnai uzmanībai 495. - deputāta Andreja Klementjeva priekšlikums, kurš no 42 miljoniem, kas bija sākotnēji paredzēti neparedzētiem izdevumiem, vēlas paņemt tieši 41 miljonu un 60 tūkstošus. (Dep. A.Klementjevs: “Un viss pensionāriem!”, starpsaucieni no zāles.) Komisija neatbalstīja.
Deputāti ir lūguši balsojumu. Lūdzu zvanu! Balsosim par 495. - deputāta Andreja Klementjeva iesniegto priekšlikumu! Lūdzu balsošanas režīmu! Lūdzu rezultātu! Par - 32, pret - 37, atturas - 18. Priekšlikums nav atbalstīts.
Un pēdējais - 496. - deputāta Tutina kunga priekšlikums, kurš komisijā nav atbalstīts.
Uzsākam debates. Vārds premjerministrei Laimdotai Straujumai. (Sēdes vadītāja noklaudzina ar āmuru.)
Cienījamā Saeimas priekšsēdētāja! Godātie deputāti! Ministri! Visa pasaule šobrīd žonglē uz miera un nemiera virves, līdzsvaru meklējot. Šķiet, viens no lielākajiem jautājumiem, kas uztrauc cilvēku prātus, ir drošība, nākotne, pastāvēšana. Arī Latvijā pats galvenais ir noturēt veselīgu, saprātīgu balansu. Jebkuri trauksmes laiki pasaules vēsturē ir izmantoti, lai musinātu cilvēku prātus, un brīnumainā kārtā Latvijai par spīti visam ir izdevies noturēties līdzsvarā. Mūsos ir izdzīvošanas un dzīves gudrības gēns. Es tam ticu un zinu, ka arī 98. pastāvēšanas gadā, tāpat kā turpmākajos, Latvija ies uz priekšu. Ar attīstības degsmi un ar mierīgu pārliecību. Faktiski citu iespēju mums nav, ja vēlamies pastāvēt ilgi. Šodien mēs esam jauna Latvijas darba cēliena priekšā. Mēs visi kopā esam sagatavojuši šo finanšu darba plānu, ar kuru varam attīstīt prioritāras nepieciešamības, izprotot būtiskāko. Pēdējie notikumi Eiropā un pasaulē liecina par to, ka mums ir jābūt gataviem nepieciešamības gadījumā atbilstoši reaģēt uz ārējās vides radītajiem riskiem un apdraudējumu nacionālajai drošībai. Tāpēc es vēlos pateikties jums, cienījamie deputāti, un caur katru no jums arī visiem Latvijas vēlētājiem un iedzīvotājiem par kopīgo izpratni, ka mums jāstiprina sava drošība - drošība valstī, valsts robežu fiziska un simboliska aizsardzība, kā arī sociālā drošība. Šis ir ikviena Latvijas iedzīvotāja budžets, par kuru jūs tūlīt balsosiet. Šajā budžetā darīts viss iespējamais, lai esošajos ekonomiskajos apstākļos mēs sabalansētu dažādu sabiedrības grupu intereses, lai mazinātu nevienlīdzību iedzīvotāju ienākumos. Papildu līdzekļi ir ieguldīti aizsardzībā un iekšējā drošībā. Papildu 9 miljoni tiek ieguldīti izglītībā, papildu 10 miljoni ir novirzīti veselībai. Papildu līdzekļi ir piešķirti policistiem un ugunsdzēsējiem. Ir notikušas regulāras konstruktīvas un arī emocionālas diskusijas ar sadarbības un sociālajiem partneriem. Vienmēr varam katrs sev paņemt kādu mācību nākotnei par dialogu veidošanas laiku, iespējām un rezultātiem. Uzskatu, ka darbs pie 2017.gada valsts budžeta ir jāsāk jau decembrī janvārī, iesaistot katrā no nozarēm partneru redzējumu un idejas. Valdība, veidojot budžetu, ir strādājusi atbildīgi. Kritika ir bijusi gan veselīga, uz labākiem rezultātiem rosinoša, gan arī pašmērķīga. Tomēr varu apliecināt, ka esam ar jūsu, visa parlamenta, aktīvu iesaistīšanos darījuši to labāko iespējamo, rēķinoties ar ārējiem izaicinājumiem, ar kuriem Latvijai būs jāsaskaras tuvākajos gados. Un šeit es gribu izteikt pateicību mūsu finanšu ministram, Finanšu ministrijai, Finanšu ministrijas parlamentārajam sekretāram un Saeimas Budžeta un finanšu (nodokļu) komisijai un tās priekšsēdētājam Kārlim Šadurskim personīgi par divu mēnešu darbu pēc budžeta nodošanas Saeimā. Vēlreiz es pateicos visiem deputātiem un ikvienam, kas ir iesaistījies budžeta veidošanas procesā. Un vēlu, lai ikvienam no mums būtu spēks un gribēšana saklausīt vienam otru un būt vienotiem Latvijas labā. Lai visiem mums būtu valstiskā domāšana un izturība nākošajā darba cēlienā. Paldies. (Aplausi.)
Paldies premjerministrei Straujumas kundzei. Vārds deputātam Mārtiņam Bondaram.
Tas ir zīmīgi, ka pēdējo priekšlikumu ir iesniedzis Jānis Tutins no Latvijas lielākā novada - Rēzeknes novada. (Dep. I.Zariņš: “Un no lielākās partijas!”) Arī tas ir zīmīgi, ka Ministru kabinets šo priekšlikumu nav atbalstījis. Arī tas ir zīmīgi, ka šis priekšlikums ir par pievienoto vērtību. (No frakcijas SASKAŅA: “Jā!”) Tāpēc aicinu visus, kuri vēlas, lai 2016.gadā ir kāda pievienotā vērtība no Ministru kabineta, nevis tikai nodokļu pacelšana, balsot par šo priekšlikumu. Paldies. (No frakcijas SASKAŅA: “Visi atbalstām Tutinu?”)
Vārds deputātam Kārlim Šadurskim.
Jā, godātie kolēģi! Droši vien arī mana īsā uzruna būs tikai attālināti saistīta ar Tutina kunga priekšlikumu, bet mēs esam ļoti tuvu budžeta likuma pieņemšanai un darbs pie šā likuma ne tuvu nebija viegls, jo sabiedrības gaidas, ekonomikai augot, aug daudz straujāk nekā to apmierināšanas iespējas. Patiesībā es gribētu pateikt paldies valdībai, kura ir sastādījusi labu budžeta projektu, un Finanšu ministrijai, ar kuru mums bija ļoti laba sadarbība priekšlikumu izstrādes un saskaņošanas gaitā kā arī komisijas darbā. Tāpat es gribu pateikt paldies visiem Budžeta un finanšu (nodokļu) komisijas locekļiem, kas, manuprāt, strādāja ļoti atbildīgi un pietiekami garas stundas. Tradicionāli paldies netiek pateikts komisijas konsultantiem un visiem tehniskajiem darbiniekiem, kas strādājuši pie šiem dokumentiem, tāpēc gribu šo kļūdu labot un no visas sirds pateikties gan Budžeta un finanšu (nodokļu) komisijas konsultantiem, gan visiem darbiniekiem. Nobeigumā es gribu paldies pateikt visiem Saeimas kolēģiem, jo, manuprāt, šis budžets atšķirībā no iepriekšējā saturēja ievērojami mazāk nereālu priekšlikumu, ievērojami mazāk tukša populisma. Varbūt iepriekšējais bija vēlēšanu gads, kad bija grūti nokāpt no priekšvēlēšanu aģitācijas viļņa, bet, kolēģi, man šķiet, ka mēs esam uzsākuši labu darbu, un es ļoti ceru, ka nākamajā gadā mums izdosies labs nodokļu sistēmas audits, ka mums izdosies sakārtot un saskaņot mūsu nodokļu sistēmu un ka nākamā gada budžetā... pie tā strādājot, mēs nesaņemsim pārmetumus no mūsu partneriem par to, ka kaut kādas normas parādās pēkšņi - gada beigās, ar īsiem pārejas periodiem. Es ļoti ceru uz mūsu produktīvu darbu visiem kopā pie nākamā gada budžeta, un šodien mums ir atlicis tikai pabeigt debates par Tutina kunga priekšlikumu un mūsu pēdējais, izšķirošais, balsojums.
Vārds deputātam Ivaram Zariņam. (No frakcijas SASKAŅA: “Nu tad laimīgu Jauno gadu!”)
Reiz krokodils Gena... (Zālē smiekli.) un Pekausis atpūtās mājās. Pēkšņi Pekausis priecīgs atskrien un saka: “Gena, Gena, mums apelsīnus ir atsūtījuši! 10 gabalus. Katram pa astoņiem!” Gena ātri sarēķina un saka: “Klausies, Pekausi, nu katram pa astoņiem nesanāk.” Uz ko Pekausis atbild: “Nu, nezinu, nezinu, Gena. Es savējos astoņus jau apēdu.” Tas ir par šī budžeta dalīšanu. (No zāles: “Tu to stāstīji pagājušajā Saeimā!”)
Debates slēdzu. Vai komisijas vārdā par Tutina kunga priekšlikumu ziņotājs vēlas ko teikt?
Jā. Komisijas vārdā zināmā mērā Tutina kunga priekšlikuma un visu pārējo priekšlikumu sakarā mans pēdējais šīvakara paldies ir Saeimas Juridiskajam birojam, jo deputāti ir brīvdomīgi un raksta visu ko, bet Juridiskajam birojam tas viss ir jāieliek skaistā un saprotamā rāmī, un par to liels paldies visiem mūsu juristiem!
Vai deputāti uztur balsojumu? Lūdzu zvanu! Balsosim par 496. - deputāta Tutina iesniegto priekšlikumu! Lūdzu balsošanas režīmu! Lūdzu rezultātu! Par - 35, pret - 55, atturas - 4. Priekšlikums nav atbalstīts. (Dep. J.Urbanovičs: “Liekuļi!”)
Līdz ar to, kolēģi, visi priekšlikumi ir izskatīti, un es aicinu atbalstīt likumprojektu “Par 2016.gada budžetu” otrajā, galīgajā, lasījumā.
Lūdzu zvanu! Balsosim par likumprojekta “Par valsts budžetu 2016.gadam” atbalstīšanu otrajā, galīgajā, lasījumā! Lūdzu balsošanas režīmu! Lūdzu rezultātu! Par - 61, pret - 34, atturas - nav. Likums ir pieņemts. Vārds ziņojuma sniegšanai par balsošanas motīviem deputātei Ingunai Sudrabai.
Godātie kolēģi! To, ka šis budžets ir ļoti, ļoti nekvalitatīvi sagatavots, laikam apzinās visi, izņemot valdošo koalīciju. Skolotāji streikoja, uzņēmēji veltīja neierasti skarbus vārdus Finanšu ministrijas un valdības veikumam, mediķi tikai pēdējā brīdī, saņēmuši solījumus kaut ko darīt lietas labā, atteicās no aktīviem protestiem. Tikko nopublicētais SKDS pētījums rāda, ka gandrīz puse respondentu par galvenajiem ieguvējiem no šī budžeta uzskata ierēdņus, bet trešā daļa - negodīgus uzņēmējus. Savukārt par lielākajiem zaudētājiem tiek uzskatīti godīgie uzņēmēji un ģimenes ar bērniem. Ir, par ko aizdomāties vismaz vienam koalīcijas partnerim, kas sakās īpaši rūpējoties par demogrāfijas jautājumiem. Arī valdošās koalīcijas retorika par nevienlīdzības mazināšanu nav atradusi dzirdīgas ausis. Tikai 5,9 procenti aptaujāto uzskata, ka ieguvēji būs maznodrošinātie, tikai 2,5 procenti - ka pensionāri. Izskatās, ka to, kāds brāķis sastrādāts, saprot arī valdošās koalīcijas deputāti, taču tas viņiem tomēr netraucē nobalsot “par” šo budžetu, jo pieaugums, piemēram, ministru un citu amatpersonu mēnešalgām ir tik liels, cik parasti saņem skolotājs, kam nauda algas pieaugumam tradicionāli neatradās. Mēs nevaram atbalstīt tādu nodokļu politiku, kura ir mainījusies burtiski pa dienām, turklāt augstprātīgi neuzklausot ne darba devēju, ne arodbiedrību pamatotos priekšlikumus, klaji ignorējot uzņēmēju, kas rada nodokļu ieņēmumus, viedokli. To, ka Ministru kabineta izstrādātie likumprojekti ir nekvalitatīvi un nepārdomāti, netieši ir apliecinājis pats Ministru kabinets, kurš uz otro lasījumu ir iesniedzis veselu gūzmu - ap 200 - priekšlikumu likumprojektu pilnveidošanai un sava brāķa pielabošanai. Budžetā piedāvātā ieņēmumu politika atgādina laimes ratu, uz kura ir atzīmētas visas nodokļu maksātāju grupas. Pie kuras no tām apstāsies Ministru kabineta iegrieztais rats, tām šajā gadā jāmaksā vairāk. Neko darīt - tāds liktenis! Tā vietā, lai nopietni cīnītos ar ēnu ekonomiku, šī gada budžeta politika ir vērsta uz to grupu papildu aplikšanu ar nodokļu likmēm, kuras jau tā godīgi maksā nodokļus. Tikai pagājušajā piektdienā tika pieņemts lēmums - atteikties no neapliekamā minimuma palielināšanas, tā vietā palielinot atvieglojumus par apgādībā esošo personu par desmit eiro. Vai tiešām tas liecina par pārdomātu, laikus plānotu valsts politiku? Mums nav pieņemama arī akcīzes nodokļa palielināšana degvielai, kas atstās būtisku ietekmi uz preču un pakalpojumu cenām, turklāt šos ieņēmumus nemaz nenovirzot ceļu remontiem. Arī grozījumi pievienotās vērtības nodoklī, kas paredz daudzdzīvokļu māju apsaimniekošanas pakalpojumu aplikšanu ar pievienotās vērtības nodokli, būtiski ietekmēs cilvēku, tajā skaitā ne jau pašu pārtikušāko, iespējas norēķināties par mājokli. Tikai pēdējā brīdī tika sadzirdēti iebildumi par PVN piemērošanu kultūras pasākumiem, kad pret tiem sāka protestēt sabiedrībā zināmas personas. Var tikai piekrist tiem 92 procentiem SKDS aptaujāto, kas par primāro uzdevumu, lai palielinātu līdzekļu piešķiršanu valstij nozīmīgām sfērām, uzskata revīziju veikšanu valsts izdevumos un līdzekļu taupīšanu. Diemžēl tas izrādījies pārāk smags uzdevums, kas uzvelts valdības vārgajiem pleciem. Mēs nevaram atbalstīt izdevumu daļu ne tikai tāpēc, ka nav iespējams saprast, kādus pakalpojumus un kādā apjomā mēs saņemsim, bet arī tāpēc, ka Ministru kabineta “sāgai par naudu” nepiemīt konsekvence, tā diezgan dinamiski mainās, un pēkšņi atrodas dažādi papildu līdzekļi, lai apmierinātu atsevišķas prasības un tādā veidā saglabātu koalīcijas stabilitāti. Faktiski arī šogad pretēji solītajam ir saglabātas deputātu kvotas, tā pieļaujot dalīt naudu bez skaidriem kritērijiem visdažādākajām sīkām esošo un potenciālo vēlētāju vajadzībām. Ir tāda sajūta, ka desmitiem Ziemassvētku vecīšu vai drīzāk salaveču un sniegbaltīšu, kas sevi dēvē par deputātiem, ir ieņēmuši zemo startu, lai pavisam drīz trauktos pa visu Latviju iznēsāt dāvanas, kas pirktas par nodokļu maksātāju naudu. Kādam bērnudārzam tiks spēļu laukums, kādai pilsētai - sporta komplekss, bet kādai skolai nāksies samierināties tikai ar interaktīvo tāfeli. Reizēm rodas sajūta, ka valstij naudas ir gana un vajadzīgo adresātu aplaimošanai tās netrūkst. Pēdējās dienās atradusies nauda gan algu pieaugumam Ministru kabinetam, gan Pasaules Bankas pētījumam par nodokļu sistēmu. Apstiprinot šo budžetu, joprojām nav skaidrības par airBaltic aplaimošanu ar 80 miljoniem eiro, par palīdzības piešķiršanu Turcijai un visdziļākā miglā tīts paliek jautājums par to, kādas ir mūsu valsts budžeta patiesās iespējas, kādi vispār ir šīs valdības mērķi un ko ar šo budžetu tā grib sasniegt. Tāpēc frakcija “No sirds Latvijai” nevar atbalstīt 2016.gada valsts budžetu un uzskata, ka tas neveicinās Latvijas izvirzīto mērķu sasniegšanu, tas neveicinās Latvijas izaugsmi, bet gan negatīvi ietekmēs uzņēmējdarbības vidi un iedzīvotāju labklājību. (Aplausi.)
Paldies Sudrabas kundzei par motivācijas sniegšanu. 30.novembra ārkārtas sēdes darba kārtības jautājumi ir izskatīti. Mums ir jāreģistrējas. Lūdzu zvanu! Lūdzu deputātu klātbūtnes reģistrācijas režīmu! Lūdzu rezultātu! Kolīdz būs sagatavoti reģistrācijas rezultāti, vārds to nolasīšanai Saeimas sekretāra biedram Gunāram Kūtrim.
Cienījamie kolēģi! Šobrīd nav reģistrējušies: Sergejs Dolgopolovs un Nellija Kleinberga. Paldies.
Paldies. Saeimas 30.novembra ārkārtas sēdi slēdzu.